
Cum să-ți descoperi întregul 
potenţial pentru succes şi realizări! 


Schimbând gândirea, îți schimbi viața = ==: concepută ca un sistem 
menit să vă transforme gândirea proprie și potenţialul pas cu pas, astfel încât 
să puteţi avea succesul dorit în fiecare aspect al vieții. 


Brian Tracy se axează pe importanţa fixării scopurilor, pe eliberarea gândirii şi 
pe capacitatea de a imagina propriul potenţial nelimitat. Doisprezece princi- 
pii care ajută pe oricine să pornească pe calea unei vieţi personale și 
profesionale mult mai împlinite. Autorul este atât unul dintre cei mai cunos- 
cuţi oratori profesionişti, cât și o personalitate în lumea afacerilor de astăzi. În 
fiecare an, el îşi trăiește visul prin faptul că ajută mii de oameni să îşi trăiască 
la rândul lor visurile. 


colecția... 
cărţi cheie 
Dale Carnegie spunea că există patru căi, și numai patru, prin care putem avea 


contact cu lumea. Suntem evaluaţi și clasificați în funcţie de ce facem, cum 
arătăm, ce spunem şi cum o spunem. 


Colecţia Cărţi Cheie a fost concepută întocmai pentru a vă ajuta să parcurgeți 
aceste patru căi, dezvăluind secretele de succes ale celor mai avizaţi autori în 
materie. Ghiduri esenţiale pentru cei ce doresc să își atingă scopurile propuse 
şi să aibă o viaţă fericită și echilibrată. 


începi să afli 
= www.curteaveche.ro 

BRIAN TRACY este un om de afaceri de succes și unul 
dintre oratorii motivaţionali profesioniști din lume. El a 
început, a construit, a dezvoltat și a schimbat 22 de 
afaceri diferite. Susţine prezentări în fiecare an în faţa a 
mai mult de 250 000 de persoane din Statele Unite, 
Canada, Europa, Australia și Asia. 

Discursurile, prezentările și seminariile lui Brian sunt 
adaptate pentru fiecare grup. Aceste prelegeri au fost 
descrise ca fiind „inspiraţionale, amuzante, motivaționale, 
pline de informaţii“. El a colaborat cu aproximativ 500 
de corporaţii, a susţinut peste 2 000 de prezentări și s-a 
adresat în faţa a mai mult de 2 000 000 de oameni. 


Printre discursurile și seminariile sale se numără: 
Liderul în nou mileniu — Cum să fii un lider mai eficient 
în fiecare domeniu al vieţii de afaceri. Învață cele mai 
expresive și practice strategii descoperite vreodată pentru 
a gestiona, a motiva și a obține rezultate mai bune decât 
până în prezent. 

Gândirea în secolul al XXI-lea - Cum să gândești, să 
planifici și să ai rezultate mai bune decât competitorii 
tăi. Învață să obţii rezultate mai bune într-un mediu de 
afaceri care se mișcă și se schimbă rapid. 

Psihologia rezultatelor excelente - Cum gândesc și 
acţionează oamenii de vârf în fiecare domeniu al vieţii 
personale și de afaceri. Învață o serie de metode și stra- 
tegii practice, dovedite pentru a obține rezultate maxime. 
Strategii superioare de vânzare - Cum să vinzi mai 
mult, mai repede și mai ușor unor clienți din ce în ce mai 
pretenţioși pe piețe din ce în ce mai competitive. Învață 
cum să vinzi produse și servicii cu prețuri ridicate versus 
competitorii cu prețuri scăzute. 

La editura noastră au apărut: Create Your Own Future. 
How to Master the 12 Critical Factors of Unlimited Success 
(Viitorul depinde de tine, 2003), GOALS! How to Get 
Everything You Want, Faster Than You Ever Thought 
Possible (Realizarea țelurilor, 2006). 

Dedicaţie: 


Soţiei mele, Barbara, 

de la care am învățat atât de multe 
despre importanța dragostei și a familiei. 
Tu ești sprijinul meu principal 

și cea mai mare sursă de inspirație a mea. 


CUVÂNT ÎNAINTE 


Dacă ești gata să te bucuri de măreție și să obţii rezul- 
tate extraordinare, ai în mână harta potrivită. i se 
desfășoară înainte ADN-ul viitorului tău. Pentru a-ți crea 
un viitor minunat, nu trebuie decât să citești această carte, 
să te hotărăști cum o vei aplica în propria viaţă, să scrii un 
plan, iar apoi să continui cu entuziasm și să faci în așa fel 
încât acesta să se împlinească. 

Trebuie să îți mărturisesc un lucru. Sunt unul dintre 
admiratorii cei mai înflăcăraţi ai lui Brian. L-am studiat, 
i-am cercetat munca și rezultatele extraordinare pe care 
le-a obținut. De asemenea, sunt unul dintre prietenii și 
colegii lui apropiați. Am lucrat împreună de multe ori, 
ne-am întâlnit și am discutat de nenumărate ori. 

Brian este unul dintre cei mai buni gânditori și scriitori 
despre dezvoltare personală și succes personal din lume. 
Stiu acest lucru; am vândut mai mult de 82 de milioane de 
cărți menite să îi ajute pe oameni să își atingă potențialul. 

Schimbând gândirea, îti schimbi viața îţi arată cum să îţi 
descoperi resursele interioare extraordinare și cum să-ţi 
exploatezi puterile incredibile. Vei învăţa cum să atragi în 
viața ta toți oamenii și toate resursele de care ai nevoie 
pentru a atinge orice obiectiv pe care ţi-l stabilești. 

Vei fi uimit atunci când vei începe să ai rezultate noi, 
mai bune, după folosirea acestor concepte și idei în tot 
ceea ce faci. Acestea sunt aceleași principii întrebuințate 
de toți marii câștigători, de cei deveniți milionari prin 
forțe proprii sau de liderii din toate domeniile. 

În lucrarea de faţă, vei învăţa pas cu pas un drum către 
succes pe care vei ajunge să îl implementezi, ușor și fără 
efort. Această strategie de succes este atât de logică și îţi 
oferă atât de multe beneficii și împliniri, încât reprezintă o 
adevărată revoluţie în performanța personală. 

Atâta vreme cât oricum gândești, de ce să nu reflectezi 
la lucruri măreţe și să nu obţii rezultate excelente? 

Brian este o lumină puternică în lumea oratoriei și a 
cărților de profil. El a făcut lucruri extraordinare, pentru 
el însuși și alte sute de mii de oameni. Modul de a gândi 
al lui Brian prezentat în această carte te va inspira să faci 
și tu la fel sau chiar mai mult. 

Pregătește-te pentru una dintre cele mai mari aventuri 
şi explorări în primul și cel mai important teritoriu — 
mintea ta! Vei beneficia de o experiență minunată. 


MARK VICTOR HANSEN 
Autorul lucrării Supă de pui pentru suflet 


MULȚUMIRI 


Am avut nevoie de mulți ani de muncă, lecturi, predare 
și experiență pentru a scrie această carte. Nenumărați 
oameni au contribuit la modul meu de a gândi și au 
reprezentat îndrumători invizibili pe măsură ce capitolele 
erau scrise. Aș dori să mulțumesc în primul rând priete- 
nului meu, Mark Victor Hansen, care m-a prezentat în 
urmă cu mulţi ani lui Emmet Fox, poate cel mai rafinat gân- 
ditor al secolului XX. Ernest Holmes, fondator al Science of 
Mind, mi-a deschis ochii și inima către universul potenţia- 
lului incredibil pe care îl dobândește fiecare persoană 
atunci când își schimbă viața și modul de a gândi. Marii 
profesori spirituali precum Charles Fillmore, Neville, Eric 
Butterworth, Wayne Dyer și Roberto Assagioli au avut și ei 
o influență profundă asupra modului meu de a gândi. 

De asemenea, aș dori să mulțumesc tuturor acelor scri- 
itori despre succes care au exercitat o influență minunată 
asupra mea și a lumii, precum Napoleon Hill, Maxwell 
Maltz, Claude Bristol, David Schwarz, W. Clement Stone, 
Earl Nightingale, Jim Rohn, Zig Zaglar, Dennis Waitley și 
Charlie Jones. 

Scriitorii din domeniul economic, precum Peter Drucker, 
Andrew Grove, Ken Blanchard, Warren Bennis, Tom Peters, 

Nido Qubein și Marshall Goldsmith m-au îmbogăţit nespus 
cu ideile și părerile lor. 

Aș dori să îi mulțumesc editorului meu, Matthew Holt, 
de la Editura John Wiley & Sons, pentru sprijinul puternic 
pe care mi l-a acordat pe durata editării acestei cărți și 
pentru încurajările sale constante în timpul multelor luni 
necesare redactării și editării. 

Nu în ultimul rând, aș dori să îi mulțumesc soției 
mele minunate, Barbara, și copiilor mei extraordinari — 
Christina, Michael, David și Catherine — pentru sprijinul 
și răbdarea lor în timpul lungilor ore petrecute departe de 
ei în scopul definitivării acestei lucrări. 


Introducere 


Nu există pe Pământ nici un lucru pe 

care să nu-l poți avea — odată ce ai acceptat 
mental faptul că îl poţi obține. 

ROBERT COLLIER 


N Adevărul despre tine 


Eşti o persoană cu adevărat bună. Meriţi o viață minu- 
nată, plină de succes, fericire, bucurie și emoție. Ai dreptul să 
ai relații optime, o sănătate excelentă, un serviciu valoros și 
o independenţă financiară. Acestea sunt drepturile tale prin 
naștere, lucrurile pe care viața ta este menită să le includă. 

Ești născut pentru succes și pentru a avea un nivel ridicat 
de stimă, respect de sine și mândrie personală. Ești extra- 
ordinar; nu a mai existat niciodată o persoană exact ca tine în 
toată istoria omenirii pe Pământ. Ai niște talente și abilități 
neexploatate absolut extraordinare care, dacă ar fi descă- 
tușate și puse în aplicare, ti-ar aduce tot ce îţi dorești în viaţă. 

Trăiești în cel mai bun moment din toată istoria 
omenirii. Ești înconjurat de nenumărate oportunități pe 
care le poţi folosi pentru a-ţi îndeplini visele. Singurele 
limite reale referitoare la ceea ce poți fi, avea sau face sunt 
cele pe care ți le stabilești prin modul propriu de a gândi. 
Potenţialul viitorului tău este, practic, nelimitat. 

NI rezește-te la realitate! 


Cum ai reacționat la cele trei paragrafe de mai sus? 
Probabil că ai avut două răspunsuri. În primul rând, ţi-a 
plăcut ce au exprimat și dorinţa ta arzătoare a fost ca ele 
să fie adevărate și pentru tine. Al doilea răspuns al tău a 
fost, probabil, marcat de scepticism și neîncredere. Deși îţi 
dorești în adâncul sufletului să ai o viață plină de 
sănătate, fericire și prosperitate, când citești acele cuvinte, 
îndoielile și stările tale de teamă apar imediat pentru a-ți 
aduce aminte de motivele din cauza cărora aceste vise și 
țeluri nu sunt posibile. Ei bine, nu ești singurul! 

Exact așa am simţit și eu cu mulți ani în urmă. Deși 
voiam să fiu o persoană de succes, nu eram înzestrat cu 
abilitățile și educaţia necesare și nu dispuneam de un loc 
de muncă. Nu aveam nici cea mai mică idee de ce aș putea 
face pentru a-mi îmbunătăți situația. Mă simțeam prins în 
capcană între idei mărețe, pe de o parte, și oportunităţi și 
resurse limitate, pe de altă parte. Am descoperit apoi o 
serie de principii remarcabile, cărora li s-au datorat marile 
succese și descoperiri ale tuturor timpurilor, și viața mea 
s-a schimbat pentru totdeauna. 

După ce le-am aplicat în propria viață, am început să 
vorbesc despre aceste legi și concepte și altora și să îi 
pregătesc să pună în practică aceleași idei. De atunci, am 
susținut mai mult de două mii de discursuri și seminarii 
de câte patru zile, în 24 de ţări, în fața a peste două 
milioane de participanți. Cei mai mulţi dintre ei au fost, de 
asemenea, sceptici când au auzit pentru prima dată aceste 
idei de optimism și posibilități, până când au aflat ceea ce 
vei afla și tu în paginile ce urmează. Aceste idei le-au 
schimbat vieţile, așa cum ţi-o vor transforma și pe a ta. 

E Marele principiu 


Cel mai important principiu mental și spiritual desco- 
perit vreodată este, poate, acela că devii ceea ce gândești în 
cea mai mare parte a timpului. Lumea ta exterioară repre- 
zintă în mare măsură o imagine în oglindă a universului 
tău interior. Ceea ce se întâmplă în exteriorul tău este o 
reflectare a ceea ce se întâmplă în interiorul tău. Îti poți da 
seama de starea interioară a unei persoane observându-i 
aspectele exterioare ale vieții — și nu poate fi altfel. 


E Gândurile sunt acțiuni 


Mintea ta este extraordinar de puternică. Gândurile 
tale controlează și determină aproape tot ceea ce ți se 
întâmplă. Pot să îti mărească sau să îți micșoreze pulsul, 
să îţi îmbunătățească sau să îţi îngreuneze digestia, să îţi 
schimbe compoziția chimică a sângelui, să te ajute să 
dormi sau să te țină treaz noaptea. 

Gândurile tale te pot face fericit sau trist, uneori chiar 
într-o clipă. Te pot face atent și concentrat sau distras și 
deprimat. Te pot face popular sau nepopular, încrezător 
sau nesigur, pozitiv sau negativ. Gândurile tale te pot face 
să te simți puternic sau neputincios, victimă sau învin- 
gător, erou sau laş. 

În viaţa ta materială, gândurile tale te pot face să ai 
succese sau eșecuri, să fii prosper sau lovit de sărăcie, 
respectat sau ignorat. Gândurile tale și acţiunile pe care le 
declanșează îţi influențează întreaga viaţă. Dar cea mai 
bună veste o constituie faptul că toate acestea se află sub 
propriul tău control. 

E Gânduri, sentimente și dorințe 


Ești un amalgam complex de gânduri, sentimente, ati- 
tudini, dorinţe, imagini, temeri, speranțe, îndoieli, opinii 
și ambiţii, fiecare schimbându-se constant, uneori de la o 
secundă la alta. Fiecare dintre aceste însușiri ale persona- 
lităţii tale le afectează pe celelalte, uneori în mod neprevă- 
zut. Întreaga ta viață este rezultatul întrepătrunderilor și 
interconexiunilor acestor factori. 

Gândurile tale determină imagini, reprezentări și 
emoțiile asociate, așadar, cu ceea ce ai în minte. Aceste 
vizualizări și trăiri determină atitudini și acţiuni. Faptele 
tale au apoi consecinţe și rezultate care influențează eve- 
nimentele ulterioare. 

Dacă te vei gândi la succes și încredere, te vei simți 
puternic și competent și vei avea rezultate mai bune în tot 
ceea ce faci. Dar în cazul în care te vei gândi că poți greși 
sau să te faci de râs, vei obține rezultate slabe, indiferent : 
de cât de bun ești în realitate. 

Imaginile și reprezentările, provenite din imaginația ta 
sau din influenţe externe, produc idei, emoții și atitudini 
corespunzătoare. Acestea conduc la rândul lor la acțiuni 
care au anumite rezultate și consecinţe. Gândul la o per- 
soană sau situaţie te poate face să te simţi, instantaneu, 
fericit sau trist, exaltat sau furios, iubitor sau însingurat. 


E Atitudini, acţiuni și emoţii 


Atitudinile tale, pozitive sau negative, constructive sau 
distructive, conduc la imagini, emoții și acțiuni corespun- 
zătoare care îţi afectează viața și relațiile. Pe de altă parte, 
comportamentele îți sunt bazate pe experienţe trecute și 
pe concepțiile tale de bază despre cum ar trebui să fie 
lucrurile. 

Faptele tale determină trăirile și conduitele care le 
însoțesc. Conform Legii Reversibilității, poți ajunge chiar 
să simți potrivit acțiunilor tale. Dacă vei acționa de parcă 
ai fi deja fericit, pozitiv și încrezător, vei începe curând să 
- te simţi astfel și pe dinăuntru. Faptele se află sub controlul 
tău direct, spre deosebire de emoții. 

Aspectele exterioare ale vieţii tale sunt prin natura lor 
neutre. Doar înțelesul pe care li-l acorzi îți determină 
atitudinile, opiniile, emoţiile și reacţiile față de acestea. 
Dacă îţi vei schimba modul de a gândi în legătură cu orice 
aspect al vieţii tale, vei modifica felul în care simţi și te 
comporti în acel domeniu. Și întrucât numai tu poţi hotărî 
ce să gândești, ai abilitatea de a avea control total asupra 
vieţii tale. 


N Pune-ţi la îndoială credinţele 


Legea Credinței arată: „Indiferent de ceea ce crezi cu 
convingere, acest lucru va deveni realitatea ta.“ Acţionezi 
întotdeauna în conformitate cu cele mai adânci credinţe 
ale tale, fie că sunt adevărate sau nu. Și toate convingerile 
tale au fost învăţate. La un anumit moment în timp, nu le 
aveai. 

Credinţele tale îți determină în mare măsură realitatea. 
Nu crezi ceea ce vezi; mai degrabă vezi ceea ce crezi deja. 
Poţi avea convingeri care să îți îmbunătățească viața și să 
te facă fericit și optimist, sau să ai unele negative despre 
tine și despre potenţialul tău, care pot acționa ca piedici în 
realizarea a ceea ce poți înfăptui cu adevărat. 

Cele mai dăunătoare credințe pe care le poţi avea sunt 
credințele care te auto-limitează. Acestea sunt convingeri 
despre tine însuţi și potenţialul tău, care te trag în jos. 
Cele mai multe nu sunt adevărate, ci rezultatul infor- 
maţiilor pe care le-ai acceptat fără a-ți pune întrebări, 
adesea chiar din copilăria timpurie. Chiar dacă este 

complet neadevărat, dacă te crezi limitat în aspecte pre- 
cum dobândirea unei sănătăți excelente, a fericirii și câști- 
garea unor venituri importante, această credință va 
deveni adevărul tău. După cum spunea Richard Bach în 
cartea sa Illusions (Iluzii): „Demonstrează-ţi limitele și, cu 
siguranţă, vei deveni limitat.“ 


E Eşti un magnet viu 


Legea Atracţiei stipulează că ești un „magnet viu“ și 
atragi în mod invariabil în viața ta oameni, idei, oportunități și 
circumstanțe în armonie cu gândurile tale dominante. 

Când ai gânduri pozitive, optimiste, pline de iubire și 
succes, creezi un puternic câmp magnetic care atrage exact 
lucrurile la care te gândești, precum un magnet parti- 
culele de fier. Această lege explică de ce nu trebuie să fii 
preocupat de unde vor veni lucrurile bune către tine. 
Dacă îţi vei putea menţine mintea concentrată asupra a 
ceea ce îți dorești și te vei abţine să te gândești la ceea ce 
nu vrei, vei atrage toate lucrurile de care ai nevoie pentru 
a-ți atinge obiectivele, exact atunci când vei fi pregătit. 
Schimbă-ți modul de a gândi și îţi vei transforma viața. 


E Singura măsură reală 


Bertrand Russell, filosoful englez, a spus cândva: „Cea 
mai bună dovadă că un lucru poate fi îndeplinit este aceea 
că alții l-au făcut deja.“ În Noul Testament, lisus ne-a 
învățat cum să măsurăm adevărul oricărui principiu: 
„Copacul se cunoaște prin fructele sale.“ 

Cu alte cuvinte, singura întrebare pe care trebuie să ţi-o 
pui în legătură cu o idee este: „Funcţionează?“ Îți va aduce 
rezultatele pe care le dorești? Milton Friedman, un eco- 
nomist care a câștigat premiul Nobel, a afirmat: „Singura 


si 

măsură reală a unei teorii sau idei este abilitatea ta de a 
face predicții exacte pe baza sa.” 

Vestea bună este aceea că ideile și conceptele pe care 
urmează să le înveți au fost testate și dovedite în vieţile și 
experienţele a milioane de oameni. Ca orice principii ale 
naturii, acestea sunt, prin natura lor, neutre. Natura nu 
favorizează pe nimeni, ne tratează pe toți la fel. Orice 
sămânță vei planta în pământ, natura o va ajuta să crească. 
Orice semințe de gânduri îţi vei planta în minte, natura le va 
ajuta să crească, de asemenea. Depinde numai de tine. 


W Alege-ti gândurile 


Oamenii de succes gândesc mai eficient decât cei care 
nu ajung la reușită. Ei își abordează viețile, relațiile, obiec- 
tivele, problemele și experiențele în mod diferit față de 
ceilalți. Ei sădesc semințe mai bune și, drept rezultat, 
culeg vieți mai bune. Dacă vei învăța să gândești și să 
acţionezi precum alți oameni de succes, fericiți, sănătoși și 
prosperi, te vei bucura în curând de un mod de viață 
asemănător cu al lor. Când îţi vei schimba felul de a gândi, 
îți vei transforma și viața. 


Natura nu face glume. Este întotdeauna adevărată, 
întotdeauna serioasă, întotdeauna severă. Este întotdea- 
una dreaptă, iar erorile și greșelile sunt mereu ale omu- 
lui. Natura îl disprețuiește pe cel incapabil să o aprecieze, 
înfățișându-se și dezvăluindu-și secretele doar în fața 
celui apt, pur și integru. 


JOHANN WOLFGANG VON GOETHE 

Schimbă-ţi modul de a gândi 


Există o lege în psihologie potrivit căreia 
dacă îți poți forma în minte o imagine a ceea 
ce dorești să devii și o menții acolo un timp 
suficient de lung, vei ajunge curând așa cum 
ai gândit. 

WILLIAM JAMES 


A existat odată o femeie, de aproximativ 30 de ani, 
căsătorită și cu doi copii. Precum multe alte persoane, ea 
crescuse într-un cămin în care fusese criticată constant și 
tratată nedrept de către părinţii ei. Drept urmare, își dez- 
voltase sentimente adânci de inferioritate și un respect de 
sine diminuat. Era negativă și temătoare și nu avea niciun 
pic de încredere în ea însăși. Era timidă și rezervată și nu 
considera că are vreo valoare. Simţea că nu este talentată 
la nimic. 

Într-o zi, în timp ce conducea către un magazin, o altă 
mașină a trecut pe roșu și s-a izbit de a sa. Când s-a trezit, 
era la spital cu contuzii ușoare și își pierduse complet 
memoria. Putea vorbi, dar nu își aducea aminte nimic din 
viața ei trecută. Era complet amnezică. 

La început, doctorii au crezut că va fi ceva temporar. 
Dar săptămânile treceau și ea nu își recăpăta memoria. 
Soţul și copiii săi o vizitau zilnic, dar ea nu îi recunoștea. 
Acesta era un caz atât de neobișnuit, încât alți doctori și 

specialiști au venit să o viziteze, să o testeze și să îi pună 
întrebări despre starea ei. 


Mi Luând-o de la capăt 


Într-un final, ea s-a întors acasă, fără nicio amintire 
despre viața ei trecută. Fiind hotărâtă să înțeleagă ce i se 
întâmplase, a început să citească materiale medicale și să 
studieze intens despre amnezie și pierderea memoriei. S-a 
întâlnit și a vorbit cu specialiști în acest domeniu. Apoi a 
publicat un studiu despre starea ei. Nu mult după aceea, 
a fost invitată să participe la o convenţie medicală pentru 
a-și prezenta lucrarea, pentru a răspunde la întrebări 
despre amnezia ei și pentru a-și împărtăși experiențele și 
ideile legate de funcționarea neurologică. 

În timpul acestei perioade, s-a întâmplat ceva uimitor. 
A devenit o cu totul altă persoană. Toată atenţia care i-a fost 
acordată în spital și după aceea a făcut-o să se simtă 
valoroasă, importantă și iubită cu adevărat de familia ei. 
Interesul arătat de către specialiștii în medicină a con- 
tribuit la consolidarea stimei și respectului de sine. A 
devenit o femeie cu adevărat pozitivă, încrezătoare, socia- 
bilă, deosebit de elocventă, bine informată și foarte soli- 
citată ca orator și autoritate în lumea medicală. 

Toată amintirea copilăriei ei nefericite fusese ștearsă 
complet. De asemenea, sentimentele ei de inferioritate au 
dispărut. Ea a devenit o nouă persoană. Și-a schimbat 
viața și modul de a gândi. 


Mi Plăcuța nescrisă 


Filosoful scoțian David Hume a fost primul care a pro- 
pus ideea de tabula rasa sau de plăcută nescrisă. Conform 
acestei teorii, fiecare persoană vine pe lume fără gânduri 
sau idei și tot ceea ce gândește și simte este învăţat 

începând cu perioada copilăriei. Este ca și cum mintea 
unui copil ar fi o plăcuță nescrisă, pe care fiecare expe- 
riență și persoană cu care acesta intră în contact lasă o 
urmă. Adultul devine suma a tot ceea ce învață, simte și 
experimentează în timp ce crește. Ceea ce adultul face și 
devine mai târziu este rezultatul acestei condiționări 
anterioare. După cum scria Aristotel: „Tot ce e imprimat 
este exprimat.” 

Cea mai mare descoperire a secolului XX în domeniul 
potențialului omenesc a fost, poate, cea a conceptului de 
sine. Potrivit acestei idei, fiecare persoană își dezvoltă un 
mănunchi de credinţe în legătură cu ea însăși, începând 
de la naștere. Conceptul despre tine însuţi devine apoi 
programul de bază al calculatorului tău subconștient, 
determinând tot ceea ce gândești, spui, simţi și faci. Din 
acest motiv, orice schimbare în viața ta exterioară începe 
cu o modificare a conceptului despre tine însuți, a felului 
în care gândești și simţi despre tine și lumea ta. 

Copilul se naște fără un concept despre el însuși. Fie- 
care idee, opinie, sentiment, atitudine sau valoare pe care 
o ai ca adult ai învăţat-o în copilărie. Tot ceea ce ești astăzi 
constituie rezultatul unei idei sau impresii pe care ai 
preluat-o și ai acceptat-o ca fiind adevărată. Când crezi că 
ceva este real, acest lucru devine adevărat pentru tine, 
oricare ar fi acesta. „Nu ești ceea ce gândești că ești, ci ești 
ceea ce gândești.“ 


Æ Primele impresii sunt durabile 


Dacă ai fost crescut de părinţi care ți-au spus mereu ce 
persoană bună ești, te-au iubit, te-au încurajat, te-au spri- 
jinit și au crezut în tine, indiferent ce ai făcut sau nu, ai 
trăit având credinţa că ești o persoană bună și valoroasă. 
Până la vârsta de trei ani, această convingere va fi complet 
asimilată și va deveni o parte fundamentală a modului în 

care te percepi pe tine însuţi în relație cu lumea ta. Apoi, 
indiferent ce ţi se va întâmpla, vei continua să ai această 
credință. Va deveni realitatea ta. 

Dacă ai fost crescut de părinţi care nu au știut cât de 
puternice pot fi cuvintele și comportamentul lor în mode- 
larea personalităţii tale, este foarte posibil ca ei să fi folosit 
cu ușurință un criticism distructiv, dezaprobări și pedepse 
fizice sau emoționale pentru a te disciplina sau controla. 
Dacă un copil este criticat continuu la o vârstă fragedă, 
ajunge curând să creadă că este ceva în neregulă cu el. Nu 
înțelege de ce e criticat sau pedepsit, dar presupune că 
părinţii săi știu adevărul despre el și că asta merită. Astfel, 
începe să simtă că nu este valoros sau demn de a fi iubit și 
că nu merită prea multe. 

Aproape toate problemele de personalitate din adoles- 
cenţă și de la maturitate sunt bazate pe ceea ce psihologii 
numesc dragoste neexprimată. Copilul are nevoie de iubire 
precum trandafirii de ploaie. Atunci când copiii nu se 
simt iubiți, devin nesiguri și expuși. Ei se gândesc: „Nu 
sunt suficient de bun.“ Încep astfel să adopte comporta- 
mente compensatorii care să suplinească această anxietate 
interioară. Un asemenea sentiment de privare de dragoste 
este manifestat printr-o conduită greșită, probleme de 
personalitate, izbucniri de furie, depresie, deznădejde, 
lipsă de ambiţie și probleme cu oamenii și cu relaţiile. 


MI Te naști fără temeri 


Copilul se naște fără temeri, cu excepția fricii de a 
cădea și de zgomot puternic. Toate celelalte îndoieli tre- 
buie să-i fie inoculate pe măsură ce crește. 

Cele două temeri majore pe care le dezvoltăm toţi sunt 
teama de eșec sau pierdere și teama de critică sau respingere. 
Începem să învăţăm frica de eșec dacă suntem criticați și 
pedepsiţi continuu atunci când încercăm ceva nou sau 


, 

diferit. Se ţipă la noi și ni se spune: „Nu! Pleacă de acolo! 
Oprește-te! Pune jos lucrul acela!“ Pedepsele fizice și dra- 
gostea neexprimată, posibilități care ne sperie și ne fac să 
devenim nesiguri, însoțesc adesea aceste izbucniri și critici. 

Începem curând să credem că suntem prea mici, prea 
slabi, incompetenti, neadecvaţi și incapabili de a face ceva 
nou sau diferit. Exprimăm aceste sentimente folosind 
cuvintele: „Nu pot, nu pot, nu pot.“ De fiecare dată când 
ne gândim să facem un lucru nou sau plin de provocări, 
răspundem automat cu stări de frică, tremurat și rău la 
stomac. Reacționăm ca și cum ne-ar fi teamă să fim bătuți. 
Spunem: „Nu pot“, la nesfârșit. 

Frica de eșec este motivul principal de nereușită în 
viața adultă. Ca urmare a criticilor distructive din copilă- 
rie, ezităm ca adulţi. Ne vindem ieftin. Renunțăm chiar 
înainte de a încerca prima oară. În loc să ne întrebuințăm 
capacitățile uimitoare ale minţii pentru a ne da seama 
cum putem obţine ceea ce ne dorim, ne folosim judecata 
în scopul de a crea motive din cauza cărora nu putem 
acționa și, astfel, lucrurile pe care ni le dorim nu sunt 
posibile pentru noi. 


N Nevoia dea fi iubit 


A doua temere majoră care ne pune piedici, ne dimi- 
nuează încrederea și ne distruge dorința de a avea o viață 
fericită o reprezintă frica de respingere și expresia sa, critica. 
Această emoție este învățată în copilăria timpurie ca rezul- 
tat al dezaprobării exprimate de părinții noștri de fiecare 
dată când făceam ceva ce nu le plăcea sau pe care nu îl 
așteptau de la noi. Ca urmare a faptului că nu eram pe 
placul lor, ei deveneau furioși și nu își exprimau dragostea 
și aprobarea de care aveam atâta nevoie în copilărie. 

Frica de a nu fi iubit și de a rămâne singur este atât de 
traumatizantă pentru un copil, încât el își adaptează curând 

comportamentul și face orice crede că se va bucura de 
aprobarea părinţilor săi. Își pierde spontaneitatea și unici- 
tatea. Începe să creadă: „Trebuie! Trebuie! Trebuie!” Ast- 
fel, ajunge la concluzia: „Trebuie să fac orice vor mama și 
tata, altfel nu mă vor iubi și voi fi singur!“ 


HI Dragostea condiționată 


Ca adult, un copil crescut cu ceea ce se numește „dra- 
goste condiționată“ (opusă celei necondiționate, cel mai 
mare dar pe care o persoană îl poate oferi alteia) devine 
foarte sensibil la părerile celorlalți. El nu poate face nimic 
dacă există cea mai mică posibilitate ca altcineva să nu îl 
aprobe. Își proiectează relaţia din copilărie cu părinţii săi 
asupra persoanelor importante din viața sa adultă — parte- 
ner de viaţă, șef, rude, prieteni, persoane cu autoritate — și 
încearcă astfel cu disperare să le câștige aprobarea sau, cel 
puţin, să nu o piardă. 

Temerile de eșec și de respingere, cauzate de criticism 
distructiv în copilăria timpurie, sunt cauzele de bază ale 
celor mai multe motive de nefericire și anxietate în viața 
adultă. Senzaţia continuă este aceea că „Nu pot!“ sau 
„Trebuie!“ Cel mai îngrozitor sentiment îl avem atunci 
când simţim că „Nu pot, dar trebuie!“ sau „Trebuie, dar 
nu pot!“ 

Ne dorim să facem ceva, dar ne este frică de eșec sau 
pierderi, sau, dacă nu ne este teamă de pierderi, ne este 
frică de dezaprobări. Vrem să întreprindem ceva pentru a 
ne îmbunătăţi viața, la serviciu sau acasă, dar ne este 
teamă că am putea eșua sau că altcineva ne-ar putea 
critica, ori ambele. l 

Celor mai mulți oameni, temerile le guvernează viețile. 
Tot ce fac se bazează pe evitarea eșecului sau a criticii. Se 
gândesc continuu să nu își asume riscuri, în loc să lupte 

pentru atingerea obiectivelor lor. Ei caută mai degrabă 
siguranța decât oportunitatea. 


E Dublează-ţi rata de eșec 


Autorul Arthur Gordon l-a abordat odată pe Thomas J. 
Watson Sr., fondatorul IBM, și l-a întrebat cum ar putea să 
aibă succes mai repede ca scriitor. Thomas ]. Watson, unul 
dintre magnații mediului american de afaceri, a replicat 
cu aceste cuvinte profunde: „Dacă vrei să ai succes mai 
repede, trebuie să-ți dublezi rata de eșec. Succesul este 
complementar eșecului.“ 

De fapt, cu cât ai eșuat mai mult, cu atât este mai pro- 
babil să te apropii de un mare succes. Nereușitele tale 
te-au pregătit să obţii izbânda. De aceea, ai impresia că o 
perioadă de noroc urmează după o alta de ghinion. Când 
ești nesigur, „dublează-ți rata de eșec“. Cu cât încerci mai 
multe lucruri, cu atât ai șanse sporite să fii triumfător. Vei 
reuși să-ți depășești temerile doar făcând lucrul de care te 
temi până când frica nu va mai avea control asupra ta. 


E Hard drive-ul tău mental 


Tot ceea ce cunoști despre tine însuți, toate credințele 
îți sunt înregistrate pe hard drive-ul personalității tale, în 
conceptul despre tine însuţi. Acest principiu îţi precede și 
îţi prezice nivelul de performanţă și de eficacitate în tot 
ceea ce faci. Datorită legii corespondenței, te comporți 
întotdeauna în exterior într-o manieră corespunzătoare cu 
conceptul interior despre tine însuți. De aceea, orice ame- 
liorare din viaţa ta începe cu o îmbunătățire a conceptului 
despre tine însuți. 

Dispui de un concept de sine general alcătuit din toate 
credinţele pe care le ai despre tine însuţi și abilitățile tale. 
Acest mănunchi de convingeri include toate experienţele, 

deciziile, succesele, eșecurile, ideile, informaţiile, emoţiile 
și opiniile legate de viața ta de până acum. Conceptul de 
sine general determină cum și ce gândești și simţi în legă- 
tură cu tine însuţi, dar și cât de bine îţi este în general. 


Bi Mini-conceptele despre tine însuţi 


Mai ai și o serie de „mini-concepte de sine“, combinate 
pentru a forma conceptul general despre tine însuţi. Ai un 
concept de sine pentru fiecare domeniu al vieţii tale pe 
care îl consideri important. Acest mini-concept de sine 
determină modul în care gândești, simţi și acționezi în 
acel domeniu. 

De exemplu, ai un mini-concept de sine în legătură cu 
sănătatea și forma fizică în care te afli, cu cantitatea ali- 
mentației și numărul exerciţiilor pe care le faci. Ai un 
mini-concept de sine în legătură cu măsura în care ceilalți 
te plac și ești popular, în special din rândul membrilor 
sexului opus. Ai un mini-concept de sine despre ce fel de 
partener sau părinte ești, despre cât ești de bun prieten, 
despre cât ești de deștept și cât de bine înveți. Ai un mini- 
concept de sine despre fiecare sport pe care îl practici și 
pentru fiecare acţiune în care te implici, inclusiv pentru 
cât de bine îţi conduci mașina. 

Ai un mini-concept de sine despre cât de bine îţi faci 
munca și pentru cât de bine duci la îndeplinire fiecare 
parte a activităţii tale. Ai un mini-concept de sine pentru 
câți bani câștigi și pentru cât economisești și investești. 
Aceasta este o zonă critică. Adevărul este că nu poți nicio- 
dată să câștigi mai mult sau mai puţin decât conceptul 
propriu de venit. Dacă dorești să obţii mai mulți bani, 
trebuie să îţi schimbi credințele despre tine însuţi legate 
de venituri și bani. Aceasta este o parte importantă a 
acestei cărți. 

W€ Schimbă-ţi credinţele 


În fiecare caz, dacă vrei să modifici modul în care acţio- 
nezi și rezultatele din orice domeniu al vieţii tale, trebuie 
să-ți schimbi conceptul despre tine însuți — sau credinţele 
tale — legate de acel sector. Din fericire, convingerile tale 
sunt în mare parte subiective. Nu se bazează întotdeauna 
pe fapte. În schimb, sunt axate în mare parte pe infor- 
mațiile pe care le-ai preluat și acceptat ca fiind adevărate, 
chiar dacă uneori ai avut foarte puţine dovezi. 

Cele mai nocive credințe pe care le poți avea sunt 
credințele auto-limitative de orice fel. Acestea reprezintă 
convingeri despre tine însuţi, care te fac să te simţi, oare- 
cum, limitat sau deficient într-un anumit domeniu. Sunt 
rareori adevărate, dar dacă le accepţi ca fiind estimări 
valide ale abilităților tale, devin adevărate pentru tine, 
exact ca și cum ar fi corecte. 

Punctul de început pentru a-ţi descătușa potenţialul și 
a reuși mai multe decât până acum este acela de a-ţi testa 
credinţele auto-limitative. Începi procesul de eliberare de 
credințele auto-limitative imaginându-ţi că, oricare ar fi 
acestea, sunt complet false. Închipuie-ţi pentru moment că 
nu ai nicio limitare legată de abilitățile tale. Imaginează-ţi 
că ai putea să fii, să faci sau să ai tot ceea ce ţi-ai dorit cu 
adevărat în viață. Că potenţialul tău este nelimitat. 

De exemplu, închipuie-ţi că ai putea câștiga de două 
ori mai mult decât astăzi. Imaginează-ţi că ai putea trăi 
într-o casă mai mare, ai putea conduce o mașină mai bună 
și te-ai putea bucura de un stil de viaţă mai luxos. 

Închipuie-ţi că ai abilitatea de a fi unul dintre cei mai 
buni oameni din domeniul tău. Imaginează-ți că ești una 
dintre personalitățile cele mai populare, puternice și 
persuasive din mediul tău social și de afaceri. Închipuie-ţi 
că ești calm, încrezător și că nu îţi este frică de nimic. 
Imaginează-ți că ai putea stabili și îndeplini orice obiectiv 

pe care îl dorești. Astfel, vei începe să îţi schimbi viața și 
modul de a gândi. 

Punctul de început pentru eliminarea temerilor tale și 
descătușarea potenţialului tău include și necesitatea de a-ţi 
reprograma hard drive-ul mental cu credinţe noi, pozitive, 
constructive și curajoase despre tine însuţi și viitorul tău. 
Vei învăţa cum să faci acest lucru pe parcursul întregii cărți. 


m Trei părţi ale conceptului despre tine însuți 


Conceptul despre tine însuți are trei părți, precum o 
plăcintă împărţită în trei bucăţi. Fiecare este legată de 
celelalte. Toate cele trei elemente constituie personalitatea 
ta, determinând în mare parte modul în care gândești, 
simți, acționezi și tot ceea ce ţi se întâmplă. 

idealul tău despre tine însuți constituie prima parte a 
personalității tale și a conceptului despre tine însuţi. El 
este alcătuit din toate speranțele, visurile, viziunile și 
năzuințele tale. Dar și din virtuțile, valorile și calitățile pe 
care le admiri cel mai mult la tine și la ceilalți. Idealul 
despre tine însuţi se referă la persoana care ţi-ai dori cel 
mai mult să devii, dacă ai putea fi perfect în fiecare zi. 
Aceste viziuni îți ghidează și îți modelează comporta- 
mentul. 

Bărbaţii și femeile remarcabili, liderii de opinie și 
oamenii de caracter își cunosc foarte bine valorile, viziu- 
nile și idealurile. Ei știu cine sunt și în ceea ce cred. Își 
stabilesc standarde înalte și nu renunţă la acestea. Sunt 
bărbaţi și fernei pe care ceilalți îi pot respecta și pe care se 
pot baza. Dau dovadă de hotărâre și ies în evidenţă în 
interacțiunea cu ceilalți. Ei încearcă să se ridice la înăl- 
țimea ţelurilor lor în tot ceea ce fac. 

Mi Modul în care te percepi pe tine însuți 


A doua parte a conceptului despre tine însuţi este ima- 
ginea de sine. Aceasta reprezintă modul în care te percepi și 
gândești despre tine. Este adesea numită „oglinda interi- 
oară“. Acolo privești în sine pentru a vedea cum ar trebui 
să te comporți într-o anumită situație. Datorită puterii ima- 
ginii despre tine însuţi, actionezi în exterior în conformitate 
cu imaginea pe care o ai despre tine în interior. 

Descoperirea imaginii de sine, care aparține lui 
Maxwell Maltz, reprezintă un pas important în înțele- 
gerea performanţei și eficacității omenești. Dacă te vei 
vizualiza și te vei imagina având rezultate excelente într-o 
situație viitoare, îi vei trimite un mesaj subconștientului 
tău. Acesta îl va accepta ca fiind o comandă și apoi îţi va 
coordona gândurile, cuvintele și acţiunile, astfel încât 
acestea să concorde cu imaginea pe care ai creat-o. 

Orice îmbunătăţire în viaţa ta începe cu o ameliorare a 
vizualizărilor tale mentale. Imaginile tale interne îţi 
influențează emoțiile, comportamentele, atitudinile și 
chiar modul în care îţi răspund ceilalți oameni. Dezvol- 
tarea unei imagini pozitive despre tine însuţi este o parte 
vitală a procesului de schimbare a modului în care gân- 
dești, pentru ca astfel să îţi poți transforma viața. 


M Ce simţi despre tine însuţi 


Cea de-a treia parte a conceptului despre tine însuți o 
reprezintă respectul de sine. Aceasta constituie o compo- 
nentă emoțională a personalităţii tale și cel mai important 
factor în determinarea modului în care gândești, simți și 
te comporti. Nivelul tău de respect personal este deter- 
minat în mare măsură de ceea ce ţi se întâmplă în viaţă. 

Respectul de sine poate fi definit cel mai bine drept cât 
de mult te placi pe tine însuți. Cu cât te placi mai mult, cu 

atât ai rezultate mai bune în orice încerci. În plus, conform 
Legii Reversibilităţii, cu cât obţii rezultate mai bune, cu 
atât te placi mai mult. 

Respectul pentru tine însuţi este „reactorul principal“ 
al personalităţii tale. Reprezintă sursa de energie care îţi 
determină nivelurile de încredere și de entuziasm. Cu cât 
te placi mai mult, cu atât îți vei stabili standarde mai 
înalte. Cu cât te placi mai mult, cu atât vor fi mai mari 
obiectivele pe care ţi le stabilești și te vei strădui mai tare 
să le realizezi. Oamenii cu respect de sine ridicat sunt, 
practic, de neoprit. 

Nivelul tău de respect personal îți determină calitatea 
relaţiilor cu ceilalți. Cu cât te placi și te respecţi mai mult, 
cu atât îi placi și îi respecţi pe ceilalți și în aceeași măsură 
ei reacționează mai bine faţă de tine. În viaţa ta profesio- 
nală și în carieră, nivelul tău de respect personal va repre- 
zenta factorul critic care va hotărî dacă oamenii vor cum- 
păra sau nu de la tine, te vor angaja, vor avea contacte 
profesionale cu tine sau îţi vor împrumuta bani. 

Cu cât vei avea un respect personal mai ridicat, cu atât 
vei fi un partener și un părinte mai bun. Părinții cu respect 
de sine ridicat cresc copii cu respect de sine ridicat. Acești 
copii dezvoltă un nivel ridicat de încredere în ei înșiși și se 
asociază cu alți copii cu respect de sine ridicat. Casele în 
care există respect de sine ridicat sunt caracterizate de 
dragoste, bună dispoziție și fericire pentru fiecare per- 
soană care locuiește acolo. 


Determinaniul respectului de sine 


Nivelul tău de respect personal este determinat în 
mare măsură de cât de bine se potrivește imaginea despre 
tine însuţi — rezultatele tale actuale și comportamentul tău 
prezent — cu idealul despre tine însuţi — imaginea despre 
cum ai acționa dacă ţi-ai atinge maximum-ul personal. La 

un nivel inconștient îți compari întotdeauna rezultatele 
actuale cu cele ideale. De fiecare dată când ai senzația că 
te ridici la cel mai înalt nivel propus, te simţi excelent. 
Respectul pentru tine însuţi crește puternic. Te simți feri- 
cit și împlinit. 

De fiecare dată când faci sau spui ceva ce nu este în 
concordanţă cu idealurile tale sau cu nivelul cel mai bun 
de care te simți capabil, respectul tău personal descrește. 
De asemenea, atunci când există o distanță apreciabilă 
între persoana care ești la un anumit moment și cea ideală, 
cum îți dorești să devii, te simți îngrozitor. Din acest 
motiv, te superi pe tine când eșuezi în a face ceva sau nu 
te comporti corespunzător într-o situație cu alte persoane. 
Imaginea ta ideală despre tine însuți îți aduce aminte 
constant că poți fi o persoană mult mai bună. 


E Centrul personalității 


În zilele noastre, psihologii sunt de acord că respectul 
de sine se află la baza conceptului de sine și a personalității 
tale. Orice îmbunătăţire a oricărei părți a personalităţii sau 
a rezultatelor tale îţi va stimula respectul personal și te va 
determina să te placi și să te respecţi chiar mai mult. Cu cât 
te vei plăcea mai mult, cu atât îţi vei putea schimba mai 
mult imaginea despre tine însuți și acţiunile ulterioare și te 
vei apropia mai mult de idealul tău personal. 

Cea mai bună veste este aceea că există o relație inversă 
între nivelul tău de respect personal și frica de eșec și de 
respingere. Cu cât te placi mai mult, cu atât te temi mai 
puţin de eșec. Cu cât te placi mai mult, cu atât ești mai 
puțin preocupat de părerile celorlalți și te temi mai puțin 
de critici. Cu cât te placi mai mult, cu atât iei mai multe 
hotărâri pe baza propriilor obiective și standarde și îţi 
pasă mai puţin de ceea ce spun sau cred ceilalți. 

E Controlează-ţi dialogul intern 


Așa cum devii ceea ce gândești, așa devii și ceea ce îți 
spui. Cele mai puternice cuvinte pe care ți le poţi repeta, în 
special dacă te simţi încordat sau îngrijorat în legătură cu 
un eveniment ulterior, sunt următoarele: „Mă plac! Mă 
plac! Mă plac!“ 

De fiecare dată când îţi spui: „Mă plac!“, temerile tale 
se diminuează și curajul se amplifică. Cuvintele „Mă 
plac!“ sunt atât de expresive și pozitive, încât subcon- 
ştientul le acceptă imediat drept comandă. Termenii 
respectivi îţi influențează instantaneu gândurile, senti- 
mentele și atitudinile. Limbajul corpului tău se îmbună- 
tățește imediat și stai mai drept. Faţa ta capătă o expresie 
pozitivă și mai veselă. Tonul vocii tale devine mai 
puternic și mai încrezător. Te simţi mai bine în legătură cu 
tine însuţi și, drept urmare, îi tratezi pe toți cei din jur 
într-un mod mai cald, mai prietenos. 

Începi procesul de schimbare a modului de a gândi și 
de a fi lucrând asupra conceptului tău despre tine. Primul 
pas constă în a elabora un ideal personal clar, pozitiv, care 
să te entuziasmeze, să te inspire și să fie în concordanță cu 
imaginea ta despre cea mai bună persoană care ai putea 
deveni. Dezvolţi o imagine pozitivă prin faptul că te ima- 
ginezi având rezultate excelente în tot ceea ce faci. Apoi 
atingi niveluri înalte și de nezdruncinat de respect per- 
sonal prin faptul că te iubești și te accepţi necondiționat 
drept o persoană valoroasă și merituoasă. 


Mi Analizează-ţi condiţiile de bază 


Cea mai mare parte a gândurilor și răspunsurilor tale 
la evenimentele și oamenii din viața ta este determinată 
de condiţiile tale de bază. Acestea sunt idei, credințe, opinii 
și concluzii la care ai ajuns ca urmare a ce ţi s-a oferit și a 

experienţelor începute în copilărie. Toate constituie nu 
numai conceptul tău de sine, ci și filosofia ta de viață. Cu cât 
ești mai convins și mai inflexibil în privința condiţiilor 
tale de bază, cu atât mai mult acestea vor prezice și vor 
controla tot ceea ce faci, spui și simți. 

Dacă te vei considera o persoană excelentă, plină de 
talente și abilități, prietenoasă și populară, sănătoasă și 
plină de energie, curioasă și creativă, căreia i-a fost menită 
o viață minunată, aceste condiţii de bază te vor conduce 
să-ți stabilești obiective, să muncești din greu, să te dez- 
volți, să-i tratezi bine pe ceilalţi, să faci față adversităților 
și, în final, să reușești. Pe termen lung, nimic nu te va 
putea opri. | 

Nu ceea ce ţi se întâmplă în viață este important. Sem- 
nificativ e doar modul în care reacționezi la ce se întâmplă. 
Nu are înseamnătate din ce direcţie vii. Contează cu ade- 
vărat doar în ce direcţie te îndrepți. Și acest lucru este 
limitat doar de imaginaţia ta. Și întrucât imaginația ta e 
nelimitată, și potenţialul viitorului tău este nelimitat. 
Acestea sunt condiţiile de bază și credinţele de care ai 
nevoie pentru a-ţi realiza întregul potențial. 


E Distrugerea miturilor 


Din păcate, există câteva mituri pe care le acceptăm pe 
măsură ce creștem și care mai târziu ne pot sabota speran- 
tele de succes, bucurie și împlinire în viaţă. Îți propun să 
analizăm pe rând aceste credințe auto-limitative. 

Prima și cea mai îngrozitoare se regăsește în senti- 
mentul: „Nu sunt suficient de bun.” Aceasta este condiția 
de bază care cauzează sentimente de inferioritate și de 
nepotrivire. Presupunem că alţi oameni sunt mai buni 
decât noi doar pentru că, la un anumit moment, ei fac ceva 
mai bine decât noi. Simţim că ei merită mai mult decât 
noi. De aceea considerăm, probabil, că noi suntem mai 

puţin valoroși decât ei. Acest sentiment al lipsei de valoare 
se instalează adânc în psihic și ne determină să nu ne 
acordăm suficientă prețuire. Ne mulțumim cu mai puțin 
decât am fi capabili cu adevărat. Decât să eșuăm în 
urmărirea unui nou obiectiv, mai bine să nu-l stabilim de 
la bun început. 

Condiţia de bază corectă pentru a te dezvolta sau cre- 
dinţa pe care ar trebui să o ai nu este numai aceea că ești 
suficient de bun, ci că dispui de abilitatea de a fi excelent 
în orice domeniu important pentru tine. Ai un potenţial 
nelimitat de a fi, a face și a avea mai mult decât ai obținut 
până acum. William Shakespeare a scris în The Tempest 
(Furtuna): „Ce este trecut e prolog.“ Orice ai realizat în 
trecut reprezintă doar un indiciu pentru ceea ce poți face 
în viitor. 


Vorbește pozitiv cu tine însuţi 


Cele mai expresive cuvinte din vocabularul tău sunt 
acelea pe care ţi le spui ţie însuți și pe care le crezi. Con- 
versațiile cu tine, dialogul tău interior, determină 95% 
dintre emoțiile tale. Când vorbești cu tine, subconștientul 
tău acceptă aceste cuvinte drept comenzi. Apoi îţi adap- 
tează comportamentul, imaginea despre sine și limbajul 
corpului pentru a fi în concordanţă cu termenii respectivi. 

De acum înainte, vorbește cu tine numai legat de ceea 
ce dorești să fii și să faci. Refuză să spui ceva despre tine ce 
nu dorești cu adevărat să devină realitate. Repetă cuvintele 
expresive și pozitive: „Pot să o fac!“, tot timpul. Înainte de 
orice eveniment important, repetă sintagma: „Mă plac!“ 
Spune: „Sunt cel mai bun! Sunt cel mai bun! Sunt cel mai 
bun!“ o dată și încă o dată, de parcă ai crede cu tărie acest 
lucru. Apoi, ridică-te în picioare, afișează un zâmbet 
încrezător şi du-te să obţii cel mai bun rezultat de care ești 
capabil. În curând va deveni un obicei. 

Bi Meriţi cele mai bune lucruri 


Ca rezultat al criticismului distructiv menţionat ante- 
rior, oamenii acceptă alt mit sau credinţă auto-limitativă. 
Ei nu cred cu adevărat că merită să aibă succes. Acest 
sentiment adânc este foarte des întâlnit printre aceia 
dintre noi care au început cu foarte puţine în viață sau 
care provin din familii cu venituri mici în timpul copilă- 
riei. Poate fi, de asemenea, cauzat de persoane care ne-au 
spus la o vârstă fragedă că a fi sărac este o virtute, iar a fi 
bogat, un păcat. 

Dacă, indiferent de motiv, ai crescut simțind că nu 
meriți lucruri bune și ajungi să ai succes în domeniul tău 
de activitate, s-ar putea să te confrunți cu ceea ce se 
numește „sindromul impostorului“. Vei simţi că ești un 
impostor și că urmează să fii descoperit. Indiferent cât 
succes vei avea ca urmare a muncii intense pe care ai 
depus-o, vei resimţi o frică obsesivă că aceste lucruri îţi 
vor fi luate. 

Dacă vei avea impresia că ești un impostor, te vei simți 
adesea vinovat de faptul că ai mai mult succes decât 
ceilalți. Pentru a scăpa de aceste sentimente de vină, mulți 
oameni încep să se auto-saboteze. Ei mănâncă și beau prea 
mult, iau droguri, își ignoră familiile, au un comporta- 
ment neprevăzut, își cheltuie adesea veniturile pe lucruri 
extravagante și fac investiţii nechibzuite. În adâncul lor, ei 
simt că nu își merită succesul. Drept urmare, adesea ei îl 
îndepărtează. 


Bi Dedică-te pentru a-i servi pe ceilalți 


Adevărul este că meriţi tot ceea ce câștigi în mod 
cinstit prin desfășurarea unei activități productive și prin 
producerea și distribuirea produselor sau serviciilor care 
îmbunătăţesc munca și vieţile oamenilor. Într-o societate 

de piață ca a noastră, toate tranzacțiile sunt voluntare. 
Oamenii cumpără un lucru doar dacă simt că vor avea 
ceva de câștigat în urma achiziției. De aceea, pe termen 
lung poți avea succes doar dacă le furnizezi oamenilor 
lucrurile pe care și le doresc pentru a-și îmbunătăţi viața 
și munca, Cu cât îi servești pe ceilalți mai mult și mai bine, 
cu atât câștigați mai mult cu toții. 

Verbul „a merita“ provine din două cuvinte latine, „de“ 
și „servire“. De aceea, verbul „a merita“ înseamnă „deser- 
vire“. Persoanele care fac cel mai mult bine societăţii 
noastre sunt, cu puţine excepții, aceia care îi servesc pe 
ceilalți oameni mai bine decât altcineva. În carieră ar trebui 
să te concentrezi în întregime pe mai buna servire a celor- 
lalţi. Astfel vei merita fiecare ban pe care îl vei câștiga. 

Abraham Lincoln a spus cândva: „Cea mai bună cale 
de a ajuta săracii este să nu devii și tu unul dintre ei.“ În 
societatea noastră, cu cât ai mai mult succes financiar, cu 
atât vei plăti, probabil, mai multe taxe. Acestea ajută la 
achitarea plăţilor pentru școli, spitale, străzi, asigurări 
medicale, cheltuieli militare și ioate celelalte lucruri 
importante pe care le oferă societatea noastră. Poţi să fii 
mândru dacă ai succes financiar. Producând mai mulţi 
bani, vei avea o contribuție mai importantă la viața mul- 
tor oameni. Îţi faci ţie un bine dacă faci bine altora. 

Repetă cuvintele: „Merit fiecare bănuţ pe care îl câștig, 
ca urmare a faptului că îi servesc pe ceilalți cu produsele 
și serviciile de care au nevoie pentru a-și îmbunătăți viaţa. 
Sunt mândru de succesul meu.“ 


îi Eşti o persoană excelentă 


Eşti o persoană bună în întregime. Esti cinstit, decent, 
sincer și muncitor. Îi tratezi pe ceilalți oameni cu politețe, 
respect și căldură. Eşti dedicat familiei tale, prietenilor și 
companiei tale. Eşti puternic, încrezător și responsabil. Esti 

informat, inteligent și experimentat. Esti important nu numai 
pentru persoanele cele mai apropiate ție, dar și pentru comu- 
nitatea în. Te-ai născut pentru un motiv deosebit și trebuie să 
împlinești un destin extraordinar. Esti o persoană excelentă în 
toate privinţele. 

Paragraful precedent exprimă personalitatea și carac- 
terul tău real. Poate că nu este adevărat pentru tine în 
proporție de 100%, dar reprezintă o descriere generală 
bună a felului în care ești pe dinăuntru și a direcției în care 
te îndrepți în viață. Când vei accepta necondiționat faptul 
că ești o persoană într-adevăr valoroasă și merituoasă, vei 
exprima aceasta în tot ceea ce spui și faci. De-a lungul 
timpului, va deveni adevărat pentru tine. Idealul tău va 
deveni propria realitate. 

Repetă-ţi: „Mă plac și îmi iubesc viața. Sunt o persoană 
bună în toate privințele și am întotdeauna cele mai bune 
rezultate în tot ce încerc.“ 


Bi Magazinul mental de software 


Imaginează-ţi că ar exista un magazin care ar vinde 
programare mentală. Ai putea să achiziționezi orice con- 
cept, credință sau atitudine legate de tine însuţi pe care ţi 
le-ai dorit și ai putea să le instalezi în creier, și aceea ar fi 
persoana ta în viitor. Dacă ar exista un astfel de magazin 
și ai putea cumpăra orice set de convingeri, ce ai alege? 

Îşi prezint o sugestie. Uită-te în jur și află care sunt 
credințele de bază pe care le-au dezvoltat persoanele cele 
mai fericite și cu cel mai mult succes și apoi folosește și tu 
același set de convingeri. Încarcă-le pe hard drive-ul tău 
mental și începe să foloseşti aceleași programe pe care le 
utilizează și ele. 

Din fericire, pe baza sutelor de interviuri cu oameni de 
succes, știm exact cum sunt programați ei și ce credințe 
și-au dezvoltat de la o vârstă fragedă. Cea mai importantă 

convingere pe care o poţi adopta pentru tine însuţi este: 
„Sunt o persoană bună în întregime și voi avea mult 
succes în viaţă. Tot ce mi se va întâmpla, bun sau rău, este 
doar o parte a procesului de atingere a succesului și feri- 
cirii care sunt inevitabile pentru mine.“ 

Dacă ai crezut cu tărie că vei avea, cu siguranță, succes 
și fericire și că fiecare eșec și obstacol ţi-a fost trimis de 
destin în scopul de a-ţi oferi lecţii importante de care 
aveai nevoie pentru a-ți atinge obiectivele, vei fi cu ade- 
vărat de neoprit. Vei fi pozitiv și optimist în cea mai mare 
parte a timpului. Îți vei stabili țeluri înalte și te vei reface 
rapid după orice înfrângere temporară. Credinţa ta va 
deveni, într-un final, propria realitate. Prin faptul că îţi vei 
schimba modul de a gândi, îți vei transforma viața. 


De-a lungul paginilor care vor urma, îţi voi împărtăși 
o serie de metode și tehnici dovedite și testate în timp, pe 
care le vei putea folosi pentru a obţine controlul asupra 
fiecărui domeniu la care reflectezi. Îţi voi arăta cum să 
gândești pozitiv și eficace într-o măsură atât de expresivă, 
încât te vei simţi capabil să realizezi orice. Vei deprinde 
cum să-ți programezi și să-ți reprogramezi conceptul de 
sine, astfel încât lumea ta interioară să fie în conformitate 
cu persoana care dorești să devii și cu viața pe care vrei să 
o trăiești în exterior. Vei învăţa cum să devii de neoprit. 

EXERCIŢII DE ACȚIUNE 


„ Definește-ţi idealurile în mod clar. Dacă ai putea să 
fii o persoană excelentă în toate privințele, ce calități 
ai avea? Cum te-ai comporta? 


. Devii ceea ce gândești în cea mai mare parte a tim- 
pului. ldentifică unul sau mai multe domenii ale 
vieții tale în care gândirea ta are o influență majoră 
asupra emoţiilor, atitudinilor și acțiunilor proprii. 


„În ce domeniu al activităţii tale ai cele mai bune 
rezultate? Cum te vizualizezi în acel sector? Cum ai 
putea extinde acest act de vizualizare în alte 
domenii? 


. Ce fel de oameni admiri și respecţi cel mai mult? De 
ce? Cum ţi-ai putea schimba comportamentul, astfel 
încât să corespundă cu acela al celor mai buni 
oameni pe care îi cunoști? 


. În ce domenii ale vieții tale te apreciezi cel mai mult? 
Ce fel de activităţi îți aduc cele mai înalte niveluri de 
respect de sine și valoare personală? Cum ai putea să 
faci aceste lucruri chiar mai bine? 


. Eşti o persoană bună în întregime. De acum înainte, 
vizualizează-te drept cea mai bună persoană care 
poți fi și refuză'să mai accepți limitări ale posibili- 
tăților tale. 


. Schimbă-ţi conceptul de sine prin faptul că vei gândi, 
vorbi și acționa continuu ca și cum ai fi deja per- 
soana care ţi-ai dori să fii, bucurându-te de viața pe 
care o dorești și pe care o meriți. 


2 


Transtormă-ţi viața 


Dacă îti stabilești în minte o imagine a 
viitorului luminoasă și fericită, te plasezi 
într-o stare care te va conduce la obiec- 
tivele tale. 


NORMAN VINCENT PEALE 


Felul în care gândești și simţi despre tine însuţi, inclu- 
zând credinţele și așteptările tale despre ceea ce este posi- 
bil pentru tine, determină tot ceea ce faci și ți se întâmplă. 
Când îţi schimbi calitatea modului în care reflectezi, îţi 
modifici calitatea vieţii, uneori instantaneu. 

Deţii controlul total asupra unui singur lucru în uni- 
vers — gândirea ta! Poţi să hotărăști ce urmează să gân- 
dești în orice situaţie. Gândurile tale și modul în care 
interpretezi orice eveniment îți determină sentimentele — 
pozitive sau negative. Gândurile și sentimentele tale te 
conduc la acţiuni și determină rezultatele pe care le obţii. 
Totul începe cu gândurile tale. 


E Gândirea pozitivă 


Gândurile pozitive îţi îmbunătăţesc viaţa. Îți dau putere 
și te fac să te simți și mai încrezător. Gândirea pozitivă nu 
este doar o idee motivaţională. Are efecte măsurabile, 
constructive asupra personalității și sănătății tale, asupra 

nivelurilor tale de energie și de creativitate. Cu cât ești 
mai optimist și pozitiv, cu atât vei fi mai fericit în fiecare 
domeniu al vieţii tale. 

Gândurile negative au efecte opuse. Îți iau din putere și 
te fac să te simți slab și mai puțin încrezător. De fiecare 
dată când gândești sau spui ceva negativ, îți diminuezi 
puterea. Te simţi furios și defensiv, frustrat și nefericit. 
Treptat, gândirea negativă îţi poate face rău fizic și chiar 
să-ți otrăvească relaţiile. 

Gândirea pozitivă conduce la sănătate mentală și la 
performanţă. Gândirea negativă duce la boală mentală și 
la eficacitate scăzută. De aceea, dacă vrei să ai o viață 
minunată, scopul tău este acela de a-ţi cultiva emoțiile 
pozitive și de a scăpa de cele negative. 

Eliminarea emoțiilor negative este cel mai important 
pas pe care îl poţi face pentru a avea sănătate, fericire și o 
stare de bine personal. De fiecare dată când obţii controlul 
asupra gândurilor și sentimentelor tale și te disciplinezi să 
le menţii pozitive, se îmbunățește atât calitatea vieții tale 
interioare, cât și cea a vieții exterioare. În absenţa emoți- 
ilor negative, mintea ta se umple automat cu emoții pozi- 
tive care generează sentimente de fericire și împlinire. 


m Îţi poţi alege gândurile 


Legea Substituţiei ne arată: „La un anumit moment, min- 
tea ta se poate concentra doar asupra unui singur gând, pozitiv 
sau negativ. Poţi înlocui un gând pozitiv cu unul negativ ori- 
când dorești.“ Poţi aplica această lege gândindu-te delibe- 
rat la ceva pozitiv atunci când vrei să alungi un gând sau 
un sentiment care te fac furios sau nefericit. 

Legea Obișnuinţei stipulează: „Orice gând sau acțiune pe 
care o repeti la nesfârșit va deveni, în final, un nou obicei.“ 
Când reacţionezi și răspunzi pozitiv în mod repetat, obţii 
controlul total asupra conștientului tău. Curând îţi va fi 

ușor și va deveni un automatism să gândești astfel. Folo- 

ind voinţa și repetarea, îţi vei dezvolta noi deprinderi de 
a gândi și de a acționa. Prin aplicarea acestei legi, poți 
deveni o persoană pe de-a întregul pozitivă și îţi poți 
transforma viaţa. 


Îndepărtează-ţi emoţiile negative 


Emoţiile tale negative au fost deprinse, începând din 
copilărie. Ceea ce a fost învățat poate fi dezvățat, uneori 
chiar repede. Poţi să-ți însușești orice obicei sau abilități 
pe care ţi le dorești sau le consideri necesare. Poţi învăţa, 
mai ales, moduri de a gândi pozitive, constructive despre. 
oameni, bani, sănătate și alţi factori pentru a îndepărta 
emoțiile negative care îţi limitează potenţialul și te împie- 
dică să ai succes. 

Multe idei sau atitudini negative sunt bazate pe pre- 
mise false. Uneori o idee negativă despre un subiect sau o 
atitudine negativă față de o persoană pot fi schimbate 
complet cu o singură informaţie. Poți afla brusc că o idee 
pe care o aveai despre tine sau despre o altă persoană nu 
era adevărată. Drept urmare, ai putea să-ți schimbi modul 
de a gândi într-o singură clipă. Fii deschis către această 
posibilitate. 

Emoţiile negative există numai pentru că noi le dăm 
viață și le menţinem vii. Le hrănim prin faptul că ne gân- 
dim și vorbim continuu despre lucruri care ne fac furioși 
sau nefericiți. Din fericire, putem schimba această situație 
aplicând Legea Emoţiilor. Aceasta stipulează: „O emoție 
mai puternică va domina și va predomina asupra unei emoții 
mai puțin puternice, iar emoția asupra căreia te concentrezi, 
oricare ar fi, crește și devine mai puternică.“ 

Aceasta înseamnă că emoția asupra căreia te concen- 
trezi crește și, într-un final, îţi va domina gândirea în acel 
domeniu. Dacă îţi retragi energia mentală de la o 

persoană sau situaţie care te supără sau te înfurie, refu- 
zând să te gândești la ea, emoția legată de acea împre- 
jurare va dispărea. Se va stinge precum un foc fără com- 
bustibil. 

Ai experimentat deja de multe ori acest lucru. De 
exemplu, pe măsură ce creștem, avem relaţii cu sexul 
opus. Cele mai multe dintre legături nu durează în timp. 
Când se încheie, suferim adesea. Suntem de multe ori 
trişti, furioși, depresivi, îngrijorați și nefericiți. Aceste sen- 
timente durează o anumită perioadă. Apoi ne revenim. 
Întâlnim pe altcineva. Treptat, uităm sfârșitul nefericit al 
relaţiei anterioare. Luni sau ani mai târziu, ne gândim la 
trecut sau chiar ne întâlnim cu cealaltă persoană și nu ne 
putem imagina cât de mult am fost implicaţi emoţional. 
Nehrănite, aceste sentimente au dispărut complet. lată un 
exemplu pentru Legea Substituţiei și emoția care acțio- 
nează în propria noastră viață. 


Bi Sursele emoțiilor negative 


Există patru cauze principale ale emoţiilor negative. 
Potrivit filosofului rus Peter Ouspensky, care le-a prezen- 
tat în cartea sa, In Search of the Miraculous (În căutarea lucru- 
rilor miraculoase), acestea sunt: (1) justificarea; (2) identi- 
ficarea; (3) evaluarea internă și (4) blamarea. Cel mai mare 
pas înainte către schimbarea modului tău de a gândi și a 
vieţii tale îl vei face atunci când îţi vei elimina sistematic 
toate aceste patru cauze de emoții negative din viaţă. 


ŞI Nu te mai justifica 


Justificarea se manifestă atunci când raționezi sau creezi 
un motiv pentru mânia și nefericirea ta. Îți spui ție însuți 
și oricărui altcuiva care este dispus să asculte cât de rău ai 
fost tratat și cât de îngrozitor s-a purtat cealaltă persoană. 

Continui să repeţi situația în mintea ta, precum și toate 
motivele pe care le ai pentru a fi supărat. De fiecare dată 
când te gândești la acea persoană sau situație, devii 
furios. Te simţi îndreptățit să fii furios, de parcă ai fi plătit 
un preț ridicat pentru această mânie, mai ales că ai fost, în 
opinia ta, o persoană bună și virtuoasă. 

Modalitatea de a-ţi scurt-circuiita tendința naturală 
către justificare și raționalizare este aceea de a refuza să 
cedezi tentaţiei. În schimb, nu te mai justifici. Îți folosești 
mintea extraordinară pentru a te gândi la motive care să 
nu-ți îndreptățească emoțiile negative. Adu-ţi aminte, 
emoțiile negative nu-ţi fac niciun bine. Sunt complet dis- 
tructive. Nu o afectează pe cealaltă persoană și nici nu 
schimbă situația. Pur și simplu, îți subminează fericirea și 
încrederea în tine și te fac mai slab și mai puţin eficient în 
alte domenii ale vieţii tale. 

În loc să îţi justifici mânia și nefericirea, ar trebui să îţi 
foloseşti inteligența și imaginația pentru a o scuza pe 
cealaltă persoană sau pentru a scăpa de situația neplă- 
cută. De exemplu, dacă cineva îţi taie drumul în trafic, în 
loc să te înfurii, ai putea să spui: „Ei bine, ar trebui să fiu 
mai atent data viitoare“, „Cred că are o zi proastă“ sau 
„Probabil că întârzie la o întâlnire importantă.“ 


E Acordă-le scuze celorlalți 


Întrucât la un anumit moment mintea ta se poate con- 
centra doar asupra unui singur gând, în secunda în care 
începi să îl scuzi pe celălalt, retragi energia sau combusti- 
bilul de care au nevoie pentru a se declanșa emoțiile 
negative de furie și resentimentele. Astfel, îți consolidezi 
controlul mental. Rămâi calm. și pozitiv. În scurtă vreme, 
situația trece și o uiţi. Înlocuind un gând negativ cu unul 
pozitiv, vei scăpa de emoția negativă, indiferent care ar fi 
aceasta. 

Aceeași regulă se aplică și dacă ai o problemă majoră 
de viață, precum un divorţ, pierderea locului de muncă 
sau o investiție eșuată. Oprește-te din a spune (ţie și oricui 
altcuiva dispus să asculte) de ce ești îndreptățit să fii 
supărat sau nefericit. În schimb, găsește scuze pentru 
cealaltă persoană de fiecare dată când te gândești la acea 
situație, până când negativitatea dispare. Odată ce focul 
emoției negative se va stinge, îţi vei putea concentra aten- 
ţia pe ceva pozitiv. 

Una dintre cele mai importante reguli pentru succes și 
fericire este: „Nu mai fi supărat sau îngrijorat pentru ceva 
în legătură cu care nu mai poți face nimic.“ Nu critica pe 
nimeni pentru ceva ce nu poate schimba. O lege cunos- 
cută stipulează: „Dacă nu există nicio soluție, nu există 
nicio problemă.“ 


Cele două perioade de timp 


Există două perioade de timp în viaţă, trecutul și viito- 
rul. Prezentul este doar un moment scurt, trecător. Poţi să 
alegi să-ți concentrezi atenţia pe ceea ce s-a întâmplat, 
fapte care nu mai pot fi schimbate sau, dimpotrivă, asupra 
viitorului, asupra a ceea ce este posibil, lucruri asupra 
cărora ai un anumit control. 

Mulţi oameni își consumă o mare parte din energiile 
lor emoționale fiind supăraţi și furioși în legătură cu eve- 
nimente întâmplate în trecut. Din păcate, această energie 
este irosită complet. Nu poate ieși nimic bun din lamen- 
tări continue legate de trecut. Mai rău, emoţiile negative 
întreținute prin retrăirea evenimentelor trecute îți răpesc 
bucuria și încântarea pe care le-ai putea experimenta gân- 
dindu-te la posibilități viitoare. 

i Lasă-le să treacă 


Un psihiatru cu o experiență mai mare de 25 de ani în 
tratarea persoanelor nefericite a scris că cele două cuvinte 
pe care le-a auzit cel mai des de la pacienții săi au fost: 
„Numai dacă.“ Se pare că cei mai mulți oameni nefericiți 
sunt trași înapoi de un eveniment petrecut în trecut, la 
care nu pot renunța. Ei trăiesc încă plini de resentimente, 
furioși sau deprimați din cauza a ceea ce altcineva a făcut 
sau nu ori a spus sau nu. Sunt supăraţi pe unul dintre 
părinţi sau pe amândoi, pe un frate sau o soră, pe o legă- 
tură sau căsătorie anterioară, pe un șef sau pe o relație de 
afaceri, pe o investiție eșuată sau pe o greșeală financiară. 

Adevărul este că viaţa ta va continua să fie presărată 
cu o serie de probleme, dificultăți, obstacole și eșecuri 
temporare. Aceste dezamăgiri și schimbări neașteptate și 
nedorite reprezintă o condiţie normală, naturală a pro- 
cesului de maturizare și care nu poate fi evitată. Pentru 
a-ți schimba viaţa și modul de a gândi, trebuie să iei hotă- 
rârea de a le depăși și de a-ţi continua existenţa, indiferent 
ce s-a întâmplat. Până atunci, vei rămâne un sclav al tre- 
cutului, ceea ce nu poate fi schimbat oricum. la o hotărâre 
astăzi, deoarece, de acum înainte, vei elimina toate expre- 

siile de genul „Numai dacă” din viața ta. 


Reinterpretează diferit evenimentele 


Autorul și oratorul Wayne Dyer afirma: „Nu este 
niciodată prea târziu să ai o copilărie fericită.“ El sugera 
astfel că poți reinterpreta în orice moment evenimentele 
nefericite ale perioadei timpurii din viaţa ta într-un mod 
pozitiv. Poţi folosi Legea Substituţiei și să cauţi ceva 
pozitiv în experiențele negative, focalizându-ți atenţia pe 
acest aspect. Te poți concentra asupra modului în care 
experienţele nefericite te-au transformat într-o persoană 

mai bună, mai înțeleaptă. De fapt, chiar poți să fii recu- 
noscător persoanelor care te-au rănit în trecut, pentru că 
te-au făcut să devii mult mai puternic în prezent. Și, în 
orice caz, lucrurile nu s-ar fi putut întâmpla altfel. 

Părinţii tăi n-au avut nicio experienţă în creșterea unui 
copil. În plus, ei erau rezultatul modului în care fuseseră 
educați. Ca toate ființele omenești, au devenit părinţi 
având toate problemele și slăbiciunile lor, așa cum ai și tu 
astăzi. Totuși, ei au făcut ce au putut mai bine cu ce au 
avut. Au fost oamenii care au fost și nu te-ar fi putut crește 
diferit. Este un lucru prostesc să continui să fii nefericit în 
legătură cu lucruri pe care le-au făcut sau nu, pentru că 
erau incapabili să le realizeze altfel. Lasă momentele grele 
să treacă și continuă-ți viața. 


Nu o lua personal a 


Potrivit lui Ouspensky, a doua cauză majoră a emoti- 
ilor negative este identificarea sau atașamentul. Aceasta se 
întâmplă atunci când iei lucrurile personal sau devii ata- 
șat de o persoană ori de un lucru. Consideri că rezultatul 
nefericit al unui eveniment sau al unei circumstanţe repre- 
zintă un afront sau un atac la persoana ta sau la adresa a 
ceva în care crezi sau față de care ai sentimente puternice. 
Devii implicat emoțional într-o situaţie și te identifici atât 
de puternic cu împrejurarea respectivă, încât îţi afectează 
emoțiile și judecata într-un mod negativ. 

Marii mentori spirituali, precum Buddha sau lisus, au 
accentuat importanța actului de a te separa emoţional de 
o situație (dezidentificare), pentru a-ți recăpăta calmul și 
stăpânirea de sine. Psihologul și filosoful William James, 
de la Harvard, a scris: „Primul pas în rezolvarea unei difi- 
cultăți este să fii dispus ca problema să existe.“ El i-a încu- 
rajat pe oameni să spună: „Ceea ce nu poate fi tratat tre- 
buie îndurat.“ Cu alte cuvinte, practică detașarea față de 

orice persoană sau situaţie care te face să te simţi supărat 
sau furios. Reprimă emoția negativă, astfel încât să-ți 
regăsești calmul și stăpânirea de sine. 

Această abordare nu te determină să accepţi cu pasi- 
vitate ceea ce ţi se întâmplă. În schimb, te încurajează să-ți 
foloseşti voinţa pentru a-ţi controla mintea și emoţiile. Te 
disciplinezi să te retragi mental și să rezolvi inteligent 
problema. Îţi folosesti mintea pentru a vedea situaţia în 
mod obiectiv și pentru a lua hotărâri mai bune pentru 
soluţionarea sa. 

Nimeni și nimic nu poate avea control asupra ta decât 
dacă mai aștepți ceva de la acele persoane sau lucruri. Tre- 
buie ca acestea să mai aibă ceva ce îţi pot da sau lua. 
Imediat ce te detașezi emoțional de o persoană sau obiect 
și nu mai vrei nimic de la acestea, ești liber. O asemenea 
abilitate de a practica detașarea o poţi dezvolta doar prin 
practică. Te poate face stăpânul unei situații care, în alte 
condiţii, te-ar putea supăra sau înfuria. 

Unul dintre cele mai amabile lucruri pe care le poți face 
pentru ceilalți este să-i încurajezi să se retragă dir fața 
unei situaţii problematice și să fie obiectivi în legătură cu 
împrejurarea respectivă. Încurajează-i să privească difi- 
cultatea, de parcă i s-ar întâmpla altcuiva. Întreabă-i ce 
sfat i-ar da unei alte persoane care s-ar confrunta cu ace- 
eași problemă. Detașându-vă de situaţia încărcată emoţio- 
nal, tu și ceilalți veți deveni mult mai capabili să o solu- 
tionati în mod eficient. 


Opiniile celorlalți 


Potrivit lui Ouspensky, a treia cauză majoră de emoții 
negative este evaluarea internă. Aceasta are loc atunci când 
devii preocupat excesiv de modul în care te tratează 
oamenii. Dacă ai senzaţia că cineva nu îţi acordă respectul 
pe care consideri că îl meriti, te poţi simți insultat și furios 

și vrei să le răspunzi Ía fel. În cazul în care oamenii sunt 
nepoliticoși sau indiferenți cu tine, poți resimti comporta- 
mentul lor ca fiind un atac la adresa personalităţii sau 
caracterului tău. Această interpretare a atitudinii lor te 
poate supăra sau deprima. 

Psihologii spun că tot ce facem este menit a ne crește 
respectul față de noi înșine și sentimentul de valoare per- 
sonală sau de a le proteja pentru a nu fi diminuate de alți 
oameni sau circumstanțe. Dacă respectul tău personal nu 
este atât de ridicat precum ar putea fi, vei fi sensibil la 
acțiunile și reacţiile celorlalți oameni faţă de tine. Vei lua 
totul personal, ca și cum ceea ce au făcut sau spus ei a fost 
conștient și îndreptat intenționat către tine. Totuși, foarte 
rar se întâmplă astfel. 

Adevărul este că cei mai mulți oameni sunt preocupați 
de ei înșiși și de problemele lor. În proporţie de 99% din 
timp, oamenii sunt adânciţi în propriile gânduri despre ei 
înșiși. Ei alocă restul de 1% din energia lor emoțională 
pentru ceilalți oameni, inclusiv pentru tine. Persoana care 
îți taie drumul în trafic este atât de preocupată de propriile 
gânduri, încât nici nu este conștientă de existența ta. Ar fi 
prostesc să te superi din cauza acţiunii sale necugetate. 


Ridică-ţi propriile pânze 


Din experienţă, am învăţat o regulă: Să nu faci niciodată 
ceva sau să nu te abții de la a întreprinde ceva din cauză că ești 
preocupat de ce ar putea crede oamenii despre tine. Adevărul 
este că nimeni nu se gândește la persoana ta. 

Desigur, nu vorbesc despre comportamente criminale 
sau anti-sociale. Dar este uimitor cât de mulți oameni se 
hotărăsc să intre sau nu în relaţii, afaceri, noi activităţi, 
aventuri și alte lucruri de teama dezaprobării altei per- 
soane. Rămân în căsnicii pe care le urăsc, au locuri de 
muncă pe care nu le agreează sau refuză oportunități de 

afaceri din cauza temerii că cineva, oricine, i-ar putea 
critica. Adevărul este că nimănui nu-i pasă mai mult de 
hotărârile tale importante în viață decât îți pasă ţie. Fă-ţi 
planurile în consecinţă. 

În studiile sale despre oamenii preocupaţi de dezvol- 
tarea personală, acel 1 sau 2% dintre bărbaţii și femeile care 
își folosesc pe deplin capacităţile, Abraham Maslow a găsit 
o calitate anume pe care toţi o aveau în comun: Ei erau 
complet cinstiți cu ei înșiși. Dădeau dovadă de obiectivitate și 
își cunoșteau exact punctele forte și cele slabe. Ei nu sperau 
și nici nu pretindeau că sunt altceva decât ceea ce erau. 
Această acceptare de sine a reprezentat piatra de temelie a 
respectului lor personal și a stimei față de ei înșiși. 

Deoarece știau cine sunt și cine nu, ei nu simțeau 
nevoia de a câștiga constant aprobarea celorlalți. Ascultau 
părerile celorlalți, dar luau ei înșiși hotărârile. Nu erau 
influenţaţi excesiv de posibila aprobare sau dezaprobare a 
celorlalți oameni. Și tu ar trebui să faci la fel. Oricum, ești 
cel căruia îi pasă cel mai mult și este afectat în cea mai 
mare măsură. 


Respectul celorlalți 


Atunci când Somerset Maugham, celebrul autor englez, 
a fost întrebat de un reporter care era motivaţia sa prin- 
cipală de a scrie, el a răspuns: „Scriu pentru a câștiga res- 
pectul oamenilor pe care îi respect.“ 

Adevărul este că o mare parte din ceea ce faci sau nu 
reușești să finalizezi e influențată de aceeași preocupare. 
Faci multe lucruri în viața ta socială pentru a câștiga res- 
pectul oamenilor pe care îi stimezi sau cel puţin de a nu-l 
pierde. De fapt, oamenii al căror respect este important 
pentru tine determină în mare parte cât de bine te simţi cu 
tine însuți, atât acasă, cât și la serviciu. Respectul celorlalți 
are o influență excesivă asupra respectului de sine, pentru 

că este atât de strâns legat de idealul tău personal și de 
:maginea despre tine însuți. 

Femeile și bărbații excepționali îi admiră pe bărbații și 
:emeile de caracter și cu rezultate excepţionale și încearcă 
ză le câștige respectul. Ei se străduiesc, la nivel incon- 
stient, să se comporte și să se ridice la înălțimea idealu- 
“ilor lor de excelenţă. 

Una dintre cele mai importante decizii pe care le iei pe 
parcursul vieții este atunci când hotărăști care sunt per- 
soanele al căror respect reprezintă cea mai mare valoare 
ventru tine. Odată ce îţi este clar pe cine respecţi și de ce, 
iți vei putea organiza astfel viaţa, încât să le câștigi 
permanent respectul, indiferent de faptul că ei îți cunosc 
acțiunile sau nu. 


E Stabilește-ţi standarde înalte 


În cunoscuta sa carte, In His Steps (Pe urmele Lui), scrisă 
de Charles M. Sheldon (Biblioteca Creștină, 1984), un 
întreg oraș este de acord, înainte de orice faptă sau hotă- 
râre, să-și pună întrebarea: „Ce ar face lisus?“ și apoi să se 
comporte corespunzător. Rezultatul a fost că problemele 
care îi dezbinaseră pe membrii comunității au fost 
rezolvate curând și orașul a devenit fericit și prosper. Ei 
și-au creat un ideal și apoi și-au construit vieţile prin res- 
pectarea acestuia. 

Într-un studiu asupra femeilor și bărbaților de succes, 
dintre care cei mai mulți avuseseră origini umile, cercetă- 
torii au descoperit că aproape toți fuseseră în tinereţe citi- 
tori avizi de biografii și autobiografii. Pe măsură ce citeau 
poveștile de viaţă ale femeilor și bărbaților celebri, ei se 
imaginau având aceleași calități și caracteristici ale oame- 
nilor pe care îi studiau. Când au devenit adulţi, acele 
calități și virtuți deveniseră o parte a gândirii lor și le-au 
ghidat alegerile și deciziile de mai târziu. 

De-a lungul istoriei, modelarea a fost folosită drept o 
modalitate expresivă pentru dezvoltarea personalității și 
a caracterului. Tinerii au fost încurajați să studieze eroi și 
eroine la școală și să-i imite cât mai mult posibil. În 
armată, actele eroice ale soldaţilor și marinarilor din 
trecut sunt predate ca parte a programei, încurajându-i, 
astfel, pe militarii și soldaţii tineri să gândească și să acțio- 
neze ca ostașii eroi atunci când situaţia o va cere. 

Oamenii pe care îi admiri și respecţi cel mai mult au o 
influenţă enormă asupra modului în care gândești și simţi 
în legătură cu tine însuţi și a hotărârilor pe care le iei. Care 
sunt modelele tale? 


Bi Alege-ti modelele cu grijă 


Nu este rău să fii atent și preocupat de sentimentele și 
reacţiile celorlalţi în raport cu tine și cu alegerile tale. 
Când te orientezi către oameni admirabili pe care îi pri- 
vești cu respect, dezvolți un ghid intern care te determină 
să te comporți într-un mod deosebit. 

Totuși, este copilăresc și auto-limitativ să-ți permiți să 
fii influenţat excesiv de părerile vremelnice ale persoa- 
nelor ale căror opinii și respect nu sunt importante pentru 
tine. Dacă ai fost crescut prin criticism distructiv, poţi să 
cazi ușor în capcana de a-ţi organiza viața prin încercări 
de a obține acordul sau de a scăpa de dezaprobarea unor 
persoane pe care nu le cunoști și de care nu îţi pasă. 

lată o modalitate de a scăpa de această formă de 
emoție negativă: Hotărăște care sunt bărbaţii și femeile pe 
care îi admiri cel mai mult și acele calități pe care le au și 
ai vrea să ţi le însușești. De acum înainte, când trebuie să 
iei o decizie, gândește-te la o persoană pe care o admiri și 
întreabă-te: „Ce ar face el/ea în această situație?” 

Când îţi pui această întrebare, te conectezi, de fapt, la 
nivel inconștient cu o putere mai mare care te va ghida 
corespunzător. Vei ști exact ce să spui sau să faci. Vei lua 

hotărârea corectă și vei avea rezultatul dorit. Aceasta este 
o tehnică folosită de mulţi bărbaţi și femei de succes. 
Incearcă și vei vedea ce se întâmplă. 


Bi Influența negativă cea mai dăunătoare 


Potrivit lui Ouspensky, cea de-a patra cauză majoră de 
emoții negative și cea care conduce la mânie, resentimente, 
invidie, gelozie și frustrări de orice fel este blamarea. 
Aceasta generează furie, cea mai dăunătoare dintre toate 
emoțiile negative. Mânia este mai distructivă decât orice 
forță de pe pământ. Furia necontrolată distruge sănătate, 
relații, familii, afaceri, societăți și reprezintă principala 
cauză a războaielor, a revoluțiilor și a conflictului social. 

Originea mâniei poate fi găsită în criticismul distructiv 
din copilăria timpurie. De fiecare dată când o persoană 
este criticată, ea reacționează de parcă ar fi atacată, adoptă 
o poziție defensivă și are resentimente. Întrucât orice 
comportament pe care îl repeţi la nesfârșit devine un obi- 
cei, mulți oameni dezvoltă deprinderea de a răspunde cu 
mânie la orice problemă, dezamăgire sau frustrare pe care 
le experimentează. Într-un final, ajung să fie furioși tot 
timpul în legătură cu ceva. 

Pentru a se mânia, o persoană trebuie să poată învino- 
văți pe cineva pentru ceva ce s-a întâmplat sau nu și care 
nu i-a plăcut. Mulţi oameni sunt atât de preocupaţi să-i 
învinovățească pe ceilalți pentru dificultățile lor, încât 
pierd contactul cu realitatea. Ei văd întreaga lume prin 
lentila blamării și a vinei, emoția soră. 

De fiecare dată când există o problemă, personală sau 
publică, persoana vinovată ajunge automat la concluzia 
că cineva trebuie să fie tras la răspundere. Apoi, ea își 
consumă timpul și emoțiile prin împărțirea blamării între 
diverse persoane. Această obsesie a blamării și a furiei 
conduce la resentimente și invidie și poate adesea să o 
epuizeze pe persoana care experimentează așa ceva. 

Bi Nimeni nu este vinovat 


Iată un exemplu obișnuit. Doi oameni care se iubesc se 
căsătoresc. Amândoi au cele mai bune intenţii și cele mai 
mari așteptări pentru viitor, altfel nu și-ar mai uni viețile 
de la bun început. Din nefericire, oamenii și situaţiile se 
schimbă în timp. Cei doi își dau seama că nu mai sunt feri- 
ciți împreună și se hotărăsc să divorțeze. Dar problemele 
abia aici încep. 

În loc să fie de acord, precum adulţii, că au ajuns într-un 
punct în care sunt incompatibili și nu mai vor să trăiască 
împreună, blamarea trebuie împărțită. Cineva trebuie să fie 
în culpă. Vinovatul trebuie pedepsit. Prin urmare, trebuie 
să fie implicaţi avocați și judecători. Sunt angajaţi detectivi 
și contabili pentru a scoate la iveală lucruri murdare în 
legătură cu fiecare dintre cei doi. Situaţia se înrăutățește 
continuu și, în final, se termină cu furie, amărăciune, acu- 
zări și chiar ură. 

Atunci când o căsătorie sau o relație nu funcționează, 
cea mai bună soluție este acceptarea acestui fapt ca fiind o 
realitate nefericită și stabilirea unor condiții rezonabile 
pentru fiecare parte, astfel încât cei doi să-și poată con- 
tinua viața. Multe cupluri recurg în zilele noastre la 
mediere și nu mai trec prin amărăciunea unui divorț tra- 
dițional. Rezultatele sunt mai bune pentru toate persoa- 
nele implicate. 

Este un fapt psihologic acela că cei mai mulţi oameni 
simt că au dreptate în tot ceea ce fac. Dar imediat ce o 
persoană începe să o învinovăţească pe cealaltă și, chiar 
mai rău, pretinde ca aceasta din urmă să admită că este 
vinovată, încep luptele emoţionale și legale. Cea mai tristă 
parte a acestor bătălii este că, de obicei, se termină acolo 
unde au început și nimeni nu câștigă nimic. 

Bi Acceptă responsabilitatea 


Cea mai bună modalitate de a elimina mânia de orice 
fel este să-ți asumi responsabilitatea. O asemenea acţiune îţi 
scurt-circuitează imediat sentimentul de furie. Toată ener- 
gia de care are nevoie mânia pentru a exista dispare. Ime- 
diat ce spui: „Sunt răspunzător! “, mânia ta încetează. Dato- 
rită Legii Substituţiei și faptului că mintea ta poate pro- 
cesa un singur gând la un anumit moment, nu poți să-ți 
asumi responsabilitatea pentru situaţia respectivă și să fii 
furios în același timp. Ideea blamării, pe care se bazează 
mânia, este anulată de hotărârea de a-ți asuma răs- 
punderea. 


Bi Viziuni pozitive asupra vieții 
versus viziuni negative asupra vieții 


Există două modalităţi de bază de a privi lumea. Poţi 
să ai o viziune pozitivă și plină de bunăvoință sau o pers- 
pectivă negativă și dușmănoasă. Prin asumarea responsa- 
bilității pentru tine și ceea ce ți se întâmplă, devii pozitiv. 
Vezi lumea într-o lumină binevoitoare. Devii mai optimist 
în legătură cu tine și cu posibilitățile tale, o persoană mai 
fericită și mai eficientă. 

Prin contrast, atunci când ai o viziune negativă sau 
dușmănoasă asupra vieții, vezi peste tot probleme și 
nedreptăți. Observi opresiune și rău. Remarci oameni 
vinovaţi peste tot în jurul tău. Vezi limitări și nedreptăţi în 
loc să discerni oportunități și speranță. Cel mai rău lucru 
este că îţi petreci timpul împărțind vina între instituții și 
oameni diferiți pentru toate problemele pe care le 
constați. 

E Diferenţele în rezultate 


De exemplu, în SUA, unor oameni le merge mai bine 
decât altora. Acest fapt a fost valabil pentru toate socie- 
tățile de-a lungul istoriei omenirii. Motivele sunt variate. 
Poate fi rezultatul existenței unor oameni diferiți, cu 
talente, ambiţii și dorințe distincte. Ori al faptului că unii 
oameni au muncit mai mult, alţii au avut un început mai 
bun în viaţă, alţii s-au născut cu o inteligență mai ridicată 
sau alții au fost, pur și simplu, la locul potrivit și la 
momentul oportun pentru a prinde o tendinţă favorabilă 
în economie. 

În orice caz, oamenii care sunt mai înstăriți nu trebuie 
învinovățiți pentru faptul că alţii nu au ajuns la același 
nivel. Oamenii sănătoși nu trebuie blamaţi din cauză că 
alții sunt bolnavi. Oamenii care sunt fericiți și au succes 
nu trebuie culpabilizați pentru cei nefericiţi și lipsiţi de 
succes. Oamenii care își clădesc o viață bună pentru ei 
înșiși și pentru familiile lor nu sunt vinovaţi pentru că alții 
nu fac la fel. 

Succesul nu cauzează eșecuri. Corelarea nu este o cauza- 
litate. Doar pentru că ambele situaţii au avut loc simultan, 
nu înseamnă că una dintre împrejurări a cauzat-o pe cea- 
laltă. O acceptare onestă a acestui fapt simplu ar rezolva 
multe dispute și dezacorduri la nivel filosofic și politic. 


Hi Puterea iertării 


„Cauza de bază a emoțiilor negative, factorul principal 
care predispune o persoană la blamare, la mânie și la 
resentimente, frică și îndoială, invidie și gelozie, este 
inabilitatea de a ierta pe cineva în legătură cu care simţim că 
ne-a rănit în vreun fel. 

Pe măsură ce ne dezvoltăm în copilărie, ajungem la o 
etapă în care „justiția“ este foarte importantă pentru noi. 

Ne fixăm asupra conceptului de „echitate“. Suntem 
supăraţi pe orice situație din viața noastră care nu pare a 
fi dreaptă și echitabilă pentru toată lumea, în special dacă 
ne privește pe noi înșine. De fiecare dată când simțim că 
noi sau altcineva am fost tratați nedrept, indiferent de 
motiv, considerăm că este un atac la propria persoană. 
Respectul nostru personal fragil este ameninţat. Reac- 
ționăm cu mânie și resentimente. Aceasta este o etapă 
normală de evoluţie prin care trecem pe drumul către 
maturitate. 

Totuși, unii oameni rămân fixati la această etapă și nu 
o depășesc niciodată. Dacă nu suntem învățați cât este de 
important să renunțăm la frustrările din copilărie, vom 
ajunge la maturitate cu o cantitate uriașă de experienţe 
neiertate. În cazul în care nu suntem atenţi, ne vom 
construi apoi viața pe baza mâniei direcționate către 
oamenii față de care simţim că sunt vinovați pentru ceva 
ce au făcut sau ceva ce noi dezaprobăm. Mulţi psiho- 
terapeuti și psihiatri își petrec întreaga viaţă ajutându-i pe 
oameni să se confrunte cu acest trecut nefericit și să 
rezolve experiențele anterioare și actuale. 

Cea mai puternică și eliberatoare hotărâre pe care o 
poți lua este aceea de a ierta pe toată lumea care te-a rănit 
în vreun fel. Doar prin eliberarea, în mintea ta, a celeilalte 
persoane și prin iertarea ei te vei putea elibera pe tine 
însuți. De aceea, cele mai multe religii accentuează impor- 
tanța clemenței ca prim pas spre pacea minţii și beati- 
tudine telurică. 

Imaginează-ţi cum te-ai simţi dacă nu ai fi mânios pe 
nimeni. Că ești o persoană complet pozitivă, optimistă, 
jovială, cu un nivel înalt de respect personal, entuziasm și 
încredere în tine nelimitată. Închipuie-ți că ești o persoană 
caldă, prietenoasă, iubitoare, plină de calm și pace inte- 
rioară. Toate acestea sunt posibile pentru tine dacă prac- 
tici clemenţa. 

Prin contrast, refuzul sau eșecul de a ierta reprezintă 
baza negativităţii, a mâniei, stresului, anxietății, a bolilor 
fizice și mentale și a celor mai multe nefericiri. Refuzul de 
a ierta te ține în capcană. Îngăduinţa te eliberează. Întot- 
deauna este alegerea ta. Nu are nicio legătură cu o altă 
persoană sau situație. 


Bi] Este nevoie de doi 


Unii oameni se abțin să ierte pornind de la o premisă 
falsă. Ei cred că, dacă iartă, tolerează comportamentul 
persoanei pe care sunt supăraţi. Au convingerea că dacă o 
iartă pe cealaltă persoană, îi fac acesteia o favoare. Chiar 
cred că astfel ar lăsa-o să scape, ceea ce sunt hotărâți să nu 
facă. 

De fapt, este nevoie de două persoane pentru a exista 
o închisoare, de prizonier și de gardian. Amândoi sunt în 
închisoare. Când o eliberezi pe cealaltă persoană, te elibe- 
rezi pe tine. Nu trebuie să tolerezi comportamentul per- 
soanei care te-a rănit sau să o placi, ci doar să o ierţi pentru 
a-ţi putea continua viața. De aceea, milostivirea este un 
act în totalitate egoist. Nu are nicio legătură cu cealaltă 
persoană. Se referă numai la propria integritate mentală și 
la pacea ta interioară. 

Comicul Buddy Hackett a spus cândva: „Nu port pică 
niciodată; în timp ce porți pică, resentimentele sunt afară 
și dansează!“ 

Când rămâi supărat pe o altă persoană, îi dai controlul 
tău emoțional de fiecare dată când te gândești la ea. Îi per- 
miţi să-ți controleze emoţiile de la distanță. Neiertând-o, 
îi dai voie să-ți conducă viața emoţională, ca și cum ar fi 
chiar atunci cu tine și situaţia ar avea loc din nou. 

di Calea către iertare 


Modalitatea de a ierta este simplă. De fiecare dată când 
te gândești la cealaltă persoană, trebuie să folosești Legea 
Substituţiei și să spui: „Dumnezeu să îl/o binecuvânteze; îl/o 
iert pentru tot și îi doresc numai bine.“ Nu este posibil să 
binecuvântezi și să ierţi o altă persoană și, în același timp, 
să fii supărat sau mânios. Gândul pozitiv îl anulează pe 
cel negativ. 

Poţi accelera procesul de eliberare personală dacă îţi 
asumi responsabilitatea pentru contribuţia ta la ceea ce s-a 
întâmplat. Foarte puţine evenimente care conduc la mânie 
și resentimente se întâmplă în vid. Aproape invariabil, ai 
făcut ceva pentru a contribui la situație. De aceea, trebuie 
să ai maturitatea de a-ți asuma răspunderea. 

Atunci, poţi spune: „Sunt răspunzător. Nu ar fi trebuit să 
intru în această situație de la început sau să rămân în împre- 
jurarea respectivă atât de mult. Nu ar fi trebuit să fac ce am 
făcut. Îl/o iert complet și îl/o las să plece.“ 

Este posibil ca la început să îţi fie dificil să ierți. Aceste 
cuvinte vor fi grele pentru tine. Mulţi oameni și-au 
construit întreaga viață adultă în jurul necazurilor lor. Le 
este frică de faptul că nu vor mai avea despre ce să vor- 
bească dacă încetează să se plângă despre părinţii sau 
căsniciile lor. Dar nu-ţi fie teamă. 

Când îi ierți pe ceilalți și îi lași în pace, încerci imediat 
o stare de ușurare și devii mai fericit. Pe măsură ce 
gândurile de mânie și resentimentele dispar, mintea ta se 
va umple cu gânduri pozitive. Vei avea mai multă energie 
și mai mult entuziasm. Te vei simţi mai puternic și mai 
încrezător. Întregul viitor ți se va deschide în față, precum 
răsare soarele vara. 

Nu te îngrijora despre ce vor spune sau vor gândi 
prietenii tăi atunci când te vei hotărî să-i ierți pe cei care 
te-au rănit. Probabil că s-au săturat să-ți audă lamentările 

despre evenimentele nefericite din trecut. De fapt, atunci 
când vei începe să ierti, îţi vei da seama curând că singura 
legătură dintre tine și anumite persoane o reprezintă 
momentele tale de lamentări. S-ar putea ca, atunci când te 
decizi să-i ierţi pe alții, să descoperi că nu ţi se mai pare 
interesant să vorbești cu ei. 


Oamenii pe care trebuie să îi ierți 


Există patru categorii de persoane pe care trebuie să le 
ierți dacă vrei cu adevărat să îţi schimbi viața și modul de 
a gândi. 

În primul rând — părinţii tăi, fie că mai trăiesc sau nu. 
Trebuie neapărat să îi ierți pentru fiecare greșeală pe care 
au făcut-o în educaţia ta. Ar trebui, cel puţin, să le fii recu- 
noscător pentru faptul că ti-au dat viață. Te-au adus aici. 
Dacă ești fericit că ești în viață, poţi să îi ierti pentru orice 
altceva. Să nu te mai plângi niciodată de ei. 

Mulţi dintre participanţii la seminariile mele și-au 
sunat sau și-au vizitat părinții și le-au spus că îi iartă 
pentru tot. Adesea, acest act simplu de curaj și de 
caracter a avut un efect profund asupra relaţiilor cu 
mama sau tatăl lor. Începând cu acea zi, ei au devenit 
buni prieteni și acest lucru a durat cât timp au mai trăit 
împreună. 

În schimb, dacă nu îţi vei ierta părinții, vei rămâne 
mereu un copil. Îţi vei bloca propria șansă de a crește și de 
a deveni un adult în întregime funcțional. Vei continua să 
te consideri o victimă. Chiar mai rău, îţi vei menţine vii 
sentimentele negative de inferioritate și de mânie. Dacă 
părinţii tăi mor fără ca tu să-i fi iertat, acest lucru te poate 
marca pentru tot restul vieții tale. 

Relaţii personale apropiate 


În a doua categorie se încadrează persoanele din rela- 
tiile tale apropiate care nu au mers. Căsătoria și alte legături 
intime pot fi atât de intense și de amenințătoare pentru 
sentimentele tale de respect personal și de prețuire de 
sine, încât poţi rămâne ani întregi furios și neiertător față 
de aceste persoane. 

Dar tu ai fost cel puţin parțial răspunzător. Trebuie să 
ai puterea și integritatea de a afirma: „Sunt răspunzător“ 
și apoi de a o ierta pe cealaltă persoană și de a o lăsa să 
plece. Spune cuvintele: „Îl/o iert pentru tot și îi doresc 
numai bine.“ De fiecare dată când vei repeta acest lucru, 
emoția negativă atașată situației va dispărea. În curând se 
va estompa definitiv. 


%i Scrisoarea 


Mulţi dintre cei cu care am lucrat au descoperit că 
„Scrisoarea“ reprezintă secretul pentru a lăsa în urma lor, 
pentru totdeauna, o relaţie nereușită. Aceasta este o teh- 
nică puternică ce te poate elibera aproape instantaneu de 
mânie și resentimente. 

lată cum funcționează: Te așezi și îi scrii celeilalte per- 
soane o scrisoare de iertare compusă din trei părți. 

În primul rând, precizezi: „Te iert pentru tot ce ai făcut 
vreodată și m-a rănit.“ 

Apoi, descrii sau menţionezi fiecare lucru pentru care 
încă mai ești supărat. Unii oameni scriu câteva pagini în 
această parte. 

În al treilea rând, închei scrisoarea cu următoarele 
cuvinte: „Îţi doresc numai bine.“ 

După aceea duci scrisoarea la poștă și o introduci în 
cutia poștală. În acei moment, vei simţi o ușurare extraor- 
dinară și vei fi, în sfârșit, liber. 

Apropo, nu trebuie să te îngrijorezi despre cum ar 
putea reacționa cealaltă persoană. Aceasta nu este pro- 
blema ta. Scopul tău e să te eliberezi, să-ți recapeți pacea 
sufletească și să-ți continui viața minunată care se aşterne 
în fața ta. 


Șterge-ţi lista 


În a treia categorie, trebuie să îi ierţi pe toți ceilalți din 
viaţa ta care te-au rănit vreodată în vreun fel. Lasă-i în 
pace. lartă-l pe fiecare șef, partener de afaceri, prieten, 
escroc sau trădător care ți-au cauzat supărări de orice fel. 
Șterge-ţi lista. Şterge fiecare dintre numele și imaginile lor 
spunând: „Îl/o iert pentru tot și îi doresc numai bine.“ 
Repetă-ţi această afirmaţie de fiecare dată când te gân- 
dești la acea persoană sau situație până când sentimentele 
negative dispar. 


Eliberează-te 


În cea de-a patra categorie, ultima persoană pe care 
trebuie să o ierți ești tu însuți. Trebuie neapărat să te ierți 
pentru toate lucrurile prostești, fără sens, rele, lipsite de 
judecată sau crude pe care le-ai făcut sau le-ai spus vreo- 
dată. Nu mai căra aceste greșeli din trecut cu tine: au avut 
loc atunci, iar în prezent lucrurile sunt diferite. 

Gândește-te astfel: Atunci când ai făcut acele lucruri în 
trecut, din cauza cărora te mai simţi prost și astăzi, nu erai 
persoana care ești la ora actuală. La vremea respectivă, 
erai o persoană diferită, mai tânără și mai puţin experi- 
mentată. Nu erai tu cu adevărat, ci o variantă imatură a 
persoanei care ai devenit acumulând experienţă. Nu te 
mai învinovăţi pentru ceva ce s-a petrecut în trecut și pe 
care nu îl mai poţi schimba. 

În psihoterapie, când o persoană este împovărată cu 
un sentiment adânc de vină sau rușine ca urmare a unei 
traume din copilărie, momentul purificator îl constituie 
acela în care își dă seama brusc: „Nu este vina mea.“ 
Uneori ai comis unele lucruri sau i-au fost făcute, altele 
când erai prea tânăr sau neexperimentat pentru a ști ce se 
întâmpla sau pentru a schimba situaţia. Nu a fost vina ta. 
Ai procedat cum ai putut mai bine. Ești în ordine. lartă-te 
și eliberează-te. 

Spune, pur și simplu: „MĂ iert pentru fiecare greșeală pe 
care am făcut-o. Sunt o persoană bună în totalitate și voi avea un 
viitor minunat.“ De fiecare dată când te vei gândi la acel 
eveniment sau la acea situaţie, repetă: „Mă iert complet.“ 
Și apoi continuă-ţi viața. Concentrează-te asupra viitorului 
și nu asupra trecutului. Axează-te pe ceea ce te așteaptă și 
nu pe ce-ai făptuit. 

În sfârșit, dacă ai făcut ceva ce a rănit pe cineva, și încă 
te mai simţi jenat în legătură cu asta, poţi merge la acea 


persoană sau îi poți scrie în scopul de a-ţi cere scuze. 


Mărturisește-i acelei persoane că îţi pare rău pentru ce ai 
spus sau ai făcut. Indiferent care va fi reacția sa, pozitivă 
sau negativă, aceasta nu contează. Simplul fapt că te-ai 
căit sau că ţi-ai exprimat regretul te va elibera. 


Ei O avertizare finală 


Cei mai mulți oameni sunt deschişi la ideea de a ierta. 
Aceasta se înscrie printre conceptele de bază ale celor mai 
multe religii și este predată în psihologie și în metafizică. 
Probabil că te simţi confortabil cu ideea de a-i ierta pe cei 
mai mulţi oameni din viața ta care ti-au făcut rău în vreun 
fel. Dar există un mare pericol. 

Și anume că refuzul tău de a ierta un singur mare necaz 
poate fi suficient pentru a-ți sabota întreaga viață. Neiertând o 
anumită persoană sau situaţie, insistența ta îţi poate stopa 

întregul progres. Există nenumărați bărbați și femei care 
își ruinează viețile din cauza furiei și a resentimentelor 
îndreptate către o singură persoană. Ei nu pot renunţa la 
aceasta și nu se eliberează niciodată. 

Nu lăsa să ți se întâmple așa ceva și ție. Trebuie să ai 
curajul și caracterul de a ierta pe toată lumea, fără excepție. 
Ar trebui să nu mai existe nimeni în viaţa ta pe care să fii 
supărat. Mintea ta ar trebui să fie calmă și clară. Ar trebui 
să poți spune: „Nu am niciun gând negativ sau netertător 
către nimeni din lume; îi iert pe toți de bunăvoie.“ 


Bi Preia controlul asupra emoţiilor tale 


Punctul de început pentru eliminarea emoțiilor nega- 
tive constă în a prelua întregul control asupra gândurilor 
și acțiunilor tale și în a te disciplina să nu-ţi exprimi emo- 
tiile negative atunci când vor apărea, după cum se va 
întâmpla cu siguranță. S-ar putea să nu reușești să-ți 
înfrângi reacția negativă inițială față de o dezamăgire sau 
așteptare însoțită de frustrări, dar poți să refuzi să o 
exprimi, fie față de tine sau de altcineva. Poţi să o anulezi 
instantaneu spunând: „Sunt răspunzător!“ 

Există persoane care spun că este mai sănătos să-ți 
exprimi emoțiile negative de mânie, suferință, frică și 
îndoială. Dar adevărul e că în realitate lucrul asupra căruia 
te concentrezi și despre care vorbeşti se amplifică. O mică 
experiență negativă seamănă cu o scânteie care poate fi 
transformată într-o văpaie dacă te gândești și vorbeşti 
despre aceasta. În schimb, alung-o imediat ce apare spu- 
nând: „Sunt răspunzător!“ Apoi caută motive pentru care 
ai putea fi răspunzător. Le vei găsi întotdeauna. 

4 Zeii adevăraţi sosesc 


Un poet englez a scris cândva: „Atunci când zeii falși 
pleacă, cei adevărați sosesc.“ După ce nu te mai gândești, 
nu mai vorbeşti și nu mai repeți evenimentele negative și 
emotiile pe care le determină, „adevărații zei“ sau emo- 
“iile pozitive îţi vor umple mintea și inima. Odată ce vei 
renunța la gândurile, părerile, prejudecățile și atitudinile 
care te fac nefericit, vei începe să experimentezi gândurile 
zi emoțiile care te fac să te simţi bine cu tine și cu viața ta. 

Natura este de partea ta. Vrea să fii fericit, sănătos, 
prosper și împlinit. Destinul tău este acela de a experi- 
menta bucurie, armonie, dragoste și cea mai mare dintre 
binecuvântările omenești — pacea spirituală. Şi așa cum un 
giroscop dezechilibrat se întoarce într-o poziție verticală, 
viața ta și emoțiile tale se reîntorc la pace și bucurie ime- 
diat ce încetezi să faci și să spui lucrurile care te îndepăr- 
tează de sentimentul de pace interioară. 

Hotărăște-te chiar astăzi să renunţi la emotiile tale 
negative. Decide din acest moment să devii o persoană 
pozitivă, optimistă, fericită, entuziastă în fiecare domeniu 
al vieții tale. Schimbă-ţi modul de a gândi despre tine și 
posibilitățile tale și îţi vei transforma viața. 


. 


EXERCIŢII DE ACȚIUNE 


1. Decide astăzi că vei fi o persoană fericită pe deplin. 
Apoi întreabă-te: „Care sunt lucrurile din viața mea 
care mă fac nefericit sau mă stresează?” Indiferent 
care va fi răspunsul tău, hotărăște-te să rezolvi și să 
elimini aceste cauze. 


2. Adu-ţi aminte de o experienţă din copilărie pen- 
tru care încă mai ești supărat. Reinterpretează 

evenimentul respectiv în mod pozitiv și consideră-l 
o lecţie valoroasă de învăţare. 


. În ce domenii ale vieţii tale ești încă furios și plin 


de resentimente, deoarece învinovăţești și astăzi pe 
cineva pentru ceva ce a făcut sau nu? Indiferent ce ar 
fi, asumă-ți responsabilitatea și continuă-ţi viața. 


. Pe cine nu ai iertat din trecutul tău? Ce experiență 


anterioară te mânie cel mai tare astăzi? Orice și 
oricine ar fi, hotărăște-te să ierți și să nu te mai gân- 
dești la persoana în cauză. 


. Nu mai lua lucrurile personal. De acum înainte, când 


oamenii nu te respectă sau nu te tratează așa cum ai 
dori, ridică-te deasupra lor și vezi-ţi de treaba ta. 


. Hotărăște-te astăzi să ierți pe oricine din trecutul 


tău, față de care mai ai încă emoţii negative. Lasă-le 
să dispară și nu te mai gândi la asta. 


lartă-te pentru fiecare greșeală pe care ai făcut-o vreo- 
dată. Dacă este posibil, du-te și cere iertare celeilalte 
persoane. Eliberează-te. 


3 


Făurește-ţi visuri măreţe 


Făurește-ți visuri ambitioase și, pe 
măsură ce visezi, vei deveni precum 
visezi. Viziunea ta este promisiunea a ceea 
ce vei dezvălui în final. 

JOHN RUSKIN 


Mintea îți poate fi cel mai bun prieten sau cel mai rău 
dușman. Singure, gândurile tale au puterea de a te face 
sănătos sau bolnav, bogat sau sărac, popular sau 
nepopular. Mintea ta este precum o forță puternică ce 
poate fi îndreptată în orice direcție pentru a avea rezul- 
tate extraordinare sau a cauza haos și distrugere. Scopul 
tău principal în viață trebuie să fie să-ți exploatezi 
puterile extraordinare și să le direcționezi în mod inteli- 
gent și sistematic către atingerea tuturor lucrurilor pe 
care ţi le dorești cu adevărat. 


O călătorie prin Italia 


Permite-mi să-ți spun o poveste. În urmă cu câţiva ani, 
mi-am dus familia în Italia în vacanţă. Am vizitat câteva 
dintre marile muzee de artă din Roma și Florența. În 
Florenţa există un muzeu special, care a fost construit 
pentru a găzdui statuia lui David creată de Michelangelo 
în urmă cu câteva sute de ani. Probabil că este cea mai 


68 SCHIMBÂND GÂNDIREA, ÎȚI SCHIMBI VIAȚA 


frumoasă sculptură din lume. Niciunul dintre noi nu a 
uitat experienţa fizică de a fi în aceeași cameră cu statuia 
respectivă. 

Povestea creării operei de artă David este foarte intere- 
santă și conţine o lecţie pentru noi toţi. Lui Michelangelo 
i s-a încredinţat de către familia Medici misiunea de a crea 
o statuie pentru piața principală din Florenţa. La acea 
vreme, familia Medici era cea mai bogată și mai puternică 
din Italia. O comandă pentru o statuie din partea acestei 
familii nu era numai o mare onoare, ci și o sarcină care nu 
putea fi refuzată. Timp de doi ani, Michelangelo a căutat 
un bloc de piatră din care să poată crea acel gen de 
capodoperă pe care o dorea familia Medici. 

Într-un final, pe o stradă lăturalnică din Florenţa, el a 
găsit un bloc uriaș de marmură pe un suport de lemn, 
acoperit parţial cu buruieni și cu murdărie. Fusese adus 
din munţi cu mulți ani înainte și nu fusese folosit 
niciodată. 

Michelangelo trecuse pe lângă acea stradă de multe 
ori, dar de această dată el s-a oprit și a privit mai atent. 
Studiind cu atenţie fiecare parte a acelui bloc de marmură, 
și-a imaginat exact statuia lui David și a văzut-o în 
întregime. 


E Succesul măreț 
necesită o muncă susținută și grea 


Sculptorul a aranjat imediat ca lucrătorii să aducă 
blocul de marmură în atelierul său, aflat la o distanță 
apreciabilă. Apoi, a început munca lungă și grea de cio- 
plire și cizelare. A avut nevoie de doi ani pentru a crea 
imaginea în ansamblu a statuii. După aceea și-a pus 
ciocanele și dălțile deoparte și a mai petrecut încă doi ani 
șlefuind și pilind înainte ca statuia să fie terminată. 

Michelangelo era deja un sculptor faimos, iar vestea că 
lucra pentru o comandă importantă de la familia Medici 
s-a răspândit în toată Italia. Atunci când a sosit vremea 
pentru prima expunere a statuii, mii de oameni veniseră 
din toată Italia și se adunaseră în piața principală. După 
ce a fost dezvelită statuia, mulțimea s-a oprit fascinată. 
Sculptura era năucitor de frumoasă. Oamenii au aclamat. 
Femeile au leșinat. Mulțimea prezentă a fost uimită de 
frumusețea incredibilă a staiuii enorme. Michelangelo a 
fost imediat recunoscut ca fiind cel mai mare sculptor al 
vremii sale. 

Apoi, când Micheiangelo a fost întrebat cum a reușit să 
creeze o astfel de capodoperă, el a replicat că îl văzuse pe 
David complet și perfect în marmură. Tot ce a făcut a fost 
să îndepărteze tot ce nu era David. 


Eşti o capodoperă 


Există multe paralele între tine și David. În plus, 
semeni foarte mult cu acea capodoperă închisă în mar- 
mură. Dar cea care te învăluie pe tine și pe cei mai mulți 
dintre ceilalți oameni este marmura gândirii limitate și a 
grijilor excesive despre posibilitățile de a pierde și de a 
eșua în locul anticipării exaltate a recompenselor pentru 
succes și realizări. 

Pentru a-ți îndeplini întregul potenţial, nevoia ta cea 
mai mare este să ieși din gândirea ta limitată în scopul de 
a-ți făuri visuri măreţe și a-ți imagina posibilități neli- 
mitate. Trebuie să îndepărtezi toate credinţele negative 
care te împiedică să devii tot ceea ce ești capabil să devii. 

Dar adu-ți aminte că și după ce David a fost dezvăluit 
din marmură, Michelangelo a avut nevoie de doi ani în 
care a șlefuit și a cioplit pentru a o transforma într-o capo- 
doperă. În același fel, tu trebuie să lucrezi asupra ta, șle- 
fuind și cioplind, învățând și practicând, zile, săptămâni, 

luni și chiar ani întregi pentru a-ți dezvolta și a-ţi aduce la 
lumină talentele și abilitățile care zac înăuntrul tău. 


Æ Poţi deveni de neoprit 


Scopul principal al acestei cărți este să te ajute să îţi 
schimbi modul de a gândi, astfel încât să devii de neoprit 
în atingerea oricărui obiectiv pe care ţi-l stabilești. Țelul 
tău constă în a te dezvolta până la nivelul în care vei 
ajunge din punct de vedere psihologic asemenea unei forțe 
irezistibile a naturii. Vei fi precum fluxul care se apropie 
sau întocmai unei furtuni puternice măturând pământul. 

Obiectivul tău este să devii atât de încrezător, curajos, 
puternic și decis, încât să-ţi poți stabili orice țel având cre- 
dinţa fermă că poţi învăţa ce ai nevoie și să faci ce trebuie 
pentru a-l atinge în final. Vei deveni atât de perseverent și 
de hotărât, încât nimic și nimeni nu va reuși să te domo- 
lească sau să-ți schimbe cursul. Vei deveni într-adevăr de 
neoprit! 


Hi Făurește-ți visuri mărețe 


Începi procesul de a deveni de neoprit prin a-ți făuri 
visuri mărețe. Întrucât tot ceea ce creezi în lumea ta începe 
cu un gând, cu cât visurile tale sunt mai mari, cu atât mai 
importante se vor dovedi obiectivele pe care le vei atinge. 
Toţi bărbaţii și femeile de succes sunt visători. Toţi cei care 
au rezultate excepționale au fost definiți drept „gânditori 
cu capul în nori“. Aceștia permit continuu minților lor să 
plutească liber atunci când se gândesc la ce este posibil 
pentru ei. Și consideră că cerul albastru infinit de dea- 
supra lor reprezintă singura limită pentru ceea ce pot avea 
sau face. 

Oamenii de succes practică tot timpul gândirea 
„înapoi din viitor“. Ei se proiectează în viitor câţiva ani și 


FĂUREȘTE-ȚI VISURI MĂREȚE 71 


își imaginează cum ar fi viața lor dacă își vor fi îndeplinit 
până atunci toate obiectivele. Se uită înapoi în prezent din 
perspectiva mentală a viitorului ca și cum ar privi din 
vârful unui munte jos, în vale, acolo unde stau, de fapt, în 
prezent. Apoi ei își îndreaptă privirile spre drumul pe 
care ar trebui să îl parcurgă pentru a ajunge acolo unde 
vor să fie în viitor. 

Conform Legii Corespondenţei, dacă poți vedea ceva 
cu claritate pe dinăuntru, vei experimenta în final acel 
lucru pe dinafară. De aceea, ar trebui să-ți imaginezi 
scopurile cu cât mai multă claritate și într-un mod cât mai 
viu posibil. Vizualizează-ţi țelurile intens și creează înăun- 
trul tău același sentiment pe care l-ai avea dacă ţi-ai fi 
realizat deja obiectivele. Închipuie-ţi-le frecvent. Derulează 
o imagine a țelului tău, de parcă l-ai fi atins deja, pe 
ecranul minţii tale de câte ori poți în fiecare zi. Vizuali- 
zează-ţi obiectivele un timp cât mai lung, preferabil chiar 
înainte de a adormi în fiecare seară. 

Repetă aceste exerciţii de vizualizare — imagini vii, 
intensitate, frecvenţă și durată — până când scopurile tale 
devin în mintea ta reprezentări foarte clare, pline de viaţă, 
de prospețime și de entuziasm. Cu cât devii mai priceput 
în a trece de la vis la obiectiv prin vizualizare, cu atât vei 
fi mai motivat. Pe măsură ce vei avea o imagine mai clară, 
vei da dovadă de mai mult curaj și încredere și în egală 
măsură vei fi de neoprit. 


Crează-ţi 
propria viziune ideală despre viitor 


Cea mai importantă parte atunci când ai visuri mărețe 
este să îţi definești viziunea ideală a viitorului. Înseamnă să 
te gândești la ce vrei înainte de a începe să meditezi la ce 
este posibil pentru tine. Îţi făurești visuri mărețe uitându-te 
în viitor și imaginându-ţi că nu există limitări care să te 

tragă înapoi de la îndeplinirea tuturor lucrurilor pe care ţi 
le dorești. 

Detașează-te din situaţia ta actuală și permite-ți să 
visezi. Pretinde pentru moment că dispui de tot timpul și 
toți banii care îţi trebuie. Imaginează-ţi că ai toate relaţiile 
și contactele, toate resursele și oportunitățile, întreaga 
educaţie și toate cunoștințele, abilităţile, precum și toată 
experienţa care sunt necesare pentru ca tu să fii, să ai sau 
să faci tot ceea ce visezi. 

Închipuie-ţi stilul tău de viaţă perfect, locul de muncă 
sau venitul ideal, unde ţi-ai dori să trăiești și cum ai vrea 
să îți petreci fiecare zi, săptămână sau lună. Închipuie-ţi 
viața ta de familie ideală, starea ta optimă de sănătate. 
Proiectează-ţi viaţa perfectă în toate detaliile. 


Bi Creează-ți propria listă ideală 


Îţi prezint un exercițiu pentru tine. Ia o foaie de hârtie 
și scrie sus cuvintele „Listă Ideală.“ Subliniază-le și apoi 
scrie toate lucrurile la care te poți gândi că le-ai dori vreo- 
dată dacă nu ai avea niciun fel de limitări. 

Cei mai mulți oameni sunt împiedicaţi de propriile 
credințe auto-limitative. Poţi să distrugi aceste lanțuri cu 
ajutorul listei ideale. Însuși faptul că poți scrie ceva ce ţi-ai 
dori să ai cândva înseamnă că ascunzi, probabil, înăuntrul 
tău, chiar în acest moment, abilitatea de a obține acel 
lucru. Lasă-ţi mintea să plutească liber în timp ce scrii. Va 
exista destulă vreme să îţi organizezi și să îți evaluezi 
visurile. 


E La ce vei îndrăzni să visezi? 

lată o întrebare importantă: „Care este singurul vis 
semnificativ pe care ai îndrăzni să ţi-l făurești dacă ai ști 
că nu-l poți rata?“ 

În cazul în care ti-ar fi garantat succesul în atingerea 
oricărui obiectiv, mic sau mare, pe termen lung sau scurt, 
care ar fi acesta? Presupunând că un miliardar te-ar plăcea 
și ar dori să-ți scrie un cec pentru a-ţi atinge orice obiectiv 
pe care ai putea să-l definești clar, ce scop ai alege? 

Dacă ai putea avea orice loc de muncă, care ar fi 
acesta? În cazul în care ar exista posibilitatea de a lucra 
pentru orice companie, pe care ai alege-o? Unde ar fi 
aceasta și care ar fi obiectul activităţii sale? Dacă viaţa ta 
de familie și relaţiile tale ar putea fi perfecte în toate amă- 
nuntele, cum ar arăta? Răspunde clar la aceste întrebări. 
Scrie-le pe hârtie. 


Bi Incepe să lucrezi la propriul viitor 


Primul pas în crearea viitorului ideal constă în alcătui- 
rea propriei liste ideale. Scrii tot ce ai dori să fii, să faci și 
să ai, ca și cum nu te-ar opri niciun fel de limitări. Îţi 
întocmești lista, de parcă succesul ţi-ar fi garantat. Apoi 
vei putea începe să ţi-o rafinezi, pas cu pas, cu scopul de 
a dezvolta un plan detaliat pentru viața ta. 

Henry David Thoreau a scris cândva: „Ti-ai construit 
castelele în aer? Bine, chiar acolo trebuie clădite. Acum, mergi 
la lucru și construiește fundația sub acestea.“ Odată ce te-ai 
eliberat de gândirea limitată, precum un balon căruia i se 
rupe sfoara și se înalță spre cer, poți începe să-ți trans- 
formi visurile și fanteziile în obiective practice și concrete 
cu strategii specifice de acțiune. > 

Îndemânarea ta de a stabili țeluri și de a face planuri 
pentru îndeplinirea lor reprezintă „abilitatea supremă“ a 
succesului. Cu această iscusinţă, nu există limite pe care nu 
le poţi înfăptui. Așternerea obiectivelor pe hârtie repre- 
zintă următorul pas din proces. 

îi Cum să-ți atingi orice scop 


Există o metodă cu șapte pași vizând stabilirea și înde- 
plinirea oricărui obiectiv, pe care o poți folosi mereu, în 
orice situație, pentru a realiza orice îţi doresți. Acești șapte 
pași constituie o formulă dovedită, puternică, pe care o 
poți utiliza pentru a-ți schimba imediat viața. 


MI Pasul întâi: 
Hotărăște exact ceea ce îţi dorești 


Un obiectiv real este clar, specific, măsurabil și înscris 
într-o perioadă de timp. Un non-obiectiv — o dorinţă sau o 
speranţă — reprezintă ceva confuz. Este o fantezie fără o 
bază practică. Oamenii cu țeluri clare, caracteristice, care 
știu exact ce își doresc, sunt diferiţi față de cei care trec 
prin viață doar sperând să obțină cele mai bune lucruri. 
Abilitatea ta de a hotărî exact ceea ce îţi dorești în fiecare 
domeniu al vieții tale este una dintre cele mai importante 
responsabilități ale vieţii adulte. 

Oamenii mă abordează adesea la seminarii și mă 
întreabă care ar trebui să fie obiectivele lor. Le răspund că 
numai ei pot hotărî acest lucru. Mi se pare uimitor cât de 
mulți dintre aceștia îmi spun cât le este de dificil să își 
stabilească scopuri și sunt de acord cu ei. E greu, dar și 
esențial în același timp. Cu obiective clare, poți face aproape 
orice. În lipsa lor, nu ai posibilitatea de a realiza nimic. 

Unul dintre motivele principale pentru care oamenii 
eșuează în viață este acela că își irosesc o mare parte a 
timpului lor făcând lucruri lipsite de valoare sau cu una 
redusă. lar cauza pentru care pierd atâta vreme e că nu 
știu exact ce își doresc. Odată ce ai scopuri clare, abilitatea 
ta de a-ți gestiona timpul se îmbunătățește substanţial. 

E Folosește-ţi bine timpul 


lată o modalitate de a hotărî dacă îţi întrebuinţezi bine 
împul. Pur și simplu, întreabă-te: „Mă aduce acest lucru mai 
:proape de realizarea unuia dintre obiectivele mele?“ Dacă acea 
activitate te ajută să-ţi îndeplinești un ţel stabilit, înseamnă 
ză îţi folosești optim timpul. Dacă nu, ţi-l irosești. 

Când te vei obișnui să faci doar acele lucruri care te 
aduc mai aproape de obiectivele tale, viața ta se va 
schimba în bine. Rezultatele tale se vor îmbunătăți. În 
curând vei fi ocupat în fiece oră a fiecărei zile cu lucruri 
care îţi sunt utile într-un fel sau altul. Nu vei mai avea 
timp de pierdut cu activități care nu te ajută să-ți atingi 
unul dintre scopuri. 

Când îţi vei stabili obiective clare și vei ști exact ceea ce 
îți dorești, nu vei mai avea răbdare să desfășori activități 
nefolositoare. Te vei uita la televizor și vei asculta radioul 
mai puţin. Vei citi ziarele mai repede, în cazul în care le 
vei mai răsfoi. Vei deveni mult mai selectiv cu prietenii tăi 
şi cu activităţile tale sociale. Îţi vei petrece timpul doar cu 
oameni pe care îi placi, de la care poți învăța și obține 
unele beneficii. Dar, după cum spune zicala: „Dacă nu știi 
unde mergi, orice drum te va duce acolo.“ 


Pasul doi: 
Scrie-ţi obiectivele 


Așterne-ţi țelurile pe o coală de hârtie. Se întâmplă 
ceva incredibil în relaţia dintre creier și mână. Atunci 
când iei o foaie de hârtie și un creion și îţi scrii obiectivele, 
activezi simultan Legea Așteptării, Atracţiei și a Cores- 
pondenţei. Îţi intensifici credinţa și îți adâncești convin- 
gerea că scopurile tale sunt posibile pentru tine. Însuși 
actul de a le nota îţi oferă un sentiment de control și de 
putere personală. Obiectivele scrise îţi întăresc hotărârea 

şi tăria de caracter pentru a face tot ceea ce este necesar 
pentru a le atinge. 

Viteza cu care începi să-ți atingi scopurile după ce 
le-ai scris este extraordinară. Tocmai operațiunea de a 
le nota crește probabilitatea ca tu să le îndeplinești de 10 
ori — 1 000%! 

Nenumăraţi absolvenţi de-ai mei mi-au scris sau au 
venii la mine să-mi povestească despre lucrurile incredi- 
bile care au avut loc în vieţile lor imediat după ce au 
început să-și scrie obiectivele pe hârtie. 


[3 Pasul trei: 
Fii dispus să plătești pretul 


Estimează prețul pe care va trebui să îl plătești pentru 
a-ți atinge obiectivul. Întocmeşte o listă cu tot ceea ce va 
trebui să faci dacă vrei ca scopul tău să devină realitate. 

Va trebui să începi fiecare zi de lucru mai devreme, să 

muncești mai mult și să rămâi până mai târziu? Notează 
acest lucru. Va trebui să-ți îmbunătățești cunoștințele și 
abilitățile și să faci cursuri suplimentare? Din nou, 
scrie-le. Va trebui să-ți schimbi locul de muncă, domeniul 
de activitate sau cariera pentru a obține tot ceea ce este 
osibil pentru tine? Notează. 
Legea Cauzei și a Efectului reprezintă legea de fier a 
universului. Pentru tot ceea ce îţi dorești, există un preţ 
care trebuie plătit. Acest preț trebuie plătit în întregime și 
în avans. Legea Semănatului și a Culesului nu este Legea 
Culesului și a Semănatului. Trebuie să semeni înainte de a 
culege. Trebuie să oferi înainte de a primi. Trebuie să plătești 
prețul înainte de a primi recompensa. 

Disponibilitatea ta de a face tot ceea ce este necesar, de 
a plăti orice preţ cerut, de a străbate orice distanţă și de a 
face orice sacrificiu necesar reprezintă măsura intensității 
cu care îți dorești cu adevărat obiectivul. 


E 

Mulţi oameni își sabotează propriul succes hotărându-se 
că își doresc un obiectiv anume și, deși sunt dispuși să 
plătească un preț mare pentru atingerea sa, nu sunt dispuși 
să plătească întregul preț cerut de telul respectiv. Este ca și 
cum ai dori să câștigi la jocul de poker, dar nu ești dispus să 
te ridici la înălțimea mizei stabilite de celălalt jucător. Ajungi 
să pierzi întreaga mână așa cum prin faptul că, nereușind să 
se dedice total, oamenii pierd întregul obiectiv. 


Pasul patru: 
Întocmeşte un plan detaliat 


Schiţează un plan scris. Adu-ţi aminte că abilitatea de 
a dezvolta obiective scrise și de a crea strategii pentru 
atingerea lor reprezintă abilitatea supremă a succesului. 
Un plan începe cu întocmirea unei liste ce conține toate 
lucrurile la care te poţi gândi că va trebui să le faci pentru 
a-ți atinge scopul. Odată ce ţi-ai făcut lista, vei putea 
adăuga idei noi pe măsură ce îţi vin în minte. 

Apoi îți organizezi lista în funcţie de priorități și de 
succesiunea evenimentelor. Care sunt cele mai importante 
lucruri de pe listă pe care va trebui să le faci pentru a-ți 
atinge țelul? Care sunt lucrurile pe care va trebui să le 
realizezi înainte de a face altceva? Care puncte de pe lista 
ta sunt dependente de completarea anterioară a altor 
lucruri? 

Un plan de acţiune îţi oferă o pistă pe care să alergi. Îşi 
crește nivelul de încredere și îţi intensifică dorința de 
atingere a obiectivului. Treptat, devii convins că scopul 
tău este posibil și realizabil. Începi să observi posibilitățile 
de care se poate să nu fi fost conștient în absența unei 
strategii scrise. 

Pasul cinci: 
Acţionează conform planului tău 


Începe să acționezi în direcţia obiectivului tău. Odată 
ce l-ai stabilit, l-ai scris, ai estimat prețul pe care îl vei plăti 
și ai făcut un plan, trebuie să acționezi imediat. Chiar dacă 
ai dat un singur telefon sau ai aflat o singură informație, 
fii sigur că faci ceva. În Biblie se spune: „Credinţa fără 
fapte este moartă.“ 

Există ceva foarte puternic în disponibilitatea ta de a 
acționa specific, cu credinţă, în direcția țelului tău, fără 
garanția unui succes. Însăși acțiunea ta pare să determine 
multe alte puteri și forțe din univers. Activezi Legea 
Atracţiei în ajutorul tău. Când acționezi, îți demonstrezi, 
ție și celorlalți, că ești într-adevăr serios în legătură cu 
obiectivul tău. 

Până când începi o acţiune specifică, irevocabilă, de 
orice natură, ești doar angajat într-un exercițiu plăcut, 
precum. visarea cu ochii deschiși. Ai așezat paiele, dar nu 
le-ai aprins. 


Pasul șase: 
Realizează ceva în fiecare zi 


Întreprinde zilnic ceva ce te aduce mai aproape de cel 
mai important obiectiv al tău. Acesta este un principiu 
vital pentru succes care generează energie și entuziasm. 
Pentru a-ți menţine curajul, încrederea și auto-motivația, 
trebuie să faci zilnic ceva care să îţi dea un sentiment de 
progres. Scopul tău este să te aduci la punctul în care te 
simți cu adevărat de neoprit și singura modalitate de a face 
acest lucru este de a refuza să te oprești, realizând zilnic 
ceva. 

Mi Pasul șapte: 
Să nu renunți niciodată 


Hotărăște de la început că nu vei renunța niciodată după 
ce ai început să lucrezi pentru obiectivul tău. Indiferent câte 
obstacole și eșecuri vei experimenta, ia decizia că vei 
continua să te concentrezi și să perseverezi până vei reuși. 

Hotărând dinainte că vei persevera, indiferent de difi- 
cultăți, îţi oferi un avantaj psihologic. Când dificultățile 
vor apărea într-adevăr, vei fi pregătit mental să le depășești 
și să nu renunțţi. Disponibilitatea și abilitatea ta de a stărui 
sunt cele care îţi vor garanta, în final, succesul. 


Æ Secretele celor ajunși milionari 
prin propriile forţe 


Dacă banii reprezintă scopul tău, adu-ți aminte că cei 
mai mulți oameni care sunt bogaţi astăzi au început fără 
bani sau chiar cu datorii mari. Aproape fiecare persoană 
care este astăzi în top a fost cândva jos. Aproape fiecare 
persoană care se află în prima linie a vieții a fost cândva 
în ultima. Aproape toată lumea care este bogată astăzi a 
fost cândva săracă. 

Cea mai mare parte dintre cele cinci milioane de 
milionari din Statele Unite a ajuns astfel prin propriile 
forțe. Aceasta înseamnă că au început fără nimic și au 
muncit până au ajuns sus. În zilele noastre, există mai 
mult de 300 de astfel de inulti-milionari și miliardari. Mulţi 
dintre aceștia sunt oameni care au început cu puțin sau 
nimic și, prin schimbarea modului de a gândi, și-au dez- 
lănțuit forța interioară de a atinge rezultate financiare 
extraordinare. Și aproape tot ce a făcut altcineva, cu 
măsură, poți realiza și tu. Care sunt obiectivele tale? 

Æ Puterea devotamentului 


Unul dintre citatele mele preferate îi aparține alpinis- 
tului Charles Murray: 


Până când o persoană nu este dedicată, există ezitări, 
posibilitatea de a se retrage și întotdeauna ineficientă. 
Există un adevăr elementar în legătură cu toate actele de 
inițiativă și de creație, a cărui ignorare ucide nenumă- 
rate idei și planuri excelente, și anume, acela că, în 
momentul în care o persoană se dovedește cu adevărat 
dedicată unui obiectiv, Providența va răspunde în 
același fel. 

Au loc tot felul de lucruri pentru a o ajuta pe această 
persoană, fapte care nu s-ar fi întâmplat în alte condiții. 
Un șir întreg de evenimente este provocat de această 
hotărâre, aducând în atenția persoanei în cauză momente 
neprevăzute multiple și întâlniri si ajutor material la 
care nimeni nu ar fi putut visa. 


El încheia această afirmaţie cu următoarele cuvinte din 
Goethe: 


Eşti cinstit? Încearcă acest lucru în fiecare minut, 
Orice poți face, orice vis poți visa, îricepe-l. 
Curajul are geniu, putere și magie în el. 
Angajează-te numai și mintea ta se va încinge. 
Începe și atunci sarcina va fi încheiată. 

EXERCIŢII DE ACȚIUNE 


. Care este singurul obiectiv important pentru tine pe 
care ţi l-ai stabili dacă ai fi absolut sigur de succes? 


xH, 


„Intocmește o „listă ideală“; notează tot ce ţi-ai dori 
să ai în viață, ca și cum nu ar exista limitări. 


. Imaginează-ţi stilul de viață perfect; dacă ai fi inde- 
pendent financiar și ai putea trăi oricum și oriunde 
ţi-ai dori, ce ai schimba? 


. Întocmeşte o listă cu 10 obiective pe care ai dori să le 
îndeplinești în anul următor. Din această listă, selec- 
tează un singur scop care ar avea cel mai mare impact 
pozitiv asupra vieţii tale dacă l-ai putea îndeplini 
chiar în prezent. 

„ Scrie-ţi cel mai important țel pe o foaie de hârtie sepa- 


rată. Stabilește-l măsurabil și cu un termen limită 
pentru îndeplinirea sa. 


. Întocmeşte un plan scris pentru a atinge acest obiec- 
tiv unic. Scrie o listă cu toate lucrurile la care te gân- 
dești că va trebui să le faci pentru a-l realiza. 


. Acționează conform planului "tău imediat. Odată ce 


ai început, disciplinează-te să faci zilnic ceva ce te 


aduce mai aproape de acel scop. Să nu treacă nicio zi 
fără să faci ceva pentru țelul tău până când îl vei 
realiza. 


4 


Hotărăşte-te să devii bogat 


Gândul este sursa inițială a tuturor 
bogățiilor, succeselor, câștigurilor mate- 
riale, marilor descoperiri și invenții și a 
tuturor realizărilor. 

CLAUDE M. BRISTOL 


Am trecut de la o lume bazată pe limitări materiale la 
o alta determinată de concepte mentale. Am parcurs o 
epocă a obiectelor pentru a ajunge în „Epoca Psihozoică”, 
epoca minții. Averea și oportunitățile sunt reprezentate 
mai mult de persoana care ești și de modul în care gândești 
decât de bunurile pe care le-ai acumulat până în prezent. 
Viitorul tău rezidă mai mult în abilitatea de a-ţi folosi 
mintea și inteligența în muncă și în viață decât în slujba 
sau situaţia ta curentă. 

Deoarece sănătatea, avuţia și fericirea sunt, în primul 
rând, mentale, există foarte puţine limite legate de canti- 
tatea pe care o poţi acumula. În acest capitol și în celelalte 
care vor urma, vei învăţa multe metode, tehnici și strategii 
simple, practice și dovedite, folosite de bărbaţi și femei cu 
rezultate deosebite în multe domenii, care au realizat mai 
multe decât ei sau cei din jurul lor au crezut vreodată. Vei 
deprinde cum să depășești granițele gândirii convenţio- 
nale, limitate și în ce mod să-ţi intensifici dorinţele și 

ambițiile atât de dramatic, încât vei reuși să îndeplinești 
orice obiectiv pe care ţi l-ai putea stabili vreodată. 


Bi Trei forțe majore 


Există trei forțe majore care au ecou în lumea noastră 
de astăzi, transformând tot ce ating și creând oportunități 
nelimitate pentru minoritatea creativă. Aceste trei forțe 
reprezintă dezvoltarea incredibilă de informaţii, tehnologie 
și competiție. 


p Explozia de informaţii și cunoștințe 


Revoluția informaţiilor, combinată cu viteza procesării 
lor computerizate, Internetul și comunicarea prin unde 
permit ca în fiecare domeniu cunoștințele să fie dublate la 
fiecare doi sau trei ani. Aproximativ 90% dintre toți gân- 
ditorii, inventatorii, inginerii, oamenii de știință, scriitorii, 
antreprenorii și creatorii de orice fel care au existat vreo- 
dată trăiesc și muncesc în zilele noastre. Pentru ceilalți, 
rezultatele eforturilor lor devin disponibile aproape instan- 
taneu și chiar se dublează sau se triplează. 


p Progresele tehnologice 


Explozia în tehnologie și în calculatoarele de mare viteză 
este într-adevăr uluitoare. Astăzi poți trimite simultan un 
mesaj electronic în jurul lumii la zeci, sute sau mii de 
oameni, la un cost infim. World Wide Web îţi oferă acces 
la alte zeci de milioane de utilizatori de Internet, precum 
și la cunoștințele acumulate în mai mult de 50 000 de 
biblioteci și institute de cercetare. Transmiterea instantanee 


84 SCHIMBÂND GÂNDIREA, ÎȚI SCHIMBI VIAȚA 


a datelor permite piețelor financiare să ruleze un miliard 
de dolari pe zi, uneori într-un interval de câteva secunde, 
făcând imposibilă controlarea valutelor și a economiilor 
de către ţările care le gestionează. 

În secolul al XXI-lea, vei avea un calculator laptop cu 
microcip care va putea procesa un miliard de comenzi pe 
secundă. Acesta va fi prevăzut cu o baterie cu durată 
foarte lungă și un telefon mobil încorporat, conectat la 
celule și sateliți care îți vor permite să comunici instan- 
taneu cu aproape oricine, aproape oriunde în lume. Vei 
avea numărul tău de telefon personal, care va permite 
oricui din lume, de oriunde, să-ţi telefoneze, și chiar dacă 
acea persoană știe sau nu în ce ţară te afli. lar tu vei purta, 
probabil, această tehnologie telefonică la încheietura 
mâinii, precum porți astăzi un ceas digital. 


> Competiţia acerbă 


Cel de-al treilea factor major care ne conduce viețile 
este competiția. Fiecare organizaţie de afaceri vrea să gene- 
reze vânzări și să facă profit pe plan local, național și 
internațional, dacă este posibil. Pentru a supraviețui și a 
înflori, fiecare persoană cu orice gen de afacere trebuie să 
caute continuu modalități mai rapide, mai bune, mai noi, 
mai ieftine de a oferi valoare consumatorilor săi. 

Fiecare progres în cunoaștere și tehnologie înlesnește 
oportunități pe care competitorii rapizi și le pot însuși 
pentru a crea produse și servicii mai noi, menite să le per- 
mită a se depăși pe piață. Toate aceste trei forțe - infor- 
mațiile, tehnologia și competiţia — se multiplică perpetuu 
pentru a crea cea mai mare rată de schimb din istoria 
omenirii. lar această rată de schimb va crește în anii 
următori. 

Schimbarea creează oportunități 


80% dintre produsele și serviciile pe care le vei folosi 
peste cinci ani vor fi complet noi sau total transformate 
comparativ cu astăzi. Probabil, 80% dintre slujbele de 
peste cinci ani vor fi noi sau transformate complet de 
accelerarea informaţiei, a tehnologiei și a competiției. 
Vestea bună este că fiecare schimbare care are loc îţi oferă 
mai multe oportunități și posibilități pentru a-ţi îndeplini 
obiectivele și pentru a progresa mai repede decât în 
prezent. 

Forţele schimbării au impact asupra a tot ceea ce faci. 
Rata de schimbare se accelerează în fiecare săptămână și 
lună. Nu ai niciun control asupra vitezei și varietății 
schimbării și nici nu ai de ales. Singura decizie pe care 
trebuie să o iei este dacă vei fi un „stăpân al schimbării“ 
sau o „victimă a schimbării“. Vei fi un creator de circum- 
stanţe sau o creație a circumstanțelor? Vei fi pe val și vei 


face față schimbării sau vei fi răsturnat de aceasta și lăsat 


în urmă? Te vei afla într-un caz sau în celălalt, dar impac- 
tul schimbării se va resimţi asupra ta, orice vei face. 


Învață de ia experți 


Dacă vrei să înveţi să gătești, studiezi arta de a găti. 
Dacă dorești să devii avocat, studiezi Dreptul. Dacă inten- 
ționezi să devii inginer sau arhitect, studiezi ingineria sau 
arhitectura. lar dacă vrei să ai succes financiar, îi studiezi 
pe cei care au avut succes financiar înaintea ta. Afli ce au 
făcut și realizezi aceleași lucruri, o dată și încă o dată, 
până obţii aceleași rezultate. 

Câștigarea banilor este o abilitate, precum. mersul pe 
bicicletă sau folosirea calculatorului. Întrucât reprezintă o 
îndemânare, poate fi învățată de către oricine care dorește 
să acumuleze bogăţie. Dacă în trecut ai acceptat ideea 

falsă că nu poți face sau păstra toți banii pe care îi dorești, 
în prezent este timpul să scapi de această idee. Constituie 
o credinţă falsă. A sosit vremea să hotărăști să devii inde- 
pendent financiar. 


Si Legea de bază 


Filosoful grec Aristotel a formulat principiul de bază al 
filosofiei vestice în jurul anului 350 î.Hr. A devenit cunos- 
cut ca Principiul de Cauzalitate al lui Aristotel. Astăzi, 
conceptul se numește Legea Cauzei și a Efectului. Această 
normă stipulează că există cauze specifice fiecărui efect 
din viața ta și că totul se întâmplă pentru un motiv. 
Succesul nu este un accident. Nici eșecul. Ceea ce ți se 
întâmplă nu este determinat de noroc sau de coincidente, 
ci constituie rezultatul unei legi neschimbate. 

Călătoria mea de la sărăcie și lipsa unui loc de muncă 
până la succes și la independenţă financiară a început 
când am hotărât să-i studiez pe oamenii cu cel mai mare 
succes din societatea noastră. Ideea mea a fost simplă: 
urma să aflu ce au făcut pentru a realiza atât de multe și 
apoi să fac aceleași lucruri. De ce să reinventez roata? Ce 
am descoperit mi-a schimbat viaţa. Și o va transforma și 
pe ata. 


EI Milioane de milionari 


Când am început să citesc și să cercetez în anii '60, 
existau 700 000 de milionari în Statele Unite, cei mai mulţi 
ajunși astfel prin propriile forțe, care începuseră fără 
nimic. Până în 1980, conform datelor furnizate de experţi 
ai Departamentului de Trezorerie a Statelor Unite, existau 
1 800 000 de familii sau de persoane individuale cu o 
avere netă de mai mult de un milion de dolari. Astăzi, 
sunt înregistrați peste cinci milioane de milionari, ceea ce 

înseamnă o creștere de 277% în 22 de ani. Şi cei mai mulţi 
au ajuns, de asemenea, milionari prin propriile forțe. 
Aceștia sunt bărbaţi și femei care au început cu puţin sau 
fără nimic, adesea faliți sau cu mari datorii și care au acu- 
mulat treptat suficienți bani pentru a deveni independenți 
din punct de vedere financiar. 

Astfel de milionari provin din medii variate, au o edu- 
caţie și abilităţi diferite și au depășit dificultăţi, obstacole, 
handicapuri și provocări diverse. 

Unii sunt tineri, alţii în vârstă. Unii au statut de imi- 
granțţi ajunși în America fără a ști engleza, iar alţii provin 
din familii aflate în ţara tuturor posibilităţilor de generaţii 
întregi. Unii au beneficiat de o educaţie aleasă, urmând 
cele mai bune universităţi, iar alții nici nu au terminat 
liceul. Unii au o sănătate fizică excelentă, iar alţii se află în 
căruciorul cu rotile sau nu aud bine, nu văd sau prezintă 
alte dizabilități. 

Cel mai important lucru pe care trebuie să îl reţii este 
că, indiferent cu ce dificultăți te confrunți și ce probleme 
te trag înapoi probabil mii de alte persoane au depășit 
obstacole mult mai mari decât cele pe care ţi le poţi ima- 
gina și au avut succes oricum. Și dacă alții au reușit, o poţi 
face și tu. 


E Studiu intensiv 


Doctorul Thomas Stanley, de la Universitatea din 
Georgia, și-a petrecut mai mult de 30 de ani din viață 
studiindu-i pe cei deveniți milionari prin propriile forțe. 
A intervievat mii dintre ei și și-a prezentat rezultatele 
într-o mulțime de cărți, studii și rapoarte, printre care și 
două lucrări de succes: The Millionaire Next Door (Milio- 
narul de la ușa de alături) și The Millionaire Mind (Mintea 
milionarului). Cercetările lui arată că fiecare persoană, din 
orice mediu, a fost capabilă să pornească de la zero și să 

treacă de linia magică de un milion de dolari făcând la 
nesfârşit anumite lucruri în diverse modalități. 


E Incepe unde ești 


Când am început să-i studiez pe acești milionari, tră- 
iam într-un apartament cu chirie. Aveam o mașină folosită 
pe care nu o plătisem și multe datorii. Nu găsisem încă o 
slujbă și trăiam pe datorie. 

Primul lucru pe care l-am aflat a fost că aceștia făceau 
lucrurile diferit față de oamenii obișnuiți, iar eu eram 
obosit să fiu obisnuit. De aceea, m-am decis să nu mai fac 
ceea ce făceam și nu dădea roade, și să încep să le urmez 
întocmai acţiunile. Viaţa mea nu a mai fost la fel după 
acea hotărâre. 

Nu era ușor să îmi schimb gândirea în legătură cu 
banii și cu viitorul meu financiar, dar, într-un final, aceste 
eforturi au început să se concretizeze. Așa cum linia ocea- 
nului se schimbă, puţin câte putin, așa au început să se 
modifice și obiceiurile mele. Într-un interval de cinci ani, 
îmi achitasem datoriile și câștigam bani frumoși. În alţi 
cinci ani, am trecut de borna de un milion de dolari. Când 
privesc înapoi, constat că nu a fost niciun miracol. Tot ce 
am realizat a fost să învăţ ceea ce făcuseră alți oameni de 
succes înaintea mea și să întreprind aceleași lucruri până 
am obţinut rezultate similare. 


BI Scapă de mituri 


Există multe mituri despre milionarii ajunși astfel prin 
propriile forțe. Dacă vrei să devii și tu un astfel de milio- 
nar, trebuie să-ţi scoţi din minte aceste mituri. Amin- 
tește-ți de cuvintele rostite cândva de umoristul Josh 
Billings: „Nu este vorba despre ce știe un om că îl rănește, 
ci despre ce cunoaște că nu este adevărat.“ 

Mulţi oameni au idei sau credinţe fixe despre ei înșiși 
și despre bani, convingeri care îi trag înapoi. Aceste idei 
pot fi complet neadevărate, dar le vor micșora, oricum, 
șansele de succes. Trebuie să le depășești. Pentru a realiza 
ceva ce nu ai mai realizat până atunci, va trebui să gândești în 
moduri în care nu ai mai gândit până atunci. 

Unul dintre mituri este că trebuie să ai o educaţie 
aleasă pentru a deveni bogat. Un altul afirmă că trebuie să 
începi cu mulți bani. Unii oameni sunt convinși că suc- 
cesul financiar depinde de o lovitură norocoasă de orice 
fel, precum obținerea unor acțiuni de valoare la Bursa de 
valori. 

Niciunul dintre aceste mituri nu este adevărat. De fapt, 
un sondaj al membrilor organizaţiei Forbes 400, cei mai 
bogați 400 de bărbaţi și femei din Statele Unite, a relevat 
faptul că persoanele din grup care abandonaseră liceul 
aveau, în medie, o avere cu 300 de milioane de dolari mai 
mare decât grupul absolvenţilor de universitate de pe listă. 


Si Tărâmul oportunităţilor 


Grupul imigrant cu succesul cel mai mare pe cap de 
locuitor din Statele Unite raportat la crearea și dezvoltarea 
afacerilor de succes este reprezentat de ruși. Oare de ce? 
Din cauză că rușii vin dintr-un sistem în care este atât de 
dificil să reușești, încât, atunci când au sosit în America, 
crezând că aceasta reprezintă tărâmul oportunităţilor, au 
descoperit că pot avea succes mult mai ușor decât se 
așteptaseră. 

Drept urmare, rușii au demarat afacere după afacere și 
au atins un succes despre care americanul obișnuit afirmă 
în continuare că nu este posibil. Deoarece cred cu tărie că 
este posibil pentru ei, aceștia își transformă visurile în 
realitate. Credinţele lor devin realităţile lor. 

Bi Principiul realității 


Fostul președinte al companiei General Electric, Jack 
Welch, a fost considerat unul dintre cei mai mari oameni 
de afaceri din lume. Acesta a spus că singura calitate 
importantă a unui lider este ceea ce el numește „princi- 
piul realităţii“. Conform acestui concept, trebuie să te con- 
frunți cu lumea așa cum este, nu cum ţi-ai dori să fie. Trebuie 
să încerci să fii complet sincer cu tine însuți și cu situația 
ta. Trebuie să refuzi să te auto-iluzionezi și să speri că 
lucrurile se vor rezolva indiferent dacă faci sau nu ceva 
pentru asta. 

În special când este vorba despre făurirea unei averi, 
trebuie să fii complet cinstit cu tine însuţi. Nu îți poţi per- 
mite să te joci cu propria minte dacă vrei cu adevărat să fii 
bogat. Nu se poate să-ți dorești, să speri și să te rogi să 
câștigi la loterie sau să devii bogat ca urmare a unor cir- 
cumstanţe externe remarcabile. 


© ţi creezi propriul noroc 


Oamenii mă întreabă adesea despre rolul norocului în 
obținerea succesului. Aceștia sunt convinși că norocul este 
un factor critic în obținerea lucrurilor de valoare. Ei cred 
că unii oameni sunt norocoși și alții nu, vorbind despre 
noroc, de parcă ar fi legat de destin, fără a putea fi expli- 
cat. Insistă prin a susține că o persoană ajunge în top în 
domeniul său în mare parte ca rezultat al unor lovituri 
norocoase pe care ei nu le-au avut, desigur. 

Am studiat conceptul de noroc mulţi ani. Concluzia mea 
este că norocul constituie un cuvânt folosit de oameni 
pentru a explica diferite lucruri care se întâmplă mai bine 
decât s-ar fi așteptat. Dacă o persoană are un succes finan- 
ciar deosebit la o vârstă tânără, oamenii spun că a fost 
„doar norocos“. 

Unii oameni se referă la noroc pentru a descrie ceva 
foarte bun care se întâmplă în circumstanţe obișnuite. Dar 
nu este deloc vorba despre noroc. Adevărul e că toate 
rezultatele așa-numite norocoase sunt într-adevăr conse- 
cința probabilităților. Nu există un astfel de lucru numit 
noroc. 

Legea Probabilităților stipulează că există o probabi- 
litate ca orice să se întâmple. Aceste probabilități pot fi 
adesea determinate cu o acuratețe remarcabilă. Întreaga 
branșă de asigurări și reasigurări este bazată pe probabi- 
lităţi, calculate prin metode statistice. 


Æ Devenind milionar 


Există posibilitatea să devii milionar în cursul perioa- 
dei în care lucrezi la ora actuală. Astăzi, în America, o 
familie din 20 are o avere netă mai mare de un milion de 
dolari. Aceasta înseamnă că probabilitatea ca tu să obţii 
un milion de dolari este una la 20, adică 5%. 

Totuși, același lucru înseamnă că probabilitatea ca tu să 
nu obţii un milion de dolari, în cazul în care acesta este 
scopul tău, este de 95%. Acestea nu sunt premise favo- 
rabile. Trebuie doar să le îmbunătăţești în favoarea ta. Sco- 
pul tău ar trebui să se axeze pe creșterea substanțială a 
probabilităților de a obține independenţă financiară 
făcând din ce în ce mai multe lucruri care te vor ajuta să-ți 
atingi obiectivul. Acest principiu se aplică în tot ceea ce 
vrei să realizezi. 

Cu cât duci la bun sfârșit mai multe lucruri diferite 
care te pot ajuta să-ți atingi țelul, cu atât este mai probabil 
că vei face lucrul potrivit la momentul oportun. Dacă îţi 
stabilești scopuri clare, scrise, îți întocmești planuri deta- 
liate și îți îmbunătăţești continuu abilitățile pentru a-ţi 
crește venitul, vei crește probabilitățile de a trăi o viață 
îmbelșugată. 

lar în cazul în care vei studia o serie de cursuri sau 
lucrări din domeniul finanțelor și investiţiilor, vei pune 
deoparte între 10% și 20% din ceea ce câștigi în fiecare 
lună, îţi vei controla atent cheltuielile și ie vei gândi pe 
termen lung la viaţa ta financiară, într-un final vei ajunge 
milionar. Nu este o problemă de noroc. Ci doar o ches- 
tiune de probabilități. 


Ei Probabilităţile există peste tot 


Îmaginează-ți că ești un jucător de Darts fără experienţă, 
ușor ametit, într-o cameră întunecoasă și aflat la o distanță 
apreciabilă de tabla cu rol de ţintă. Chiar și în aceste con- 
diţii, dacă arunci suficiente. săgeți în direcția tablei, o vei 
lovi într-un final. Și, dacă vei continua să arunci săgeți, vei 
deveni mai precis. Drept urmare, conform Legii Proba- 
bilităţilor, la un moment dat vei lovi punctul din mijloc. 

Această metaforă explică de ce oamenii care pornesc 
cu un nivel ridicat de dorinţă și hotărâre reușesc în final. 
Pur și simplu, ei încearcă în continuare. Și, conform Legii 
Probabilităţilor, câștigă în final. Nu este noroc. Ei își 
creează propriul noroc prin ceea ce fac sau prin ceea ce nu 
reușesc să realizeze. 

Imaginează-ţi în continuare că există condiții diferite, 
că ești un jucător de Darts experimentat și că exersezi în 
fiecare zi pentru a deveni mai bun. În plus, ești foarte odih- 
nit, ai capul limpede și ești pregătit pe deplin. Luminile 
din cameră sunt aprinse și stai la o distanță potrivită față 
de tablă. În aceste condiţii, în care totul este sub controlul 
tău, timpul de care ai avea nevoie pentru a lovi punctul 
din mijlocul tablei se va reduce considerabil. Desigur, când 
vei lovi acest punct, toată lumea îți va spune cât de 
„norocos“ ai fost. Dar tu ţi-ai făcut propriul noroc. 

De-a lungul vieții tale, trebuie să te gândești constant 
la lucrurile pe care le poţi face, în toate domeniile, pentru 

a-ți crește probabilitățile de a avea succes în atingerea 
scopurilor tale. Nu ar trebui să lași nimic la voia întâm- 
plării. Ar trebui să refuzi să visezi, să speri sau să ai încre- 
dere în noroc. Trebuie să preiei controlul asupra situației. 
Responsabilitatea îţi aparţine. 


ti răspunzător 


Vei avea succes financiar numai după ce vei accepta că 
tot ce vei deveni vreodată depinde în întregime de tine. 
Ești răspunzător. Nimeni nu va face nimic în locul tău. 
Continuă să-ți repeţi: „Dacă este să fie, depinde de mine!“ 

Din fericire, în America există mai multe oportunități 
pentru înavuţire și succes personal decât au existat vreo- 
dată în toată istoria omenirii. Statele Unite reprezintă sin- 
gura națiune de pe pământ despre care se spune că este 
„tărâmul visurilor“. În 2093, a fost declarată țara cu cel mai 
întreprinzător spirit din lume. Aceasta înseamnă că este 
mai ușor să începi și să construiești o afacere de succes în 
Statele Unite decât în orice altă parte a lumii. 

Întrucât informațiile și tehnologia prezintă un grad 
ascendent de evoluţie, și competiția continuă să se inten- 
sifice, în fiecare zi apărând din ce în ce mai multe opor- 
tunități pentru minoritatea creativă dispusă să profite de 
acestea. Misiunea ta este să le găsești și, în caz contrar, să 
le creezi pentru tine însuţi. 


Nlumitorul comun 


Una dintre descoperirile din cursul cercetării despre 
milionari este aceea că cei mai mulţi dintre ei au demarat 
o afacere cu bani puțini sau chiar deloc. Majoritatea a 
început prin a-și economisi banii cu grijă un timp înde- 
lungat până când a avut suficient pentru a se lansa într-o 
mică afacere sau a pune pe picioare o întreprindere. Unele 

dintre cele mai mari companii din America au fost conce- 
pute pe o masă din bucătărie sau într-un garaj, precum 
Hewlett-Packard sau Apple Computer. Unii dintre cei 
mai noi milionari din America provin din rândul mar- 
keting-ului de rețea. Lucrând acasă, ei au plătit 50 de 
dolari pentru o mostră de echipament și au trecut la 
treabă. Au vândut ceva, au făcut profit, l-au reinvestit, 
și-au dezvoltat afacerea și, într-un final, au devenit inde- 
pendenți financiar. 

În interviurile doctorului Thomas Stanley cu cei deve- 
niți milionari prin propriile forțe, el le-a descoperit numi- 
torul comun pentru succes. Cea mai importantă calitate 
prin care aceștia și-au explicat reușita a fost obiceiul de a 
munci foarte mult. 

Acești milionari lucrează mult mai multe ore decât 
persoanele obișnuite. Ei încep devreme, trag din greu și 
stau peste program. Conform unor studii și interviuri, ei 
lucrează în medie 59 de ore pe săptămână. Unii muncesc 
chiar mai mult, mai ales la început. 


Irosirea timpului la serviciu 


O persoană obișnuită angajată muncește la serviciu 
aproximativ 40 de ore pe săptămână, dar numai 32 de ore 
reprezintă durata oficială de muncă. 50% din timpul 
petrecut la serviciu este irosit din cauza discuţiilor inutile 
cu colegii, a telefoanelor și afacerilor personale. Angajaţii 
obișnuiți încep activitatea puţin mai târziu, își iau pauze 
lungi de cafea și de prânz și pleacă puţin mai devreme. 
Chiar și directorii recunosc că își petrec jumătate din 
timpul la birou făcând lucruri care nu au nicio legătură cu 
slujba lor. 

Doar 5% dintre oamenii care lucrează astăzi își dedică 
tot timpul lucrând din momentul în care sosesc și până 
pleacă. Acești oameni sunt cei care avansează rapid, sunt 

plătiți mai bine și obțin mai repede o promovare. Ei sunt 
cei care fac jocurile în toate afacerile și toată lumea știe 
cine sunt aceștia. 


BM Activități cu valoare redusă 


Cea mai tristă constatare a cercetării despre obiceiurile 
de muncă ale angajaţilor nu este aceea că oamenii irosesc 
mult timp la serviciu. Se referă la celelalte 50 de procente 
din timp, când oamenii lucrează cu adevărat pentru înde- 
plinirea sarcinilor și responsabilităților lor , dar în același 
timp se dedică activităților cu valoare și prioritate reduse. 
Drept urmare, ei aduc puţină valoare companiilor lor. 
Productivitatea scăzută conduce la salarii mai mici și la 
mai puține oportunități. 

În fiecare an, sunt concediaţi din corporaţii mari și mici 
sute de mii de oameni, adesea de la slujbe de birou și din 
poziții de management mediu. De ce se întâmplă acest 
lucru? Răspunsul este simplu. Conducerile companiilor 
și-au dat seama, în sfârșit, că le oferă salarii mari oame- 
nilor care produc lucruri de valoare redusă. Nicio com- 
panie nu poate supraviețui mult timp în aceste condiţii și 
patronii sunt hotărâți să supravieţuiască. Așadar, perso- 
nalul care nu este necesar trebuie să plece. 


E Poţi să o faci 


Dacă te gândești serios să obţii independenţă financiară 
sau chiar mai mult, să devii un astfel de milionar de-a 
lungul carierei tale, există două aspecte de care trebuie să 
tii cont. În primul rând, este, cu siguranţă, posibil. Sute de 
mii de bărbaţi și femei devin în fiecare an independenţi 
financiar după ce au început de la zero. Orice au făcut 
ceilalți, poți realiza și tu, în anumite limite. Însuși faptul că 
altcineva și-a atins un anumit obiectiv financiar constituie 

o dovadă că acest lucru e posibil și pentru tine. Cea de-a 
doua întrebare este: cât de mult îţi dorești acest lucru? 

În plus, conform principiului realității, dacă îţi dorești 
să ai succes în orice domeniu, trebuie să afli ce au făcut alţi 
oameni de succes pentru a reuși în acel sector de activitate 
și apoi să realizezi aceleași lucruri de nenumărate ori 
până când obţii rezultate similare. Atât timp cât nu încerci 
să te păcălești și să cauţi scurtături, ești, practic, asigurat 
că, într-un final, îţi vei atinge și chiar depăși obiectivele. 


E Formula 40 plus 


Începe de astăzi să aplici „Formula 40 plus“ în munca 
și cariera ta. Această sintagmă exprimă faptul că muncești 
40 de ore pe săptămână în Statele Unite pentru supra- 
viețuire. Dacă lucrezi numai 40 de ore pe săptămână - mai 
exact doar numărul de ore care îţi este cerut —, tot ceea ce 
vei reuși să faci este să supraviețuiești. Din punct de 
vedere financiar, vei fi scăpătat. Vei avea bani suficienţi 
pentru a-ți plăti facturile și poate ceva în plus, dar nu vei 
înainta niciodată și nu vei avea succes nicicând. 

Conform Formulei 40 plus, fiecare oră pe care o aloci 
peste programul oficial, la serviciu sau pentru tine, repre- 
zintă o investiţie în succesul tău viitor. Poţi vedea unde 
vei fi peste cinci ani de acum înainte doar calculând câte 
ore pe săptămână aloci la serviciu. Fiecare oră peste cele 
40 pe care o investești pentru a obține mai multe rezultate 
în folosul angajatorului și clienţilor tăi, se adună și con- 
tribuie la un succes pe termen lung. 


Si Creează-ţi un avantaj 


Dacă lucrezi între 45 și 50 de ore pe săptămână, îţi 
creezi un avantaj asupra colegilor tăi. lar în cazul în care 
muncești între 55 și 60 de ore pe săptămână, succesul tău 

pe termen lung este, practic, garantat. Ajungi alături de 
îngeri. Mulţi miliardari acordă activităţilor lor între 70 și 
80 de ore pe săptămână pentru a-și construi carierele. Nu 
există scurtături către succesul de durată. 

l-am studiat pe oamenii de succes din America mai 
mult de 25 de ani. Nu am găsit nicio persoană care să fi 
ajuns acolo muncind doar 40 de ore sau 5 zile pe săptă- 
mână. Ideea săptămânii de cinci zile, promovată de către 
sindicatele de muncă drept un mare câștig în viața persoa- 
nelor angajate, a reprezentat într-o mai mare măsură 
cauza rezultatelor financiare mai proaste și a eșecurilor 
decât orice alt mit. 

Adevărul este că toți oamenii care au avut succese 
reale au muncit mult mai mult decât persoanele obiș- 
nuite, în special la începutul carierelor lor. Ei au lucrat 
între 10 și 12 ore pe zi, șase zile pe săptămână. Ei muncesc 
în acest ritm multe luni sau mulți ani, înainte de a atinge 
punctul în care pot încetini. În medie, un astfel de milio- 
nar a avut nevoie de 22 de ani pentru a ajunge de la 
stadiul de persoană falită la o avere mai mare de un 
milion de dolari. Nu este ușor și nu se întâmplă repede. 
Dar poate fi posibil, cu siguranță, dacă vă veţi dori acest 
lucru suficient de mult. 


Ei Lucrează în tct timpul 
în care ești la serviciu 


O parte importantă a succesului este să-ți folosești bine 
timpul, să te concentrezi pe rezultate și să eviți activitățile 
sociale care îţi irosesc timpul, precum cele ale persoanelor 
cu rezultate slabe. În corelaţie cu acest lucru, e necesar să 
„muncești tot timpul în care ești la serviciu“. 

Aceasta este o idee remarcabilă pentru mulţi oameni. 
Adesea, angajaţii consideră serviciul ca fiind o prelungire 
a școlii. Crescând, au ajuns să considere școala un loc de 

socializare. Participi la orele obligatorii, dar partea cea 
mai importantă este petrecerea timpului cu prietenii tăi în 
pauză. Școala devine o formă de joacă. 

La prima lor slujbă, mulți cameni cred că serviciul 
reprezintă un loc unde te duci pentru a-ţi petrece timpul 
cu prietenii tăi. De aceea, aproape jumătate din ziua de 
lucru este petrecută socializând și cu discuţii neproduc- 
tive la telefon cu prietenii și familia. Serviciul e perceput 
ca un uriaș loc cu nisip unde continui să te joci, precum la 
școală. Lucrezi puţin când te privește șeful, primești sala- 
riul și apoi mergi acasă. 

Dar această abordare nu este pentru tine. Dacă ești 
hotărât să ai un mare succes și să fii plătit cât mai bine, 
trebuie să lucrezi tot timpul în care ești la serviciu. Când 
mergi la serviciu, trebuie să-ţi pui capul la contribuție și să 
muncești din toată inima. 


ii Socializarea cu colegii 


Mulţi oameni cred în mitul că trebuie să acorzi mult 
timp întâlnirilor prietenești cu colegii. Ei spun: „Munca 
trebuie să fie amuzantă!“ Și acest lucru este adevărat până 
la un punct. 

Desigur, e important să fii o persoană agreabilă și pozi- 
tivă, cu care se poate colabora. Dar poți să realizezi acest 
lucru în câteva minute de interacțiune plăcută în fiecare 
zi. Nu trebuie să petreci ore nesfârșite vorbind despre 
sport, emisiuni de televiziune și activități de familie. Sco- 
pul tău este să lucrezi tot timpul în care ești la serviciu. 

Când muncești, muncesti. Nu îţi iei rufele de la curăță- 
torie și nici nu le lași acolo în timpul orelor de serviciu. 
Nu socializezi cu prietenii tăi și nici nu vorbești la telefon 
cu cei din familie. Nu-ţi iei pauze lungi de cafea și de 
prânz. Lucrezi tot timpul în care ești acolo. Te străduiești 
să faci cât mai mult în orele pe care le ai la dispoziție. 

m Înapoi la lucru 


Scopul tău este să îţi câștigi reputația în companie ca 
fiind persoana care muncește cel mai mult. Dacă cineva 
vrea să stea la taifas cu tine, explică-i că îţi va face plăcere 
să vorbiți după serviciu, dar că, la momentul respectiv, 
trebuie să te întorci la lucru. Repetă-ţi încontinuu: „Înapoi 
la lucru, înapoi la lucru, înapoi la lucru!“ 

Persoanele care dobândesc rezultate financiare deose- 
bite, fie din propria afacere, fie muncind într-o organizație, 
sunt acelea care își construiesc de la început o reputație 
pentru munca intensă depusă. Există o zicală în afaceri: 
„Toată lumea știe tot.“ Nu există secrete. Toată lumea 
cunoaște cine muncește cel mai mult în fiecare colectiv și 
cine nu. 

Nicio altă calitate nu te va aduce mai repede în atenţia 
oamenilor care te pot promova decât reputaţia că ești unul 
dintre oamenii cei mai muncitori din companie. 


BI Începe mai devreme, 
stai până mai târziu 

Napoleon Hill, autorul cărţii Think and Grow Rich 
(Gândeşte și devii bogat), a relatat cândva povestea unui 
tânăr care a luat-o de jos în cadrul unei mari organizații și 
apoi a ajuns la nivel de conducere, întrecându-i pe toți 
ceilalți care începuseră la același stadiu cu el. Strategia lui 
a fost simplă. El a observat că șeful lui venea puţin mai 
devreme decât restul echipei, stătea până își termina 
treaba și pleca puțin mai târziu decât ceilalți. De aceea, 
acest tânăr s-a hotărât să sosească cu 15 minute înaintea 
șefului său și să plece tot cu atâtea minute după acesta. 

El și-a pus hotărârea în practică chiar de a doua zi. 
Aceasta este o altă caracteristică a persoanelor perfor- 
mante: nu amână când au o idee bună și acţionează 

imediat. Tânărul a început să vină cu 15 minute înaintea 
șefului său, se apuca de lucru imediat și continua toată 
ziua. Când șeful său pleca, el se afla încă la birou 
muncind. 


SI Fii răbdător și tenace 


Șeful său nu a spus nimic timp de câteva săptămâni. 
Dar într-o seară, după programul de lucru, el a venit în 
biroul tânărului și l-a întrebat de ce părea să fie mereu 
acolo, deși toți colegii săi plecaseră. Tânărul a răspuns că 
era cu adevărat hotărât să aibă succes în companie și știa 
că nu-l putea obține decât dacă era dispus să muncească 
mai mult decât oricine altcineva. 

Șeful a zâmbit, l-a aprobat și a plecat. Curând după 
aceea, șeful l-a rugat să facă un lucru care nu era trecut în 
fișa postului său. Tânărul l-a făcut repede și bine, i l-a 
prezentat șefului și s-a întors la biroul său. Curând, i s-a 
dat o altă sarcină, pe care a îndeplinit-o, de asemenea, 
prompt. În mai puţin de un an, tânărului i se dăduseră 
câteva responsabilități suplimentare, iar el le-a acceptat și 
le-a îndeplinit imediat. 

În cel de-al doilea an, el a fost promovat în cadrul com- 
paniei. A studiat, și-a îmbunătăţit abilităţile și a continuat 
să muncească intens. În câțiva ani, și-a depășit toți compe- 
titorii. A câștigat respectul și stima celorlalți manageri. Ei 
l-au promovat curând, astfel încât făcea parte mai 
degrabă dintre ei decât dintre ceilalți angajaţi. Cariera sa 
era pe o traiectorie ascendentă. El a devenit apoi vicepre- 
ședintele companiei. 

Aceasta reprezintă o strategie simplă care funcționează 
pentru oricine este dispus să facă mai mult decât se 
așteaptă de la el sau ea. E viabilă pentru aproape toată 
lumea, oriunde, mereu, la nesfârșit. 

Caută modalități de a adăuga valoare 


Dacă scopul tău este de a deveni bogat, trebuie să știi 
cum se clădește averea. Răspunsul este conţinut de două 
cuvinte: „Adaugă valoare.“ Toată bogăţia provine din 
valoare adăugată într-un fel sau altul, din faptul că îţi 
servești și îţi satisfaci clienții mai bine decât ar putea fi 
serviţi și satisfăcuţi de către altcineva. Bogăția este rezul- 
tatul acțiunii prin care ai adăugat valoare într-un fel în 
care nu a mai făcut altcineva pentru ei. 

La serviciu, în fiecare zi trebuie să cauţi modalităţi de 
a adăuga valoare și de a deveni mai indispensabil decât 
înainte. De-a lungul carierei tale, trebuie să te concentrezi 
asupra modalităților în care poți adăuga valoare pentru 
șeful tău, pentru colegii, clienţii și furnizorii tăi și toți 
ceilalți pe care te bazezi în scopul de a avea succes. Moto-ul 
tău ar trebui să devină: „Adaugă valoare, adaugă valoare, 
adaugă valoare!” 


Noua paradigmă a muncii 


Una dintre marile revoluţii în gândire care a avut loc în 
lumea muncii în ultimii ani este ideea că trebuie să îţi 
justifici poziția deținută în fiecare zi. 

În mod obișnuit, o persoană lucra intens câţiva ani 
până atingea un anumit stadiu în munca sa. Ea avea apoi 
succes la acest nivel mulți ani, uneori chiar toată cariera. 
Concepţia sa era: „Ei bine, am câștigat poziția asta prin 
muncă. Am făcut un lucru bun. Așadar, am dreptul la 
această slujbă pe termen nelimitat.“ 

Dar în prezent acest lucru nu mai este suficient. Astăzi, 
toată lumea vrea să știe: „Ce ai mai realizat în ultima 
vreme?“ În lumea actuală de afaceri, extrem de competi- 
tivă și rapidă, șeful tău vrea să știe ce ai făcut pentru a 
adăuga valoare recent. Deja ai fost plătit pentru ce ai 


102 SCHIMBÂND GÂNDIREA, ÎŢI SCHIMBI VIAȚA 


realizat în urmă cu un an, luna sau chiar săptămâna 
trecută. În prezent trebuie să-ți câștigi și să-ți justifici din 
nou salariul. Există o cursă continuă și ești în această 
competiţie, chiar dacă știi sau nu acest lucru. 


îi Două surse de valoare 


Există două mari surse de valoare în lumea muncii de 
astăzi. Prima este timpul, iar a doua o reprezintă cunoș- 
tintele. La ora actuală, timpul reprezintă moneda aface- 
rilor moderne. Toată lumea trebuie să se concentreze 
asupra reducerii intervalului de timp necesar pentru a 
avea aceleași rezultate. Clienţii îi vor plăti mai mult pe cei 
care vor reuși să le furnizeze mai repede produsele și 
serviciile pe care și le doresc. Oamenii vor plăti mai mult 
pentru cineva care le poate satisface nevoile mai repede 
decât altcineva. De aceea, cele mai multe îmbunătățiri în 
managementul modern sunt acelea care reduc timpul 
necesar înfăptuirii unui lucru. 

Cea mai importantă măsură a timpului este viteza. Cea 
mai semnificativă calitate raportată la timp pe care o poți 
dezvolta constituie un „simț al priorităților“. Acesta este 
obiceiul de a te mișca rapid atunci când îţi apare o opor- 
tunitate. Dezvoltă-ţi predispoziția spre acțiune. Un tempo 
rapid este esențial pentru succes. Toţi oamenii de succes 
lucrează nu numai intens, intens, intens, dar și repede, 
repede, repede! 


BI Acţionează prompt! 


Amânarea nu este doar hoţul timpului, ci și al vieții. 
Pentru a-ți depăși competitorii, atât înăuntrul, cât și în 
afara organizației, trebuie să-ți dezvolți obiceiul de a te 
mișca repede când trebuie făcut ceva. Trebuie să-ți constru- 
iești reputaţia că ești rapid și că se poate conta pe tine. 

Studiile arată că cei care au cea mai solidă reputaţie pen- 
tru aceste două calități sunt cei mai apreciaţi într-o organi- 
zaţie. Ei sunt promovati foarte repede. 

Avantajul minunat al obiceiului de a te mișca rapid 
este că, pe măsură ce înaintezi mai repede, devii mai bun. 
Se întâmplă astfel deoarece cu cât te miști mai repede, cu 
atât obţii mai muită experiență. Cu cât te miști mai 
repede, cu atât înveți mai multe și devii mai competent. 
Cu cât te miști mai repede, cu atât ai mai multă energie și 
mai mult entuziasm. Oamenii care se mobilizează rapid, 
în general, își dezvoltă curând un temperament și o perso- 
nalitate cu totul diferite față de cei care se mișcă încet sau 
abordează o atitudine relaxată la serviciu. 


E Lucrează în timp real 


De fiecare dată când este posibil, muncește în „timp 
real“, imediat ce apare ceva de făcut. Acţionează prompt! 
Este uimitor cât de mult timp poți irosi cu o activitate pe 
care o analizezi sau o începi și apoi o lași deoparte, reve- 
nind la sarcina respectivă din când în când. Ca regulă 
generală, treburile mărunte ar trebui făcute imediat ce 
apar. Obiceiul de a acționa repede îți va permite să mun- 
cești mai mult într-o zi. Îți va aduce reputația că ești genul 
de persoană căreia i se dau sarcini atunci când cineva are 
nevoie ca acestea să fie îndeplinite repede. 


Succesul vine din obiceiuri bune 


Aproximativ 95% din ceea ce faci de-a lungul zilei se 
bazează pe obiceiuri. Oamenii de succes sunt aceia care 
și-au dezvoltat deprinderi de succes. Ei își formează obi- 
ceiuri bune și se asigură că acestea le guvernează compor- 
tamentele. Oamenii ineficienți permit obișnuinţelor 

proaste să se formeze, iar acestea conduc la frustrări și 
eșecuri. 

Prietenul meu, Ed Foreman, spunea: „Este greu să-ți 
formezi obiceiuri bune, dar este ușor să trăiești cu acestea. Pe de 
altă parte, deprinderile proaste se formează ușor, dar trăieşti 
greu cu ele.“ 

Un obicei este definit ca „un răspuns condiţionat la un 
stimul“. Reprezintă o modalitate automată de a răspunde 
sau de a reacţiona într-o anumită situaţie. Îţi dezvolţi o 
deprindere repetând o acțiune specifică ori un mod carac- 
teristic de a gândi sau de a reacționa. Odată ce devine 
obicei, este mai ușor să procedezi în acel mod și nu 
într-altul. Ce fel de obișnuinţe ai? 

Oamenii de succes sunt, pur și simplu, aceia care și-au 
dezvoltat obiceiuri de succes. Precum atletii, ei s-au antre- 
nat să realizeze anumite lucruri într-un anumit fel, tot 
timpul, până când au ajuns să le facă automat, fără a se 
mai gândi la ele. Se poate să fi auzit vechea zicală: 


Seamănă un gând și culegi o acțiune; 
Seamănă o acțiune și culegi un obicei; 
Seamănă un obicei și culegi un caracter; 
Seamănă un caracter și culegi un destin. 


Bi Un obicei important pentru succes 


Una dintre obișnuinţele de succes este aceea de a te 
trezi devreme. Oamenii de succes se scoală puţin mai 
devreme, citesc și se pregătesc, își planifică și își organi- 
zează ziua pe hârtie dinainte și își încep activitățile înainte 
ca o persoană obișnuită să facă același lucru. Thomas 
Jefferson a spus: „Soarele nu m-a prins niciodată în pat.” 

La unul dintre seminariile mele, în urmă cu câţiva ani, 
o femeie mi-a mărturisit că descoperise magia trezitului în 
zori. Și anume că, mergând devreme la culcare, putea să 

se trezească la ora patru dimineaţa. Era în stare apoi să 
muncească echivalentul unei zile întregi de lucru până la 
ora șapte sau opt, înainte ca o persoană obișnuită să fi 
început. Astfel, ea producea și câștiga dublu față de 
colegii ei. Era promovată continuu și plătită mai bine, 
pentru că făcea mult mai mult decât ceilalți. 

Oamenii de succes au obiceiul de a se trezi în zori, pe 
la ora 6:00 sau 6:30, uneori chiar mai devreme, și apoi își 
încep activitățile imediat. Această răspundere le oferă un 
început extraordinar pentru ziua care urmează. 

Pe de altă parte, o persoană obișnuită are nevoie de o 
oră întreagă pentru a se trezi și a-și începe activitățile. 
Apoi acești oameni se târăsc la serviciu, se gândesc la 
pauza de prânz și la ce vor face seara. 

Când sună ceasul dimineaţa, ridică-te și începe-ți ziua 
imediat. Începe să te mişti. Dezvoltă-ţi obiceiul de a te trezi 
devreme și de a începe la serviciu direct cu cea mai impor- 
tantă sarcină. O asemenea deprindere poate contribui la 
succesul tău ca orice altă obișnuință pe care o dezvolți. 


E Practică timpul Lombardi 


Atunci când Vince Lombardi a preluat echipa Green 
Bay Packers, jucătorii aveau obiceiul de a nu apărea decât 
în ultimul moment la meciuri sau la autobuz. Ei întârziau 
adesea și toată lumea trebuia să-i aștepte. Drept conse- 
cință, Lombardi a introdus „timpul Lombardi“. Acesta era 
cu 15 minute mai devreme decât timpul programat. 
Într-un final, toată lumea a început să ajungă la vreme și 
problema a fost rezolvată. 

Și tu ar trebui să folosești „timpul Lombardi“. Hotă- 
răște-te să ajungi la vreme și fă-ți un obicei din a fi punc- 
tual mereu, până când devine un lucru ușor și natural. 
Mai puţin de 2% dintre oameni sunt punctuali și toată 
lumea observă acest lucru, într-un fel sau altul. Fă un 

tine să ajungi mereu la timp la fiecare întâlnire sau chiar 
mai devreme, ceea ce ar fi ideal. 


= Acţionează în așa fel, 
încât fiecare minut să conteze 


Du-te la serviciu înainte ca oricine altcineva să ajungă 
acolo și, când ajungi, începe să lucrezi imediat. Nu-ţi irosi 
timpul citind ziarul, bând cafea sau socializând cu colegii. 
Dezvoltă-ți reputația că ești genul de persoană care mun- 
cește și lucrează mereu pentru sarcinile cu prioritatea cea 
mai mare. 

Muncește tot timpul în care ești la serviciu. Discipli- 
nează-te să te concentrezi să-ţi folosești orele de lucru cât 
mai util. Nu le permite altor oameni să te pună „în afara 
jocului”. la-ţi pauze de cafea sau de prânz când ţi se potri- 
vesc cel mai bine, nu când sunt conforme programului. 


i Dublează-ţi productivitatea 


Îţi voi prezenta o formulă în trei pași pe care o poți 
folosi pentru a-ți dubla productivitatea și, poate, venitul 
de-a lungul următoarelor 12 luni. Este simplă, pregnantă 
și funcționează pentru toți cei care o întrebuinţează. 

Întâi, ia hotărârea să ajungi la serviciu cu o oră mai 
devreme. Acest lucru nu îţi cere un efort prea mare și îţi 
permite să eviţi traficul. Planifică-ţi munca dinainte 
pentru toată ziua, astfel încât atunci când ajungi la slujbă 
să poți începe imediat în forță. Vei fi uimit de câte lucruri 
poți face înainte ca altcineva să vină. Cercetările arată că 
poți lucra echivalentul a trei ore de muncă la birou într-o 
singură oră neîntreruptă. 

Cel de-al doilea pas este să lucrezi în timpul prânzului, 
folosind ora în care colegii tăi sunt la masă. Rezistă 

tentației de a-ți lua ora liberă la „ora prânzului“ și de a 
merge la prânz cu oricine se află acolo. 

În al treilea rând, muncește o oră în plus, după cea 
plecat toată lumea. Această oră neîntreruptă îţi va permite 
să-ți închei activitățile din ziua respectivă și să-ți planifici 
în detaliu ziua următoare. De asemenea, lucrând mai 
târziu, vei evita ora de trafic. 

Începând cu o oră mai devreme, muncind în timpul 
orei obișnuite de prânz și rămânând o oră în plus, îţi vei 
dubla timpul de lucru productiv în fiecare zi. Atunci când 
combini aceste trei aspecte cu faptul că muncești tot tim- 
pul în care te afli la serviciu și cu faptul că te concentrezi 
asupra sarcinilor prioritare, îți vei dubla cantitatea de 
muncă pe care o depui sau chiar vei face mai mult de atât. 
Vei deveni repede unul dintre oamenii cei mai valoroși 
din organizație. 


Bi Programează-ți prima întâlnire devreme 


Dacă lucrezi în vânzări, programează-ți prima întâlnire 
cât mai devreme posibil. Cei mai mulţi dintre oamenii 
importanţi pe care ai dori să-i întâlnești ajung la birou la 
ora 7:00 sau 7:30 dimineaţa. Stabilește să te întâlnești cu ei 
la acea oră. 

Un prieten al meu, care lucrează în vânzări și se află 
într-o poziţie de vârf în domeniul său, a descoperit că 
soluţia pentru a obține întâlniri cu persoanele cu funcții 
importante era să sune la biroul acestora la ora 7:00 sau 
7:30 dimineaţa sau la 6:30 sau 7:00 seara. A mai descoperit 
că, la acele ore, cea mai mare parte a personalului nu ajun- 
sese sau plecase deja acasă. Singurii oameni care munceau 
erau cei importanţi. Ei răspundeau personal la telefon, iar 
el avea ocazia să le vorbească și să aranjeze o întâlnire cu 
ei mai târziu. 

Creează-ţi propriile oportunităţi 


Dezvoltă-ţi obiceiul de a te mișca rapid. Oamenii de 
succes din fiecare domeniu au un simţ al priorităților. 
Numai un procent mic din populație se mișcă repede 
când apar oportunități sau responsabilităţi. Tu trebuie să 
fii un membru al acestei categorii reduse. 

Când eram mai tânăr credeam că, la momentul în care 
oportunitatea ar fi apărut, urma să profit de aceasta ime- 
diat. Am aflat curând că circumstanţa favorabilă nu vine 
niciodată, pur și simplu. 

Russell Conwell a prezentat acest lucru în povestea sa 
faimoasă, Acres Diamonds (Pământul diamantelor) (Berkley, 
1986). Pe scurt, acesta susține că cele mai mari oportu- - 
nități se găsesc sub picioarele tale. Se află exact unde te 
afli tu. Se găsesc în experienţa, talentele și abilitățile tale 
actuale. Pot fi descoperite în propria-ți afacere sau dome- 
niu de activitate, în propriul tău trecut sau carieră. 
Pământul tău de diamante este la îndemână și acolo ar 
trebui să-ți începi căutările. 


BI Acţionează exact unde te afli 


Theodore Roosevelt a spus cândva: „FĂ ce poți, cu ce ai, 
exact unde te afli.“ Aceasta este cheia către succes. „Fă ce 
poți, cu ce ai, exact unde te afli.“ 

Concentrează-te asupra momentului actual și a situa- 
tiei curente. Nu aștepta ca lucrurile să fie „numai bune“. 
Tu ești cel care face lucrurile să fie potrivite. Dacă te 
dedici în întregime activităților pe care le desfășori, îţi vei 
deschide uși spre oportunități care nu-ţi sunt în prezent 
accesibile. 

Uită-te în jurul tău chiar în acest moment și întreabă-te: 
„Ce aș putea face pentru a adăuga valoarea necesară celor 
mai importanţi oameni din viața mea profesională?“ Prin 

ce modalitate ai putea realiza lucrurile mai rapide, mai 
ușoare sau mai bune pentru persoanele care se bazează pe 
tine? Fii proactiv și nu reactiv! Fii genul de persoană care 
întinde mâna și profită de oportunităţi, iar dacă nu apar, 
creează-le personal prin eforturile tale. 


Ei Fă-te indispensabil 


La unul dintre seminariile mele, o secretară din Boca 
Raton, Florida, mi-a spus o poveste interesantă. Ea ascul- 
tase unul dintre programele mele radio despre dezvoltare 
personală. Drept urmare, și-a stabilit un obiectiv să-și 
crească venitul actual de 1.500 de dolari pe lună cu 50% 
de-a lungul următorului an. Ea mi-a precizat că nu credea 
că este cu adevărat posibil să câștige atât de mult, deoa- 
rece lucra într-un departament de secretare în care salari- 
ile erau fixe. Toată lumea făcea exact același lucru. 

Totuși, ea s-a hotărât să caute modalități de a adăuga 
valoare pentru șeful ei. A observat că el își petrecea mult 
timp răspunzând la corespondența de rutină. Într-o zi, ea 
a luat toate aceste documente obișnuite și le-a răspuns. 
Apoi a dus scrisorile terminate la șeful ei pentru a le edita 
și semna. El a fost încântat de munca ei și a încurajat-o să 
facă mai mult. Curând, ea gestiona 90% din corespon- 
denta lui de rutină. 

Apoi secretara a început să facă cursuri suplimentare 
pentru a-și îmbunătăţi abilitățile de procesare a datelor și 
de pregătire a rapoartelor. Puțin câte puţin, și-a asumat 
sarcinile mai mici ale șefului său. De fiecare dată când 
prelua o sarcină mai mică, îi permitea șefului său să 
lucreze asupra sarcinilor mai importante. lar el a observat. 

E Semănatul și culesul 


După aproximativ trei luni, șeful său a chemat-o la el 
în birou și a închis ușa. I-a spus că aprecia cu adevărat 
munca pe care o depunea pentru el și că voia să-i 
mărească salariul. A rugat-o să nu spună nimănui, pentru 
a nu crea valuri la birou. Apoi i-a mărit salariul de la 1 500 
la 1 750 de dolari pe lună. 

Ea i-a mulțumit și a continuat să caute modaltăţi de a-l 
ajuta în activitatea sa. Trei luni mai tâziu, el i-a mărit 
salariul din nou, iar după alte trei luni, i l-a mai majorat o 
dată. Până la sfârșitul acelui an, ea câștiga 2 250 de dolari 
pe lună, în timp ce celelalte secretare din jurul ei aveau în 
continuare un venit de aproximativ 1 500 de dolari. 

Ea mi-a relatat că s-a întâmplat ceva absolut extraor- 
dinar atunci când a început să-și concentreze toate energi- 
ile pentru a deveni indispensabilă pentru șeful său și 
compania sa. Aceeași strategie poate funcționa și pentru 
tine. 


MI Servește-i mai bine pe oameni 


Fiecare loc de muncă reprezintă o oportunitate pentru 
tine de a rezolva unele sarcini și de a satisface nevoile 
altor oameni. Întrucât problemele și necesitățile pe care le 
au oamenii sunt nelimitate, la fel se întâmplă și cu opor- 
tunitățile tale de a crea valoare. 

Fiecare avere demarează iniţial cu o idee de a-i servi pe 
oameni mai bine într-un fel sau altul. Aproape toți între- 
prinzătorii care fondează și dezvoltă companii de succes 
au lucrat în alte organizații în care au căutat tot timpul 
modalităţi de a-și crește valoarea în firma respectivă. 

Sursele primare de valoare, cruciale pentru acumularea 
avuţiei, sunt timpul și cunoștințele. Scopul tău este să-ţi 
îmbunătățești continuu cunoștințele pentru ca valoarea 

lucrurilor pe care le faci să devină din ce în ce mai mare. În 
urmă cu 400 de ani, Francis Bacon a spus: „Cunoștințele 
reprezintă putere.” Dar acest lucru este doar parțial ade- 
vărat. Cunoștinţele tale reprezintă putere doar când sunt 
aplicate pentru un scop util. Trebuie să le acumulezi pe 
acelea de care ai nevoie pentru a-ţi putea face munca 
repede și bine. 

Există un proverb în Texas care spune: „În luptă nu 
contează marimea, ci motivația.“ 

Nu contează atât orele pe care le lucrezi, cât valoarea a 
ceea ce produci în intervalul respectiv. Succesul tău este 
determinat de abilitatea ta de a aduce valoare la locul de 
muncă actual, ca angajat sau ca angajator, ca lucrător 
într-o companie sau ca proprietar al acesteia, iar această 
capacitate îți determină venitul și viitorul financiar. 


E Creează mai multă valoare 


Exprimând simplu acest lucru, oamenii de succes sunt 
mai productivi decât ceilalți. Oamenii de succes au obi- 
ceiuri mai bune. Au visuri mai mari. Lucrează conform 
obiectivelor scrise. Fac ceea ce le place și se concentrează 
pentru a deveni din ce în ce mai buni. Își folosesc abili- 
tățile naturale la maximum. Generează continuu idei pen- 
tru a rezolva probleme și a atinge obiectivele companiei. 
Se concentrează pe utilizarea fiecărui minut din timpul lor 
pentru a obține rezultate maxime. 

Mai presus de toate acestea, ei caută constant în jurul 
ior oportunități pentru a adăuga valoare la ceea ce fac. 
Sunt caracterizati de un simţ al priorităților și de o predis- 
poziție către acțiune. Lucrează tot timpul în care sunt la 
serviciu. Își dezvoltă și își menţin o forță care îi propul- 
sează. Drept urmare, ei devin de neoprit. 

EXERCIŢII DE ACȚIUNE 


. Identifică cele mai valoroase lucruri pe care le faci la 


serviciu. Cum ţi-ai putea organiza timpul, astfel încât 
să faci mai multe de acest gen? 


„Hotărăște-te astăzi să-ți dezvolți obiceiul punctua- 


lității. Foloșește „timpul Lombardi“ și încearcă să 
ajungi cu 15 minute mai devreme la întâlniri. 


. Organizează-ți ziua în așa fel, încât să ajungi la birou 


și să începi cu o oră mai devreme decât colegii tăi. 
Lucrează în timpul pauzei de prânz și rămâi o oră 
peste program. 


. Muncește tot timpul în care ești la serviciu. Nu irosi 


niciun minut. Dacă cineva încearcă să te distragă, 
spune-i că trebuie să te întorci la muncă și apoi fă 
acest lucru. 


„ Uită-te sub picioarele tale la pământul tău cu dia- 


mante și oportunități pentru a adăuga mai multă 
valoare exact acolo unde te afli. Care ar putea fi 
acestea? 


. Hotărăște-te astăzi să devii independent financiar. 


Încearcă să te tranformi într-un ucenic al banilor, al 
acumulării și al creării de avere. Să devii bogat este 
o abilitate pe care o poți învăţa. 


uA, 


; Începe de astăzi să aplici „Formula 40 plus“ în viața 


ta profesională cotidiană. Lucrează la serviciu sau cu 
tine însuți pentru a deveni mai bun în ceea ce faci, 
între 50 și 60 de ore pe săptămână. Așază-te alături 
de îngeri. 


5 


Preia controiul asupra vieţii tale 


Singura limită pentru realizările de 
mâine o reprezintă îndoielile de astăzi. 
Haideţi să înaintăm cu credință puternică 
și activă. 

FRANKLIN DELANO ROOSEVELT 


mi Marele adevăr 


„Poți învăța orice îți este necesar, poți realiza orice obiectiv 
pe care ti-l propui.“ Acest principiu îți oferă șansa de a 
prelua întregul control asupra viitorului tău. Am aflat 
acest concept care mi-a schimbat viaţa atunci când eram 
tânăr și mă zbăteam, eșuam și mă simţeam frustrat. În 
general, nimeni nu este mai deștept și mai bun decât tine. 
Doar pentru că cineva face ceva mai bine decât tine, nu 
înseamnă că este mai bun ca tine. De obicei, semnifică 
faptul că a învățat cum să reușească în acel domeniu 
înaintea ta. Și orice a făcut altcineva, probabil că și tu poţi 
realiza acel lucru la fel. Există doar puţine limite. 

Aceasta nu este o regulă ușoară, dar se dovedește, cu 
siguranţă, simplă. Și tu poţi să înveţi tot ceea ce ai nevoie 
pentru a-ți îndeplini orice obiectiv îți stabilești. 

Odată ce am aflat această idee, nu mi-a mai fost teamă 
să schimb locurile de muncă și chiar domeniul de 

activitate. Am învăţat cum să vând publicitate, investiţii, 
automobile și consumabile. Am lucrat în vânzări în dome- 
niul imobiliar și leasing, apoi în dezvoltarea sectorului 
imobiliar. După aceea am muncit în importuri și distri- 
buţie, în bancă, în tipografii, în consultanţă. Într-un final, 
am ajuns să scriu și să susțin prezentări și seminarii axate 
pe dezvoltarea personală corporativă. 


i Invaţă ceea ce ai nevoie 


De fiecare dată când am pătruns într-un domeniu nou, 
am însercat să învăţ tot ce am putut despre acel sector și 
apoi am aplicat cât mai repede posibil ceea ce deprinsesem. 
La început, studiam cărțile din biblioteca publică. Apoi 
mi-am cumpărat propriile lucrări și mi-am făurit propria 
bibliotecă. Ascultam fiecare casetă pe care o puteam găsi 
despre acel subiect și participam la fiecare seminar. 

Atunci când aveam 31 de ani, am studiat și m-am 
pregătit, apoi am susținut examenul de admitere la o uni- 
versitate prestigioasă. Am investit câteva mii de ore pen- 
tru a-mi obține licenţa în afaceri. Am învățat amănuntele 
teoriilor micro și macroeconomice, ale statisticii și teoriei 
probabilităților, ale managementului și contabilităţii. Am 
studiat marketing, management, administrare și planifi- 
care strategică. Am devenit devotat conceptului de a te 
perfecționa prin învăţare. 


E Marele mister 


Am crezut că afirm un lucru foarte cunoscut, că toată 
lumea știe că a învăţa reprezintă cheia viitorului. Am 
rămas uimit și perplex atunci când mi-am dat seama, 
uitându-mă în jurul meu, că foarte puțini oameni proce- 
dau ca mine. După cum recunoșteau ei înșiși, mulți își 
„trăiau vieţile într-o disperare tăcută“, așa cum spunea 

Thoreau. Mergeau la servicii care nu le plăceau, câștigând 
salarii mult mai mici decât potenţialul lor, aveau relații de 
care nu se bucurau și trăiau vieți care nu le dădeau nicio 
satisfacţie. 

Am încercat să le spun că soluţia pentru a ieși din acea 
stare era să țintească spre vârf. Le-am zis tuturor celor 
care erau dispuși să mă asculte că puteau învăța tot ceea 
ce aveau nevoie pentru a-și atinge orice obiectiv pe care 
și-l stabileau. Nu existau limite. Dar puţini oameni păreau 
să asculte. 


Mi Motive pentru orice 


Trăim într-un univers ordonat. Totul se întâmplă dintr-o 
anumită cauză. Atunci când mi-am dat seama că oamenii 
din jurul meu nu păreau să fie interesați de schimbarea 
situațiilor lor, am început să caut motive care să le explice 
comportamentele. Și le-am găsit. 

Psihologii și oamenii de știință și-au petrecut mulți ani 
studiind psihologia succesului și cea a eșecului. Cele mai 
multe studii indică faptul că există două blocaje mentale 
majore care trag oamenii înapoi. Primul este ceea ce doctorul 
Martin Seligman, de la Universitatea din Pennsylvania, 
numește „Neputinţa învățată“ în cartea sa, Learned Optimism 
(Optimismul învățat) (Editura Knopf, 1990). Conform cerce- 
tării sale, această atitudine afectează aproximativ 80% din 
populaţie într-o proporție sau alta, iar pentru mulţi oameni 
este principalul obstacol în calea succesului și a împlinirilor. 


E Atunci când te simți în capcană 


Ca urmare a experiențelor din copilărie, mai ales a 
criticismului distructiv și a eșecurilor timpurii, oamenii 
ajung, la un moment dat, în punctul în care se simt inca- 
pabili să se schimbe sau să acționeze în diverse domenii 

ale vieţii lor. Majoritatea bărbaţilor și femeilor se simte 
copleșită de lucruri care par a li se întâmpla și de 
nenumărate alte situaţii care se petrec în jurul lor. Ei simt 
că nu pot face nimic pentru a influenţa evenimentele sau 
a-și îmbunătăți viața. Cea mai evidentă dovadă că o per- 
soană experimentează neputința învățată este folosirea 
repetată a cuvintelor „Nu pot“. 

Oamenii simt că nu pot slăbi, că nu-și pot găsi o slujbă 
mai bună, că nu-și pot îmbunătăți sau schimba relațiile, că 
nu-și pot mări veniturile, că nu-și pot îmbunătăți cunoș- 
tintele și abilităţile și că nu pot face multe alte lucruri pe 
care și le doresc cu adevărat. Ei au încercat fără succes de 
atâtea ori în trecut, încât au ajuns automat la concluzia că 
există foarte puține lucruri pe care le pot realiza pentru a 
schimba viitorul. Devin pasivi și își acceptă situația. Vie- 
tile lor constau în trezit dimineața, mers la serviciu, 
puţină socializare, întors acasă, mâncat cina, privit la tele- 
vizor timp de patru sau cinci ore și apoi mers la culcare. 


E Capcana complacerii 


Cea de-a doua condiție mentală care îi trage înapoi pe 
oameni se numește „Zonă de confort“. Fiinţele omenești 
sunt creaturi ale obiceiurilor. Ele încep o activitate de orice 
fel și ajung curând să se simtă confortabil cu aceasta. Apoi 
încep să opună o rezistență puternică la modificarea a 
ceea ce fac sau a situației în care se află, chiar dacă nu sunt 
fericiți sau multumiti în acele condiţii. Devin oarecum. 
mulțumiți și se complac. După aceea, din motive variate, 
începe să le fie frică de schimbare. Ajurig să facă lucrurile 
automat și, cu cât se perpetuează, cu atât această situaţie 
se adâncește, până când renunţă la orice speranţă de a-și 
transforma sau a-și îmbunătăţi vreodată vieţile. 

Neajutorarea învățată în combinaţie cu Zona de confort 
creează o persoană care se simte prinsă în capcană și 

-eajutorată, slăbită și lipsită de abilitatea de a prelua con- 
'rolul asupra vieţii sale sau de a face o schimbare semni- 
zicativă. O persoană aflată într-o astfel de stare caută mai 
degrabă securitate decât oportunități și se simte adesea 
victima circumstanțelor asupra cărora nu are niciun 
control. 


Nicio limită reală 


Dar realitatea este că nu există limite în ceea ce poți 
face cu viața ta. E adevărat că, dacă altcineva a făcut un 
ucru, și tu îl poţi duce la bun sfârșit. Simplul fapt că îţi 
»oți stabili un obiectiv clar înseamnă că ai, probabil, abili- 
zatea de a-l realiza. Natura nu-ţi inoculează o dorință 
arzătoare pentru a obține un lucru fără a te și înzestra cu 
:alente și însușiri de care ai nevoie pentru a-l înfăptui. 

Dacă te gândești retrospectiv la viaţa ta, îți vei aduce 
aminte că ai reușit, într-un final, aproape toate lucrurile pe 
care ţi le-ai dorit suficient de intens și de mult timp. Nu 
ești neajutorat și nici prins în rutină. Potenţialul tău adevă- 
rat este limitat doar de imaginaţia și de determinarea ta. 


Cei mai mari dușmani ai noștri 


Cei doi factori care contribuie cel mai mult la senti- 
mentul de neajutorare și de zonă de confort sunt frica și 
ignoranta. Teama este și a fost întotdeauna cel mai mare 
dușman al tău. Frica și îndoiala de sine te trag înapoi și te 
împiedică să ai visuri măreţe și să realizezi lucruri gran- 
dioase mai mult decât oricare alți factori. 

În general, cu cât știi mai puțin despre un subiect, cu atât 
ți este mai frică să încerci ceva nou sau diferit în acel dome- 
niu. Din cauza ignoranței, nu ești dispus să dorești ceva 
mai bun decât ceea ce ai astăzi. Teama și ignoranta se întă- 
resc una pe cealaltă și cresc până când te induc într-o stare 


Sanaian: 

de paralizie mentală care te conduce, inevitabil, la rezul- 
tate scăzute și la eșecuri. 

lată o descoperire minunată. Învățatul agresiv despre 
orice subiect îți amplifică încrederea și îți micșorează frica 
în acel domeniu. Pe măsură ce cunoștințele sau abilităţile 
tale se dezvoltă, ajungi curând în punctul în care ești gata 
să actionezi și să faci schimbări. Dar dacă ești complet 
ignorant într-un anumit domeniu, dacă nu ai citit sau nu 
ai învăţat nimic despre un subiect, ți se va părea prea 
dificil sau chiar copleșitor. Lipsa ta de cunoștințe te va 
face să-ți fie teamă să acţionezi așa cum ar trebui pentru 
a-ți îmbunătăţi viaţa în acel sector. 


E Neutralizarea temerilor tale 


Antidoturile la frică și ignoranță sunt dorința și cunoaș- 
terea. Singura limită reală asupra a ceea ce poţi să realizezi 
o constituie nivelul de intensitate a dorinţei tale. Dacă îţi 
dorești ceva suficient de mult, nu există aproape nicio 
limită legată de ceea ce poţi întreprinde. Și cu cât înveți 
mai mult despre orice subiect, cu atât va fi mai mare 
dorinţa ta de a realiza ceva în acel domeniu. Pe măsură ce 
cunoștințele tale se acumulează, devii mai încrezător să 
acționezi pentru a-ţi transforma obiectivele în realitate. 

În egală măsură, odată ce îţi dezvolți nivelurile de 
dorinţă și cunoștințe, îți diminuezi efectele auto-limitative 
ale fricii și ignoranței precum și neajutorarea învățată și 
zona de confort. 

Cu dorinţă și cunoștințe, ajungi curând să înlocuiești 
teama și ignoranta cu încredere și curaj. Cu cât vei învăţa 
mai multe despre ceva ce este important pentru tine, cu 
atât vei avea mai mult curaj să încerci să realizezi acel 
lucru și cu atât vei fi mai încrezător că vei putea reuși. 
Henry Ford a spus cândva: „Fie că tu crezi că poți face un 
lucru sau nu, ai, probabil, dreptate în ambele cazuri.“ 


PREIA CONTROLUL ASUPRA VIEŢII TALE 119 


Bi Eşti răspunzător 


Prima descoperire majoră a vieţii mele a avut loc 
atunci când am înțeles că puteam învăţa tot ce aveam 
nevoie pentru a atinge orice obiectiv pe care mi-l stabi- 
leam. Cea de-a doua descoperire importantă a fost aceea 
că sunt complet răspunzător pentru mine însumi și 
pentru tot ceea ce mi se întâmplă. Nimeni nu urma să facă 
nimic pentru mine. Dacă îmi doream ceva, depindea numai 
de mine să fac tot ce era necesar pentru a obține acel lucru. 
lar în cazul în care aveam o problemă sau o limitare, 
depindea numai de mine să o rezolv sau să o depășesc. 
Eram pe cont propriu. 

Acceptarea responsabilității personale pentru viaţa ta 
este pasul uriaș de la copilărie la maturitate. Înainte de 
această hotărâre, oamenii critică, se plâng și îi învinovă- 
tesc pe ceilalți pentru problemele lor. După luarea acestei 
decizii, ei se văd pe ei înșiși drept forțe creative primare în 
propriile vieți. Înainte de a-ţi asuma răspunderea totală 
pentru viaţa ta, te vezi ca o victimă. După aceea, te vezi ca 
un învingător. 


Cauzalitatea este în întregime mentală 


Cea de-a treia descoperire pe care am făcut-o a fost că 
lanțul cauză-efect este în întregime mental. Tot ceea ce creezi 
în lumea ta materială începe cu un gând de orice fel. Dacă 
vrei să schimbi ceva pe dinafară, trebuie să începi cu 
modificarea pe dinăuntru. Trebuie să îţi schimbi gândirea 
dacă vrei să îţi transformi viaţa. Aceasta este cea mai mare 
descoperire dintre toate. 

Îţi creezi propria lume cu succesiunea continuă de gân- 
duri, sentimente și imagini care îţi trec prin minte. Îşi 
controlezi și îți determini viitorul prin gândurile pe care le 
ai în prezent. Nimic din jurul tău nu are alt înțeles decât 

acela pe care îl acorzi tu prin gândurile tale și prin 
emoţiile implicite. În legătură cu acest lucru, Shakespeare 
a scris în Hamlet: „Nu există nimic doar bun sau rău, 
numai gândirea clasifică astfel lucrurile.“ 


Bi Legea Credinței 


Adu-ţi aminte: Orice crezi cu adevărat îți va deveni reali- 
tate. Cu cât intensitatea credinţei tale este mai puternică și 
o combini cu o emoție mai profundă, cu atât e mai mare 
impactul pe care îl are asupra comportamentului tău și a 
tot ceea ce ți se întâmplă. 

Dacă tu crezi cu adevărat că ţi-a fost destinat să ai o 
reușită importantă și îți mentii această credință indiferent 
ce se întâmplă, atunci nimic din lume nu te va putea opri 
să ai un mare succes. 

Dacă tu crezi într-adevăr că ești o persoană bună cu 
abilități extraordinare și că vei face lucruri remarcabile în 
viaţă, această convingere se va exprima în toate acțiunile 
tale și, într-un final, îţi va deveni realitate. Cea mai mare 
responsabilitate pe care o ai față de tine însuţi este să îţi 
schimbi convingerile interioare, astfel încât să fie în con- 
formitate cu realitățile de care dorești să te bucuri în 
exterior. 

Se poate vedea cu ușurință care îţi sunt credințele după 
ceea ce faci. Poţi să-ţi exprimi întotdeauna valorile reale în 
acţiunile pe care le realizezi. Acţionezi întotdeauna în 
exterior în concordanță cu modul în care ești și în care 
crezi pe dinăuntru. 

Una dintre cele mai bune modalități de a-ți determina 
credințele reale este să te gândești la modul în care te com- 
porți atunci când ești furios, supărat sau te afli sub orice 
fel de presiune. Acestea sunt momentele în care convin- 
gerile ies la iveală. Terrance a scris cândva: „Circumstanțele 
nu îl fac pe om, ci doar îl dezvăluie pe el lui însuși.“ (Şi altora!) 

Folosind Legea Reversibilității, poți să dezvolți înăun- 
trul tău valorile, credinţele și calitățile pe care le admiri cel 
mai mult comportându-te de parcă le-ai avea deja, oricând îţi 
vor fi necesare în funcţie de circumstanţe. Pentru a-ţi 
dezvolta curajul, forțează-te să acţionezi într-un mod 
curajos, chiar dacă îţi este frică. Pentru a-ți dezvolta inte- 
gritatea, vorbește și acționează cu onestitate deplină, chiar 
dacă simţi nevoia să ascunzi adevărul. În curând, credin- 
tele tale vor fi imaginea în oglindă a actelor tale, iar actele 
tale vor fi imaginea în oglindă a credințelor tale. 


E Legea Așteptărilor 


Legea Așteptărilor stipulează că orice aștepți cu încre- 
dere devine propria profeție auto-îndeplinită. Îţi exprimi pro- 
priul viitor atunci când vorbești despre cum crezi că se 
vor întâmpla lucrurile într-un anumit domeniu. Apoi 
așteptările tale îți determină atitudinea, iar conduita ta îi 
face pe oameni să se comporte faţă de tine într-un mod 
care reflectă ceea ce gândești pe dinăuntru. 

Dacă te aștepți să ai succes, într-un final vei avea succes. 
Dacă te aștepți să fii fericit și popular, vei fi fericit și 
popular. Dacă te aștepți să fii sănătos și prosper, admirat și 
respectat de către oamenii din jurul tău, așa se va întâmpla. 

Îşi poți da seama care sunt așteptările tale prin cuvin- 
tele pe care le folosești pentru a descrie un eveniment 
ulterior. Trebuie să gândești și să vorbeşti mereu pozitiv 
despre viitor. Începe fiecare dimineață spunându-ţi: „Cred 
că mi se va întâmpla ceva extraordinar astăzi.“ Apoi, de-a 
lungul zilei, așteaptă-te la ce este mai bun. Fii deschis și 
atent la posibilitatea ca orice lucru care se întâmplă, pozi- 
tiv sau negativ, să conţină ceva bun. Vei fi uimit de efectul 
pe care această abordare asupra vieţii o are asupra atitu- 
dinii tale și modului în care ești tratat de oamenii din jur. 

Bi Aștepările pozitive legate de tine însuţi 


Oamenii fericiți și de succes își menţin continuu o 
atitudine de așteptări pozitive de la ei înșiși. Ei se așteaptă 
dinainte să aibă succes și sunt rareori dezamăgiţi. Ei se 
așteaptă să vândă mai mult decât pierd. Ei se așteaptă să 
înveţe ceva valoros din fiecare experiență. Ei se așteaptă 
să-și atingă într-un final obiectivele și rămân deschiși la 
posibilitatea ca acele țeluri să fie îndeplinite într-un mod 
la care ei nu visau. 

Cel mai bun mod de a prezice viitorul este de a-l crea, iar 
tu îţi creezi viitorul prin modul în care abordezi tot ceea ce 
ți se întâmplă astăzi, fie pozitiv sau negativ. Dacă te con- 
centrezi asupra fiecărei situații cu încredere așteptându-te 
să înveți sau să câștigi ceva din împrejurarea respectivă, vei 
continua să progresezi și să te apropii de obiectivele tale. De 
asemenea, vei fi o persoană mai fericită și mai optimistă pe 
care ceilalți oameni o vor dori lângă ei și o vor ajuta. 


Legea Atracţiei 


Legea Atractiei este considerată de mulți oameni cea mai 
importantă normă dintre toate în explicarea succesului și 
eșecului. Această lege stipulează că ești un „magnet viu“ și 
că atragi, inevitabil, în viața ta oameni și circumstanţe care 
sunt în armonie cu gândurile tale dominante, în special cu 
acelea pe care le abordezi într-un mod puternic emoțional. 

Conform acestei norme sau forțe naturale, cu cât te 
gândești mai mult la ceva ce îţi dorești, cu atât devii mai 
nerăbdător să obţii acel lucru. Cu cât vei deveni mai entu- 
ziast sau mai convins, cu atât mai mult vei atrage acel 
obiectiv în viața ta, precum un magnet atrage particulele de 
fier. Gândurile tale vor crea un câmp energetic puternic care 
va atrage oamenii, circumstanţele, ideile, oportunitățile și 
resursele de care ai nevoie pentru a-ți atinge țelurile. Când 

îți vei schimba modul de a gândi despre tine însuţi și despre 
posibilitățile tale, vei atrage în viaţa ta forţele necesare pen- 
tru a transforma acele idei și gânduri măreţe în experienţe 
reale de viaţă. 


W Legea Corespondenţei 


Această lege stipulează că lumea ta exterioară corespunde 
lumii tale interioare, că ceea ce experimentezi în exterior 
este o reflectare a lumii tale interioare. Orice vezi când te 
uiţi în jurul tău, vezi în tine însuţi. „Oriunde mergi, acolo 
ești.” Lumea ta exterioară de bogăţie, muncă, relaţii și 
sănătate va reflecta ce se întâmplă înăuntrul tău. Nimic nu 
poate rămâne permanent în viața ta dacă nu corespunde 
cu ceva dinăuntrul tău. 

Pentru a avea relaţii mai fericite, trebuie să devii o 
persoană mai iubitoare, nu numai mental, ci și în mod 
real, în inima ta. Pe măsură ce vei deveni o persoană mai 
iubitoare pe dinăuntru, lumea ta exterioară de relaţii se va 
schimba, uneori chiar imediat. Pentru a deveni prosper 
financiar în exterior, trebuie să devii mai prosper pe 
dinăuntru. Pentru a fi mai sănătos și mai în formă, trebuie 
să gândești precum o persoană sănătoasă și în formă. 

În 1905, doctorul William James, de la Universitatea 
Harvard, a spus: „Cea mai mare revoluţie a generaţiei 
mele este descoperirea că oamenii își pot schimba aspec- 
tele exterioare ale vieţii lor prin modificarea atitudinii lor 
interioare.“ 


Hi Preia controlui asupra vieții tale 


Există un singur lucru asupra căruia ai control complet — 
conținutul propriei minţi. Numai tu poți hotărî ce vei 
gândi și cum anume te vei raporta la un anumit lucru. 
Această putere, acest control, reprezintă tot ce îţi trebuie 
pentru a-ți crea o lume minunată. Abilitatea ta de a-ţi 

îndrepta gândurile către o destinație pe care o alegi este 
suficientă pentru a-ți permite să depășești toate obsta- 
colele și a-ți compensa toate eforturile în drumul către 
succes. 

Legile Credinței, Așteptărilor, Atracţiei și Corespon- 
denței, folosite conștient și deliberat, reprezintă secretul 
pentru a realiza lucruri minunate în viață. Când vei începe 
să-ți schimbi modul de a gândi despre obiectivele și 
posibilităţile tale, credinţele și acţiunile tale se vor modi- 
fica la rândul lor. Vei face din ce în ce mai multe lucruri 
necesare pentru a-ţi transforma visurile în realitate. 

Vei continua să te aștepți să ți se întâmple lucruri bune 
și vei fi rareori dezamăgit. Vei începe să atragi tot felul de 
oameni și oportunități minunate în viața ta. Întreaga ta 
lume va începe să corespundă, în exterior, cu obiectivele 
și imaginile minunate pe care le creezi în interior. 

Oamenii fericiți și de succes au de cele mai multe ori o 
atitudine mentală pozitivă. Cei prosperi afișează o menta- 
litate corespunzătoare. Oamenii amabili, răbdători, gentili, 
iubitori, care se bucură de relații fericite și pline de împli- 
nire cu familiile și prietenii lor, au moduri de a gândi 
amabile, răbdătoare și pline de iubire. Când îţi vei dezvolta 
aceleași mentalități pe care le au ceilalți oameni de succes, 
te vei bucura curând de rezultate și experienţe similare. 


Incepe unde ești 


Se poate să crezi că îţi lipsesc educaţia, oportunitățile 
sau resursele pe care par a le avea oamenii de succes. Nu 
te îngrijora. Adevărul e că cei mai mulţi oameni încep cu 
puține avantaje. Povestea celor mai mulți oameni de 
succes este a unora care au început fără nimic și au reali- 
zat ceva demn de admiraţie. 

Cândva mă compătimeam că la 20 de ani duceam lipsă 
de bani și aveam o educaţie limitată. Apoi am descoperit 
că cei mai mulți oameni încep cu puţini bani sau chiar 

deloc. În cazul în care ei beneficiază de o educaţie bună, se 
dovedește că cea mai mare parte din aceasta este inutilă în 
viața reală, odată ce și-au încheiat studiile. 

După aceea m-am compătimit, pentru că nu aveam 
talente naturale care să mă ajute și nu îmi puteam găsi o 
slujbă bună. Am descoperit curând că cei mai mulți oameni 
încep la fel: încearcă multe lucruri și eșuează până când 
găsesc situația potrivită pentru talentele și abilităţile lor. 

Adevărul este că tu însuți vei face tot ce vei reuși vreo- 
dată să realizezi. Nimeni nu va face nimic pentru tine. Dar 
dacă vei continua să înveți și să te perfecționezi, să încerci 
multe lucruri, vei ajunge într-un final să deții controlul. 
Așa se întâmplă pentru toţi. Doar adu-ți aminte că 
oportunitățile sunt precum ratările într-un meci de fotbal. 
Dacă nu iei tu mingea și nu alergi cu balonul spre poarta 
adversă, acesta nu va avea niciun efect asupra scorului. 
Când apare o șansă, acţionează imediat. 


Este o lume minunaţă 


Astăzi trăim într-o lume minunată, probabil cea mai 
bună perioadă din istoria omenirii. Eşti înconjurat de mai 
multe oportunități și posibilități de a-ţi îndeplini visurile 
decât au existat până în prezent. Nu există limite legate de 
ceea ce poți realiza în afară de cele pe care ţi le stabilești 
cu propria gândire. 

Sentimentul de nepuiință dobândită și mirajul zonei 
de confort reprezintă cele două obstacole majore în a-ţi 
schimba modul de a gândi, în a avea visuri mărețe și în 
a-ţi stabili obiective importante pentru tine însuți. 

Îşi poți depăși frica și ignoranţa cu dorinţă și cunoș- 
tinţe. Cele două calităţi care rezultă din dorinţă intensă și 
din cunoștințe sporite sunt curajul și încrederea de care ai 
nevoie pentru a face orice este necesar în a obține toi ceea 
ce îți dorești cu adevărat. 


126 SCHIMBÂND GÂNDIREA, ÎȚI SCHIMBI VIAȚA 


Îţi schimbi visurile în realități concrete prin transformarea 
lor în obiective. Hotărăști exact ce îți dorești, așterni dorințele 
pe hârtie, stabilești un termen limită și eforturile pe care va 
trebui să le depui pentru a le îndeplini. Întocmește-ţi pla- 
nurile de acţiune scrise pentru a-ți atinge obiectivul și apoi 
realizează zilnic ceva, astfel încât să te apropii de țelul pro- 
pus. Decide de la început că nu vei renunța niciodată. 


Încearcă să înregistrezi progrese, 
nu-ți căuta scuze 


Mark Twain a scris cândva: „Există o mie de scuze pentru 
eșec, dar niciodată un motiv bun.“ 

Atunci când nu mi-am mai căutat scuze, am început să 
progresez. Odată ce am încetat să-i învinovățesc pe ceilalți 
și să mă compătimesc, am început să mă gândesc la 
acțiuni specifice pe care le puteam face pentru a-mi îmbu- 
nătăți situația. După ce am început să-mi stabilesc obiec- 
tive și să fac planuri pentru îndeplinirea lor, am simţit că 
îmi controlez viaţa și viitorul. Atunci când am început să 
învăţ ce aveam nevoie să știu pentru a-mi atinge țelurile, 
m-am simţit încrezător și competent și în alte domenii ale 
vieții mele. Și am început să-mi îndeplinesc obiectivele, 
unul câte unul, așa cum ți le vei realiza și tu pe ale tale, iar 
modul meu de a gândi s-a modificat complet. 


Schimbându-ţi viața 


Succesul este un lucru interior, o stare de spirit. Începe 
înăuntrul tău și se reflectă curând în lumea exterioară. 
Când îţi îmbunătățești modul de a gândi, devii o persoană 
mai bună. Având visuri măreţe și imaginându-ți un viitor 
minunat, devii lider. Prin așternerea pe hârtie a obiectivelor 
și întocmirea în scris a planurilor pentru obținerea lor, 
preiei întregul control al vieţii tale. Practicând ideile pre- 
zentate în această carte, vei deveni de neoprit. 

EXERCITII DE ACȚIUNE 


. Hotărăște-te astăzi să-ți asumi întreaga responsabi- 
litate pentru tot ceea ce ești și vei fi vreodată. În loc 
să cauţi scuze, decide-te să progresezi. 


„Identifică un domeniu în care folosești cuvintele 
„Nu pot“ atunci când te gândești la nevoia de a 
schimba sau de a face ceva diferit. Imaginează-ţi că 
limitările tale în acel caz sunt doar în mintea ta. 


. În ce domenii din viaţa ta ai devenit blazat și nu poţi 
face schimbări, chiar dacă asta ar însemna o îmbu- 
nătăţire? Ce ai putea face pentru a ieși din această 
zonă de confort? 


.Identifică o situație în care frica și îndoiala te împie- 
dică să realizezi ceva ce îți dorești. Imaginează-ţi că 
succesul îți este absolut garantat în acel sector. Ce ai 
face în mod diferit? 


. Care sunt scuzele tale preferate în a nu lua hotărâri 
sau în a nu acționa așa cum este necesar pentru a-ți 
îndeplini obiectivele? Și dacă scuzele tale nu ar fi 
adevărate? 


. Dorinţa și cunoștințele reprezintă antidotul la frică și 
îndoială. Ce ai putea face imediat pentru a-ți îmbu- 
nătăţi cunoștințele într-un domeniu în care vrei să 
acţionezi? 


„Identifică un sector-cheie din viața ta pe care l-ai 
creat cu propriul mod de a gândi. Cum ţi-ai putea 
schimba felul de a gândi în acel domeniu pentru a 
avea mai mult succes? 


6 


Dedică-te excelenţei 


Calitatea vieții unei persoane va fi 
determinată de profunzimea devotamen- 
tului său pentru excelență, indiferent de 
domeniul ales. 


VINCE LOMBARDI 


Punctul de început al realizărilor măreţe constă în a te 
desprinde de limitările mentale care te țin pe loc. Să ai 
visuri măreţe și să-ți stabilești obiective importante 
reprezintă punctul de început în care te vezi, simți și 
gândești că ești capabil să realizezi mult mai mult decât 
în prezent. 

Modul în care gândești și simţi în legătură cu tine este 
determinat în mare măsură de cât de eficient consideri că 
ești în lucrurile importante pe care le faci, în special în 
munca sau în cariera ta. Nu este posibil să te simţi fericit 
ca persoană dacă nu ești competent și capabil în dome- 
niile din viaţa ta, importante pentru identitatea ta per- 
sonală. 

Una dintre cele mai puternice modalități pentru a-ţi 
schimba modul de a gândi despre tine însuți este să te 
dedici excelenţei. Înseamnă să iei hotărârea, chiar acum, să 
fii cel mai bun, să te alături primilor 10% din domeniul tău, 
indiferent cât timp îţi va lua. Însuși actul de a te considera 

drept potențial excelent în ceea ce întreprinzi îţi va 
schimba mentalitatea și îți va îmbunătăţi personalitatea. 
Te va face mai fericit și îti va amplifica respectul pentru 
tine însuți. Te vei plăcea și te vei respecta mai mult doar 
hotărându-te să fii cel mai bun. 

Piața oferă recompense superioare numai pentru 
rezultatele deosebite. Plătește recompense medii pentru 
rezultatele medii și recompense sub medie, șomaj și fali- 
ment pentru rezultatele sub medie. Astăzi, competiția se 
regăsește în fiecare domeniu. Competitorii tăi sunt mai 
capabili și mai hotărâți decât au fost până în prezent și vor 
fi și mai mult anul viitor și anul care urmează, pentru tot 
restul carierei tale. Trebuie să alergi mai repede doar pen- 
tru a rămâne în același loc. 


şi Zilele frumoase de demult 


Cândva, trebuia să fii excelent pentru a te ridica în 
vârful domeniului tău. Astăzi, excelența este considerată 
un lucru de la sine înțeles. La ora actuală trebuie să fii 
excelent doar pentru a intra pe piață. Apoi trebuie să te 
perfecționezi constant, să devii mai bun și mai bun, săptă- 
mână de săptămână și lună de lună, dacă vrei să ţii pasul 
cu competiția. 

În fiecare domeniu, primele 20% dintre companii reali- 
zează 80% din profiturile din acel domeniu sau sector de 
activitate. Primii 20% dintre oamenii de vânzări produc 
80% din vânzări și 80% din venituri. Primii 20% din fie- 
care domeniu se bucură de cele mai mari recompense 
exprimate în bani, mândrie, satisfacţie și reputaţie care 
însoțesc faptul că sunt cei mai buni în ceea ce fac. Scopul 
tău este să te alături lor cât mai repede posibil. 

şi Valva de control a performanței 


Cea mai importantă calitate a bărbaților și femeilor de 
succes o reprezintă, poate, ambiția. Ei gândesc despre ei 
înșiși și se comportă zilnic de parcă ar fi în elita din 
domeniul lor. Își propun scopuri înalte și muncesc con- 
tinuu pentru a depăși acele obiective. Pentru ei, cotele 
stabilite reprezintă minimul, nu maximul. Aceștia consi- 
deră că realizările tuturor celorlalți sunt provocări 
pentru ca ei să devină și mai buni. Și așa trebuie să 
gândești și tu. 

Partea esenţială a personalității tale o reprezintă nivelul 
tău de respect personal. Respectul tău personal este măsura a 
cât te prețuiești și a cât te consideri de valoros. Respectul tău 
personal constituie sursa de putere a personalității tale. Îți 
determină nivelurile de energie, entuziasm, motivare, inspi- 
rație și dorință. Cu cât te placi și te respecţi mai mult, cu atât 
vei reuși mai bine tot ceea ce încerci. Și cu cât reușești mai 
bine, cu atât te placi și te respecti mai mult. Auto-stima și 
excelența personală se întăresc una pe cealaltă. 


© Atunci când ai rezultate mai bune 


Respectul personal și eficacitatea sunt cele două fețe ale 
aceleiași monede a personalității. Poţi să te placi și să te 
respecţi cu adevărat doar când crezi într-adevăr, în adân- 
cul inimii, că ești bun în ceea ce faci. Sentimentul de 
excelență personală este absolut esenţial pentru o persona- 
litate sănătoasă. Fiecare lucru pe care îl realizezi excelent 
îti mărește respectul personal și te face să te simți mai bine 
cu tine însuți. Te face să te simţi și mai încrezător și să ai 
rezultate și mai bune. 

Pentru a-ţi atinge întregul potenţial, ai nevoie de mult 
curaj și încredere. Un succes deosebit necesită o disponi- 
bilitate continuă de a ieși din zona de confort și de a 

distruge lanţurile neajutorării învățate care îi ţin înapoi pe 
cei mai mulți oameni. 

Cu cât auto-stima ta va fi mai ridicată, cu atât vei 
deveni mai puternic, mai determinat și pozitiv. Cu cât te 
vei plăcea mai mult, cu atât vei fi mai dispus să riști, să 
pășești cu credință și să perseverezi mai mult decât 
altcineva. Cu cât devii mai bun în domeniul ales de tine, 
cu atât vei deveni mai puternic și mai încrezător în toate 
celelalte domenii ale vieţii tale. 


ii O condiţie absolut necesară 


Adevărul este că e imposibil să fii cu adevărat fericit și 
să ai succes până când nu știi în adâncul inimii tale că ești 
foarte, foarte bun în ceea ce faci. Fie și numai pentru acest 
motiv, trebuie să te hotărăști să depășești orice obstacol, să 
plătești orice preț, să faci orice efort pentru a atinge acest 
nivel de excelență. Trebuie să-ţi stabilești scopul de a te 
situa printre primii 10% din domeniul tău și apoi să faci 
orice este necesar pentru a-l îndeplini. 

Din fericire, să ajungi în vârf este mai ușor decât crezi. 
Marea majoritate a oamenilor se gândește rareori la exce- 
lența personală. Și dacă le vine în gând această idee, o 
resping imediat și se reîntorc la rezultatele lor mediocre. 
Cei mai mulți oameni din jurul tău sunt mulțumiți să 
lucreze la locurile lor de muncă, bune sau rele, apoi ies în 
oraș cu prietenii sau vin acasă și se uită la televizor. 
Totuși, când vei începe să depui aceste eforturi suplimen- 
tare, care îți vor permite să excelezi, vei descoperi, precum 
un atlet în timpul unei curse, că vei ajunge curând înain- 
tea celor cu rezultate mediocre. 

Bi Dezvoltă-ți avantajul competitiv 


Unul dintre cele mai importane concepte legate de 
succes este „Latura câștigătoare“. Acest concept explică 
succesul și eșecul și a fost demonstrat de nenumărate ori. 
Acest principiu stipulează: Diferențele mici în abilități pot 
conduce la deosebiri uriașe în rezultate. Se pare că oamenii 
din vârful fiecărui domeniu sunt, de obicei, doar puţin 
mai buni decât cei mediocri în lucrurile importante pe 
care le fac. Dar consistenţa faptului că se dovedesc puțin 
mai buni în abilitățile importante se concretizează într-o 
diferență enormă în rezultate. 

Într-un fel, trebuie să fii doar cu 3% mai bun în fiecare 
aspect important din activitatea ta pentru a-ți dezvolta 
avantajul competitiv. Acest fapt îți va permite să te clasezi 
în fruntea cursei vieții. Odată ce ajungi puţin mai în faţă, 
poți menţine și mări această diferență prin dezvoltare 
personală permanentă. Poţi să devii din ce în ce mai bun 
învățând și practicând. Cu această strategie, vei ajunge 
curând în primii 10% sau chiar 5% dintre oamenii din 
domeniul tău. 


Ii Domenii cu rezultate importante 


În cadrul oricărei slujbe, succesul necesită un nivel 
minim de performanță pentru îndeplinirea mai multor 
sarcini sau funcţii. Acestea sunt domeniile cu rezultate 
importante (DRI) ale poziției. lar DRI reprezintă sarcinile 
pe care trebuie neapărat să le îndeplinești cât mai bine 
pentru a avea succes în slujba ta, oricare ar fi aceasta. 
Rareori există mai mult de cinci până la șapte domenii cu 
rezultate importante în orice serviciu, poziție, companie 
sau domeniu de responsabilitate. Trebuie să le identifici și 
apoi să-ți faci un plan pentru a te perfecționa în fiecare 
dintre sectoarele în cauză. 

Motivul pentru care se numesc „domenii cu rezultate 
importante“ este acela că reprezintă abilităţi esenţiale 
pentru a-ți desfășura activitatea complet și bine. Un 
punct slab în oricare dintre DRI te poate împiedica să ai 
rezultate excelente în activitatea ta generală. Ai succes 
datorită punctelor tale forte în anumite domenii cu rezul- 
îate importante, dar cele cu rezultate slabe determină 
gradul de eficacitate cu care vei reuși să le folosești și pe 
celelalte. Domeniul cu cele mai scăzute rezultate îţi deter- 
mină venitul. 


Bi identifică-ți abilităţile principale 


Fiecare rezultat dorit poate fi definit în funcție de abili- 
tățile principale necesare pentru a-l obține. De exemplu, 
există șapte aspecte cheie pentru rezultatele din vânzări. 
Un punct slab în oricare dintre ipostaze sau studii te poate 
împiedica să vinzi cât ai dori. Acestea sunt: (1) prospec- 
tarea; (2) stabilirea încrederii și a raportului; (3) identifi- 
carea problemei sau a nevoii consumatorului, (4) prezen- 
tarea produsului sau serviciului tău drept soluţia ideală la 
problemă; (5) oferirea răspunsurilor la obiecții și îngrijo- 
rări; (6) obținerea acordului de a continua și (7) obținerea 
vânzărilor repetate și a recomandărilor. Dacă vei avea 
rezultate bune în toate aceste șapte etape, vei ajunge 
curând în vârful domeniului tău. lar în cazul în care obţii 
rezultate slabe în oricare dintre stadii, rezultatele tale din 
acel domeniu îţi vor determina venitul. 

De asemenea, în management există șapte aspecte-cheie. 
Acestea sunt: (1) planificarea; (2) organizarea; (3) selecta- 
rea persoanelor potrivite; (4) delegarea; (5) supervizarea; 
(6) abilitatea de a evalua; (7) raportarea, atât către per- 
soana de pe o poziţie superioară, cât și către cea de pe o 
poziție inferioară. Dacă ești excelent la fiecare dintre 

acestea, cu excepția unui aspect, acel singur lucru îţi va 
pune stavile în cariera ta de manager. 

Există factori inportanţi pentru succes în aproape 
fiecare domeniu din viață. De exemplu, am putea aminti 
patru factori critici care îți determină sănătatea fizică. 
Aceștia sunt: (1) dieta optimă; (2) greutatea corespunză- 
toare; (3) exerciţiile potrivite; și (4) odihna corespunză- 
toare. Aproape toate problemele de sănătate sunt cauzate 
de o deficiență în unul dintre aceste patru aspecte. 

Punctul de început al excelentei personale este identi- 
ficarea aspectelor cheie ale obiectivului sau slujbei tale. 
Definește-le clar și scrie-le. Alcătuiește o listă de sarcini, în 
ordine, pe care trebuie să le îndeplinești pentru a obține 
rezultatele așteptate la locul tău de muncă. Evaluează-ți 
rezultatele actuale în fiecare dinire aceste domenii. Care 
sunt punctele tale forte? Dar cele slabe? Fii cinstit. 


i Stabilește-ţi standarde de performanţă 


Dacă vrei să slăbești, primul lucru pe care trebuie să îl 
faci este să te cântărești. lar în cazul în care dorești să te 
perfecționezi în orice domeniu, trebuie să evaluezi întâi 
cât de bine acționezi astăzi în acel sector de activitate și 
apoi să foloseşti această evaluare drept bază pentru per- 
fecţionare. 

Odată ce ai stabilit rezultatele pe care trebuie să le obţii 
neapărat pentru a ajunge la performanţă într-un anumit 
aspect al vieții tale personale sau la serviciu, îţi acorzi ție 
însuți o notă de la 1 la 10 pentru fiecare domeniu impor- 
tant, 1 fiind cea mai mică notă, iar 10 — cea mai mare. 
Trebuie să te afli cel puţin la nivelul 7 pentru ca munca ta 
generală să fie bine realizată. Fie că primești nota 7 sau 
mai puţin, trebuie să îţi stabilești un obiectiv de a te per- 
fecţiona în acel domeniu. 

Începe întotdeauna programul de specializare perso- 
nală acolo unde poţi obține cel mai bun rezultat cel mai 
repede. Cu siguranţă, acest domeniu este cel în care ai înre- 
gistrat o productivitate dintre cele mai scăzute. Identifică-ţi 
DRI cu nota cea mai mică și apoi întocmește un plan pentru 
a te perfecționa în acel sector cât mai repede posibil. Simul- 
tan, trebuie să dezvolți o strategie pentru a te specializa în 
toate celelalte domenii în care ești slab pregătit. 

Fiecare pas pe care îl faci pentru a te perfecționa 
într-unul dintre aspectele cheie îți va ameliora performan- 
tele la serviciu. Cu cât vei avea rezultate mai bune la 
slujbă, cu atât te vei plăcea și te vei respecta mai mult. Cu 
cât te vei plăcea și te vei respecta mai mult, cu atât te vei 
simți mai bine și vei avea mai multă energie și entuziasm. 
Curând vei deveni de neoprit. 


E Planificarea personală strategică 


În lumea de afaceri a secolului XX, planificarea stra- 
tegică a corporațiilor constituia în mod regulat un lucru 
general acceptat. În același timp, persoanele individuale 
erau încurajate să-și stabilească planuri personale. Totuși, 
în secolul al XXI-lea, situația este diferită. Astăzi, fiecare 
persoană trebuie să își elaboreze în mod regulat o plani- 
ficare strategică personală, asemenea unei companii. 

În planificarea personală strategică, te vezi pe tine 
însuți asemenea unei organizaţii. Cu această perspectivă, 
faci planuri mai detaliate, pe termen lung, pentru obiecti- 
vele și activitățile din fiecare etapă a vieții tale. 

Astăzi, trebuie să pstreci mult mai mult timp gân- 
dindu-te la viitor decât până în prezent. Dar și să 
investești mai multă energie și mai mult efort analizând și 
planificând pașii necesari pentru a-ţi transforma visurile 
în realități actuale. Trebuie să te gesrionezi mult mai bine 

decât înainte. Să preiei întregul control asupra fiecărui 
lucru care ţi se întâmplă. 


si Implicarea participanților 


Uneori îi întreb pe cei care participă la seminariile mele: 
„Câţi oameni de aici sunt propriii lor angajaţi?“ De obicei, 
10-15% dintre cei prezenți ridică mâna. Apoi întrerup cursul 
și întreb din nou: „Câţi oameni de aici sunt într-adevăr pro- 
priii lor angajați?“ Și după aceea aștept. 

Nu durează foarte mult timp. Oamenii se uită unii la 
alții, la mine și ulterior din nou unii la alții. Curând, una 
câte una, mâinile încep să se ridice. La final, fiecare are 
mâna ridicată. Toţi își dau seama că lucrează pentru ei 
înșiși. 

Cea mai mare greșeală pe care o poți face este să crezi că 
lucrezi pentru altcineva decât pentru tine însuți. Adevărul e 
că muncești întotdeauna pentru tine însuţi, de când te 
angajezi prima oară până când te pensionezi. Indiferent 
cine îți semnează statul de plată, lucrezi pentru fine însuți. 
Ești președintele unei companii de servicii antrepreno- 
riale personale cu un singur angajat — tu însuți. Pe termen 
lung, ca urmare a lucrurilor pe care le faci sau pe care nu 
reușești să le realizezi, tu hotărăști cât de mult câștigi. 
Dacă dorești o creștere de salariu, poţi merge la cea mai 
apropiată oglindă și poţi negocia cu „șeful“ tău. 


E Îţi determini singur propriul venit 


Uneori oamenii au dispute cu mine pe marginea acestui 
subiect. Ei spun că structurile de plată din afacerea sau 
industria lor sunt determinate de factori asupra cărora nu 
au niciun control. Dar apoi le arăt că ei au fost cei care au 
hotărât să lucreze în acea afacere sau industrie. Și tot ei 

sunt cei care hotărăsc să rămână acolo. Ei au controlul. Ei 
sunt pe propriul lor stat de plată. 

Dacă nu ești mulțumit cu nicio parte a muncii tale, 
depinde numai de tine să faci schimbări. Benjamin 
Disraeli a spus: „Să nu te plângi și să nu explici nicio- 
dată.“ Dacă există o parte a vieţii tale profesionale sau 
personale care nu îţi place, nu-ţi irosi timpul lamentându-te 
în legătură cu aspectul respectiv. În schimb, acționează. 
După cum spune personajul Hamlet al lui Shakespeare: 
„Acţionează asupra unei multitudini de probleme și 
rezolvă-le opunândur-te lor.“ 

Să te vezi drept președintele propriei corporații de 
servicii personale necesită asumarea întregii responsabi- 
lități pentru tot ceea ce ești și vei fi. Acesta este un gând 
cu o încărcătură enormă pentru mulţi oameni. Îi sperie și 
îi încântă, în același timp. 

Imaginează-ți numai! Tu ești unde și ce ești, deoarece 
tu ai hotărât să fii acolo. Tot ceea ce realizezi, pentru restul 
vieții tale, va fi determinat în mare măsură de acțiunile pe 
care le faci sau eșuezi în a le realiza. Ești responsabil. Deţii 
controlul. Eşti propriul tău șef. Și nu există limite, în afară 
de cele pe care le permiţi ca lumea exterioară să le pună 
asupra ta și a modului tău de a gândi. 


E Scopul strategiei 


Atunci când începi să te gândești la tine însuţi ca la o 
corporație de servicii personale, te separi de toți ceilalți 
oameni care cred că lucrează pentru altcineva. Dar dacă 
preiei controlul asupra carierei tale, începi să gândești în 
termeni de organizare strategică personală, întocmai unei 
mari afaceri. Începi să faci planuri pe termen lung. 

Paralelele dintre planificarea corporativă și cea perso- 
nală sunt foarte asemănătoare. Scopul organizării strate- 
gice într-o afacere este să obțină cel mai mare rezultat pe 

investiție (RPI) din businessul respectiv. Toate planurile și 
tacticile strategice sunt îndreptate spre reorganizarea 
resurselor și a activităților companiei într-un astfel de 
mod, încât să se obțină o rată de recuperare financiară 
asupra resurselor mai mare decât înainte. 

În termenii cei mai simpli, planificarea strategică are 
drept scop creșterea raportului între ceea ce se obține față 
de ceea ce se folosește. Toate practicile de management 
populare astăzi, precum restructurarea, reorganizarea, rein- 
ginerirea și reinventarea au drept scop îmbunătăţirea func- 
ționării organizației, astfel încât să câștige mai mulţi bani. 
Obiectivul lor este, de asemenea, să crească rezultatele 
pozitive și ratele de recuperare a investiţiei. 


Creșterea ratei de recuperare 
a energiei tale 


Dacă rata de recuperare a capitalului financiar se 
numește, așa cum am precizat, RPI, rezultatul pe inves- 
titie personal îl putem defini rata de recuperare pe energie. 
Planificarea personală strategică este concentrată pe 
organizarea și reorganizarea existenţei tale, pe restructu- 
rarea și reinginerirea activităților proprii, pentru a crește 
calitatea și cantitatea recompenselor pe care le obţii din 
investirea orelor și zilelor vieţii în ceea ce faci. 

Să presupunem, de exemplu, că ai hotărât să îți dublezi 
salariul în următorii trei până la cinci ani. Acesta este un 
obiectiv rezonabil pe care mulţi oameni din jurul tău l-au 
atins deja. Nu este atât de dificil de realizat. Altfel spus, 
pentru a-ți dubla venitul, trebuie să dublezi valoarea 
rezultatelor față de eforturile depuse. Trebuie să-ți dublezi 
valoarea contribuţiei. 

Rezultatele financiare sunt consecința desfășurării 
unei activități sau a producerii unor bunuri și servicii 
valoroase pentru care cineva este dispus să plătească. 

Dacă vrei să sporești cantitatea pe care o obţii, trebuie să 
faci un plan să mărești cantitatea pe care o depui. 


Bi Domeniul tău de excelenţă 


Care e factorul critic care determină succesul sau eșe- 
cul oricărei companii? Este avantajul competitiv sau 
„domeniul de excelență“. Fiecare companie înființată 
supraviețuiește pentru că are o capacitate unică de a oferi 
pieţei ceva mai bun, dintr-un punct de vedere sau altul, 
decât orice altceva oferit de competitori. Firma rămâne în 
afaceri atât timp cât continuă, într-un anumit domeniu, 
să-și satisfacă consumatorii mai bine decât alta. 

Avantajul competitiv sau propunerea unică de vânzare a 
unei companii îi determină rata de creștere, nivelul de 
vânzări, profitabilitatea și chiar supraviețuirea. Compa- 
niile fără un avantaj competitiv dispar curând de pe piață 
și sunt înlocuite cu altele care au avantaje competitive 
clare, indubitabile pentru care consumatorii pot și sunt 
dispuși să plătească. 

Tu nu ești diferit. În postura de președinte al unei com- 
panii cu un singur angajat — tu trebuie să-ți dezvolți și să-ți 
menţii la rândul tău un avantaj competitiv semnificativ. 
Trebuie să-ţi dezvolți un domeniu în care ești unic. Tre- 
buie să fii excelent în munca pe care o depui, astfel încât 
să te poți ridica în vârful sectorului de activitate. Alegerile 
și hotărârile tale despre avantajul tău competitiv sunt și 
vor fi determinanții principali ai succesului tău financiar 
în viaţă și în carieră. 


E Obţinând succes în mod dificil 


În urmă cu câţiva ani, un prieten de-al meu s-a dus să 
lucreze pentru o firmă de brokeraj. Programul de recru- 
tare și de instruire avea o componentă tehnică importantă, 

iar trainingul de vânzări era, practic, inexistent. Când și-a 
obținut permisul de brokeraj, i s-a dat cartea Pagini Aurii 
și i s-a spus să înceapă să „sune pentru dolari“, vorbind cu 
oricine putea găsi la celălalt capăt al liniei și încercând să-l 
atragă cu produsele sale. El și-a dat seama curând că 
aceasta era una dintre cele mai grele modalități din lume 
de a face vânzări profesioniste și de a-și câștiga existența. 

Într-o zi, a avut brusc o revelaţie, ce i-a schimbat 
cariera și l-a transformat într-unul dintre cei mai buni 
consultanţi financiari din ţară. El și-a dat seama că 
întreaga sa carieră și tot ceea ce i se întâmpla - stilul de 
viaţă al familiei sale, contul bancar și viitorul său — ar fi 
fost determinate de cât de bun era la telefon. Așadar, a 
luat hotărârea să devină neîntrecut la folosirea telefonului 
ca mijloc de prospectare și vânzare. 

A citit fiecare carte pe care a găsit-o despre tehnici 
eficiente la telefon. A urmat fiecare curs și a studiat orice 
informaţie utilă despre acest subiect. A devenit atât de 
bun la întrebuințarea telefonului, încât putea recunoaște 
19 tipuri diferite de ezitări în vocea persoanei pe care o 
suna. Și-a formulat răspunsuri potrivite pentru fiecare 
dintre aceste tonalități oscilante pentru a-și putea reasi- 
gura potenţialii clienţi și pe cei actuali că ceea ce reco- 
manda el era lucrul cel mai bun pentru ei. 

Astăzi, el câștigă mai mult de cinci milioane pe an 
cumpărând și vânzând investiţii pentru clienţii săi, la tele- 
fon, pentru un comision fix. Aproximativ 99% din afa- 
cerea sa se desfășoară prin telefon și mai recent prin calcu- 
lator, e-mail, fax. El își întâlnește rareori clienţii personal. 
Dar la telefon este un comunicator excelent. Acest prieten 
și-a identificat și și-a dezvoltat un avantaj competitiv pe 
care l-a folosit pentru a urca în vârful domeniului său. 
Care ar putea fi acesta pentru tine? 

E Devino un proiect „muncește-pentru-tine”“ 


Iată un exercițiu: Completează această propoziție: 
„Dacă aș putea ...... cu adevărat bine, aș fi în stare să 
câștig toți banii pe care mi-i doresc.“ Ceea ce trebuie să 
faci este să completezi spaţiile libere. 

Care este abilitatea care, dacă ai dezvolta-o și ai folosi-o 
consistent într-o modalitate excelentă, ar avea cel mai puternic 
impact pozitiv asupra venitului tău? Dacă ai putea utiliza © 
baghetă magică și ai putea deveni absolut extraordinar 
într-un aspect al muncii tale, pe care l-ai alege? Indiferent 
de răspunsul tău, acesta este domeniul-cheie cu care tre- 
buie să începi imediat. 

Orice succes de durată într-o afacere sau carieră va 
putea fi înregistrat ca rezultat al faptului că faci ceva 
extraordinar de bine, un lucru pe care ceilalți îl preţuiesc 
și pentru care sunt dispuși să plătească. Și tu poţi învăța 
orice lucru pe care altcineva îl poate realiza excelent. 
Adu-ţi aminte că toți oamenii din primele 10% au început 
în ultimele 10% / procente. 

Toată lumea care are o viaţă bună astăzi a avut cândva 
o situație precară. Toţi oamenii din vârful domeniului tău 
erau cândva într-un cu totul alt sector de activitate. Moda- 
litatea de a ajunge în prima linie de auto-servire a vieții, 
unde pot fi găsite toate lucrurile bune, este simplă. În 
primul rând, așază-te la coadă. la hotărârea să te alături 
celor din primii 10%, indiferent cât timp îţi va lua. În al 
doilea rând, rămâi la coadă. Odată ce vei începe să lucrezi 
pentru excelența ta personală, continuă să înveți și să 
practici până când vei ajunge acolo. 

lată vestea bună. Linia de auto-servire a vieţii se mișcă! 
Nu se termină niciodată. Este deschisă 24 de ore pe zi. 
Toată lumea care se așază la coadă și rămâne acolo ajunge, 
într-un final, în față. Nimic nu te poate împiedica să te 
situezi printre primii 10% în afară de tine însuţi. Eşti 
răspunzător. 

Bi Clarifică-ţi avantajul competitiv 


Una dintre primele întrebări pe care trebuie să ţi le pui 
ar fi următoarea: „Care este avantajul meu competitiv?“ Ce 
faci tu absolut excelent? Ce faci tu mai bine decât aproape 
oricine din domeniul tău? Ce set unic de abilități posezi, 
datorită căruia ai obținut cea mai mare parte a succesului 
tău de până acum? La ce ești tu bun cu adevărat? 

Cea de-a doua întrebare este: „Uitându-mă la tendin- 
tele din branşa mea, care va fi avantajul meu competitiv în 
trei-cinci ani?“ Dacă lucrurile continuă ca și până în 
prezent și te-ai putea proiecta în viitor peste trei-cinci ani, 
uitându-te în jurul tău, ce va trebui să faci într-un mod 
excelent la momentul respectiv? 

Mulţi oameni au dificultăți în a răspunde la ambele 
întrebări. Nu sunt siguri care este avantajul lor competitiv 
astăzi, drept urmare nu au nicio idee despre avantajul lor 
competitiv în viitor. Dacă te afli în această situaţie, ești în 
mare pericol să ai rezultate sub potenţialul tău sau chiar 
să eșuezi în carieră. 


W Potenţialul tău avantaj competitiv 


lată următoarea întrebare: „Care ar trebui să fie avan- 
tajul tău competitiv?“ Dacă ai putea să fii senzațional 
într-un domeniu, care ar fi acesta? Dacă nu ești sigur, 
du-te și caută un răspuns la șef sau colegi. Întreabă-i: 
„Dacă aș avea o abilitate extraordinară, care ar fi aceea cu cel 
mai mare impact pozitiv asupra rezultatelor mele?“ 

De obicei, îţi dai seama de răspunsul la această între- 
bare imediat ce o adresezi. Dacă te îndoiești care ar fi acea 
însușire care te-ar ajuta cel mai mult, cere sfatul sau păre- 
rea celorlalți. Oamenii din jurul tău, de obicei șeful tău, îți 
pot da repede răspunsul la această întrebare. 

Odată ce ai răspunsul, îți stabilești dezvoltarea acelei 
abilități ca un nou obiectiv pe care îl urmărești. Îți schimbi 
felul de a gândi în acel domeniu într-un mod pozitiv și 
începi să-ți imaginezi că ai îndemânarea de a fi absolut 
senzațional în branșa respectivă. Scrii acest lucru pe hâr- 
tie, stabilești un termen limită, întocmești un plan și 
începi să lucrezi pentru a te perfecționa în acel domeniu. 
Imediat vei începe să-ți dezvolți avantajul competitiv în 
meseria ta, care îți va permite să depășești mulțimea. 


E Concediază personalul 


În ziua de astăzi, conducerile unor companii își supun 
angajaţii unui test care poate fi traumatic pentru aceștia. 
După ce sunt chemați toți, patronii concediază întreg; per- 
sonalul. Apoi anunţă că vor reangaja pe cineva pentru 
fiecare post și că fiecare persoană poate reaplica pentru 
poziţia sa, de parcă ar fi candidaţi din afara companiei 
care prezintă o propunere. 

Această propunere pentru posturile lor ar include o 
descriere a ceea ce ei intenționează să facă, a modului în 
care au de gând să o realizeze, cât de mult doresc să fie 
remunerați pentru munca lor și cât de mult ar câștiga sau 
ar economisi compania plătindu-le salariile pe care le cer 
pentru ceea ce propun ei. 

După cum îţi poți imagina, mulți angajați sunt complet 
derutaţi la gândul că se vor confrunta cu acest exercițiu. 
Chiar ideea de a se gândi la activităţile lor curente și de a 
le descrie sub forma unei propuneri de afaceri, împreună 
cu justificarea de ce ar trebui plătiți cu suma pe care o 
solicită, reprezintă o sarcină copleșitoare. Cei mai mulți 
oameni nu s-au gândit niciodată la slujbele lor astfel. 

La final, șeful mai adaugă un detaliu. El le spune că 
fiecare dintre ei va concura cu ceilalți oameni care vor 
aplica pentru aceleași poziţii. Cei care vor oferi companiei 
cele mai bune propuneri vor fi angajați. 

W Stabileşte exact ceea ce faci 


Dacă ai fi pus în această situaţie și ar trebui să scrii o 
propunere pentru propria slujbă, începând cu cele mai 
importante și mai valoroase lucruri pe care le faci pentru 
compania ta, ce explicații ai da? Cum te-ai vinde 
angajatorului tău actual? Ce argumente ai oferi pentru 
banii pe care dorești să îi câștigi? 

Care sunt competențele tale de bază? Ce talente și abilități 
speciale ai, care te fac valoros și te deosebesc de ceilalți? 
Care ar trebui să fie competențele tale de bază sau care ar 
putea fi în viitor? Ce faci tu într-un mod atât de deosebit, 
încât să meriți banii pe care vrei să îi câștigi? Răspunsurile 
tale la aceste întrebări sunt esenţiale pentru succesul tău 
în carieră. 


E Cât de bun ești? 


Există o singură modalitate de a stabili cât de bun ești 
în ceea ce faci: Esti solicitat adesea? Dacă ești foarte bun, 
oamenii încearcă tot timpul să îţi ofere un alt serviciu 
decât cel actual. Primești constant oferte de muncă. Dacă 
ești propriul tău angajat, ai mai multe propuneri decât 
poți onora. Primești constant recomandări și referințe de 
la clienţii mulțumiți. 

Atunci când ești solicitat intens, slujba ta este sigură. 
Știi că, dacă s-ar întâmpla ceva la locul tău de muncă 
actual, ai putea să traversezi strada și să găsești mâine un 
alt serviciu. Nu te îngrijorezi niciodată în legătură cu 
fluctuațiile economiei, pentru că ai întotdeauna mai multe 
oportunități decât poți gestiona în 24 de ore. 

Atunci când vei ajunge în acest punct, vei ști că ești 
unul dintre cei mai buni din domeniul tău. Te vei simţi 
minunat în legătură cu tine însuți. Vei avea un control 
complet asupra viitorului tău. 

Mi Fă ceea ce îţi place să faci 


S-ar putea să te întrebi cum îți poți stabili domeniul de 
excelenţă, în cazul în care nu ai deja unul. Dacă ești deja 
foarte bun în ceea ce faci, ar trebui să știi că, datorită 
schimbărilor atât de rapide din branșa ta, în câțiva ani vei 
avea, probabil, altă slujbă, prestând o activitate diferită, 
într-un domeniu de excelență distinct. Orice te-a adus în 
locul în care ești astăzi nu este suficient pentru a te men- 
ţine acolo. 

lată unul dintre cele mai importante aspecte ale schim- 
bării modului tău de a gândi. Oamenii de succes fac ceea ce 
le place. Ei lucrează pentru bucuria de a practica acea 
meserie. Ei ar munci chiar dacă nu ar fi plătiți pentru asta. 
Adresează-ți această întrebare: „Ce activitate aș alege dacă aș 
fi independent financiar și aș putea face orice îmi doresc?” 

Cum ţi-ai schimba viața dacă ai câștiga un milion de 
dolari? Marea majoritate a oamenilor ar renunţa imediat 
la slujbele lor dacă ar câștiga un milion de dolari. Dacă tu 
ai renunţa la slujba ta pentru un milion de dolari, acesta 
este un semnal de alarmă, Înseamnă că ești în mare 
pericol să-ți irosești cariera și viața. 


W Stabilește ceea ce îţi place să faci 


Cei ajunși milionari prin propriile eforturi spun 
aproape invariabil că secretul succesului lor constă în 
faptul că au descoperit ce le plăcea să facă și au făcut acele 
lucruri din toată inima. Cei mai mulți oameni de succes 
simt că nu trebuie, de fapt, să muncească. Unii dintre ei 
afirmă: „Nu am lucrat nicio zi în toată viaţa mea.“ În cazul 
lor, munca și joaca se întrepătrund. Ei nu știu unde începe 
una și unde se termină cealaltă. Atunci când nu sunt la 
serviciu, se gândesc și vorbesc tot despre slujbă. Și când se 
află la lucru, se adâncesc în muncă. 

Există mai mult de 22 000 de categorii oficiale de 
muncă numai în Statele Unite, împărțite în subcategorii 


146 SCHIMBÂND GÂNDIREA, ÎȚI SCHIMBI VIAȚA 


care aduc acest număr la cel puțin 100 000 de slujbe dife- 
rite pe care le-ai putea avea. lar cele mai multe munci pe 
care le vor desfășura oamenii în secolul al XXI-lea nu au 
fost inventate încă. 

Dintre miile de slujbe care există, în multe dintre aces- 
tea ai putea munci și ţi-ai putea câștiga existența foarte 
bine. Obiectivul tău trebuie să constea în a-ți selecta acti- 
vitatea ideală, cea care îți oferă cea mai mare bucurie, 
satisfacţie, cele mai mari recompense și apoi să-ți canali- 
zezi toate energiile pentru a deveni absolut excelent în 
acel domeniu. 


Ei Succesul lasă urme 


Punctul de început pentru a-ţi identifica talentele spe- 
ciale și abilitățile unice este să te gândești la trecut. Ce 
tipuri de activităţi ți-au oferit cele mai bune rezultate și 
cele mai mari satisfacţii? 

Când erai la școală, ce materii te interesau cel mai mult 
și la care obţineai cele mai bune note? Vei avea întot- 
deauna rezultate excelente la ceva ce te fascinează, îţi reține 
atenția şi către care te simţi atras în mod natural. 

Unul dintre testele pentru a vedea dacă ceva este potri- 
vit pentru tine îl constituie dorința ta de a afla mai multe 
despre acel domeniu. Îţi va plăcea să citesti despre sectorul 
respectiv de activitate, să vorbesti și să înveți despre acesta. 
În plus, îi vei admira în mod natural pe cei care au cel mai 
mare succes în domeniul ideal pentru tine. 


E Întoarce-te la copilărie 


O modalitate de a-ţi determina viitorul este să te întorci 
în trecut. Adu-ţi aminte ce îți plăcea să faci cel mai mult 
când aveai între 7 și 14 ani. La acea vreme, erai complet 
liber să studiezi orice subiect te interesa. Ce îți plăcea cel 

mai mult să faci? Dacă nu îți aduci aminte, du-te și 
întreabă-l pe unul dintre părinți. De obicei, ei își vor 
aminti cum îţi petreceai timpul atunci când erai mai tânăr. 

Un participant la unul dintre seminariile mele mi-a 
spus că lui i se aplică exact acest principiu. Pe când avea 
între 7 și 14 ani, îi plăcea să construiască modele de 
avioane. A petrecut multe ore, târziu în noapte, elaborând 
modele din ce în ce mai complexe. Curând, a început să 
construiască prototipuri de avioane cu mici motoare 
înăuntru și le-a înscris în concursuri. Pe măsură ce a cres- 
cut, a conceput și realizat avioane mai mari, teleghidate și 
le-a prezentat la competiţii de pe întreg teritoriul SUA 

La sfârșitul liceului, a urmat cursurile și și-a luat 
licenţa la o universitate de inginerie aeronautică. În pre- 
zent are trei companii iar într-una dintre acestea proiec- 
tează avioane mici. În cea de-a doua, închiriază avioane, 
iar cea de-a treia companie se ocupă de întreținerea apara- 
telor de zbor. Mi-a spus că afacerea lui are o valoare de 
câteva milioane de dolari și că simte că nu a muncit o 
singură zi în toată viața. El face și astăzi ceea ce l-a capti- 
vat atunci când era tânăr. Și are numai 35 de ani. 


E Sentimentul tău de importanţă 


Dale Carnegie a scris cândva: „Spune-mi ce îi oferă 
unei persoane cel mai mare sentiment de importanţă și îţi 
voi dezvălui întreaga sa filosofie de viață.“ Ce anume îţi 
oferă cel mai mare sentiment de importanţă? Ce lucru îţi 
mărește stima de sine atunci când îl realizezi foarte bine? 
Ce îți place să faci cel mai mult, atât de mult, încât te 
atrage în permanenţă? 

Napoleon Hill a spus cândva că unul dintre marile 
secrete ale succesului este să hotărăști ce îți place cel mai 
mult să faci și apoi să găsești o modalitate de a-ți câștiga exis- 
tenja din acel lucru. Mulţi oameni abordează procesul în 

ordine inversă. Ei fac ce simt că trebuie să facă în scopul de 
a obţine timpul și banii necesari pentru a realiza ce-și 
doresc cu adevărat. Obiectivul tău ar trebui să fie să 
inversezi această ordine. Ar trebui să faci ceea ce îţi place 
să faci cu adevărat de la început. Astfel, vei deveni din ce 
în ce mai bun în a finaliza din ce în ce mai multe lucruri 
care îți oferă cel mai mare sentiment de importanţă. 


E Acceptă realitatea 


Unul dintre cele mai importante aspecte ale schimbării 
modului tău de a gândi este dezvoltarea calității numite 
curaj. Voi aborda acest subiect în detaliu în Capitolul 12. 
Pentru moment, legat de desfășurarea unei activități care 
îţi face plăcere, ai nevoie de curaj pentru a accepta faptul 
că, exact acum, s-ar putea să nu te afli în locul potrivit, la 
locul de muncă oportun sau în relația optimă. S-ar putea 
să fi ales drumul greșit. 

Cei mai mulți oameni se adâncesc în slujbele și carie- 
rele lor și chiar în relațiile pe care le au ca și cum ar șofa 
cu spatele, ar lovi ceva și apoi ar ieși să vadă peste ce au 
dat. Ei nu au obiective clare, așa că sunt de acord cu orice 
li se întâmplă. Ei acceptă slujba care li se oferă atunci când 
încep să lucreze sau își schimbă un serviciu. Ei își înde- 
plinesc sarcina ce le este repartizată. Ei le permit șefilor să 
le hotărască drumul în carieră. 

Întregile lor vieţi profesionale devin curând organizate 
în jurul așteptărilor oamenilor care le semnează statele de 
plată. Dacă nu sunt atenţi, anii vor trece, iar ei vor uita 
complet de copilul din ei care a început în viaţă cu spe- 
rante și visuri, intrând într-o lume de posibilități și poten- 
țialuri neexploatate. 

E Fii sincer cu tine însuți 


Joseph Campbell, fost profesor de mitologie, a relatat în 
urmă cu câţiva ani o poveste în cadrul emisiunii televizate 
Bill Moyers Special. Aceasta a avut loc într-un mic restau- 
rant pe care îl avea împreună cu soția sa. Într-o zi, a venit 
un cuplu, împreună cu băieţelul lor, și s-a așezat pentru 
cină la o masă din apropiere. La jumătatea mesei, băiatul a 
început să vorbească și să spună că nu îi place mâncarea și 
că nu o va mânca. Tatăl a devenit extrem de furios și a 
insistat ca el să o mănânce, fie că îi plăcea sau nu. 

Băiatul a refuzat și i-a spus tatălui său: „Dar nu vreau 
să o mănânc!“ 

În acest moment, tatăl a izbucnit și a început să strige: 
„Lu nu vrei? Și ce legătură are asta? Eu nu am făcut nicio- 
dată nimic din ceea ce am vrut în toată viața mea!“ 

Campbell a continuat să arate că mulți oameni se află 
în aceeași situație. Mulţi oameni simt că și-au trăit 
întreaga viață făcând lucruri pe care alți oameni au dorit 
ca ei să le facă, pentru că nu au avut niciodată curajul să 
acționeze exact cum doreau ei. 

Campbell a afirmat apoi că, pentru a avea succes și 
fericire în viață, secretul este să „îti urmezi fericirea“. Să 
faci ce îți place cel mai mult. Să te uiţi la radiografia vieții 
tale și să stabilești acele activități care îţi fac plăcere mai 
mult decât orice altceva, lucrurile pe care le-ai face dacă 
nu ai avea limitări și apoi să-ți construiești viaţa în jurul 
acestor activități. 


E Fii pregătit să pleci 


Mulţi dintre cei mai fericiți bărbaţi și femei din socie- 
tatea noastră sunt cei care, la un moment dat, s-au revoltat 
și au renunțat la o situație atunci când și-au dat seama că 
nu erau fericiți sau împliniți. Ei au avut curajul să 

hotărască că vor face ceea ce le place și nu ceea ce se simt 
obligaţi să facă. Ei s-au cercetat adânc și și-au evaluat cu 
sinceritate propriile talente și abilități naturale. Acest lucru 
le-a schimbat adesea întreaga viaţă. 


E Ascultă-i pe ceilalți 


În urmă cu câţiva ani, am început să mă gândesc cu 
adevărat la ceea ce îmi doream să fac. Slujba mea era 
într-un con de umbră, iar viitorul nu era foarte luminos, din 
cauza situaţiei economice. Între timp, deși aveam conturată 
o idee despre ce voiam să fac, nu eram sigur de aceasta. 

În acel moment, mi-am întrebat brusc un prieten ce crede 
că aș putea să fac bine. El mi-a răspuns, fără a ezita vreun 
moment: „Ai fi excelent în a preda și prezenta seminarii.“ 

Acesta era exact lucrul la care mă gândeam și eu, dar 
eram nervos la ideea de a-mi îndrepta întreaga carieră 
spre un domeniu cu totul necunoscut. Comentariul prie- 
tenului meu m-a făcut să înţeleg că oamenii din jurul tău 
pot vedea adesea clar ceea ce ar trebui să faci tu, chiar 
dacă tu însuți nu poți remarca acest lucru. 

Dacă ești cu totul nesigur de talentele și abilităţile tale 
naturale, întreabă pe cineva care te cunoaște bine despre 
direcția ideală pentru tine. Oamenii care te știu și cărora le 
pasă de tine îţi vor oferi adesea idei care îți pot schimba 
întreaga viață. Adesea, aceste idei îți vor dezvălui adevă- 
rata chemare a inimii tale. 


Bi Chemarea inimii tale 


Chemarea inimii tale este acel lucru special care ţi-a 
fost menit pe acest pământ. Nimeni altcineva nu poate 
face acel lucru la fel ca tine. Este posibil să fie ceva ce te 
cheamă de mulți. ani, precum sunetul unei muzici de 
departe. Este ceva ce te-a interesat și te-a atras de când 
erai tânăr. 

Poate că nu ai spus nimănui despre acest subiect. 
Probabil că, în adâncul inimii tale, îţi era frică de schim- 
bările enorme pe care ar trebui să le faci pentru a-ți urma 
chemarea. Dar adevărul este că nu vei fi niciodată cu 
adevărat fericit sau satisfăcut până când nu te vei elibera 
și nu vei pune suflet în ceea ce faci. 

Eric Butterworth a scris în cartea sa, Discover the Power 
within You (Descoperă puterea din tine) (Editura Harper & 
Row, 1968): „Tu nu ești ce ești; tu ești ce poți fi.“ 

Imaginează-ţi! Tu nu ești ce ești, ci ești ce poți fi atunci 
când îți descoperi și îți dezvolți la maximum talentele și 
abilitățile naturale. 


E Fii cinstit cu tine însuți 


Una dintre caracteristicile gestiunii personale este 
aceea că te vezi exact așa cum ești. Prin urmare, complet 
sincer. Recunoști și accepti că ești pe deplin răspunzător, 
președintele propriei corporaţii de servicii personale. 
Accepti faptul că recompensele excelente provin numai 
din rezultate remarcabile în domeniul ales de tine. Te vezi 
pe tine însuţi în mod strategic, de parcă te-ai uita la alt- 
cineva. Îţi planifici fiecare parte a vieţii, știind că nimeni 
nu va face acest lucru pentru tine. Mai ales, îţi stabilești 
propriul program pentru dezvoltare personală și profe- 
sională cu scopul de a te asigura că vei deveni unul dintre 
cei mai buni oameni din domeniul tău. 


WE Gândeşte și planifică strategic 


Există șapte concepte în planificarea strategică perso- 
nală, care îți pot îmbunătăţi rezultatele și schimba viața. 
Acestea sunt moduri de a gândi care vor conduce la 
modalități mai eficiente de a acționa. 

E Trage linie 


Primul concept este ceea ce numesc „gândirea de la 
zero“. Fă o pauză în viaţa și munca ta. Trage linie sub toate 
activitățile tale curente și imaginează-ţi că începi de la zero. 
Întreabă-te: „Există vreun lucru în viața mea pe care, dacă aș fi 
știut ce știu în prezent, nu l-aș mai începe astăzi dacă aș putea?“ 

Aceasta reprezintă una dintre cele mai importante 
întrebări pe care i le vei pune vreodată și la care este bine 
să răspunzi. Poţi să o aplici potrivit conceptului „mergi 
înainte“ în fiecare domeniu al vieții tale. Adesea, cea mai 
mare problemă în planificarea personală strategică este că 
încerci să faci să funcţioneze ceva la care ai renunţa dacă 
ai lua-o de la capăt. 

Adesea, când ofer consultanță conducerilor compani- 
ilor, mi se cer sfaturi despre cum se pot crește vânzările 
unui anumit produs sau serviciu. Îi întreb întotdeauna pe 
cei din companie: „Știind ce cunoașteți în prezent, afi mai 
introduce acest produs sau serviciu dacă ați putea lua din nou 
această hotărâre?“ 

Ei îmi răspund de multe ori că, având în vedere ceea ce 
știu la ora actuală, nu ar mai fi cumpărat acel produs de la 
bun început. Sfatul meu pentru ei este întotdeauna ace- 
lași: „Renunţaţi la el.“ Unul dintre cele mai inteligente 
lucruri pe care le pot face managerii unei companii cu o 
parte a afacerii care nu funcționează și fără niciun viitor 
este să renunţe la ea cât mai repede posibil. Acest lucru se 
aplică la produse, servicii, procese, metode de vânzări sau 
de publicitate, investiții și orice alte domenii de activitate 
care consumă timp, bani sau energie emoțională. 


m Menţine-ţi picioarele deasupra focului 


Dacă există vreun lucru în viața ta pe care nu l-ai mai 
începe astăzi, știind ceea ce știi acum, acest lucru este 
potrivit pentru abandon creativ și poţi renunţa cu totul la el. 

Există vreo relaţie din viața ta — personală sau profe- 
sională — în care nu ai mai intra astăzi, știind ce știi la ora 
actuală? Dacă răspunsul e afirmativ, următoarea ta între- 
bare este: „Cum ies din această relaţie și cât de repede?“ 

Gândește-te la viața profesională și la cariera ta. Există 
vreun aspect din viaţa ta profesională în care nu te-ai mai 
implica astăzi, știind ce știi în prezent? Sau vreun proces 
de afaceri, vreo procedură, activitate sau cheltuială pe 
care nu le-ai mai face dacă ai putea să o iei de la capăt? 

Într-un final, gândește-te la investițiile tale, nu numai 
cele financiare, ci și la cele emoționale și de timp. Există 
vreo parte a vieţii tale care te trage în jos, cauzându-ți 
tensiune sau stres, în care nu te-ai mai implica dacă ai 
putea să începi din nou? Uneori, cea mai rapidă moda- 
litate de a schimba lucrurile și de a-ți schimba viaţa este, 
pur și simplu, să pui sub semnul întrebării tot ceea ce faci 
astăzi și care te face nefericit. Dacă acel lucru nu functio- 
nează, abandonează-l și începe altceva. 


Bi Bunul tău cel mai de preț 


Bunul tău cel mai de preț este timpul tău. De ase- 
menea, reprezintă și cea mai limitată resursă a ta. Ai o 
perioadă de timp limitată și, odată ce s-a sfârșit, s-a sfârșit 
definitiv. Timpul este esenţial pentru realizări și e efemer. 
Nu poți obține mai mult, indiferent ce ai face. Se poate 
spune că, prin modul în care îţi folosești această resursă 
prețioasă, îți determini calitatea vieţii. 

Rezultatele și recompensele, oricum le-ai defini, repre- 
zintă totul. Abilitatea ta de a obţine sănătatea, fericirea și 
prosperitatea pe care ţi le dorești reprezintă măsura efi- 
cienţei tale ca ființă omenească. Scopul tău este să îţi folo- 
sești minutele și orele mai eficient pentru a te asigura că 
obţii cea mai mare cantitate și calitate a lucrurilor pe care 
le vrei în schimbul timpului pe care îl investești. 

E Vânzarea timpului tău 


Totul în viață reprezintă un schimb de un fel sau altul. 
În ansamblu, îţi vinzi timpul pentru rezultatele și recom- 
pensele pe care ţi le dorești. Poţi spune ce fel de comer- 
ciant ești uitându-te în jurul tău și evaluându-ți situația 
actuală. Ești mulțumit de rezultatele schimburilor de 
până acum din viaţa ta? 

Unii oameni își vând timpul pentru 25 000 de dolari pe 
an. Alţii își vând același timp pentru 250 000 de dolari pe 
an, deși au o vârstă și o inteligență asemănătoare, provin 
dintr-un mediu identic și au o educaţie similară. Dar unul 
dintre ei câștigă de 10 ori mai mult decât celălalt! De ce se 
întâmplă astfel? 

În termeni simpli, cel care câștigă mai mult gândește și 
acționează diferit față de cel care câștigă mai puțin. Una 
dintre persoane este un mai bun „comerciant“ decât cea- 
laltă. Una dintre persoane are informaţii mai bune, își 
îmbunătățește continuu abilităţile, începe mai devreme, 
muncește mai intens și rămâne până mai târziu după 
program. Un bun comerciant își dezvoltă repede avanta- 
jul competitiv și începe să ajungă în faţa mulțimii. 
Curând, el muncește și câștigă la un nivel mult mai înalt 
decât cei care au început în același timp cu el. Acesta 
trebuie să fie și scopul tău. 


E Timpul tău este limitat 


Nu poţi economisi timp. Poţi numai să îl investești în 
mod diferit. Fiecare parte din viaţa ta de astăzi indică 
modul în care ţi-ai folosit timpul în trecut. Dacă dorești să 
ai un viitor aparte, trebuie să îţi consumi timpul diferit în 
prezent. Trebuie să îţi schimbi modul de a gândi despre 
tine însuţi și despre cum își folosești timpul pentru a 
obține lucrurile pe care ți le dorești în viață. 

Timpul este, într-un fel, precum banii. Poate fi cheltuit 
sau investit. În cazul în care cheltuiești timp sau bani, au 
dispărut pentru totdeauna. Nu poți să le mai obţii înapoi. 
Dar dacă îţi investești timpul sau banii în mod înțelept, 
vei fi recompensat cu mai multe rezultate în viitor. Plani- 
ficarea personală și gândirea strategică îţi oferă instru- 
mentele pentru a te asigura că obţii cel mai mare profit pe 
timpul investit (PTI). Altfel spus, îţi permite să înregis- 
trezi cel mai mare „profit pe viață“. 

Tot ceea ce faci și necesită timp reprezintă o alegere. 
Opţiunea este să îţi folosești timpul cu înțelepciune sau 
nu. Oricum alegi, timpul va dispărea pentru totdeauna. 
Dacă îți folosești timpul pentru o activitate, nu vei mai 
avea aceeași perioadă de timp disponibil pentru a-l 

„consuma sau a-l investi într-o altă activitate. Alegerile tale 
despre cum îţi întrebuințezi timpul îți determină în mare 
măsură calitatea vieții, de astăzi și din viitor. 

Trebuie să fii foarte atent la timpul tău. Trebuie să fii 
hotărât să nu ţi-l risipești pe activități cu valoare redusă. 
Trebuie să reduci, să selectezi și să elimini toate activitățile 
care nu mai reprezintă cea mai bună întrebuințare a 
timpului tău dacă vrei să obţii cel mai mare profit pentru 
energia investită în viață și în carieră. „Gândirea de la 
zero“ te va ajuta să faci alegeri mai bune. Este o modali- 
tate de gândire-cheie care îți poate schimba viaţa. 


N Principiul Pareto 


Un alt concept important pentru planificarea strategică 
este Regula 80/20, „Principiul Pareto“, despre care a scris 
economistul italian Vilfredo Pareto în 1895, în Elveţia. 
Această regulă stipulează că 80% dintre rezultatele tale 
provin din 20% dintre activitățile tale. Dacă întocmești o 
listă cu 10 sarcini pe care trebuie să le faci în ziua 

următoare, două dintre acestea vor valora mai mult decât 
celelalte opt la un loc. 

Dar cele 20% dintre activitățile tale care se dovedesc 
cele mai valoroase în munca ta sunt, invariabil, cele mai 
dificile și mai pline de provocări. 80% dintre activităţi care 
reprezintă doar 20% dintre rezultate sunt, de obicei, amu- 
zante și ușoare. Ca ființă omenească, ai o tendință natu- 
rală să faci lucrurile ușoare, chiar dacă nu sunt extrem de 
valoroase sau de importante. Pentru a face cât mai multe 
și a obţine cele mai bune rezultate din fiecare minut 
investit, trebuie să reziști tentatiei de a finaliza mai întâi lucru- 
rile neimportante. Trebuie să te disciplinezi să îti mentii 
energiile concentrate pe unul sau două lucruri pe care le 
poți face și care sunt cele mai importante și mai valoroase. 


E Cum să te vinzi strategic 


Ca președinte al propriei corporaţii de servicii perso- 
nale, trebuie să iei în considerare cele patru variabile strate- 
gice atunci când te vinzi și îţi oferi serviciile. Eficacitatea ta 
în fiecare dintre aceste patru domenii îți va determina 
veniturile și viitorul. Acestea sunt: (1) specializarea; (2) dife- 
rențierea; (3) segmentarea şi (4) concentrarea. 

Aceste patru activități sunt importante pentru fiecare 
afacere și pentru succesul fiecărui produs sau serviciu 
oferite. Succesul în afaceri și profitabilitatea reprezintă 
consecințe ale unor rezultate notabile în fiecare dintre 
aceste domenii. Problemele cu vânzările și profitabilitatea 
constituie rezultatul unui punct slab într-unul sau în mai 
multe dintre aceste sectoare. Fiecare ți se aplică și ţie, și 
carierei tale. 

m Specializează-te în domeniul tău 


Specializarea înseamnă să hotărăști exact ceea ce vei 
realiza în domeniul tău și să faci acest lucru bine. Oamenii 
de succes din fiecare domeniu se specializează mai 
degrabă decât să aibă cunoștințe generale. Ei își concen- 
trează timpul și talentele mai degrabă decât să încerce să 
facă prea multe lucruri. Ei muncesc pentru a-și construi 
reputația că sunt indispensabili într-un anumit domeniu. 
Ei nu încearcă să facă toate lucrurile fără a le realiza bine. 

O afacere de succes se poate specializa pe un anumit 
tip de clienți sau într-o piață specifică. Ori într-un anumit 
produs sau serviciu pentru acel tip de client. Un om de 
vânzări de succes se va specializa în a vinde un anumit 
produs sau serviciu unui anumit tip de consumator. Un 
om de succes din orice domeniu va petrece din ce în ce 
mai mult timp făcând mai puţine lucruri, dar acestea cu o 
valoare crescândă în acel sector specific. 

Care este domeniul tău de specializare astăzi? Care va 
fi în viitor? Care ar trebui să fie branșa respectivă dacă 
vrei să ajungi în vârful sectorului tău de activitate? Care 
ar putea fi acesta dacă ai face câţiva pași înapoi și ţi-ai 
imagina că nu ai nicio limitare și că ai putea avea numai 
abilități excelente, în orice piață, după cum îţi dorești? 


Bi Diferențiază-te 


A doua variabilă strategică în afacerea sau în cariera ta 
o reprezintă diferențierea. Acesta este factorul cheie care 
hotărăște de cele mai multe ori succesul în vânzări, 
marketing și creștere a afacerii. Constituie principalul 
determinant al succesului în cariera ta. 

Diferenţierea este definită ca modul în care te separi de 
toți ceilalți din domeniul tău care oferă ceva similar. 
Domeniul. tău de diferenţiere este, în realitate, domeniul 

tău de excelenţă, aria ta de unicitate, ceea ce ai specific. Este 
cel care îţi oferă un avantaj competitiv asupra celorlalți 
din branșa ta. 


N Intrebarea-cheie 


Imaginează-ți că un posibil client foarte important 
te-ar întreba: „Ce anume este diferit la produsul sau servi- 
ciul tău, ce este mai bun în orice fel față de produsele sau 
serviciile similare oferite de oricare altă companie pe piața 
de astăzi?“ Cum ai răspunde? Dacă ar trebui să răspunzi 
de ce produsul sau serviciul tău este superior față de cele 
ale competitorilor, ce ai spune? 

Mulţi oameni de vânzări și chiar proprietari de afaceri 
nu știu sigur cum să răspundă la această întrebare. Dar tu 
trebuie să știi exact care este avantajul tău competitiv dacă 
vrei să vinzi mai mult pe o piață din ce în ce mai compe- 
titivă. 

De vreme ce îți planifici strategic propria carieră, trebuie 
să-ți pui această întrebare. Ce abilități unice posezi, care te 
fac superior față de toți ceilalți care se oferă să realizeze 
același lucru pe care îl faci și tu? Ce abilități ar fi necesare? 
Dacă în momentul de faţă nu excelezi în domeniul tău, ce 
pași ar trebui să faci, începând chiar de acum, pentru a 
ajunge în punctul din care te poți deosebi de toți ceilalți? 


E Identifică-ți consumatorii ideali 


Cel de-al treilea domeniu strategic în afaceri este seg- 
mentarea. Acesta necesită să îţi împarți piețele și consuma- 
torii în segmente. Poţi face acest lucru identificând acei 
clienți care pot beneficia cel mai mult de sfera ta de spe- 
cializare și de avantajul tău competitiv în acel domeniu. 

Prin segmentare, îţi identifici consumatorii ideali. Cine 
sunt ei? Unde se află? Ce au în comun? Care le sunt vârsta, 
veniturile, nivelurile de educaţie, mediile din care provin, 

pozițiile, experiențele și așa mai departe? Astăzi, 
marketing-ul se concentrează din ce în ce mai mult pe nișe 
și micro-nișe. Vânzările și marketing-ul sunt din ce în ce mai 
mult personale și individuale, adresându-se unor grupuri 
foarte exact definite de potențiali consumatori cu anumite 
calități și caracteristici. Care sunt consumatorii tăi ideali? 


E Concentrează-ți energiile 


Cea de-a patra strategie variabilă, poate cea mai 
importantă dintre toate în vânzări și marketing, este prin- 
cipiul concentrării. Acesta reprezintă abilitatea de a-ţi con- 
centra toate energiile și resursele pe acei clienți sau acele 
piețe unde ai cele mai mari șanse de succes în cea mai 
scurtă perioadă de timp. 

Îndemânarea de a te concentra exclusiv asupra oportu- 
nităților cu valoarea cea mai ridicată te va ajuta să ai profit 
în urma energiei folosite mai mult decât orice alt factor. 
Concentrarea este un principiu cheie pentru succes în 
orice domeniu. 


BM Succes versus eșec 


Dun & Bradstreet au evaluat rezultatele afacerilor de 
succes și ale celor lipsite de reușită mai mult de 50 de ani. 
De curând, au introdus toate informațiile despre afacerile 
eșuate în calculator. Informaţiile au indicat că afacerile nu 
au mers din cauza „vânzărilor scăzute“. Afacerile au 
succes datorită „vânzărilor ridicate“. Orice altceva în plus 
reprezintă simple comentarii. 

În calitate de președinte al propriei companii, angajat 
în planificarea personală strategică pentru propria carieră, 
scopul tău este să asiguri cel mai mare nivel de vânzări al 
serviciilor tale pe care îl poți atinge. Acest lucru necesită 
să te specializezi, să te diferențiezi, să segmentezi și să te 
concentrezi. În poziţia de președinte al propriei vieți și 

cariere, trebuie să devii excelent în a face unul sau două 
lucruri pentru care piața va plăti cel mai mult. Apoi, 
trebuie să devii din ce în ce mai bun în acest domeniu sau 
chiar în ambele. 


E Ești extraordinar 


Pot afirma, pe bună dreptate, că ești extraordinar. Te-ai 
născut cu talente și abilități unice, care te fac complet 
diferit de toate celelalte ființe omenești care au existat 
vreodată. Șansele de a găsi încă o persoană ca tine sunt de 
una la 50 de miliarde. De fapt, acest lucru nu se va 
întâmpla niciodată. 

Nu există nicio altă persoană care are aceeași com- 
binaţie unică și remarcabilă de experienţe, idei, gânduri, 
sentimente, educaţie și imaginaţie ca tine. Ai înăuntrul 
tău, chiar acum, abilitatea de a fi, de a avea sau de a face 
aproape orice îţi poți imagina. Te asemeni foarte mult cu 
blocul de marmură al lui Michelangelo. Ești asemenea 
unei capodopere care așteaptă să iasă la lumină. 

Succesul deosebit și fericirea vin atunci când îţi iden- 
tifici abilitățile naturale și apoi te concentrezi să te dez- 
volți pe linia talentelor tale înnăscute. Este ca și cum ai fi 
fost proiectat pentru succes într-un mod specific și, dacă 
poți găsi domeniul pentru care ai fost conceput, vei reuși 
să realizezi mai mult în câţiva ani decât cei mai mulți 
oameni într-o viaţă întreagă. 


E Nu lăsa nimic la voia întâmplării 


Nu refuzi nimic șansei. Nu speri să se întâmple mira- 
cole sau să dai lovituri norocoase. Recunoști că, dacă este 
să fie, depinde numai de tine. 

Întrucât știi că urmează să îţi petreci restul vieții 
lucrând la ceva, te hotărăști dinainte că vei face ceea ce îţi 
place. Vei deveni tot ceea ce ești capabil să devii prin 

dezvoltarea talentelor și abilităților tale unice, oriunde 
te-ar conduce asemenea însușiri. Vei lucra numai la ceva 
ce îţi face plăcere, cu oameni pe care îi simpatizezi, des- 
fășurând o activitate care face diferenţa în lume. 

Îți stabilești standarde înalte. Gândești pozitiv și 
constructiv despre cariera ta și despre viitorul tău. Recu- 
noști că poți face orice a făcut oricine altcineva. Odată ce 
te-ai decis ce îți dorești să faci, vei face totul din inimă și 
într-un mod excelent. Drept urmare, vei deveni de neoprit. 


“EXERCIŢII DE A 


j| 
1 
1. Ce îţi place cu adevărat să faci? Ce activitate îţi oferă 
cel mai mare sentiment de importanță? | 

| 

| 


2. Dacă ai putea fi excelent la orice sarcină sau în orice 
abilitate, care ar fi aceasta? Stabilește-ţi-o drept 
obiectiv și începe să lucrezi imediat asupra acelei 
îndemânări. 


3. Care suni domeniile cheie ale slujbei tale? Pe o scală 
de la 1 la 10, cât de bun ești în fiecare sector de acti- 
vitate? 


4. Care abilitate, dacă ai dezvolta-o și utiliza-o într-un 
mod excelent, ar avea cel mai mare impact pozitiv 
asupra vieţii tale? 


5. Care este domeniul tău de excelență, specific ție și 
care reprezintă cel mai bun lucru pe care îl realizezi 
în activitatea ta? 


6. Dacă ai putea face doar un singur lucru toată ziua, 
ce sarcină sau activitate ar contribui cel mai mult la 
valoarea companiei și a muncii tale? 


7. Identifică-ți chemarea inimii, acel lucru unic pentru 
care ai fost adus pe pământ. Dacă ai putea realiza un 
singur lucru extraordinar în viață, care ar fi acela? 

Pune oamenii pe primul loc 


Relaţiile personale reprezintă solul 
fertil din care provin toate avansările, toate 
succesele, toate realizările din viața reală. 


BEN STEIN 


Oamenii pe care îi cunoști, precum și cei care te știu 
într-un mod favorabil vor contribui la succesul, fericirea și 
nivelul tău de realizări în viață mai mult decât orice alt 
factor. Nimeni nu reușește nimic numai prin sine însuși. 

În viață, relaţiile reprezintă totul. Prietenul meu, 
Charlie Jones, spunea: „Vei fi peste cinci ani ceea ce ești în 
prezent, cu excepția cărților pe care le vei citi și a oamenilor pe 
care îi vei cunoaște.“ 

Doctorul David McClelland, autor al cărții The 
Achieving Society (Societatea de succes) (Editura Van 
Nostrand, 1961), a concluzionat, după 25 de ani de cerce- 
tare la Harvard, că alegerea unui „grup de referință“ va 
avea o mai mare legătură cu succesul tău decât orice 
altceva. McClelland a intervievat absolvenţi ai univer- 
sității, precum și persoane care participaseră la cursurile 
sale intensive despre succesul în viața americană. I-a 
studiat pe acești oameni timp de mai mulți ani. Mulţi 
dintre ei au aplicat ceea ce învățaseră și au realizat lucruri 
minunate. Ei și-au construit afaceri profitabile și cariere 
de succes. 

Totuși, mulți dintre absolvenți nu au reușit să trans- 
forme în succes informațiile și ideile pe care le învăţaseră. 
De ce nu? După ce i-a cercetat din nou, el a aflat că ei se 
întorseseră invariabil la același grup de oameni cu care se 
asociaseră înainte de a urma cursurile despre succes. 
Drept urmare, ei și-au reluat vechile obiceiuri, obișnuinţe 
și modalități de a trăi. Nimic nu s-a schimbat pentru ei, 
deoarece erau integrați în fostele grupuri de referinţă. 


1 


E Grupul tău de referință 


Grupul tău de referință este definit prin persoanele cu 
care consideri că ești asemănător. De exemplu, dacă ești 
adeptul unei anumite biserici, membrii acelei biserici fac 
parte din grupul tău de referinţă. Şi te consideri asemenea 
lor. Dacă aparţii unui partid politic, unei ligi de bowling 
sau unei anumite profesii, oamenii din acele grupuri sau 
organizații sunt parte a grupului tău de referință. Te 
identifici puternic cu ei. 

De-a lungul timpului, printr-un proces de absorbție, le 
vei adopta atitudinile, modul de a se comporta, de a 
vorbi, nivelurile de aspirație și chiar stilul de a se îmbrăca. 
Grupul tău de referință va exercita o influență enormă 
asupra persoanei care vei deveni. Îţi vei ajusta obiectivele, 
comportamentele și gândurile pentru a fi în conformitate 
cu ceea ce simţi că vor aproba ei. Acest lucru se întâmplă 
tot timpul în cazul adolescenților. 


E S-ar impune să faci noi alegeri 


Orice schimbare în lumea ta exterioară începe cu o 
modificare în universul tău interior. Transformări majore 
în sfera ta lăuntrică încep să aibă loc atunci când schimbi 
oamenii cu care te asociezi și te identifici. Când selectezi 

un nou grup de referință sau te găsești într-o situație cu 
oameni diferiți, începi să te transformi în mod inconștient, 
aproape în ciuda a ceea ce ești tu. 

Acest proces de modificare are loc destul de repede. În 
timpul seminariilor și călătoriilor mele, am lucrat cu 
nenumărați bărbaţi și femei din toată ţara și din toată 
lumea, care au urmat cu sfințenie acest sfat. Ei și-au 
schimbat în mod deliberat grupul de referință. Au hotă- 
rât să se asocieze cu oameni diferiți din organizații dis- 
tincte. Curând, ei au început să gândească diferit despre 
ei înșiși, iar lumea lor exterioară a început să capete alte 
valenţe. 


E După cum gândește un om 


Legea Corespondenţei arată că lumea ta exterioară 
reprezintă o oglindă a universului tău interior. În Biblie se 
spune: „Un om este așa cum gândește.“ Ceea ce înseamnă 
că percepția despre lumea exterioară ți se schimbă în 
conformitate cu modul în care te vezi și gândești despre 
tine în conștient, pentru a fi conformă cu imaginea for- 


„mată. lată mesajul central al acestei cărți. 


Factorii cu cea mai mare influență asupra modului tău 
de a gândi și de a simţi vor fi aproape întotdeauna ceilalți 
semeni din viața ta. Oamenii de succes sunt aceia care își 
formează obiceiul de a se asocia cu alți oameni pozitivi, 
orientati către succes. Prin definiţie, oamenii care nu au 
succes ajung, să se asocieze cu oameni a căror viață nu se 
îndreaptă nicăieri. Oamenii din ambele grupuri devin din 
ce în ce mai asemănători cu oamenii cu care se identifică 
cel mai mult. 

Ei Formează-ţi un nou grup de referință 


Dacă vrei cu adevărat să îţi schimbi viața și modul de 
a gândi, ia o decizie astăzi să începi să te asociezi, în 
fiecare domeniu al vieţii tale, cu alți bărbaţi și femei pe 
care îi admiri și îi respecţi. Hotărăște-te să colaborezi cu 
oameni care îţi plac și de la care poți învăţa. Lucrează și 
socializează numai cu genul de oameni cu care ai vrea să 
semene copiii tăi atunci când vor crește. După ce îţi vei 
stabili aceste tipuri de standarde pentru relaţiile tale inter- 
personale, întreaga ta viață va începe să se îmbunătă- 
țească aproape imediat. 


Bi Dezvoltă-ţi propria rețea 


Reţeaua ta este formată dintr-un număr de oameni pe 
care îi cunoști, atât direct, cât și indirect. Aceștia sunt 
oameni asupra cărora poți exercita o oarecare influență și 
care pot, în mod similar, exercita o anumită influență 
asupra ta. 

Oamenii cu cel mai mare succes din societatea noastră, 
de la fiecare nivel, sunt cei care îi cunosc pe cei mai mulți 
alți oameni de succes. Ei își organizează viețile pentru a-i 
întâlni pe aceștia în mod deliberat, nu accidental. Și așa 
poți face și tu. 

De-a lungul timpului, mulți bărbaţi și femei se mută 
dintr-un oraș în altul, dintr-un domeniu ori industrie în 
alte sfere de activitate. Ei încep cu puține contacte, dar 
într-un timp record ajung să se numere printre oamenii 
cei mai cunoscuţi și mai respectaţi din noul lor domeniu. 
De ce se întâmplă acest lucru? Întrucât aplică în noile lor 
vieţi principiile relaționării creative. 

Ei încep imediat să-și formeze grupuri de referință 
inedite, pozitive. Pun în practică un plan de a-și dezvolta 
cât mai multe relaţii bune, de calitate, în cea mai scurtă 
perioadă de timp. 

Œ Construirea rețelei tale 


Îţi voi prezenta un exercițiu foarte bun pentru tine. De-a 
lungul următoarelor șase luni până la un an, întocmește-ţi 
o listă într-o agendă cu cei mai importanți 100 de oameni 
din comunitatea ta. În timp ce aduni aceste nume din ziare, 
din conversații, din știri și de la serviciu, începe să te 
gândești cum ai putea ajunge să-i întâlnești și să-i cunoști. 
Adu-ţi aminte, cu cât cunoști mai mulți oameni care te 
cunosc și gândesc despre tine într-un mod pozitiv, cu atât 
vei avea mai mult succes în fiecare domeniu al vieţii tale. 

Odată ce vei avea lista cu cei 100 de oameni, ar trebui 
să o consulți în mod regulat. Începe să legi sistematic 
relaţii cu acești oameni. După ce ai selectat un nume, 
gândește-te la cum ai putea intra în contact cu acea per- 
soană. Cea mai simplă modalitate este de a-i scrie o scri- 
soare prin care îţi exprimi opinia în legătură cu ceva în 
care este implicată sau transmiţi, pur și simplu, felicitări 
pentru succesul persoanei respective în legătură cu ceva 
obținut de curând. 

Fii răbdător atunci când începi să îți extinzi cercul de 
contacte. Nu te aștepta ca persoana căreia i-ai scris să te sune 
sau să vină la ușa ta pentru a te întâlni. Ești în etapa în care 
sădești semințe. Mai târziu, poți vedea că acea persoană a 
realizat altceva și poți scrie o altă scrisoare. De-a lungul 
timpului, aceste eforturi mici vor începe să dea roade. 


E Răbdarea este răsplătită 


Scriu mereu scrisori oamenilor pe care îi cunosc, din 
toată țara. Le trimit întotdeauna o copie a unei poezii, 
uneori o carte, alteori un program audio sau ceva ce simt că 
le-ar face plăcere. De-a lungul anilor, am făcut acest lucru 
pentru sute sau, poate, mii de persoane. În prezent, oriunde 
merg, oamenii vin la mine și îmi aduc aminte că le-am scris 
sau le-am trimis ceva, de multe ori cu mulţi ani înainte. 

În urmă cu câțiva ani, mă aflam în Washington D.C., la 
o conferinţă la nivel înalt, iar o persoană importantă din 
una dintre cele mai mari organizații din Capitală a venit 
la mine și mi-a adus aminte că îi scrisesem și îi trimisesem 
ceva cu cinci ani înainte. Încă își aducea aminte. De-a lun- 
gul timpului, după această întâlnire, am ajuns să îl cunosc 
foarte bine pe acest bărbat. M-a prezentat apoi unor per- 
soane foarte influente. Aceste noi relaţii s-au dovedit a fi 
foarte plăcute și productive pentru mine. Și pot afirma că 
au început toate datorită faptului că mă așezasem și scri- 
sesem o scrisoare prietenoasă. 


E Avansând în carieră 


Aproximativ 85% dintre cele mai bune slujbe din Statele 
Unite sunt ocupate prin contacte și nu prin anunţuri publi- 
citare sau prin agenţii de recrutare. Cineva are nevoie de 
o persoană pentru o anumită slujbă și face cunoscut acest 
lucru în cadrul rețelei. Vorbele circulă de la o persoană la 
alta și, ca urmare a acestor relații, apare o persoană potri- 
vită care nu ar fi putut fi găsită altfel și care este direc- 
ționată către respectivul loc de muncă. 

Mulţi oameni au descoperit că și-au transformat viețile 
profund înmulțindu-și contactele de fiecare dată când au 
avut ocazia. lar atunci când și-au schimbat cariera, s-a 
întâmplat ca ei să cunoască persoana potrivită care se afla 
în locul potrivit pentru a le face cunoștință cu persoana 
potrivită și astfel au obținut slujba potrivită care le-a oferit 
posibilitatea de a câștiga ani de muncă intensă până la a 
ajunge la același nivel de responsabilități și venituri. 


Şi Alătură-te lor 


Punctul de interes al relaționării pentru cei mai mulţi 
bărbaţi și femei de succes și milionari este implicarea lor 

în grupuri, cluburi și asociaţii care conțin membri care îi 
pot ajuta în diverse domenii. 

Din propria experiență, am descoperit, când m-am 
mutat dintr-un oraș în altul, că prin implicarea în diverse 
grupuri și organizații am reușit să leg mai multe prietenii 
și să progresez mai mult în câţiva ani decât alții în 10 sau 
20 de ani. 

Hotărăștă-te chiar acum să devii membru în unul sau 
două cluburi ori asociaţii. Prima asociaţie în care ar trebui 
să te înscrii este aceea pentru profesia sau ocupaţia ta. 
Dacă lucrezi în domeniul imobiliar, înscrie-te într-o orga- 
nizație imobiliară. Dacă ești antreprenor, înscrie-te într-o 
asociație antreprenorială. Dacă lucrezi în vânzări, înscrie-te 
într-un club precum Asociaţia Internațională a Oamenilor 
din Vânzări și Marketing. 

Atunci când te decizi să intri într-o asociație profe- 
sională, nu ar fi indicat să comiți greșeala de a participa 
doar la întâlnirile organizate și apoi să mergi acasă. Așa 
fac 80-90% dintre membri. Se poate ca ei să beneficieze de 
apartenenţa lor la organizație, dar nici pe departe cât ai 
putea obține tu dacă te-ai implica mai mult. 

lată care ar trebui să fie strategia ta. Atunci când te 
înscrii într-un club sau într-o organizaţie, uită-te la diver- 
sele comitete din lista membrilor. Întreabă și află care este 
cel mai activ și mai important pentru organizație. 

Uneori este vorba despre comitetul de membri. Alteori 
despre comitetul pentru relații guvernamentale sau despre 
cel pentru educaţie sau pentru strângere de fonduri. Ori- 
care ar fi acesta, află care dintre comitete pare a avea cel 
mai mare impact asupra sănătății și creșterii organizației și 
apoi oferă-te voluntar pentru a lucra în acel comitet. 
Aproape întotdeauna se va găsi un loc liber pentru cineva 
care este dispus să ajute. 

E Donează-ţi timpul 


Atunci când participi la întâlnirile comitetului, dezvoltă-i 
obiceiul de a ridica mâna. Oferă-te voluntar pentru sar- 
cini, să scrii unele rapoarte ori pentru oricare altă muncă 
ce trebuie îndeplinită. 

Regula este aceasta: În fiecare organizație, mai puţin 
de 10% dintre oameni realizează cea mai mare parte a 
lucrurilor. În orice comitet, mai puţin de 20% dintre 
oameni fac mai mult de 80% din munca din acel comitet. 
Scopul tău este să te numeri printre acei 10-20%. 

Cele mai importante comitete atrag cei mai buni și mai 
importanți oameni din asociație. Aceștia reprezintă genul 
de oameni pe care dorești să îi ai în grupul tău de referință 
și cu care vrei să formezi relații. Constituie genul de 
oameni al căror nume îl dorești pe lista ta de cunoștințe și 
în rețeaua ta profesională. 


Bi Acţionând pentru colegii tăi 


Unul dintre cele mai mari avantaje în a lucra voluntar 
într-un comitet pentru asociaţia ta este acela că ai ocazia 
să-ți arăţi talentele în fața colegilor tăi, dar fără a încerca 
vreodată să îi impresionezi sau să îi determini să îți dea 
sau să facă ceva pentru tine. 

De fiecare dată când accepţi o responsabilitate și ţi-o 
îndeplinești complet, ei observă acest lucru în tăcere. Se 
poate ca ei să nu spună nimic, în afară de mulțumirile sau 
felicitările ocazionale, dar vor reține, iar aceste lucruri îţi 
vor fi foarte utile mai târziu. 


© invaţă să vorbești 
cu încredere de sine în public 


Dacă îţi este teamă să vorbești în public, ar trebui să-ți 
întocmești un plan, chiar acum, legat de cum poți scăpa 

de această frică. Abilitatea ta de a face o prezentare în fața 
unui grup mic de persoane sau de a te ridica și a vorbi sau 
de a prezida o întâlnire pentru un grup mai numeros te 
poate aduce mai mult în atenţia oamenilor care te pot 
ajuta decât orice alt lucru pe care l-ai putea realiza. 

Din fericire, vorbitul în public este o abilitate pe care o 
poți deprinde prin practică. De-a lungul anilor, le-am 
recomandat călduros oamenilor să urmeze un curs Dale 
Carnegie sau Toastmasters International. Ambele sunt 
deschise pentru toată lumea și disponibile oriunde. 

Atunci când te înscrii într-una dintre aceste organizații 
de renume, conducătorii lor te vor pregăti foarte bine să 
vorbeşti în public. Îți vor arăta cum să proiectezi un discurs — 
cu început, cuprins și încheiere. Îți vor explica modul în 
care să vorbești într-o varietate de situaţii. Şi, cu cât îţi vei 
îmbunătăţi abilitatea de a vorbi, conform Legii Atracţiei, cu 
atât vei atrage mai mult oameni și oportunități de a vorbi 
în fața unor grupuri mai mari și mai numeroase. 


Ei Caută modalităţi de a contribui 


lată un lucru foarte important pe care l-am învăţat. Din 
cauza egoismului, marea majoritate a oamenilor se gân- 
dește mereu la cum ar putea avea câștiguri imediate din 
orice interacțiune cu alți oameni. Dar acest lucru nu este 
valabil pentru tine. Scopul tău este să cauţi modalități de 
a contribui, trebuie să se axeze pe găsirea unor modalități 
de a contribui. 

Aceasta pare să fie strategia folosită de cei mai mulți 
oameni de vârf. De-a lungul anilor am lucrat cu mulți 
oameni bogaţi. Nu voi uita niciodată cum un miliardar s-a 
întors către mine la sfârșitul unei întâlniri și m-a întrebat 
în particular: „Pot face ceva pentru tine?“ Mai târziu, o 
altă persoană, a cărei avere era de 500 de milioane de 
dolari, mi-a pus aceeași întrebare: „Te pot ajuta cumva?“ 

Atunci când am început să lucrez pentru un bărbat a 
cărui avere se ridica la peste 800 de milioane de dolari, el 
m-a întrebat, la a doua sau a treia noastră întâlnire, dacă 
putea face ceva din poziţia sa pentru a mă sprijini în viața 
mea personală. Deși nu m-am putut gândi la nimic, acel 
simplu gest mi-a câștigat loialitatea pe viață. De-a lungul 
anilor, am observat că, la toate nivelurile societăţii, mulți 
oameni importanţi au ajuns acolo căutând mereu moda- 
lități de a-i ajuta pe ceilalți. 


Bi Aplicând legea 


Iată una dintre cele mai mari descoperiri din toate tim- 
purile: Cu cât oferi mai multe fără a te aștepta la recompense, 
cu atât vei primi mai mult din cele mai neașteptate surse. 

Cei mai mulți oameni cred că, dacă fac ceva bun pentru 
o persoană sau un grup ori contribuie în vreun fel, 
răsplata ar trebui să vină direct de la acea persoană sau de 
la acel grup. Dar universul nu funcționează astfel. Atunci 
când faci un lucru drăguţ pentru altcineva, activezi Legea 
Atracţiei. Întrucât este o lege, nu trebuie să-ți faci niciodată 
probleme în legătură cu răsplata. Atât timp cât vei conti- 
nua să semeni bunătate, universul va avea grijă de recoltă. 
Lucrurile bune îţi vor veni, de cele mai multe ori, dintr-o 
sursă complet neașteptată, la un moment cu totul inopi- 
nat. Trebuie doar să te asiguri că vei contribui în conti- 
nuare. Rezultatul va veni de la sine. 


E Cei mai buni oameni 


În calitatea mea de orator profesionist, lucrez cu 
oameni și cu asociații de pe întreg teritoriul SUA. Cei mai 
buni și mai talentaţi oameni din fiecare asociaţie sunt, fără 
excepție, cei care participă la aproape fiecare întâlnire. 
Oamenii de vârf sunt cei care își alocă mereu timp și fac 

sacrificiul de a fi acolo. Ei sunt cei care fac parte întotdea- 
una din comitete și se oferă să ajute în orice fel. 

Am observat un fenomen interesant. În fiecare an, un 
membru al asociaţiei este ales președinte național. În 
această calitate, membrul respectiv va trebui să petreacă 
mult timp călătorind voluntar prin Statele Unite în intere- 
sul asociației, fără a fi remunerat. 

Ai putea să crezi că aceste călătorii vor afecta capaci- 
tatea acelei persoane de a-și asigura existența. Dar se pare 
că se întâmplă un fenomen invers. Toţi președinții de aso- 
ciaţii cu care am vorbit au descoperit că au câștigat mai 
mulți bani, au avut o evoluție mai bună în carieră și au 
progresat mai mult în domeniul lor de activitate în anul în 
care au început să lucreze pentru asociație decât în orice 
alt an din viaţa lor. 

Cu cât contribui mai mult, fără a te aștepta la recom- 
pense, cu atât vei primi mai mult din cele mai neașteptate 
surse. lar tu controlezi în întregime ceea ce aduci drept 
contribuţie. Universul va avea grijă de celelalte lucruri. 


Tine evidenţa 


Harvey Mackay spunea în programul său audio, How 
to Build a Network of Power Relationships (Cum să-ți constru- 
iesti o rețea de relaţii puternice), că cel mai important cuvânt 
care nu se afla în dicționar (la acei moment) era „Rolodex“ 
(lista de cunoștințe). El pretindea că, dacă Rolodex-ul tău 
ar fi suficient de mare, nu ar trebui să dai niciodată mai 
mult de două telefoane pentru a intra în legătură cu ori- 
cine din SUA. Harvey Mackay are un Rolodex cu mai 
mult de patru mii de nume pe care le-a adunat de-a lun- 
gul anilor. El a descoperit că cel puțin una dintre aceste 
persoane are acces direct la oricare altă persoană cu care 
ar dori să comunice, inclusiv președintele Statelor Unite. 

Alianţa ta inteligentă 


După decenii în care i-a studiat pe cei mai bogaţi 
oameni din America, Napoleon Hill a concluzionat că for- 
marea unei reţele inteligente este un pas important către 
prosperitate. Crearea unui grup inteligent sau participarea 
în cadrul său permite nenumăratelor persoane să ajungă 
de la sărăcie și obscuritate la succes și confort material. 

De aceea, baza reţelei tale personale de contacte ar 
trebui să fie, chiar înainte de a începe să te alături unor 
grupuri și organizaţii, rețeaua ta inteligentă. Acesta este 
un grup mic de patru sau cinci persoane cu care te întâl- 
nești și vorbeşti în mod curent. 

Să te întâlnești în mod regulat, o dată pe săptămână 
sau chiar mai des, cu oameni care gândesc ca tine este 
cheia succesului unui grup inteligent. Nu te îngrijora dacă 
ești egoist în aceste relaţii. Include în acest grup redus 
doar oamenii pe care îi poți ajuta (și care te pot sprijini). 


Preia inițiativa 

Începi formarea unui grup inteligent prin abordarea 
uneia sau a două persoane pe care le placi și le admiri și 
care par a avea aceeași atitudine pozitivă ca și tine. Ele pot 
activa în domeniul tău sau în altul. Pot fi mai în vârstă sau 
mai tinere decât tine, de același sex sau nu. Nu contează 
atâta vreme cât există o afinitate între voi. 

Cele mai importante caracteristici ale lor sunt acelea că 
au atitudini mentale pozitive și că sunt, în general, opti- 
miste în legătură cu ele și cu viaţa lor. Ar trebui să aibă 
obiective proprii asupra cărora să lucreze în fiecare zi. A+ 
trebui să aibă spiritul liber și să fie curioase. Ar trebui să 
creadă în dezvoltare personală și să citească deja cărți, să 
asculte programe audio și să participe la cursuri și la 
seminarii. 

ii Mobil sau structurat 


Atunci când te întâlneşti cu membrii unui grup inteli- 
gent, poți avea sau nu un plan de lucru. Întâlnirile 
voastre pot fi structurate sau nu. Puteţi vorbi despre 
subiecte generale sau specifice. Despre ceea te intere- 
sează pe tine sau pe ei. Nu contează. Simplul fapt că îţi 
petreci timpul în jurul altor oameni pozitivi îți dă 
energie, te face mai creativ și mai entuziast în legătură cu 
orice activitate depusă. 

Un element important al unui astfel de grup este veselia 
de care vă bucurați împreună. Aceasta reprezintă măsura 
cheie a calităţii oricărei relații. Oamenii care râd mult 
împreună se plac mai mult. De obicei, ei își acordă mai mult 
ajutor reciproc. Oamenii pe care îi placi cel mai mult în viață 
vor fi mereu cei cu care râzi și glumești cel mai mult. 


E Doi oameni împreună 


Cel mai important grup inteligent pe care îl vei forma 
vreodată este împreună cu soțul/soţia sau partenerul /a 
tău/ta. Un soţ și o soție sau un cuplu pot reprezenta cel 
mai puternic grup inteligent. Atunci când doi oameni sunt 
în perfectă armonie unul cu altul și își sprijină reciproc 
speranţele și visurile, ei formează o combinaţie puternică 
ce permite fiecăruia dintre ei să realizeze mult mai mult 
decât ar fi făcut separat. 

Oamenii care au relații excelente cu persoana pe care o 
descriu ca fiind prietenul/prietena lor cel/cea mai bun(ă) sunt 
printre cei mai fericiţi, mai împliniți și mai de succes 
oameni din societatea noastră. Doi oameni împreună pot 
crea lucruri minunate pentru amândoi. 

Si Grupuri multiple 


Poţi avea mai mult de o reţea inteligentă. Unii oameni 
au o astfel de rețea în propriile familii. Alţii întrețin astfel 
de alianţe cu oamenii care practică aceleași sporturi sau 
au un hobby similar. Tu ar trebui să ai neapărat o rețea 
inteligentă, care să fie concentrată specific pe meseria sau 
cariera ta. Poţi avea chiar reţele interconectate cu oameni 
cu care ești implicat în mai mult de un domeniu. 

Cu cât interacţionezi mai mult cu alţi oameni pozitivi, 
cu atât vei fi mai productiv și optimist. Dacă vei vorbi și 
îți vei împărtăși constant ideile și experienţele cu alții, vei 
beneficia de ideile și experienţele lor și vei reuși să îți 
mentii o perspectivă sănătoasă asupra a ceea ce faci. 


Bi Păzește-ţi timpul 


Cel mai valoros bun al tău îl reprezintă timpul, iar 
relaţiile cu oamenii îți consumă mult din acesta. Numărul 
de relații de o calitate ridicată pe care le poți forma și men- 
ține este limitat. Pur și simplu, nu există suficiente ore pe 
zi sau zile pe lună. Trebuie să fii selectiv cu oamenii cu 
care te asociezi și să îi alegi atent. 

Baronul de Rothschild afirma în ale sale Maxims for 
Success (Maxime pentru succes): „Să nu îţi faci cunoștințe 
inutile.“ 

Acest lucru poate suna putin rece, dar adu-ţi aminte că 
viața ta este prețioasă și alcătuită din minutele și orele 
fiecărei zile. Nu îţi poti permite să ţi-o irosești în relații cu 
persoane pe care nu le poți ajuta și care nu te pot sprijini, 
pentru a trăi și a te bucura de o viaţă mai bună. Trebuie să 
îți protejezi timpul cu atenție. Benjamin Franklin a spus: 
„lubești viața? Atunci, nu irosi timpul, pentru că din acesta e 
alcătuită viata.” l 

Bi Fii selectiv în alegerile pe care le faci 


Mulţi oameni de succes sunt descriși ca fiind „singu- 
ratici“. Totuși, acest lucru nu înseamnă „cu totul singuri“. 
Ei nu sunt indivizi izolați, anti-sociali. Singurătatea lor 
constă în faptul că sunt foarte selectivi cu persoanele cu 
care își petrec timpul. Ei nu beau cafea cu oricine se află 
în preajmă și nu mănâncă la prânz cu oricine se întâmplă 
să iasă pe ușă în același moment. Ei își construiesc și își 
menţin cu atenţie relații de o calitate ridicată și evită în 
mod diplomatic oamenii negativi care ar putea să îi tragă 
în urmă. 

Dacă asocierea cu oameni pozitivi reprezintă cheia 
succesului, atunci trebuie să stai și să te menţii deoparte 
de oameni negativi sau „toxici“. Oamenii negativi repre- 
zintă sursa primară a celor mai multe motive de neferi- 
cire. Problemele cu astfel de oameni constituie, probabil, 
cele mai mari surse de stres și frustrare pentru tine. 
Oamenii negativi îți diminuează mai mult bucuria de 
viață decât orice alt factor. 

Este mult mai ușor să îţi revii după o pierdere finan- 
ciară sau după schimbări în cariera ta decât dacă ar fi să ai 
de-a face cu oameni negativi în munca sau în viața ta 
personală. O relaţie puternic negativă poate fi suficientă 
pentru a-ți reteza toate șansele de a-ți atinge potențialul 
deplin în carieră. Alege-ti relaţiile cu grijă. 


Bi Caută-ţi un mentor 


Cei mai mulți oameni de succes au mentori în diferite 
etape ale vieții lor. O persoană pe care o cunoști și care te 
știe și te ajută în mod regulat îți determină adesea suc- 
cesul în viață. Un mentor potrivit într-un moment opor- 
tun te poate scuti de nenumărate greșeli și de ani de 
muncă intensă. 

În fiecare stadiu al vieţii tale poți beneficia de sfatul și 
experiența cuiva mai experimentat decât tine. Oamenii 
care m-au ghidat și mi-au oferit sfaturi în diverse etape, în 
timp ce mă maturizam și intram în lumea afacerilor, 
mi-au afectat semnificativ viața. Și acest tip de relație 
poate avea un impact major asupra succesului tău. 

Cei mai mulți oameni nu știu exact cum funcționează 
relațiile de coaching. Un mentor este precum un unchi. 
Adică un prieten mai în vârstă, o persoană mai înțeleaptă 
și mai experimentată decât tine, care îţi va da sfaturi și te 
va ghida din când în când. Un mentor te poate ajuta să 
eviţi capcane care îţi pot influența negativ cariera sau te 
pot trage înapoi. 


Ei Dezvoltă-ţi o strategie 


De cele mai multe ori, cei mai buni mentori potenţiali 
se dovedesc oamenii de succes care sunt deja foarte ocu- 
pați. Să-l abordezi pe unul dintre ei necesită strategie și 
planificare. lată ce trebuie să faci. 

Atunci când te hotărăști că ai dori ca o anumită per- 
soană să îţi fie mentor într-un anumit domeniu, ar trebui 
să o contactezi în legătură cu o întrebare sau o nevoie spe- 
cifică. Cei mai mulți oameni de succes se arată deschiși în 
a-i ajuta pe ceilalți care își doresc să aibă și ei succes, dar 
sunt ocupați. Nu au mult timp. Nu ar trebui să ceri mai 
mult de 10 minute. 

Cea mai bună modalitate de a aborda un mentor poten- 
tial pentru prima dată este cu ajutorul unei liste scurte de 
întrebări-cheie, la care ai nevoie de răspunsuri pentru a te 
ajuta să iei decizii în viaţa și cariera ta actuală. Nu aborda 
un mentor punându-i întrebări personale despre viața sa 
ori experienţele sale. Oamenii ocupați nu sunt interesați să 
își împărtășească cele mai intime experiențe și sentimente 
cu persoane pe care nu le-au mai întâlnit. 

Caută compatibilităţi 


La prima voastră întâlnire, punându-i câteva întrebări 
specifice, testezi terenul. Ceea ce cauţi este o anumită 
formă de chimie. Mai exact o persoană pe care să o placi, 
să o respecţi și cu care să te simti confortabil și care, la 
rândul ei, să te placă și să fie dispusă să te ajute în viitor. 

Din această cauză, trebuie să începi ușor. Trebuie să 
soliciți doar câteva minute și apoi să îţi continui treburile. 
Trebuie să ceri un sfat specific în legătură cu o situație 
specifică. Trebuie să ai respect, să fii prietenos și să te 
comporți profesionist. 

Iată cheia pentru a dezvolta relaţia între tine și mento- 
rul tău. Atunci când ţi se dă un sfat, urmează-l. Nu soli- 
cita un sfat anume pe care să nu îl folosești, iar apoi să te 
întorci pentru a solicita altele. Acest lucru nu face decât să 
demonstreze mentorului tău potențial că îi irosești timpul. 

În schimb, dacă această persoană îţi sugerează să acţio- 
nezi într-un anumit fel, conformează-te imediat. Dacă 
mentorul îți propune să citești o carte, du-te și citește-o. 
Dacă îţi zice să asculţi un program audio, du-te și ascultă-l. 
Dacă îţi spune să participi la un anumit curs, înscrie-te la 
curs și urmează-l. 


E Respectă-i timpul 


Mulţi oameni mă contactează și mă roagă să le fiu 
mentor, nu numai din Statele Unite și din Canada, dar și 
din alte țări. În afară de faptul că sunt extrem de ocupat, 
le refuz respectuos invitaţiile, din cauza abordărilor lor. Ei 
mă sună sau îmi scriu că doresc ca eu să le gestionez com- 
plet viețile. Vor ca eu să îmi petrec multe ore din timpul 
meu ghidându-i, consiliindu-i și ajutându-i în meseriile 
sau carierele lor. 

Adevărul e că un mentor potenţial este, de obicei, 
foarte ocupat și nici nu se poate gândi la posibilitatea de 
a-și petrece perioade mari de timp cu un străin. 

Totuși, dacă nu ești atât de insistent și urmezi sfaturile 
date de mentor, această persoană poate ajunge la conclu- 
zia că este util să investească în tine. Ea poate fi dispusă 
să-și petreacă și mai mult timp cu tine. Într-un final, se 
poate dezvolta o relaţie foarte bună între voi doi. 

Poţi avea mai mult de un mentor în același timp și 
chiar mentori consecutivi. Acest lucru înseamnă că, odată 
ce un mentor și-a atins scopul în ghidarea ta, este adesea 
timpul să mergi mai departe și să ajungi la un alt mentor 
care se află, în plus, într-un stadiu superior față de primul 
tău mentor. 


Bi Opune-te entropiei relaţiei 


Tendinţa naturală a tuturor relaţiilor este către entropie. 
O relaţie entropică înseamnă că rămâne fără energie dacă 
nu este reînnoită continuu. Oamenii încetează să facă 
lucrurile pe care le-au realizat anterior pentru a stabili 
contactul la începutul său. Ei muncesc foarte mult pentru 
a crea relația și apoi consideră că e firesc ca legătura să fie 
așa cum este. Uită să comunice cu cealaltă persoană. Ei 
presupun doar că lucrurile se desfășoară-normal și că nu 
sunt necesare eforturi suplimentare pentru a menţine acea 
relație. De cele mai multe ori, este mai probabil ca bărba- 
ților să li se întâmple acest lucru. 

Dar toate relațiile depind de timpul investit pentru 
menţinerea lor. Poţi crește valoarea unei relaţii numai 
investind mai mult timp în aceasta. Acest lucru se aplică 
relației cu partenerul/partenera ta, cu copiii tăi, cu 
membrii personalului tău, dar mai ales relaţiilor cu prie- 
tenii și asociații tăi la un nivel personal și profesional. 

Nu există nicio alternativă la timpul personal investit 
în construirea și menținerea unei relații. Trebuie să fii 
atent la apariția entropiei într-o relaţie și să muncești 
constant pentru a o contracara. 


si Clienţi pe viață 


În afaceri este un lucru obișnuit ca o persoană să mun- 
cească foarte mult pentru a câștiga un client pentru prima 
dată și a construi relaţia inițială. Totuși, odată ce relația a 
fost stabilită, omul de afaceri începe să considere că acel 
client este unul sigur și muncește pentru a consolida noi 
relații care nu sunt foarte bine stabilite. Apoi, șase luni 
mai târziu, acel om de afaceri este uimit să descopere că, 
până la urmă, clientul său a plecat la un competitor. 

Ca om de afaceri, relaţiile tale cu clienţii sunt unele 
dintre cele mai importante bunuri pe care le dezvolți și le 
menţii de-a lungul carierei tale. Odată ce ai investit timp 
și energie necesare pentru a dezvolta o relație cu un client, 
este esenţial să dezvolți un plan pentru menţinerea legă- 
turii. Trebuie să te asiguri că faci tot ce este necesar pentru 
a o menţine activă și în evoluţie. 


Æ Legea Efortului Indirect 


Există câteva principii care se aplică construirii și men- 
tinerii de relații de orice fel. Cea mai importantă este, 
poate, Legea Efortului Indirect. Această normă stipulează 
că obţii lucruri de la oameni mai mult indirect decât direct. lată 
câteva exemple ale acestui principiu: 

Dacă vrei să ai un prieten, modalitatea directă este să îi 
faci pe oameni să te placă. Acest lucru funcționează rare- 
ori. Modalitatea indirectă este să fii prieten, să îi tratezi pe 
oameni într-un mod prietenos, fără să te aștepți să pri- 
mești ceva în schimb. 

Dacă vrei să îi impresionezi pe ceilalți, modalitatea 
directă constă în a le povesti despre realizările tale și în a 
le arăta cât de deștept ești. Modalitatea indirectă, care 
este mai rapidă și mai eficientă, e să fii impresionat de ei. 
Cu cât arăţi mai mult că ești impresionat de cineva, cu 
atât mai mult va considera acea persoană că reprezinți o 
persoană care merită admirată. 

Modalitatea indirectă de a-i face pe oameni să te placă 
ar fi ca tu să îi placi întâi. Calea pentru a-i face pe oameni 
să te admire și să te respecte este ca mai întâi tu să îi 
admiri și să îi respecţi. 


Legea Compensaţiei 


Legea Compensaţiei pare să se aplice direct în cazul 
relațiilor. Această normă stipulează că obţii ceea ce dai și 
cu cât oferi mai mult, cu atât obţii mai mult. Cu cât faci mai 
multe lucruri pentru alți oameni, cu atât alți oameni vor 
face mai multe iucruri pentru tine. Atunci când te oferi să 
îi ajuţi sau să îi servești pe ceilalţi, ei vor dori să te ajute 
sau să te servească. Este vorba de efectul de bumerang. 
Într-un final, culegi ce ai semănat. 

Ne aflăm într-o perioadă în care oamenii mai mult dau 
decât obţin. Fiecare persoană are o dorinţă intensă de a 
acționa bilateral în relaţiile cu ceilalți. Dorim să răspun- 
dem la fel atunci când un lucru frumos a fost făcut pentru 
noi. Intenționăm să îi răsplătim pe oameni pentru orice 
act de bunătate sau favoruri. Nu vrem să simțim că le 
suntem obligați celorlalți. Nicăieri nu este mai important 
acest principiu decât în relaţii. 

Există mulți oameni care cred că drumul spre succes 
constă în a se alătura altor oameni de succes și apoi a 
exploata această relație. Această strategie funcționează 
rareori. Este mult mai bine ca tu să devii genul de per- 
soană în jurul căreia își doresc ceilalți oameni să fie. 

Atunci când începi să lucrezi asupra ta și devii o persoană 
mai bună, oameni mai buni vor dori să se asocieze cu tine. 
Aceasta este modalitatea indirectă. 


E Să te căsătorești cu o persoană bogată 


Uneori oamenii spun că vor să se căsătorească cu o 
persoană bogată. Dacă îţi dorești să închei o căsătorie cu o 
persoană bogată, conform Legii Efortului Indirect, ar 
trebui mai degrabă să începi să lucrezi asupra ta pentru a 
deveni genul de bărbat sau de femeie cu care o persoană 
bogată și-ar dori să se căsătorească. Ar trebui să devii 
foarte bun în ceea ce faci și să-ți dezvolți manierele unei 
persoane extraordinare. Îmbunătăţirea vieții și a perspec- 
tivelor tale începe cu perfecționarea interiorului tău. 

Există multe studii despre cei care au urcat pe scara 
socială, oameni care s-au înscris în cluburi și organizații în 
încercarea de a se asocia cu alți oameni de succes. Inva- 
riabil, ei au eșuat. De ce? Întrucât cei care se aseamănă se 
adună. Oamenii se simt atrași în mod natural de cei aflați 
la același nivel ca și ei. Dacă nu te-ai dezvoltat suficient 
pentru a atinge un anumit stadiu în domeniul tău, nu poți 
să o iei pe scurtătură și să te asociezi cu oameni de un 
nivel mai ridicat. Ei nu vor fi interesaţi de tine, iar tu vei 
ajunge doar să pari și să te simţi prost. 


E Relaţiile reprezintă totul 


Reţine această idee importantă, că relațiile reprezintă 
totul. Scopul tău este să devii o persoană care creează relații. 
Ar trebui să cauţi toate ocaziile — în grupurile personale 
de referinţă, în rețelele inteligente, în cluburile și asocia- 
tiile tale și cu mentorii tăi — de a forma și de a menţine 
relații de o calitate ridicată. 


PUNE OAMENII PE PRIMUL LOC 183 


Cei mai mulți oameni de succes datorează succesul lor 
faptului că, la un moment anterior, au făcut efortul de a 
stabili și de a menţine o anumită relație care, într-un final, 
s-a dovedit a fi foarte utilă. Li s-au deschis uși și li s-au 
creat oportunități care le-au salvat ani de muncă intensă. 
Şi acest lucru ţi se poate întâmpla și ție dacă folosești rela- 
ționarea creativă în fiecare etapă din cariera ta. 

Atunci când vei ști că Rolodex-ul tău conţine sute de 
nume valoroase la care poţi apela, pentru că ai construit 
deja o relaţie cu acești oameni, vei experimenta un senti- 
ment extraordinar de putere personală și de încredere. Vei 
începe să te simţi de neoprit. 


„ EXERCIŢII DE ACȚIUNE 


1. Întocmește o listă cu 10 persoane pe care ar fi util să 
le cunoşti. Scrie-i fiecăreia dintre ele o scrisoare feli- 
citând-o pentru un lucru pe care tocmai l-a făcut. 


2. Selectează trei persoane cu care poți forma un grup 
inteligent concentrat în jurul carierei. Invită-le să vă 
întâlniți săptămânal la micul dejun sau la prânz. 


3. Înscrie-te în cel puţin o asociaţie în care se ţin ședințe 
regulate în comunitatea ta și participă la fiecare dintre 
reuniuni. Oferă-te voluntar pentru a lucra într-unul 
dintre aceste comitete și implică-te. 


4. Examinează-i pe fiecare dintre oamenii cu care te 
asociezi în mod obișnuit, atât în afaceri, cât și pe 
plan social. Sunt aceștia oamenii potriviți pe care să 
îi ai ca membri ai grupului tău de referință? 


5. Dezvoltă-ţi un plan de dezvoltare personală pentru 
a te pregăti să devii genul de persoană cu care ai dori 
să te întâlnești și să-ți petreci timpul. Preia controlul 
asupra propriului viitor. 

6. Urmează un curs Dale Carnegie de vorbit în public sau 
înscrie-te la un seminar Toastmasters International. 
Invaţă să vorbești cu ușurință. 


7. Opune-te entropiei relației; menţine relații constante 
cu cei mai importanți oameni din viața ta personală 
și profesională. Sună sau vizitează pe cineva astăzi. 


8 


Gândeşte ca un geniu 


Profită de fiecare gând, de fiecare idee 
care îți vine în minte. Fă-o să functioneze 
și să producă pentru tine. Gândeste-te la 
lucruri nu așa cum sunt, ci așa cum ar 
putea să fie. Nu visa doar, ci creează! 


MAXWELL MALTZ 


Ești un geniu potențial. Creierul tău incredibil are mai 
mult de 18 miliarde de celule, iar fiecare dintre acestea 
este conectată cu alte 20 000 de celule. Ceea ce înseamnă 
că numărul de posibile gânduri pe care le-ai putea avea e 
mai mare decât toate moleculele din universul cunoscut. 

Ai capacitatea de a învăţa cu o viteză incredibilă și de 
a reține mai multă informaţie decât îţi poţi imagina. Se 
spune că „atunci când moare o persoană educată, este ca și cum 

yu 


ar fi arsă o bibliotecă”. Această bibliotecă potenţială e conți- 
nută între urechile tale. 


Æ Originile bogăției 


De-a lungul istoriei omenirii, valoarea a fost reprezen- 
tată de pământ, muncă, mobilă, capital, mașini, lucruri și 
alte bunuri fixe. Războaie și revoluţii au fost purtate pen- 
tru controlul lor. Creatorii principali de valoare. au fost 

acei oameni care au putut combina aceste resurse variate 
pentru a produce produse și servicii pentru piaţă, 

Totuși, în secolul XX, am văzut schimbări care au avut 
loc cu o viteză incredibilă. În anul 1900, 50% din populaţia 
americană locuia în ferme și producea mâncare pentru 
cealaltă jumătate care locuia în orașe. Astăzi, mai puţin de 
3% din populaţie trăiește la ferme și produce nu numai 
mâncare pentru toți americanii, dar și uriașe cantități 
suplimentare care sunt exportate sau oferite în lumea 
întreagă. 

De la perioada agricolă s-a trecut la etapa industrială și 
apoi la epoca serviciilor și a informațiilor, iar în prezent 
intrăm în era comunicațiilor, Astăzi, sursa primară de 
valoare nu este pământul, munca sau alte bunuri fixe, ci 
cunoștințele, informaţiile și ideile. 

Cea mai mare bogăţie pe care o poți avea se găsește 
între urechile tale. Îți poţi crea un viitor nelimitat folo- 
sindu-ți puterea creierului și canalizând-o, precum un 
curent puternic, pentru a-ţi energiza viața și a obține tot 
ceea ce îţi dorești cu adevărat. 


Adevărata bogăţie de astăzi 


Cel mai bogat american din zilele noastre și, probabil, 
cel mai bogat om din lume este Bill Gates. Valoarea netă a 
companiei sale, Microsoft, o depășește pe cea a companiei 
IBM, care a intrat în lumea afacerilor de mult mai mulţi 
ani. Microsoft se bazează în întregime pe puterea minţii. 
Această companie creează valoare prin faptul că ușurează 
modalitatea de a procesa digital informaţiile în interiorul 
calculatoarelor și de la un calculator la altul prin linii tele- 
fonice, sisteme wireless și sateliți. 

Dacă ai o companie, bunurile tale cele mai de preț se 
întorc acasă în fiecare seară la sfârșitul zilei de lucru. 
Chiar dacă clădirea ta ar arde în întregime, dar oamenii ar 

fi salvaţi, ai putea să traversezi strada și să îţi începi 
afacerea din nou. Bunurile cele mai de preţ ale unei orga- 
nizații și ale oricărei persoane sunt reprezentate de abili- 
tatea de a gândi și de a aplica acea gândire în scopul de a 
obține rezultate pentru care alți oameni vor plăti. Capaci- 
tatea de a crea bogăţie este determinată mai degrabă de 
puterea mentală și nu de cea fizică. 


Bi Capitalul de început 


În generațiile trecute, o persoană avea nevoie de mulți 
ani pentru a acumula suficient capital, astfel încât să 
demareze și să dezvolte o afacere de succes în producție 
sau în servicii. Astăzi, o asemenea investiție majoră în 
bunuri fizice poate reprezenta un risc. O schimbare în teh- 
nologie în cealaltă parte a lumii poate face ca o fabrică de 
producție în valoare de 100 de milioane de dolari să 
devină învechită în doar câteva luni. 

Dar ceea ce ai între urechi poate fi nepreţuit. Are capa- 
citatea de a fi folosit la numeroase aplicaţii și întrebuin- 
țări. Este portabil în întregime. Are însușirea de a fi versa- 
til. Este flexibil și poate fi mărit aproape fără limite, dacă 
înveți cum. 

Un imigrant poate sosi pe un aeroport din Statele 
Unite cu abilitatea, în capul său, de a crea o industrie de 
un miliard de dolari. El poate ajunge la vamă, să-și des- 
chidă mâinile și să spună: „Nimic de declarat“, iar apoi să 
continue să meargă. Bunurile sale sunt reprezentate de 
cunoștințele și abilitățile sale. Mulţi dintre cei mai de 
succes și cei mai respectați întreprinzători și oameni de 
afaceri din America au sosit astfel. 

Cunoștinţele reprezintă 
resursa cea mai mare 


Astăzi, sursa primară de valoare o reprezintă Cunoș- 
tintele. Întrucât nu există nicio limită în volumul de cunoș- 
tințe pe care îl poți acumula, la fel e și în cazul cantităţii de 
valoare pe care o poţi crea. Poţi începe oriunde te-ai afla, 
indiferent de mediul din care provii, să-ţi dezvolți bunu- 
rile mentale. Poţi începe să lucrezi astăzi asupra abilității 
tale de a acţiona și de a obține rezultate pentru care ceilalți 
vor plăti. 

Lucrul extraordinar în ceea ce privește cunoștințele 
este acela că pot fi reproduse de sute de mii, uneori de 
milioane de ori, fără a-și pierde valoarea. Reprezintă 
singurul produs care poate avea aplicaţii infinite. Dacă tu 
sau altcineva vine cu o nouă idee de a face ceva mai 
repede sau mai bine, acea idee se poate răspândi imediat 
în jurul lumii și să ajungă astfel în mâinile a milioane de 
alți oameni care o pot folosi pentru a-și îmbunătăți viața și 
munca. lar tu nu ai pierdut nimic. ideea încă mai are 
valoarea inițială pentru tine. Este absolut incredibil. 


= Bunurile fixe versus puterea minţii 


Astăzi, corporaţiile noastre bancare și financiare 
încearcă să facă trecerea la cunoștințe ca bun. Băncile, de 
exemplu, împrumută bani astăzi numai pentru bunuri 
fixe, lucruri care pot fi evaluate ca garanții și vândute ulte- 
rior pentru a replăti împrumutul. Totuși, bunurile reale 
ale unei companii nu sunt cele tangibile, ci reprezentate 
de abilitatea de a gândi a oamenilor care își desfășoară 
activitatea în cadrul lor. De puterea mentală combinată a 
echipelor de experți care lucrează acolo pentru a rezolva 
probleme, a crea inovații și a produce bunuri și servicii 
pieței competitive. 

Îndemânarea ta de a-ți folosi puterea minţii și de a-ţi 
descătușa potențialul creativ este absolut esențială pentru 
a avea succes. Astăzi, cunoaștem mai multe lucruri decât 
înainte despre modurile în care poți deveni mai inteligent. 


53 Diferenţele mici 
conduc la rezultate mari 


Adesea, mici îmbunătăţiri în modul în care gândești și 
acționezi pot conduce la performanţe semnificative în 
rezultatele pe care le ai. Nu este necesar să urmezi o uni- 
versitate și să ai ani de educaţie pentru a obține cunoștințe 
la nivelul la care să obţii succese notabile. Uneori, schim- 
bări foarte mici în ceea ce faci chiar în prezent, exact acolo 
unde ești, pot genera rezultate uimitoare. 

lată un exemplu. Dacă un cal aleargă într-o cursă și 
câștigă la o distanță de un nas, acesta obține de 10 ori 
premiul în bani față de cel ajuns pe locul doi. Oare acest 
lucru înseamnă că acel cai care ajunge primul este de 10 ori 
mai rapid? Este de două ori mai rapid? Cu 10% mai rapid? 
Nu, calul care câștigă este doar cu un nas mai rapid. 

În mod similar, faptul că posezi o mică informație la 
momentul și în locul potrivit îți permite să ai o diferență 
extraordinară într-o anumită situație. Adesea, o singură 
idee îți poate schimba întrega viață sau carieră. 


i Evită capcana inteligenţei 


Oamenii cu cel mai mare succes din ziua de astăzi sunt 
aceia care investesc continuu în a învăţa și a-și extinde 
baza de bunuri intelectuale. Ei sunt deschiși la idei și la 
abordări noi. O greșeală majoră pe care o fac mulți 
oameni, mai ales cei care au terminat facultatea, constă în 
aceea de a considera că tot ceea ce cunosc la acel momeni 
este tot ce poate fi știut despre un anume subiect. Uneori 

ei cred că ceea ce cunosc reprezintă tot ce au nevoie să știe 
despre un subiect. 

Aceasta se numește „capcana inteligenței“, a celui care 
are rezultate scăzute, incompetentul inconstient. Sau, mai 
exact, o persoană care nu știe și nu știe că nu știe. Ea nu 
poate fi ajutată, deoarece respinge informaţiile noi. De 
aceea, pentru a deveni mai înțelept, trebuie să fii conștient 
de gradul de ignoranță în care te afli, de cât de puțin știi 
cu adevărat. 


Nu fi impresionat 


Am călătorit în multe țări și am cunoscut nenumărați 
oameni de succes extrem de inteligenți. Am vorbit cu 
mulţi milionari, multi-milionari și chiar miliardari. Am 
lucrat la cel mai înalt nivel din guvern cu unii dintre cei 
mai inteligenți oameni care au existat. Lucrul pe care toți 
acești oameni par a-l avea în comun este acela că nu devin 
niciodată impresionați de propria inteligență. De fapt, pe 
măsură ce devin mai deștepți, ei devin mai umili și se 
consideră mai puțin avizaţi ca experți în vreun fel. 

În urmă cu 700 de ani, Roger Bacon din Anglia a fost 
considerat ultimul om universal. Se credea că el cunoștea 
toate informațiile științei din acele timpuri, toate lucrurile 
care puteau fi predate academic. 

Desigur, la acea vreme, cantitatea de cunoștințe era 
limitată. Existau puţine cărți și mult mai puţini oameni de 
știință, filosofi și cercetători care scriau și predau. 


Cunoștinţele cresc exponențial 


Totuși, în zilele noastre, pare imposibil ca o singură 
persoană să cunoască totul despre un singur subiect, chiar 
dacă acesta nu este foarte larg. Gândește-te numai la 
medicina modernă. Există minţi luminate care își petrec 


GÂNDEȘTE CA UN GENIU 191 


întreaga viață studiind cum funcționează urechea internă 
sau traheea sau vreunul dintre celelalte organe ale corpu- 
lui. Și chiar dacă acești profesioniști extrem de inteligenți 
și de dedicați își petrec întreaga carieră specializându-se 
într-o anume parte a corpului, ei nu reușesc să înveţe 
niciodată tot ce poate fi însușit despre acel singur organ. 

Uneori îi întreb pe cei care participă la prezentările 
mele: „Există cineva aici care știe tot?“ Desigur, nimeni nu 
ridică mâna. Apoi încep să explic ce înțeleg eu prin a 
cunoaște tot. 

O persoană care știe tot este o persoană care simte că 
știe tot ceea ce are nevoie să cunoască despre un subiect. 
Cum poți ști dacă ai devenit o persoană care știe tot? Este 
ușor. Nu mai înveți și nu te mai dezvolți în aria ta de spe- 
cializare. Nu mai citești, nu mai asculți programe audio și 
nu mai urmezi cursuri suplimentare, 

Simplul fapt că nu mai cauţi informații noi în dome- 
niul tău înseamnă că ai căzut inconștient, accidental în 
capcana inteligenţei a celui care are rezultate slabe. Ai 
devenit fără să vrei o persoană care știe tot prin simplul 
fapt că nu mai continui să înveţi și să crești. 


Bi Răspunsurile se schimbă 


După ce le-a dat un test dificil unor studenţi absolvenţi 
de fizică de la Universitatea Princeton, Albert Einstein s-a 
îndreptat către biroul său, iar unul dintre asistenții săi l-a 
întrebat pe faimosul profesor: „Doctore Einstein, nu este 
același examen pe care Î-aţi dat și anul trecut acestor stu- 
denti?” 

Doctorul Einstein l-a aprobat și a spus: „Da, este ace- 
lași examen ca și anul trecut.“ 

Asistentul și-a făcut curaj și l-a întrebat pe marele 
fizician câștigător al premiului Nobel: „Doctore Einstein, 
cum ați putut să le dați același test doi ani la rând?“ 

Einstein a răspuns: „Deoarece, în ultimul an, răspun- 
surile s-au schimbat.“ 

În mod similar, răspunsurile tale se schimbă astăzi cu o 
viteză mai rapidă decât până în prezent. Răspunsurile din 
domeniul tău se schimbă chiar în momentul în care 
parcurgi rândurile de față. Ceea ce era adevărat în urmă cu 
un an poate să nu mai fie valabil la ora actuală, iar ce e real 
astăzi poate să nu mai fie veridic peste un an. Singurul 
mod în care te poți asigura că rămâi în vârf în domeniul 
tău constă în studierea continuă a ideilor și a cunoștințelor 
noi pentru a le compara cu ceea ce știi astăzi. 


E Sursele de inovaţie 


În cartea sa, Innovation and Entrepreneurship (Inovaţie și 
Antreprenoriat) (editura Harper-Business, 1985), Peter 
Drucker scrie că cele mai mari descoperiri în afaceri pot 
avea loc ca urmare „fie a unui succes neașteptat, fie a unui 
eșec inopinat“. 

El explică faptul că, atunci când se întâmplă ceva sur- 
prinzător sau neașteptat într-un domeniu, o persoană 
obișnuită consideră că este un eveniment întâmplător sau 
un accident. Totuși, o persoană superioară studiază fie- 
care rezultat neașteptat ca și cum ar fi un semn al unei 
tendinţe ascunse sau o indicație a unei schimbări fun- 
damentale în natura lucrurilor. 

Atunci când un experiment efectuat asupra unei bac- 
terii care se dezvolta a eșuat, deoarece o ciupercă a 
pătruns în laborator, pe vasul în care era cultura, omorând 
bacteria, asistenții de laborator erau pe punctul de a o 
arunca. Totuși, un bacteriolog, Alexander Fleming, a 
devenit curios în legătură cu ciuperca atât de puternică ce 
a putut distruge o bacterie la fel de redutabilă. Cercetările 
sale au condus la descoperirea și la dezvoltarea penici- 
linei, care a salvat milioane de vieţi în cel de-al Doilea 

Război Mondial și i-a oferit atât titlul de cavaler, cât și un 
premiu Nobel. 


i Menţine-ți mintea deschisă 


În 1975, conducerea IBM a angajat consultanţi pentru a 
studia potenţialul pieței de calculatoare personale. Ei au 
ajuns la concluzia că piața pentru calculatoare personale 
număra câteva sute de exemplare în toată lumea, în cel 
mai bun caz. Pe baza acestei informaţii, experții IBM s-au 
hotărât să-și concentreze eforturile asupra calculatoarelor 
centrale, în care erau deja lider mondial și să ignore piața 
de calculatoare personale, lăsând o companie micuță din 
Cupertino, California, numită Apple Computer, aflată la 
începuturile sale, să dezvolte această piaţă. 

Atunci când calculatoarele Apple au ajuns pe piaţă și 
au început să se vândă cu sutele și apoi cu miile, managerii 
de la IBM și-au schimbat rapid hotărârea și au decis să 
intre pe piaţa calculatoarelor mici. Și așa s-a întâmplat. 
IBM a produs un PC care a ajuns să dețină, după patru ani, 
mai mult de 50% din piața mondială de calculatoare mici. 


Bi Analizează tendinţele 


Dar informaticienii de la IBM nu au observat că exista 
o tendință majoră îndreptată spre calculatoarele mici. 
Ignorându-și succesul inițial în PC-uri (calculatoare 
personale), ei au continuat să se concentreze pe dezvol- 
tarea și vânzarea calculatoarelor centrale. În acest timp, 
din ce în ce mai mulți competitori s-au grăbit să intre în 
domeniul calculatoarelor personale, iar IBM a fost înlătu- 
rat din poziția de lider mondial. 

Conducerea IBM nu a reușit să vadă că succesul său în 
obținerea a 50% din piaţa de computere personale indica 
o tendință schimbătoare pe piaţa calculatoarelor care va 

schimba întreaga lume. Astăzi, IBM încearcă să țină pasul, 
fiind în competiție cu companii precum Dell Computer, 
Hewlett-Packard /Compag, Toshiba și altele. Deoarece 
IBM nu a urmat tendința pieţei, este puţin probabil să-și 
mai recapete vreodată poziția pe piața de calculatoare 
personale. 


E Cândește-te la viitor 


Menţine-ţi ochii deschişi. Astăzi au loc mai multe 
schimbări în jurul tău decât oricând. Oricare dintre aces- 
tea poate fi un indiciu al unei tendinţe care te poate con- 
duce la bogăţie și succes. Trebuie să fii deschis și atent la 
aceste transformări. Nimic nu rămâne la fel pentru un 
timp îndelungat. Cele mai bune oportunități ale tale îţi 
vor veni din aplicarea cunoștințelor și a puterii minţii 
pentru produse și servicii noi în viitor. 

Singurul lucru de care ai nevoie pentru a închega o 
avere îl constituie o idee care este 10% nouă. Nu îţi trebuie 
decât un produs sau o inovaţie a unui serviciu puțin mai 
bun, mai rapid sau mai ieftin decât orice altceva și poti 
ajunge repede în frunte. 

Multe dintre marile averi acumulate astăzi în Statele 
Unite și de-a lungul lumii sunt create de oameni care au 
început fără nimic. Într-o zi, ei au venit cu o idee nouă 
care le-a revoluționat sau le-a transformat domeniul de 
activitate. Care ar putea fi aceasta pentru tine? 


Ei Doi factori care te trag înapoi 


Există doi factori majori care te împiedică să-ți folosești 
mai mult inteligența naturală. Aceștia sunt psihoscleroza și 
homeostaza. Psihoscleroza reprezintă un alt nume pentru 
„atitudine rigidă“. De fapt, o stare experimentată de către 
un anumit tip de persoană inflexibilă, care nu se schimbă. 

Acest gen de persoană dezvoltă atitudini rigide în legă- 
tură cu alți oameni sau subiecte și apoi refuză să își 
schimbe opinia, proces numit adesea drept un mod 
mecanic de a gândi. Probabil că tu cunoști persoane care 
suferă de această problemă. 

Modul opus de a gândi este mai deschis și mai flexibil 
și poate fi definit drept viziune adaptabilă. Oamenii adap- 
tabili își menţin minţile deschise la informaţiile noi. Ei 
sunt curioși și interesaţi de dezvoltare și de idei inedite. Se 
concentrează mai mult asupra a ce este corect decât asupra 
persoanei care are dreptate. Sunt dispuși să renunţe la o idee 
veche dacă apare cineva care le demonstrează că o idee 
nouă are mai multă valoare. Îi preocupă mai mult faptul 
ca ideea nouă să funcționeze pentru a rezolva o problemă 
sau a atinge un obiectiv decât să aibă dreptate ei înșiși. 


Ni Trei calități ale unui geniu 


De-a lungul anilor, geniile au fost studiate intens. Una 
dintre concluziile remarcabile la care au ajuns experții este 
aceea că geniile nu sunt neapărat persoane cu un coefi- 
cient de inteligență extrem de ridicat. Ci mai degrabă niște 
oameni normali care își folosesc inteligenţa într-un mod 
superior comparativ cu oamenii obișnuiți sau chiar cu cei 
mai inteligenți. Acest lucru înseamnă că te poţi ridica la 
nivelul unui geniu dacă înveți să gândești așa cum gân- 
desc geniile. 

Geniile par a avea trei caracteristici în comun, iar tu 
poți să o dezvolți pe fiecare dintre acestea și să o înscrii în 
modul tău obișnuit de a gândi. 

În primul rând, geniile par a avea mintea deschisă: pun 
întrebări, sunt curioase, flexibile și dispuse să ia în consi- 
derare o paletă largă de posibilități atunci când analizează 
o problemă. Acest mod de a gândi adaptativ este precum 
o ușă deschisă care permite ideilor să vină din orice 

direcție sau sursă. Reprezintă modul de a gândi al unui 
geniu. lar tu îl poți învăța practicându-l. 

În al doilea rând, geniile par a aborda problemele și 
hotărârile în mod sistematic. Nu se aruncă asupra unei 
probleme asemenea unui câine care urmărește o mașină. 
În schimb, abordează fiecare situaţie dificilă punându-și 
întrebări structurate într-o ordine logică, precum rezol- 
varea unei probleme de matematică. 

În al treilea rând, geniile abordează problemele cu o 
serie de întrebări. 


E Întrebările îţi deschid mintea 


Geniile întreabă întâi: „Care este, de fapt, problema?“ și 
„De ce este aceasta o problemă în primul rând?“ Apoi 
întreabă: „Care ar fi o soluţie ideală la această problemă?“ și 
„Ce ne reţine în a aplica o astfel de soluție?“ 

Ele mai întreabă: „De ce există această situație? Cum s-a 
întâmplat? Ce a cauzat-o? Unde și când a avut loc pentru 
prima dată? Cine este implicat în împrejurarea respectivă? Care 
sunt modalitățile diferite în care am putea rezolva această 
problemă? Dintre toate mijloacele distincte, care soluție pare a 
fi cea mai acceptabilă, luând toate lucrurile în considerare?“ 

Simpul fapt că îţi pui întrebări îţi deschide mintea și îţi 
extinde opțiunile. Îți dezvoltă creativitatea și îţi stimu- 
lează imaginaţia. Întrebările îți permit să gândești mai 
eficient în legătură cu problema respectivă și să ajungi, în 
final, la o decizie mai bună. 


Trăgând concluzii 


Oamenii cu moduri de gândire mecanice tind să tragă 
concluzii. Ei văd o problemă și se hotărăsc imediat la o 
soluţie. Atunci când au loc două evenimente apropiate, ei 
presupun că una dintre întâmplări reprezintă cauza 

pentru cealaltă. Ei fac confuzie între corelație și cauzalitate. 
Odată ce au luat o hotărâre, caută dovezi care să le con- 
firme ce au decis deja. Fiind orgolioși, nu sunt dispuși 
să-și schimbe părerea. 

Se pare că există o relaţie directă între cantitatea de idei 
și abordări pe care o dezvolţi în scopul de a rezolva o 
problemă și probabilitatea să vii cu cea mai bună soluție 
pentru a o rezolva în cel mai eficient mod. Din acest 
motiv, trebuie să te disciplinezi să reziști tentaţiei de a 
trage concluzii sau de a te grăbi să judeci. Trebuie să pro- 
cedezi mai încet, precum un geniu, și să continui să îți pui 
întrebări. Trebuie să îți mentii mintea deschisă. 


Ei Creativitatea 
este un drept al tău prin naștere 


Ar trebui spus faptul că ești un organism care generează 
idei. Creativitatea este un drept al tău prin naștere. Ești un 
om extrem de inteligent, înzestrat cu un flux continuu de 
idei bune pe care le poţi folosi pentru a-ţi atinge obiective 
și a-ți îmbunătăți viața. De fapt, dacă nu ţi-ai utilizat crea- 
tivitatea mult timp, asemenea celor mai mulți oameni, 
poți să o agiţi, ca în cazul zahărului aflat pe fundul ceștii 
de cafea, stimulându-ți mintea cu metode despre care 
vom vorbi în capitolul următor. 

Există o Lege a Probabilităţilor care se aplică gândirii 
creative folosindu-ţi puterea minţii. Conform acestei 
norme, cu cât ești mai expus la mai multe idei, cu atât este 
mai probabil să fii expus la ideea potrivită atunci când îţi 
este necesară, 

Oamenii care au cel mai mare succes în zilele noastre 
sunt cei care se expun permanent la idei noi dintr-o varie- 
tate de surse. Prin contrast, oamenii fără succes sunt cei 
care continuă să vehiculeze aceleași idei învechite cu 
puțină imaginație sau creativitate. 

Ei Caută idei peste tot 


Atunci când participi la un seminar sau la o prezentare 
susținută de un expert care împărtășește unele dintre cele 
mai noi idei din domeniul său, ești adesea bombardat de 
idei noi pe care le poţi folosi pentru a-ți îmbunătăți 
diverse părţi ale existenţei. Vieţile multor oameni s-au 
schimbat complet ca urmare a faptului că au participat la 
o singură prezentare susținută de o singură persoană inte- 
ligentă, care le-a oferit o singură idee reprezentând cheia 
viitorului lor. 

Imaginează-ţi ce s-ar întâmpla dacă ai participa în mod 
regulat la cursuri, seminarii și prezentări. Ţi-ai bombarda 
continuu mintea cu idei noi care ţi-ar menține mintea 
alertă și ți-ar stimula gândurile creative. 

Oamenii creativi citesc constant, nu numai în legătură 
cu domeniul lor, ci și despre alte sectoare de activitate. În 
primul rând, ei citesc non-ficțiune. Sunt abonaţi la o varie- 
tate de ziare și reviste, scanând continuu prin cuprinsul 
acestora și prin articolele importante. 

Citește întotdeauna cu un pix sau cu un marker în 
mână. Chiar mai bine, învaţă să citești mai rapid pentru a 
putea scana un material cu o mie de cuvinte pe minut sau 
chiar mai repede. Lectura rapidă este o abilitate, ca și 
mersul pe bicicletă, pe care oricine o poate deprinde după 
câteva ore de antrenament. Apoi vei reuși mereu să proce- 
sezi mai multă informație decât ţi-ai imaginat vreodată. 


Bi Apropie-te de oamenii potriviți 


Oamenii eficienți își fac un obicei din a se asocia cu alți 
oameni pozitivi, creativi. Ei își împărtășesc constant idei și 
experiențe, învățând unul de la celălalt. Ei decupează 
articole din reviste și le dau mai departe prietenilor lor. 
Recomandă cărți pe care le-au citit sau programe audio pe 

care le-au ascultat. Prietenii lor fac la fel pentru ei. Uneori, 
o idee bună pe care o obţii de la altcineva îţi poate schimba 
întregul sens al vieţii. 


Ei O consecvență stupidă 


Al doilea factor major care îi trage pe oameni înapoi 
este reprezentat de homeostază. Aceasta este definită ca 
fiind „încercarea de a fi constant“. Constituie o dorință 
adâncă de a continua ceea ce ai făcut și ai spus în trecut. 
Ralph Waldo Emerson a scris în eseul său intitulat 
„Bazându-te pe tine însuţi“: „Consecvenţa stupidă este 
drăcușorul minților înguste.“ 

EI se referea la tendinţa naturală a oamenilor de a încerca 
să rămână consecvenţi cu opiniile și comportamentele 
anterioare. Această formă de rigiditate blochează aproape 
toate posibilitățile de creștere în viitor. Pentru a rezista ten- 
tației de homeostază, ar trebui să fii dispus să-ți abandonezi 
ideile vechi atunci când cineva îți demonstrează că există 
altele noi, mai bune. 

O modalitate de a scăpa de capcana mentală a homeo- 
stazei constă în aceea de a fi dispus să admiţi că ai greșit. 
Caracteristica unei persoane superioare, într-o perioadă în 
care au loc schimbări rapide, este să rămână mereu 
deschisă la posibilitatea ca una dintre ideile sale cele mai 
dragi să fie greșită. Pentru acest lucru, e nevoie de matu- 
ritate și de un curaj extraordinar. Dar acest fapt stimu- 
lează și mai multe idei. 


m Deciziile greșite 


Conform Asociaţiei Americane de Management, cel 
puţin 70% dintre hotărârile tale se vor dovedi greșite în 
timp. Această cifră reprezintă o medie. Unii oameni 
vor greși chiar mai des. Dar poţi considera, ca regulă, 

că 7 din 10 decizii pe care le iei în legătură cu viața și 
cu munca ta se vor dovedi eronate pe termen lung. 

Iată o întrebare pentru tine. Dacă 70% dintre hotărârile 
pe care le iau directorii se dovedesc greșite, cum poate 
lumea continua să funcționeze? Răspunsul este simplu. 
Oamenii superiori — cei care ajung în vârful oricărei orga- 
nizaţii — sunt cei care sunt dispuși să îţi reducă pierderile. 
Să recunoască repede că au greșit și să rectifice situaţia, 
dar nu să insiste până când aceasta se înrăutățește. 

Din nefericire, marea majoritate a oamenilor se îndră- 
gostește de ideile sale din trecut și, odată ce le-au conce- 
put, nu sunt dispuși să renunțe la acestea, chiar dacă 
există dovezi împotriva lor. Nu permite ca acest lucru să 
ți se întâmple și ţie. În schimb, hotărăște-te să fii primul 
care recunoaște că o decizie pe care ai luat-o sau o con- 
cluzie la care ai ajuns au fost infirmate de o informaţie 
nouă. Fii pregătit să renunți la decizia veche și să accepți 
noua soluție sau modalitate de a face lucrurile. 


ai Flexibilitatea îți conferă putere 


Conform Institutului Menninger, cea mai importantă 
calitate de care vei avea nevoie pentru a obține succes în 
secolul al XXI-lea este aceea de a îi flexibil, în special în 
modul în care gândești. Flexibilitatea se referă la disponi- 
bilitatea de a te schimba și de a încerca lucruri noi. 
Înseamnă, în mod deosebit, că posezi abilitatea de a conti- 
nua să-ți abandonezi ideile vechi, demodate în favoarea 
celor noi, mai eficiente. 

Mulţi oameni își petrec o mare parte a timpului lor 
certându-se, explicându-și și justificându-și comportamen- 
tele. Ei sunt hotărâți să continue să facă lucrurile în același 
mod, deși este evident că acesta nu mai funcţionează. 
Pentru a evita această tendinţă, trebuie să rămâi flexibil, 
mai ales atunci când ești foarte convins că ai dreptate. 

Bi Miracolul dezvoltării personale 


Unul dintre punctele de cotitură din viața mea a fost 
acela când, la vârsta de douăzeci de ani, am descoperit 
miracolul dezvoltării personale. Viaţa mea nu a mai fost 
niciodată la fel. Am învăţat că prin dezvoltare personală 
poți într-adevăr să te ridici singur. Am deprins că, însu- 
șindu-ți ceea ce ai nevoie pentru a-ți atinge obiectivele pe 
care ţi le-ai stabilit, nu există, practic, nicio limită în ceea 
ce poți face, avea sau fi. 

Adevărul este că viitorul aparține persoanelor competente. 
Ai putea să-ți pierzi toți banii mâine, dar atâta vreme cât 
mai ai abilitatea de a gândi și de a judeca, există posibili- 
tatea să-i recuperezi pe toţi și chiar în plus. Viitorul apar- 
ține celor care sunt mai bine informaţi. Viitorul aparține 
nu acelora care au mai mult comparativ cu cei care au mai 
puțin, ci acelora care știu mai multe în raport cu cei care 
Cunosc mai puține. 


B) Demodarea rapidă 


Cunoștinţele și informaţiile din domeniul tău se 
dublează la fiecare doi sau trei ani. Oricare ar fi baza 
informaţională pe care o ai, aceasta se învechește rapid. 
Trebuie să acumulezi continuu date și idei noi doar pen- 
tru a te menține. 

Din fericire, există un program simplu, din trei părți, 
pe care îl poți folosi pentru a rămâne în fruntea grupului. 
L-am utilizat și l-am predat multor mii de cursanţi și am 
dosare pline cu scrisori de la oameni ale căror vieți au fost 
schimbate în totalitate prin acest program. Cele trei chei 
pentru permanenta dezvoltare personală și profesională 
sunt: lectura continuă, ascultarea continuă a programelor de 
învățare şi pregătirea continuă. 

Bi Citește în fiecare zi 


Pentru a te menţine în vârf în meseria ta, trebuie să 
citești informații legate de domeniul tău cel puţin o oră pe 
zi, subliniind și luând notițe. Mai puţin de o oră pe zi te 
va pune în pericolul de a fi întrecut de competitorii tăi, 
Prietenul meu, Jim Rohn, dă următorul sfat: „Muncește 
asupra ta cel puțin la fel de intens precum lucrezi la serviciu.“ 

Mai mult, ar trebui să te trezeșii în fiecare dimineaţă și 
să citeşti ceva educaţional între 30 și 60 de minute. la 
notițe cu atenţie. Revizuiește-ţi-le în mod regulat. Reflec- 
tează asupra lucrurilor pe care le-ai învăţat și gândește-te 
cum ai putea să aplici aceste idei noi în viaţa ta zilnică, 

Folosește-ţi puterea de vizualizare pentru a te imagina 
folosind noua informaţie în vreun fel. Acest lucru îți va 
mări semnificativ viteza cu care înveți și reții idei noi și va 
crește probabilitatea de a le întrebuința cu prima ocazie. 

Dacă citești doar o oră pe zi, într-o săptămână vei ter- 
mina o carte. O carte pe săptămână înseamnă 50 de cărți 
pe an. Cincizeci de cărţi pe an înseamnă 500 de cărţi de-a 
lungul următorilor 10 ani. Într-un final, vei avea nevoie de 
o casă mai mare doar pentru a-ți ține cărțile și probabil că 
ţi-o vei și permite. 


Contribuie la formarea ta 


Conform Asociaţiei Americane a Vânzătorilor de Carte, 
aproximativ 70% dintre adulții americani nu au vizitat nicio 
librărie în ultimii cinci ani. Un american obișnuit citește mai 
puţin de o carte pe an; 58% dintre americanii adulți nu au 
lecturat nicio carte în întregime de la terminarea liceului. 

În era informaţiei, dacă nu citești continuu, ești în mare 
pericol să devii învechit cu trecerea timpului. Totuși, dacă 
citeşti o oră pe zi, câte o carte pe săptămână, vei obține 
echivalentul unui doctorat în domeniul tău în fiecare an. 

Vei deveni unul dintre cei mai inteligenţi, mai bine infor- 
mati și mai productivi oameni din sectorul tău de activitate. 


Bi Convingeri false 


În urmă cu câţiva ani, aveam un prieten care citea 
foarte puţin. Nu era convins că lectura putea face vreo 
diferenţă în viața sa ori în veniturile sale. După termina- 
rea școlii, își pierduse obiceiul de a citi. A avut o dispută 
cu mine susținând că lectura nu este atât de importantă. 
Între timp, el se străduia să-și câștige existenţa. Era frus- 
trat continuu. Afacerea sa pierdea vizibil teren în fața 
competitorilor săi mai bine informați. 

Timp de aproape trei ani, l-am încurajat să înceapă să 
citească zilnic. Într-un final, a cedat și a început să citească 
în fiecare dimineață timp de câteva minute. Era uimit de 
cât de mult îl ajuta lectura și de cât de multe lucruri știa 
atunci când vorbea cu clienţii săi. 

Curând, el a început să citească, după cum îi recoman- 
dasem, câte o oră pe zi, o carte pe săptămână. Într-un an, 
venitul său s-a dublat. După doi ani, venitul său s-a 
dublat iarăși. Astăzi el este unul dintre cei mai bine plătiți 
oameni din domeniul său. Și este mândru să îmi spună de 
fiecare dată când ne vedem că rareori întâlnește un client 
care este la fel de bine informat ca el despre domeniul lor. 
Și, cu cât citește mai mult, cu atât devine mai competent și 
mai încrezător. 


E Pentru a câștiga mai mult, 
trebuie să înveți mai mult 


Regula este că pentru a câștiga mai mult, trebuie să înveți 
mai mult. Nu poţi avansa în domeniul tău mai repede 
decât o faci astăzi decât în măsura în care înveţi și practici 
ceva nou. 

Cea de-a doua parte a programului tău de dezvoltare 
personală și profesională constă în programe de învăţare 
audio. Dacă munca ta presupune deplasare, îți petreci 
între cinci sute și o mie de ore pe an în mașină. În cazul în 
care transformi acest interval în timp de învăţare, vei 
obține echivalentul unei perioade cuprinse între trei și 
șase luni de câte 40 de ore pe săptămână de educaţie 
suplimentară, doar în răstimpul în care conduci dintr-un 
loc într-altul. Am întâlnit nenumărați oameni care și-au 
dublat, și-au triplat sau și-au mărit de patru ori veniturile 
prin simplul fapt că au ascultat programe de învățare 
audio în timp ce conduceau. 


Participă la toate training-urile 


Cel de-al treilea secret pentru învățarea continuă și 
pentru a-ți descătușa potenţialul mental este ca tu să 
beneficiezi de toată pregătirea pe care o poți obține. Dacă 
un program de training este oferit în public, înseamnă că 
s-a dovedit deja extrem de eficient. Persoana care prezintă 
cursul are, probabil, mulţi ani de experienţă și este posibil 
ca ea să fi petrecut sute de ore pregătind această formă de 
instruire pe care o urmezi într-o jumătate de zi sau într-o 
zi întreagă. Uneori, îţi poți scuti săptămâni, luni sau chiar 
ani de muncă intensă prin participarea la un seminar 
susținut de un expert care îți explică modalităţile practice 
prin care îți poți face munca mai repede și mai ușor. 

+o 
Ea 

Când combini aceste trei elemente: lectura perma- 
neniă, ascultarea regulată a programelor audio de învă- 
țare și pregătirea continuă, obţii o combinaţie explozivă 
care te poate propulsa cu o viteză mai mare decât ai fi 
putut vreodată fără ajutorul lor. 

Cunoașterea reprezintă putere 


După cum am menţionat anterior, Francis Bacon a 
afirmat: cunoștințele reprezintă putere. Acest lucru este doar 
parţial adevărat. De fapt, numai cunoștințele care pot fi 
aplicate pentru scopuri practice pentru alicineva repre- 
zintă cu adevărat putere. Bibliotecile sunt pline de cunoș- 
tinţe care nu servesc nimănui. 

Pentru a-ţi schimba modul! de a gândi într-unul pozitiv 
și constructiv, trebuie să-ți hrănești în permanenţă mintea 
cu idei noi. Trebuie să fii la curent cu ce se întâmplă în 
domeniul tău. Trebuie să te asociezi în mod regulat cu alte 
persoane de succes din sectorul tău de specializare. 
Trebuie să cauţi continuu modalităţi de a-ţi face munca 
mai bine, mai repede, mai ieftin și mai ușor. Trebuie să - 
găsești permanent mijloace de a-ți servi clienţii mai bine. 
Trebuie să rămâi în vârf în domeniul tău, astfel încât să fii 
și să continui să fii unul dintre cei mai valoroși oameni din 
branșa ta. 


Gândirea fără limite 


În era informaţiei, cunoașterea reprezintă totul. lar 
cantitatea de cunoștințe pe care o poţi acumula și o poţi 
aplica în viaţa ta este limitată numai de propria ambiţie. 
Nu există, de fapt, limite în ceea ce poți realiza, cu excep- 
ţia celor pe care ți le stabilești tu însuți. 

Cu cât înveți mai mult, cu atât câștigi mai mult. Cu cât 
devii mai informat în domeniul tău, cu atât vei avea mai 
mult curaj și mai multă încredere pentru a-ți folosi abili- 
tățile în munca ta. Cu cât obţii mai mult curaj și mai multă 
încredere, cu atât va fi mai mare respectul tău față de tine 
„însuți și sentimentul tău de putere personală. Vei deveni 
de neoprit în tot ceea ce faci. 

“ EXERCIŢII DE ACȚIUNE 


. Începe astăzi să-ţi creezi propria bibliotecă de cărți 


din domeniul tău. Citește între 30 și 60 de minute 
zilnic, subliniază și ia notițe cu atenţie. 


. Examinează-ţi succesele și eșecurile recente și neaș- 


teptate din sectorul tău de activitate. Ar putea să-ți 
indice acestea o tendință de care ai putea profita? 


. Abordează în mod sistematic fiecare problemă din 


viața ta. Imaginează-ţi că soluția este exact opusul a 
ceea ce faci în mod curent. 


.Expune-ţi continuu mintea la idei și puncte de 


vedere noi. Pune multe întrebări. la în considerare 
faptul că ai putea greși. 


. Ascultă programe educaționale audio în mașină. Şi 


chiar o poți transforma într-o clasă mobilă, o. „uni- 
versitate pe roți“. 


. Selectează un domeniu în care expertiza te-ar putea 


ajuta să avansezi în carieră. Dezvoltă-ţi un plan de a 
studia și de a învăţa tot ceea ce poţi afla în acel 
sector. Fii cel mai bun în ceea ce faci. 


. Asociază-te numai cu persoane pozitive, optimiste, 


creative, fericite, care au scopuri clare pentru vieţile 
lor. Stai alături de câștigători dacă vrei să fii unul 
dintre ei. 


9 


Descătuşează-ţi puterile mentale 


Potenţialul unei persoane obișnuite este 
Asemenea unui uriaș ocean neparcurs, unui 
nou continent neexplorat, o lume de posi- 
bilități care așteaptă să fie adusă la lumină și 
canalizată către ceva bun. 


BRIAN TRACY 


Fiecare schimbare din viaţa ta va fi rezultatul ciocnirii 
dintre mintea ta și o nouă idee. Ideile reprezintă secretul 
viitorului. Conţin răspunsurile la toate problemele tale, 
precum și modalitățile de a-ți atinge toate obiectivele. 
Trebuie să devii o persoană care generează idei, astfel 
încât să vii continuu cu altele noi, mai bune, pentru a face 
față schimbărilor și oportunităţilor constante care au loc 
în jurul tău. 

Din fericire, ești creativ în mod natural. Este o calitate 
înnăscută. Te naști cu această însușire. Dar creativitatea 
depinde de Legea Întrebuințării, care stipulează: „Dacă nu 
o folosesti, o pierzi“, cel puţin temporar. Vestea bună este că 
îti poţi restimula potenţialul inventiv practicând diversele 
metode și tehnici prezentate în această carte. 

Bi Fă-ţi proiecte pentru viitor 
și gândește-te la ce ai realizat 
până în prezent 


Pentru a-ţi schimba modul de a gândi, este necesar 
să-ți dezvolți ideile și să-ți pui imaginaţia la încercare 
despre persoana care ai putea fi, despre lucrurile pe care 
le-ai putea face și avea. Fiecare persoană care realizează 
lucruri remarcabile în viață începe cu un vis măreț sau cu 
o viziune a ceea ce este posibil pentru ea. Aceste persoane 
se ridică deasupra situației lor actuale, deasupra limită- 
rilor și problemelor lor și se imaginează trăind viața pe 
care și-ar dori să o aibă. Și tu trebuie să practici acest mod 
de a gândi. 

Mai devreme am discutat despre viziunea ta ideală 
despre tine în viitor. O creezi gândindu-te la următorii cinci 
ani și imaginându-ţi că toate visurile tale s-au transformat 
în realitate. Cum ar arăta viața ta dacă ar fi ideală în 
fiecare domeniu? Unde te-ai afla? Cât de mult ai câștiga? 
Şi așa mai departe. 

Apoi te întorci la ziua actuală și la situaţia ta prezentă. 
Te gândești la pașii specifici pe care i-ai putea face pentru 
a-ţi folosi oportunităţile și a-ți depăși limitările și 
obstacolele. Aceasta este întrebuințarea primară a gândirii 
creative. Reprezintă acțiunea de a-ţi rezolva problemele și 
de a da naștere la descoperiri mentale pe care le poți folosi 
pentru a te mobiliza mai eficient către atingerea celor mai 
importante obiective pentru tine. 


Si Trei minți în una singură 


Gândești și acționezi în viaţă cu trei minţi diferite. 
Prima o constituie mintea conștientă, pe care ţi-o folosești 
în scopul de a asimila informații noi, a le compara cu cele 
actuale și a le analiza în funcţie de valoarea și relevanta lor 

pentru tine, iar apoi te hotărăști dacă vei acționa sau nu. 
Aceasta este mintea cu care îţi conduci viața și e denumită 
adesea mintea obiectivă. 

Cea de-a doua minte pe care o utilizezi este subcon- 
știentul. Mintea ta subconștientă reprezintă o bază de date 
uriașă, care înregistrează fiecare gând, idee, emoție sau 
experienţă pe care le ai de-a lungul vieţii tale. Aceasta este 
denumită mintea subiectivă. Rolul său constă în a-ţi menţine 
toate cuvintele și acțiunile în conformitate cu conceptul de 
sine și cu atitudinile, credințele, temerile și prejudecățile 
tale actuale. Mintea ta subconștientă nu raționează, ci doar 
se supune comenzilor tale. 

De asemenea, mintea ta subconștientă este responsa- 
bilă pentru desfășurarea funcțiilor corpului tău. Îţi contro- 
lează sistemul nervos autonom și bătăile inimii, respiraţia, 
digestia, memoria de bază și așa mai departe. Este ase- 
menea unui calculator uriaș, atât de puternic și de exact, 
încât poate procesa un milion de comenzi pe secundă. 
Menţine un echilibru exact între sutele de componente 
chimice din toate celulele tale, timp de 24 de ore pe zi. 

A treia minte a ta este cea supraconștientă. Aceasta 
reprezintă legătura ta directă cu inteligența infinită. Con- 
ține toate cunoștințele și îți poate furniza toate ideile și 
răspunsurile de care vei avea nevoie vreodată pentru a-ți 
atinge orice obiectiv îți vei stabili. Această minte este 
sursa inspirației, imaginației, a intuiției și a presentimen- 
telor. Funcţionează 24 de ore pe zi și îți va aduce chiar 
răspunsul potrivit la problema ta, exact atunci când vei fi 
pregătit pentru acesta. Este stimulat de obiective bine 
definite, imagini mentale vii și comenzi clare, pozitive sub 
forma afirmațiilor. 

Atunci când îţi vei folosi toate cele trei minţi în armo- 
nie, cu fiecare dintre acestea îndeplinind funcţiile pentru 
care a fost creată, îţi vei realiza mai multe obiective, mai 
repede decât ţi-ai imaginat. Întrebuinţarea adecvată a 

celor trei minţi ale tale este esenţială pentru schimbarea 
modului tău de a gândi și a vieții tale. 


Bi Trei surse de creativitate 


Există trei factori principali care stimulează creativi- 
tatea. Poţi să îi folosești pe toți trei în mod regulat, în tot 
ceea ce faci. Acestea sunt: în primul rând, obiective dorite 
cu ardoare; apoi, probleme presante; în al treilea rând, între- 
bări canalizate. Când le vei utiliza pe toate, vei începe să 
generezi idei cu o frecvență care te va uimi. 

Întrebuinţând aceste trei metode de stimulare mentală — 
obiective, probleme și întrebări —, îți activezi cele trei minți 
în mod simultan și începi să funcționezi la niveluri mult 
mai ridicate decât persoanele obișnuite. 


ii Obiective dorite cu ardoare 


Primul factor este clar definit, un obiectiv dorit intens. 
Trebuie să știi exact ce vrei, să-ți stabilești un termen 
limită, să îl definești măsurabil și să dezvolţi un plan pen- 
tru atingerea lui asupra căruia să muncești în fiecare zi. 
Există o relație directă între cât de bine definit îţi este 
scopul pe care îl urmărești și cât de multe idei îți vor veni 
pentru a-l atinge. 

Una dintre cele mai puternice modalități de a-ţi armo- 
niza activitățile celor trei minţi și de a-ţi activa puterile 
creative este aceea de a-ți rescrie obiectivele la timpul 
prezent în fiecare dimineață. 

la-ţi o agendă cu spirală. În fiecare dimineaţă, după 
lectura zilnică, acordă-ți câteva minute și rescrie-ți țelurile 
principale la timpul prezent, exact ca și cum ar exista deja. 
După ce le-ai scris, vizualizează fiecare obiectiv timp de 
câteva secunde de parcă ar fi deja îndeplinit. Vizualizează 

fiecare scop în mintea ta de parcă ar exista deja. Apoi, 
zâmbește, relaxează-te și eliberează-te. 

Această metodă de a-ţi rescrie obiectivele în fiecare 
dimineaţă, de a le vizualiza de parcă ar fi deja îndeplinite 
și apoi de a te relaxa cu o încredere deplină constituie o 
parte esenţială a creării unui echivalent mental al lucru- 
rilor pe care le dorești. 

Folosind această tehnică, vei contribui la materiali- 
zarea obiectivelor tale exact atunci când vei fi pregătit 
pentru finalizarea lor. Scriindu-ţi și rescriindu-ți scopu- 
rile, le adâncești din ce în ce mai mult în subconștientul 
tău. La un anumit moment, îți activezi mintea supra- 
conștientă. Atunci, vei începe să atragi în viața ta oamenii 
și circumstanţele care te pot ajuta să-ți atingi țelurile. 


E Simte intens 


Emoţia este cheia. Cu cât îți dorești mai intens un 
obiectiv, cu atât acesta se materializează mai rapid. 
Combinarea ideii țelului tău cu emoția intensă a dorinţei 
este similară apăsării pedalei de acceleraţie a potenţia- 
lului tău mental. Mintea ta va accelera și va genera idei 
pentru îndeplinirea obiectivului. Cu cât vei avea o atitu- 
dine mai entuziastă și pozitivă despre îndeplinirea ori- 
cărui lucru, cu atât mai repede muncește mintea ta pentru 
a-l aduce în viaţa ta. 

Gândește-te ce senzaţie ai încerca dacă ti-ai atinge sco- 
pul. Te-ai simți mândru, fericit, ușurat, bucuros sau bine 
dispus? Oricare ar fi acea emotie, ar trebui să te imaginezi 
cu încredere și cu mulțumire bucurându-te exact de acel 
sentiment pe care l-ai avea dacă obiectivul tău ar fi deja o 
parte a vieții tale. 

Dacă vrei să câștigi mai mulți bani și să ai un standard 
de viață mai ridicat, imaginează-ţi că ești deja acolo, tră- 
ind viaţa pe care ţi-o dorești. Închipuie-ţi cum te-ai simți. 

Închide ochii și simte intens sentimentul de fericire, bucurie 
și de satisfacţie interioară. 

Atunci când poţi combina o imagine mentală clară a 
obiectivului tău cu emoția pe care ai avea-o dacă acesta ar 
fi îndeplinit, îţi activezi puterile superioare ale minții. Îţi 
stimulezi creativitatea. Îți vin idei care te vor ajuta să-ți 
îndeplinești țelul mai repede. 


E Problemele ca oportunități 


Cel de-al doilea factor care îţi stimulează creativitatea 
și îți activează latura pozitivă este reprezentat de pro- 
blemele presante. Numai atunci când ai de-a face cu presiu- 
nea problemelor și a obstacolelor, devii motivat să acțio- 
nezi la cel mai bun nivel mental al tău. Confruntarea cu 
dificultăţile inevitabile ale vieţii și rezolvarea lor te fac 
mai puternic și mai inteligent și aduc la lumină lucrurile 
cele mai bune din tine. 

Majoritatea oamenilor nu înțelege natura greutăților. 
Problemele reprezintă o parte normală și necesară a vieții. 
Sunt inevitabile și nu te poți sustrage din fața lor. Apar în 
ciuda eforturilor tale susținute de a le evita. De aceea, vin 
fără a fi așteptate. 

Singura parte a unei probleme asupra căreia ai control 
este răspunsul tău la dificultățile inerente ale vieții. 
Oamenii eficienţi răspund în mod pozitiv și constructiv la 
probleme. Astfel, ei demonstrează că și-au dezvoltat nive- 
luri înalte ale „abilității de a răspunde eficient“ atunci 
când se confruntă cu dificultăți neașteptate sau nedorite. 

Problemele de orice fel aduc la iumină cele mai bune 
calități ale tale. Te fac puternic și plin de resurse. Cu cât 
greutățile tale vor fi mai presante și cu cât vei investi mai 
multe emoţii în soluționarea lor, cu atât vei deveni mai 
creativ. De fiecare dată când rezolvi o problemă în mod 
constructiv, devii mai inţeligent și mai eficient. Drept 

urmare, te pregătești pentru rezolvarea unor dificultăți și 
mai mari, și mai importante. 


Așterne-ţi gândurile pe hârtie 


O modalitate de a-ţi îmbunătăţi abilitatea de a rezolva 
probleme și de a-ți stimula creativitatea este aceea de a-ţi 
scrie gândurile pe hârtie. Acordă-ţi câteva momente pen- 
tru a te întreba: „Care este cu exactitate problema?“ Apoi 
scrie răspunsul într-o formă care descrie la fel de precis 
chestiunea respectivă. 

Te poți întreba apoi: „Ce altceva constituie o problemă?“ 
Trebuie să fii atent ia orice problemă pentru care există o 
singură definiție. Cel mai rău lucru pe care l-ai putea face 
ar fi să rezolvi problema greșită. Cu cât poţi să definești o 
problemă în mai multe modalități, cu atât poţi să ajungi 
mai repede la o soluție. 

Oricare ar fi dificultățile, obstacolele, provocările sau 
factorii care îți pun piedici sau te trag înapoi, trebuie să îi 
definești în scris. În medicină există o zicală: „Diagnosticul 
potrivit reprezintă jumătate din vindecare.“ 

Uneori, când vei începe să definești o problemă, vei 
descoperi că este vorba, de fapt, despre o „problemă cior- 
chine“. Aceasta înseamnă că există o problemă majoră 
însoţită de câteva probleme mai mici. Cele mai multe 
probleme cu care te vei confrunta vor fi constituite din 
mai multe probleme mai mici. Adesea, într-o situaţie difi- 
cilă, există o singură problemă majoră care trebuie rezol- 
vată înainte de a fi soluționate cele mai mici. 

Cea mai bună abordare pentru acest tip de situaţie este 
să determini problema principală și apoi să-i definești 
separat părțile individuale. Identifici problema principală 
care trebuie rezolvată întâi și apoi le rezolvi și pe cele mai 
mici în ordine. Uneori, soluționarea unei părţi a proble- 
mei conduce la rezolvarea întregii situații. 

Bi Obiectivele sunt doar probleme 


Un obiectiv pe care încă nu l-ai îndeplinit este doar o 
problemă pe care încă nu ai rezolvat-o. De aceea, succesul 
a fost definit ca abilitatea de a soluţiona probleme. Dacă nu 
câştigi suma de bani pe care ţi-ai dori-o, aceasta este o 
problemă nerezolvată. lar în cazul în care nu te bucuri de 
o stare de sănătate și de o formă fizică la care aspiri, 
acestea sunt doar probleme pe care trebuie să le soluţio- 
nezi. Un obstacol între tine și obiectivul tău este doar o 
problemă care așteaptă o soluție. Orice limitare care te 
trage înapoi reprezintă doar o altă problemă care așteaptă 
să fie rezolvată de tine. 

În fiecare caz, sarcina ta este să nu lași problema să te 
acapareze, ci să fii tu stăpân pe problemă. 


Bi Fişa postului tău 


Dacă te-aș întreba cum îţi câșiigi existența, mi-ai pre- 
ciza denumirea poziției tale actuale sau fișa postului tău. 
Dar oricare ar fi titlul tău, adevărata ta slujbă este să 
rezolvi probleme. Tu faci acest lucru întreaga zi. Această 
abilitate este cea care te face valoros. Tu ești de profesie o 
persoană care rezolvă probleme. Succesul tău în carieră 
este determinat de cât de eficient soiuționezi problemele 
și atingi obiectivele postului tău. 

Să nu te plângi niciodată despre problemele tale la locul 
tău de muncă. Ar trebui să fii recunoscător pentru faptul 
că există. Dacă nu ai avea probleme la serviciu, nu ai avea 
niciun loc de muncă. Atunci când oamenii nu sunt capabili 
să rezolve problemele care apar în munca lor, ei sunt 
înlocuiți rapid de alții care pot. lar dacă devii o persoană 
care rezolvă excelent problemele, ești promovat pentru a 
soluţiona altele și mai mari, și mai importante. 

De acum înainte, consideră-te o persoană care rezolvă 
probleme. Singura întrebare este: cât de bun ești în ceea ce 
faci? Obiectivul tău este să devii excelent în soluționarea 
oricărei probleme cu care te-ai putea confrunta. 


Bi Pune întrebări specifice 


Cea de-a treia modalitate de a-ţi activa creativitatea este 
aceea de a pune întrebări specifice. Întrebările bine formu- 
late, provocatoare îţi activează mintea și îți stimulează 
gândirea. Cei mai buni consultanţi se descriu adesea ca 
„insultanţi“. Ei nu oferă răspunsuri. În schimb, își forțează 
clienţii să își pună întrebări dificile și să răspundă la acestea. 

Pentru a-ți stimula creativitatea, și tu trebuie să îţi pui 
niște întrebări dificile și apoi să îţi pui la îndoială răspun- 
surile. 

Îţi aduci aminte de gândirea de la zero? Întreabă-te tot 
timpul: „Dacă nu aș face ceea ce fac în prezent, aș începe 
astăzi de la zero știind ce cunosc la ora actuală?“ Vei fi 
uimit de cât de creativ vei deveni atunci când vei începe 
să-ți analizezi fiecare aspect al vieţii, de parcă ai putea 
alege să o iei de la capăt, dacă ai vrea, pe baza cunoștin- 
telor și experiențelor tale actuale. 

Adesea, răspunsul la cea mai mare dilemă a ta este să 
întrerupi, pur și simplu, o activitate. Dacă nu merge bine, 
uneori cel mai înţelept lucru pe care îl poţi face este să 
abandonezi un mod de a acționa. Întreabă-te întotdeauna: 
„Care este cea mai simplă și mai directă soluție pentru această 
problemă?“ 


Ei Claritatea este totul 


Mai există și alte întrebări pe care ţi le poți pune pentru 
a-ți stimula creativitatea — de exemplu: „Ce încerc să fac?” 
Răspunde foarte exact la această întrebare. 

De fiecare dată când ești frustrat sau întâlnești greutăți în 
îndeplinirea unui obiectiv sau în obținerea unui rezultat, 
întreabă-te: „Cum încerc să fac acest lucru?“ şi „Există o moda- 
litate mai bună?” Nu te îndrăgosti de metodele tale actuale. 

Care sunt presupunerile tale? Care sunt supoziţiile tale 


evidente și care, cele inconștiente? Ce anume crezi tu că 


este adevărat, iar dacă aceste lucruri nu ar fi reale, modul 
tău de a gândi s-ar schimba cu totul? Alex McKenzie a 
scris: „Presupunerile greșite reprezintă baza oricărui eșec.“ 


Bi Problema reală 


Lucrez adesea cu agenţii unor companii, care încearcă 
să promoveze un nou produs sau serviciu și întâmpină 
greutăți pe piață. Atunci când căutăm motivele proble- 
melor lor în afaceri, ei îmi arată, de obicei, o listă lungă de 
dificultăți legate de publicitate, promovare, oameni, vân- 
zări, distribuţie, livrări și servicii. Totuși, cauza principală 
este mereu aceea că vânzările lor nu sunt suficient de mari. 

Le pun trei întrebări. Acestea sunt întrebări la care poți 
recurge atunci când evaluezi orice produs sau serviciu 
potenţial pentru orice piață. 

Prima întrebare este: „Există o piaţă?“ Există oameni care 
pot și vor cumpăra acest produs sau serviciu aflat în 
competiţie cu alte produse sau servicii oferite în prezent? 
Mulţi oameni încep să dezvolte afaceri fără a-și da seama 
cât de greu este să atragi un client de la un alt furnizor dacă 
acest client este mulțumit în prezent de celălalt vânzător. 

Dacă răspunsul conducerii companiei este: „Da, există 
cu siguranţă o piață pentru ceea ce vindem. Există oameni 
care doresc acest produs/serviciu și sunt dispuși să îl 
cumpere de la noi“, următoarea mea întrebare sună astfel: 
„Este piața suficient de nare?“ De multe ori, un produs sau 
serviciu se dovedește bun, valoros și de calitate, dar nu 
există o piaţă suficient de mare pentru a justifica investiția 

de timp și energie necesare pentru a-l promova. Există 
modalități mai bune și mai profitabile de a folosi acei bani. 


Bi De ce eșuează companiile 


Mulţi oameni ajung la faliment, în special în afacerile 
dezvoltate de ei înșiși, deoarece piața nu este, pur și sim- 
plu, suficient de mare pentru ca ei să vândă destul, astfel 
încât să-și justifice eforturile și cheltuielile legate de pro- 
ducția produsului sau serviciului, în primul rând. Fiecare 
investiţie trebuie comparată cu alte investiții posibile care 
sunt disponibile în același timp. Pot exista variante mai 
bune pentru a-ți valorifica timpul și banii. 

Acest principiu se aplică și personalității tale. Scopul 
tău este să te investești în așa fel, încât să obţii cel mai 
mare profit pe energie. Există mii de modalităţi diferite în 
care îţi poţi petrece timpul și viața. Tu însuţi ești cea mai 
valoroasă resursă și trebuie să o investești mereu acolo 
unde poți obține cel mai bun rezultat. 

Cea de-a treia întrebare pe care le-o pun clienților mei 
e următoarea: „Dacă există o piață suficient de mare, e destul 
de concentrată pentru a-ți putea promova și vinde produsele 
într-o modalitate eficientă din punct de vedere al costurilor?“ 

Această întrebare finală este cea care îngroapă, de 
obicei, ideea unui produs nou. Da, există o piaţă și da, 
piaţa este suficient de mare, dar piața acoperă o zonă 
geografică atât de întinsă, încât se dovedește imposibil să 
vinzi în mod eficient. 


m Cândește-te la limitări 


O bună modalitate de a găsi soluţii creative pentru 
problemele tale este să aplici „teoria limitărilor“. Aceasta 
stipulează că, în orice proces sau serie de activităţi, există 
un factor care limitează. Apar blocaje care determină viteza 

cu care ajungi din locul la care te afli la cel în care dorești 
să fii. Simplul fapt că identifici limitările critice din mediul 
tău îți oferă adesea idei care te ajută să le îndepărtezi. 

De exemplu, să spunem că scopul tău este să îți dublezi 
venitul de-a lungul următorilor trei până la cinci ani. Începi 
să identifici limitările pentru atingerea acestui obiectiv 
întrebându-te: „De ce nu este venitul meu deja dublu?“ 

Fii cinstit. Pune-ţi întrebări dure: De ce nu câștigi deja 
de două ori mai mult față de cât câştigi astăzi? Ce te 
reține? Dintre toate lucrurile care te trag înapoi, care este 
factorul principal care te limitează și determină cât de 
repede îţi vei atinge obiectivul? 


Bi Aplică regula 80/20 


Regula 80/20 pare să se aplice și limitărilor, dar într-un 
mod anume. În context, această regulă stipulează că 80% 
dintre limitările care te rețin din a-ţi atinge obiectivul se 
află în interiorul tău. Se găsesc mai degrabă în tine și nu în 
mediul tău. 

Numai 20% dintre factorii care te trag înapoi se află în 
lumea exterioară. Această descoperire reprezintă un şoc 
pentru cei mai mulți oameni. Marea majoritate a oame- 
nilor crede că problemele lor majore sunt create sau cau- 
zate de situaţiile și de oamenii din jurul lor. De obicei, acest 
lucru nu este adevărat. Cele mai multe dintre motivele 
pentru care nu avansezi au legătură cu lipsa ta de abilități, 
resurse sau calități personale. 


Bi Dublează-ţi venitul 


Să presupunem că lucrezi în vânzări. Dorești să-ți 
dublezi venitul în următorii trei-cinci ani sau chiar mai 
curând. Prima limitare importantă pe care o vei identifica 
este cantitatea de produse sau servicii pe care trebuie să o 

vinzi. Dacă poți rezolva această problemă, îţi vei îndeplini 
obiectivul. 

Odată ce ai identificat această limitare principală, te 
întrebi apoi: „Care este limitarea din spatele acesteia?“ Răs- 
punsul ar putea fi numărul de clienţi potenţiali pe care ar 
trebui să îi găsești. Dacă ai putea vorbi cu suficienţi clienți 
potenţiali, probabil că ţi-ai putea dubla vânzările și venitul. 

Apoi te uiţi dincolo de această limitare și te întrebi ce 
anume cauzează restricția în speţă. Aceasta din urmă 
poate fi abilitatea ta de a căuta ceva ce se află în interiorul 
tău și nu pe piață. 


BI Uită-te în jurul tău 


O bună modalitate de a determina dacă limitarea e 
internă sau externă este să te uiţi în jurul tău și să vezi 
dacă altcineva își îndeplinește aceleași obiective pe care și 
tu vrei să le finalizezi. Câștigă deja cineva de două ori mai 
mult decât tine din vânzarea aceluiași produs sau serviciu 
pe aceeași piață? Dacă altcineva face deja acest lucru, 
atunci limitarea este internă, nu externă. Reprezintă ceva 
dinăuntrul tău. Este vorba de lipsa unei anumite abilități 
sau calități pe care trebuie să o depășești. 

Se spune că: „Atunci când lupta unei persoane începe cu ea 
însăși, ea are într-adevăr valoare.” O persoană superioară își 
pune mereu această întrebare: „Ce anume din mine mă trage 
înapoi?” Oamenii superiori se uită întâi la ei. Este foarte pro- 
babil să existe ceva în lumea ta exterioară care acționează ca 
o frână asupra potențialului tău, dar trebuie să începi să 
cauţi înăuntru. Există multe șanse să găsești acolo cauza. 


Æ Folosește-ţi resursele 


Atunci când îţi vei folosi aceste resurse în mod regulat, 
îți vei stimula abilitatea creativă și îţi vei aprinde luminile 

mentale, asemenea efectului unui far într-o cameră întu- 
necată. 

Odată ce îţi stabilești obiective clare și ai o dorință arză- 
toare de a le atinge, îţi activezi mintea creativă. Dacă îţi 
combini ţelurile cu problemele presante, definite clar, gene- 
rezi mai multe idei. lar în cazul în care îți pui tot timpul 
întrebări canalizate ce îţi stimulează gândirea, ajungi să 
când îţi identifici limitările principale în atingerea oricărui 
obiectiv sau în soluționarea oricărei probleme, începi să 
acționezi ca un geniu. Te plasezi pe drumul către succes și 
realizări de excepție. 


Bl Folosește-ţi toată inteligența 


Conform cercetărilor lui Howard Garner, de la Univer- 
sitatea Harvard, și ale lui Charles Handy din Anglia, posezi 
cel puţin 10 tipuri diferite de inteligenţă. De-a lungul anilor 
de școală, ai fost testat numai pe baza inteligenţelor tale 
verbale și matematice. Dar studiile din ultimii ani indică 
faptul că ai mai multe tipuri de inteligenţă și că poți fi un 
geniu în oricare dintre acestea; atunci când sunt combinate, 
îți permit să realizezi lucruri extraordinare. Primul tău scop 
este să-ți identifici inteligențele sau inteligența predomi- 
nantă; apoi folosește mai mult din acea inteligenţă în orice 
încerci să realizezi. 


i Inteligența verbală 


Prima ta inteligenţă este cea verbală. Aceasta reprezintă 
abilitatea ta de a vorbi, utilizarea limbajului. Capacitatea 
de a înțelege și de a folosi bine limbajul este asociată cu 
succesul în orice domeniu care implică și comunicare cu 
ceilalți. În fiecare societate, există o relaţie directă între 
nivelul de fluentă în limba ta nativă și venitul tău. Chiar 

poţi să îţi crești șansele și rata de promovare prin învă- 
tarea și folosirea mai multor cuvinte. 

De fapt, fiecare cuvânt este un instrument pentru 
exprimarea unui gând. Cu cât știi și înţelegi mai multe 
cuvinte, cu atât poţi forma idei și gânduri mai complexe. 
Cu cât vocabularul tău este mai bogat, cu atât vei fi mai 
respectat și mai ascultat de ceilalți. De aceea, abilităţile 
verbale sunt considerate o măsură de bază a inteligenței. 


Inteligența matematică 


A doua inteligenţă folosită pentru măsurarea IQ-ului 
(coeficientului de inteligență) este cea matematică. Aceasta 
constituie îndemânarea ta de a folosi numerele, de a 
aduna, a scădea, a împărți și a înmulți. În afaceri, aceasta 
este abilitatea ta de a citi informaţii financiare și de a 
dezvolta proiecţii financiare. Cu cât știi mai multe despre 
preţuri, costuri, cheltuieli și rate financiare, cu atât vei lua 
decizii mai bune și vei deveni mai valoros. 

Mulţi oameni cred că nu au abilități legate de numere. 
De aceea, ei evită orice domeniu sau activitate în care este 
nevoie de fluentă financiară pentru a avea succes. Acest 
lucru poate fi fatal dacă unul dintre obiectivele tale este să 
obţii independenţă financiară. Din fericire, poţi învăța să 
înţelegi calculele importante din afacerea ta cu puţin stu- 
diu și efort. Drept urmare, vei fi mult mai competent și 
mai capabil de a lua decizii bune pentru tot restul vieții 
tale în afaceri. 


i Inteligența fizică 


Al treilea domeniu în care poţi fi un geniu este inteli- 
genta fizică. Acesta este tipul de inteligență de care se 
bucură atleţii de performanţă, cu abilități extraordinare 
de coordonare a mișcărilor și de folosire a corpurilor lor. 
O persoană poate pica testele verbale și de matematică de 

la școală și poate fi, în același timp, un atlet de succes, 
chiar dacă acest lucru nu va apărea pe nicio fișă cu rezul- 
tatele sale. 

Mulţi oameni se vând ieftin prin faptul că au impresia 
că nu dau dovadă de însușiri deosebite la sport sau la alte 
activități fizice. Vestea bună este că, având parte de instru- 
irea potrivită, poţi practica bine nenumărate sporturi, 
precum înotul, patinajul sau schiul. Este vorba numai 
despre dorinţă din partea ta. Ai mult mai multă abilitate 
fizică decât ai folosit până în prezent. 


E Inteligența muzicală 


Cea de-a patra formă de inteligenţă a ta poate fi muzi- 
cală. Se poate ca un Mozart sau un Beethoven să nu fi fost 
bun la sport sau la școală și totuși s-au dovedit capabili să 
compună unele dintre cele mai frumoase compoziții de 
muzică clasică din toate timpurile. Mulţi dintre muzicienii 
de top și dintre cântăreții populari din zilele noastre au 
avut rezultate slabe la școală, dar au demonstrat că 
posedă o abilitate excepțională de a crea și de a exprima 
muzică. Ei au reușit astfel să ajungă la performanţe muzi- 
cale excepționale. 


Bi Inteligența vizualo-spațială 


Cel de-al cincilea domeniu de potenţial mental al tău îl 
reprezintă inteligența vizualo-spațială. Aceasta este abili- 
tatea de a vedea și de a crea forme și modele. Un arhitect, 
un inginer, un pictor sau o persoană care și-a dezvoltat 
capacitatea de a vizualiza foarte clar posedă o asemenea 
inteligenţă. 

Un arhitect, de exemplu, poate fi capabil să dezvolte, 
întâi în mintea sa și apoi pe hârtie, clădiri frumoase pe 
care apoi oamenii cu inteligență matematică vor fi în stare 
să le transforme în proiecte și dimensiuni exacte pentru 
construcție. 

Este exact inteligența pe care o folosești pentru vizua- 
lizarea obiectivelor tale cu ochii minţii înainte ca țelurile 
respective să ia naștere în realitate. Aceasta este o inteli- 
genţă și o abilitate pe care le poți dezvolta prin practică. 


E Inteligența interpersonală 


A șasea formă de inteligenţă este interpersonală și e cea 
mai bină plătită formă de inteligență în Statele Unite. 
Reprezintă abilitatea de a comunica, a negocia, a influența 
și a convinge alți oameni. Este caracterizată de un nivel 
înalt de sensibilitate la gândurile, sentimentele, moti- 
vaţiile și dorințele celorlalți. O persoană cu o inteligență 
interpersonală ridicată are îndemânarea de a interacționa 
eficient cu oamenii pentru a rezolva eficient lucrurile. 

Managerii de succes, conducătorii de echipă și chiar 
ofițerii din armată au, de obicei, o inteligenţă interper- 
sonală foarte dezvoltată. Drept urmare, oamenii vor să 
lucreze și să coopereze cu ei pentru a îndeplini obiectivele 
grupului. 

Oamenii de vânzări plătiți cel mai bine sunt aceia care 
se dovedesc foarte buni în a-i convinge pe alții să le 
cumpere produsele sau serviciile. Cei mai eficienți oameni 
de afaceri, consultanţi și profesioniști dau dovadă de acest 
tip de inteligenţă în mod constant. Este cu adevărat prin- 
cipala abilitate a unui politician de succes. Și acest dome- 
niu poate reprezenta sfera ta de excelenţă. 


E Inteligența intrapersonală 


Cea de-a șaptea formă de inteligenţă este cea intraper- 
sonală. Aceasta constituie abilitatea de a fi conștient de 
tine însuţi — cine ești și cine nu ești. Având această inteli- 
genţă, știi exact ce vrei și ce nu vrei. Eşti capabil să îţi 
stabilești obiective și să întocmești planuri pentru 

îndeplinirea lor. Oamenii caracterizați printr-un nivel 
înalt de inteligență intrapersonală fac introspecţii. Ei 
reflectează asupra modului în care gândesc și simt. Ca 
urmare a faptului că se înțeleg mai bine pe ei înșiși, sunt 
mai eficienţi în relaţiile cu ceilalți. 

Cu cât este mai ridicat nivelul tău de conștiință de sine, 
câștigat prin reflecții și introspecţii, cu atât este mai mare 
nivelul tău de auto-înțelegere. Cu cât te vei înţelege mai 
bine și vei ști de ce gândești și simţi în modul în care o 
faci, cu atât va fi mai ridicat nivelul tău de auto-acceptare. 
Cu cât te accepti mai mult ca o persoană valoroasă, cu atât 
te placi și te respecţi mai mult. Și cu cât te placi mai mult, 
cu atât îi placi mai mult pe ceilalți iar ei pe tine. Inteligența 
intrapersonală este foarte importantă pentru o viață 
fericită și plină de succes și o poți dezvolta prin practică. 


Mi Inteligența antreprenorială 


A opta formă de inteligență este cea antreprenorială. 
Aceasta constituie abilitatea de a observa oportunitățile 
existente pe piață și de a aduce apoi laolaltă resurse 
variate pentru a produce produse și servicii care pot fi 
vândute cu un profit. Inteligența antreprenorială repre- 
zintă unul dintre cele mai bine plătite tipuri de inteligenţă 
din societatea noastră de astăzi și, de asemenea, fundația 
tuturor afacerilor de succes, care se dezvoltă rapid. 

Cei mai mulți dintre cei care au ajuns milionari și 
miliardari prin forțe proprii au început fără nimic și și-au 
creat averile prin folosirea inteligenţei antreprenoriale 
aplicată la oportunităţile existente ale pieței. Bill Gates a 
renunţat la studiile la Harvard cu scopul de a fonda 
Microsoft, având ideea dezvoltării de software pentru piața 
de calculatoare personale, în curs de formare. Michael 
Dell a început să asambleze calculatoare personale în 

camera sa de la colegiu. Ei au avut niveluri ridicate de 
inteligenţă antreprenorială. Şi tu ai, probabil. 


ii Inteligența intuitivă 


Cea de-a noua formă de inteligenţă este cea intuitivă. 
Aceasta reprezintă abilitatea de a simţi dacă o situaţie e 
justă sau nu, de a analiza oamenii repede și corect și de a 
veni cu idei fără vreo legătură cu logica sau pregătirea ta. 

Mulţi oameni îi evaluează foarte bine pe ceilalți. Ei par 
a ști nenumărate lucruri despre o persoană la numai 
câteva secunde după ce au întâlnit-o sau doar la auzul 
vocii acesteia. 

Intuiţia femeilor este mai respectată decât cea a băr- 
baţilor. Dar când bărbaţii și femeile sunt testaţi în ceea ce 
privește intuiţia, ei au rezultate similare. Atunci, de ce res- 
pectăm atât de mult intuiţia femeilor? Deoarece femeile 
însele își ascultă și au încredere mai mult în intuiţia lor 
decât bărbații. 

Din fericire, inteligența ta intuitivă este înnăscută și 
poate fi îmbunătăţită prin practică. Cu cât îţi asculți și ai 
încredere mai multă în intuiţia ta, vei primi răspunsuri 
mai multe și mai bune de la această formă aparte de gân- 
dire. Autoarea Jane Ponder a spus că „bărbaţii și femeile 
încep să devină măreți atunci când încep să își asculte vocile 
interioare.“ 


MI Inteligența abstractă 


A zecea formă de inteligenţă este cea abstractă sau con- 
ceptuală. Aceasta reprezintă genul de inteligenţă pe care 
l-a avut Einstein atunci când s-a imaginat mergând pe o 
rază de lumină și a putut astfel formula teoria relativității, 
ce a revoluționat complet domeniul fizicii. 

Omul de știință F.A. Kekule a văzut un șarpe uriaș 
încolăcindu-se și mușcându-și propria coadă. Acesta a 
fost pentru el un indiciu în elaborarea structurii în formă 
de inel a moleculei de benzen, o descoperire importantă a 
secolului nostru. 

Adesea în viaţă îţi va veni brusc în minte o idee sau o 
imagine care combină și sintetizează câţiva factori. Rezul- 
tatul îl poate constitui o nouă idee de afaceri, așa cum a 
avut Ray Kroc atunci când a observat metodele de produc- 
ție în masă pentru pregătirea hamburgerilor și a cartofilor 
prăjiți, dezvoltate de frații McDonald din San Bernardino. 
Cu această idee, el a pus bazele Corporaţiei McDonald, care 
are 30 000 de restaurante. 


W Inteligenţele tale te fac unic 


Inteligenţele tale combinate te fac un potenţial geniu și, 
de asemenea, te diferențiază de oricine altcineva care a 
trăit vreodată. Gândește-te la tine astfel: imaginează-ți că 
aceste 10 tipuri de inteligență sunt precum cele 10 cifre de 
la 0 la 9. Dacă te vei gândi la orice oraș mare, vei descoperi 
că există sute de mii de oameni cu numere de telefon 
diferite, deși fiecare este format dintr-un prefix local și alte 
șapte cifre. 

În cazul în care îţi vei da un scor de la 0 la 9 pentru 
fiecare dintre aceste 10 inteligente, vei obține un număr de 
10 cifre care îţi descrie combinația personală de inteli- 
genţe. Această combinaţie unică formează un fel de 
număr de telefon intelectual personal. Numărul tău men- 
tal personal te diferenţiază față de orice altă persoană care 
a trăit vreodată. Asemenea ADN-ului, probabilitatea ca 
altcineva să posede aceeași formulă intelectuală ca tine 
este de unu la un miliard. 

Æ Folosirea minţii tale incredibile 


Dezvoltându-ţi și exploatându-ți combinaţia unică de 
inteligente, poţi avea rezultate remarcabile. Întâi, trebuie 
să îți evaluezi inteligențele și apoi să îți dai punctaje în 
fiecare dintre acestea. 

Apoi, îţi identifici domeniile de inteligență unde ești 
cel mai bine înzestrat, cele pe care le-ai folosit cu cel mai 
mare succes în trecut. La final, te uiţi în jurul tău și te 
gândești ce fel de muncă ai putea desfășura și care ți-ar 
permite să-ți foloseşti combinaţia ta specială de inteli- 
gente la cel mai ridicat nivel. 

Mai presus de toate, trebuie să dezvolţi un respect 
profund față de tine însuţi și de puterea potenţială a creie- 
rului tău. Psihologul Abraham Maslow a estimat că mai 
puţin de 2% dintre adulţi făceau tot ce era posibil pentru 
ei pe baza talentelor lor speciale. De aceea, trebuie să dez- 
volți un nivel mai ridicat de încredere în abilitatea ta de 
a-ţi folosi puterile mentale pentru a depăși orice obstacol 
și a-ţi atinge orice obiectiv pe care ţi-l poți stabili. 


E Trei modalități de învățare 


Există trei modalităţi de învățare: auditivă, vizuală și 
kinestezică. Poţi învăța ascultând, văzând sau simțind și 
mișcându-te. Fiecare persoană își folosește toate cele trei 
mijloace pentru a învăţa, dar fiecare are un stil preferat de 
a învăța. 


> Învăţarea vizuală 


Persoanelor vizuale le place să vadă lucrurile foarte clar 
în fața lor. Ele procesează informațiile cu ajutorul ochilor. 
Posedă un simţ vizual foarte ascuţit și le place să își 
întâlnească personal prietenii și partenerii de afaceri. 

Dacă le vei oferi informaţii verbale despre rezultate de 
afaceri, te vor întreba: „Ai acest lucru în scris?“ 

Ele citesc cu pasiune. Când dai citate dintr-o carte sau 
dintr-o revistă, vor vrea un exemplar din aceasta pentru a 
citi personal. Le place să facă fotografii și să vadă lucruri 
mai degrabă decât să le menţioneze în discuțiile lor. Per- 
soanele vizuale reprezintă aproximativ 50% din populație. 


> Învăţarea auditivă 


Celor care învață auditiv le place să îi asculte pe 
ceilalți, să asculte programe și cărți audio, muzică, pre- 
zentări, discursuri și seminarii. Participă activ la conver- 
saţii și preferă să le fie explicate noile idei și concepte. 
Dacă le vei înmâna un raport scris, îl vor examina sumar 
și te vor întreba: „Ce spune?“ 

Persoanele auditive afirmă lucruri precum: „Îmi sună 
bine acest lucru“ și „Aud ce spui“ sau „Nu sună bine.“ 

De asemenea, ele sunt sensibile la muzică și le plac 
echipamentele stereo de calitate bună, concertele, compact 
discurile și alte modalități de reproducere a sunetului. 
Aceste persoane reprezintă aproximativ 40% din populaţie. 


p Învățarea prin acțiune 


Cel de-al treilea stil preferat de învăţare este kinestezic 
sau învățarea prin acțiune și prin atingere. Kinestezicilor le 
este greu să stea într-un loc. Ei vor să fie activi, să încerce 
diverse lucruri, adesea ignorând instrucțiunile scrise 
(instrument vizual) sau cele verbale (instrument audio). 

Vei găsi kinestezici în orice domeniu care presupune 
dexteritate manuală, precum dulgherie, construcții, meca- 
nică și chiar conducerea camioanelor sau a mașinilor. Şi 
atleții sunt kinestezici. 

E Eşti cu adevărat unic 


Care este modalitatea ta preferată de învăţare și de 
gestionare a lucrurilor? Vei fi fericit și împlinit numai 
când ceea ce vei face în exterior va fi în armonie cu per- 
soana unică și specială care ești înăuntru. 

Atunci când îţi vei reuni inteligențele dominante cu 
metoda preferată de învăţare, îți vei putea crea o combi- 
nație de inteligenţe și abilități care îţi vor permite să reu- 
șești lucruri extraordinare în viaţă. 


si Dărâmă-ţi stăvilarele minţii 


Există două metode cu impact puternic pe care le poți 
folosi pentru a-ți debloca puterea creierului și a genera 
mai multe idei în scopul atingerii obiectivului tău. Aceste 
tehnici se numesc „mindstorming“ și „brainstorming“. 
Prima te va face bogat pe plan personal, iar cea de-a doua 
te va ajuta să ai succes prin faptul că îţi permite să 
exploatezi puterea creierului celorlalți. Metodele în cauză 
sunt răspunzătoare pentru crearea multor milionari. Le 
poți folosi aproape oricând și oriunde. 


E Mindstorming pentru idei 


Procesul de „mindstorming“ se numește adesea 
„metoda celor 20 de idei“. Este atât de puternică în gene- 
rarea ideilor, încât atunci când vei începe să o folosești, 
viața ta întreagă se va schimba. Am predat-o în fața a zeci 
de mii de oameni din toată lumea. Toţi cei care o utili- 
zează observă îmbunătăţiri profunde imediate în fiecare 
parte a vieţii lor în care o aplică. 

Metoda este simplă și probabil de aceea atât de puter- 
nică. Nu ai nevoie decât de o foaie albă de hârtie. În partea 


230 SCHIMBÂND GÂNDIREA, ÎȚI SCHIMBI VIAȚA 


de sus a paginii, scrie-ți problema actuală sau obiectivul 
sub forma unei întrebări. 

Să spunem că scopul tău este să îți dublezi venitul în 
următorii doi ani. Formulează întrebarea legată de acest 
țel cât mai concret posibil. Cu cât întrebarea este mai 
specifică, cu atât mintea ta se va putea concentra mai bine 
asupra sa și cu atât va fi mai bună calitatea răspunsurilor 
pe care le vei genera folosind acest exercițiu. 

Așadar, în loc să scrii: „Cum pot câștiga mai mulți 
bani?“, ai putea scrie: „Ce pot face pentru a-mi dubla 
venitul în următoarele 24 de luni?“ Adu-ţi aminte, scrii 
această întrebare la începutul paginii. 


ii Generează 20 de răspunsuri 


Apoi vei încerca să generezi cel puţin 20 de răspunsuri 
diferite la această întrebare. Forţează-te să scrii 20 de 
lucruri distincte pe care le-ai putea face și care te-ar ajuta 
să-ți dublezi venitul. Poţi scrie mai mult de 20 de răspun- 
suri, dar minimul e 20. 

Primele tale răspunsuri vor fi, probabil, simple și evi- 
dente. Ai putea scrie: „Să muncesc mai susținut“, „Să 
muncesc mai mult timp“, „Să-mi îmbunătățesc educaţia“, 
„Să-mi perfecționez abilitățile în anumite domenii“ și așa 
mai departe. Vor fi ușoare. Următoarele 5 până la 10 răs- 
punsuri vor fi mai dificile. Ultimele 10 răspunsuri se vor 
dovedi însă extrem de grele, asemenea încercării de a 
scoate apă dintr-o piatră. 

Dar pentru a obține cât mai mult din acest exerciţiu, 
trebuie să te forțezi să continui să scrii până când vei 
răspunde la această întrebare în 20 de moduri diferite. Te 
poți juca totuși cu aceste răspunsuri cum dorești. De exem- 
plu, poţi scrie exact opusul unuia dintre răspunsurile tale 
anterioare. De asemenea, poţi da și răspunsuri ridicole. 

Gândește-te la lucruri neconvenţionale 


De exemplu, ai putea scrie: „Să muncesc mai mult la 
locul meu de muncă actual.“ Următorul tău răspuns ar 
putea fi contrar celui dintâi: „Să muncesc mai puţin la 
locul meu de muncă actual.“ Sau „Să muncesc mai mult la 
un alt loc de muncă.“ Sau poate să fie crearea propriului 
loc de muncă. Sau să obţii un al doilea loc de muncă care 
să îți aducă un venit în plus ori să lucrezi cu jumătate de 
normă într-un alt domeniu. 

Dacă venitul tău este influențat de vânzări, iar succesul 
tău în vânzări depinde de căutarea clienților potențiali, 
răspunsul l-ar putea constitui dublarea numărului de clienți 
potenţiali pe care îi întâlnești în fiecare săptămână. Sau ar 
putea să fie vizitarea clienţilor cu un mai mare potenţial în 
sensul că ar avea abilitatea să cumpere de două ori mai 
mult produsul tău. Ori ar putea fi să vinzi un produs diferit 
din care să obţii un comision mai mare pe vânzare. 

În orice caz, răspunsurile potenţiale sunt limitate doar 
de imaginaţia ta, iar capacitatea ta de a genera idei care să 
te ajute este infinită. 


Bi Importanța acțiunii 


Odată ce ai dat cel puţin 20 de răspunsuri la întrebarea 
ta, examinează-le din nou și alege cel puţin un răspuns în 
legătură cu care vei acționa imediat. Acest pas este foarte 
important! Faptul că acționezi într-un fel, oricare ar fi, este 
cel care va contribui la menţinerea unui flux de idei în 
mintea ta. În timp ce acționezi pentru una dintre idei, îţi 
va veni o nouă idee pentru o altă acțiune. 

Acesta este un exerciţiu pe care îl poți folosi pentru a 
dubla și a tripla impactul metodei cu 20 de idei. Odată ce 
ai generat cel puţin 20 de idei și ai selectat ideea pe care o 
vei implementa imediat, vei putea utiliza metoda cu 20 de 


a 

idei în legătură cu acea nouă idee, generând alte 20 de 
modalităţi diferite pentru a întrebuința acea idee. 


Æ Primul lucru de dimineaţă 


Dacă vei genera 20 de modalităţi de a-ţi atinge obiec- 
tivul major chiar de dimineaţă înainte de a începe pro- 
gramul, vei descoperi că vei fi creativ toată ziua. Mintea ta 
va fi mai ascuțită și mai vigilentă. Vei găsi soluţii la 
probleme și obstacole imediat ce apar. Vei activa Legea 
Atracţiei și vei începe să atragi în viața ta oameni și 
resurse care te pot ajuta să îţi atingi obiectivul. 

Dacă vei practica acest exercițiu timp de cinci zile, vei 
genera 100 de idei noi care te vor ajuta să îţi atingi țelurile 
în săptămâna următoare. În cazul în care vei selecta o idee 
pe zi, vei iniţia cinci idei pe săptămână. Așadar, vor fi mai 
multe idei decât generează o persoană obișnuită într-o 
lună sau chiar într-un an. 

Dacă vei genera 20 de idei pe zi, 5 zile pe săptămână, 
50 de săptămâni pe an, vei obține un uluitor număr de 
5 000 de idei noi pentru a-ţi îmbunătăți viaţa și munca în 
fiecare an. lar în cazul în care vei implementa o singură 
idee nouă în fiecare zi, 5 zile pe săptămână, 50 de săptă- 
mâni pe an, vei folosi 250 de idei pe an care te vor ajuta să 
îți soluționezi problemele și să îţi atingi obiectivele. 

O persoană obișnuită trăiește cu foarte puţină creativi- 
tate. De obicei, este victima psihosclerozei sau a homeosiazei, 
mulțumită să continue să facă în viitor aceleași lucruri pe 
care le-a realizat în trecut, indiferent dacă acestea dau 
roade sau nu. Atunci când vei praciica mindstorming-ul 
în mod regulat, vei genera curând atât de multe idei bune, 
că nu vei avea suficiente ore pe zi pentru a le realiza. 

Mult mai mulți oameni au devenit bogaţi folosind 
această metodă cu 20 de idei decât utilizând orice altă 
tehnică de gândire creativă descoperită vreodată. Singurul 

lucru care este necesar pentru ca această metodă să 
funcționeze constă în a o practica în mod regulat în 
viața ta. Îți trebuie doar disponibilitatea de a întrebuința 
mindstorming-ul în mod obișnuit și apoi de a folosi ideile 
pe care le generezi până când acest proces va deveni o 
parte normală a vieţii tale. 


E Brainstorming-ul cu ceilalți 


Mindstorming-ul este un exercițiu pe care îl poți prac- 
tica singur. Brainstorming-ul reprezintă ceva ce faci cu 
ceilalți, mai exact o formă de mindstorming realizat în 
grup, dar cu reguli ușor diferite. 

Brainstorming-ul a fost inițial dezvoltat de directorul 
de publicitate Alex Osborn și descris pentru prima dată în 
cartea sa din 1946, Applied Imagination (Imaginaţie Aplicată). 
De atunci, a fost utilizat în întreaga lume în toate tipurile 
de organizații și de situaţii, cu scopul de a genera idei 
pentru o varietate de motive. Este un proces foarte simplu 
de învăţat și de folosit. 


p Șase pași către brainstorming: 


Pasul întâi: Formează grupul. Numărul ideal de per- 
soane într-o sesiune de brainstorming este între patru și 
șapte. Sub patru, nu există suficiente minți pentru a 
genera o varietate destul de mare de soluţii la problemă. 
Cu mai mult de șapte persoane, grupul devine prea 
numeros pentru ca participanţii să aibă suficiente ocazii 
de a contribui. 


Pasul doi: Nu permite critica sau ridiculizarea. Partea 
esențială a brainstorming-ului este că în cadrul său nu sunt 
evaluate ideile. Intregul proces se concentrează asupra 

generării unei cantități cât mai mari de idei posibile într-o 
perioadă de timp scurtă. 

Nimic nu distruge mai repede o sesiune de brain- 
storming decât tendința oamenilor de a critica ideile 
generate. Imediat ce ideile uneia dintre persoane sunt 
criticate, sesiunea de brainstorming se oprește. Nimeni 
nu vrea să fie criticat, umilit sau ridiculizat în fața celor- 
lalți. De aceea, trebuie să te concentrezi asupra cantității 
de idei și să lași evaluarea lor pentru altă dată sau altor 
oameni. 


Pasul trei: Stabileşte un interval de timp anume. Peri- 
oada ideală a sesiunilor de brainstorming este cuprinsă 
între 15 și 45 de minute. Una dintre atribuţiile directorilor 
și ale conducătorilor de echipă constă în consultarea cu 
personalul lor în cadrul unor sesiuni de brainstorming. 
Adu-i pe toți laolaltă și anunţă-i că veți căuta soluţii pen- 
tru un anumit obiectiv sau situaţie timp de 15 minute și că 
apoi toată lumea se va întoarce la ce are de făcut. Vei fi 
uimit de rezultate. 


Pasul patru: Alege un conducător pentru grup. Scopul 
acestui lider constă în a-i încuraja pe toți să contribuie cât 
mai mult posibil. Una dintre cele mai bune modalităţi de a 
conduce o sesiune de brainstorming este să mergi în jurul 
mesei și să îi susții pe oameni să contribuie cu o idee — 
asemenea jocului de cărți, în care insufli curaj fiecărei 
persoane să parieze sau să spună „pas“. Odată ce ai mers 
în jurul mesei de câteva ori, oamenii vor începe să gene- 
reze idei cu o frecvenţă sporită. 


Pasul cinci: Selectează pe cineva pentru a ține evidența 
ideilor. O funcție importantă într-o sesiune de brain- 
storming este aceea a persoanei care ține evidența. Aceasta 
scrie ideile pe măsură ce sunt generate. 

Pasul șase: Fii punctual. Începe și încheie sesiunea de 
brainstorming exact la timp, indiferent cât de bine se des- 
fășoară. La sfârșit, aduni toate ideile pentru a fi evaluate 
ulterior. 


W Ideile pe fișe 


7 


Un alt tip de sesiune de brainstorming implică mai 
mulți oameni, în care împărțim grupul și distribuim fișe 
fiecărui subgrup. Fiecare grup mai mic sau subgrup are 
sarcina de a răspunde la întrebarea sau problema res- 
pectivă. După aceea, fișele cu idei sunt adunate. Apoi sunt 
amestecate și redistribuite grupurilor la întâmplare. 

În cea de-a doua etapă a exerciţiului, fiecare subgrup 
este rugat să evalueze ideile de pe fișele pe care le-au 
primit în funcţie de valoarea lor, înainte de a fi prezentat 
rezultatul în fața întregului grup. 

Într-o sesiune cu 20 sau 30 de persoane, două sau trei 
sute de idei vor fi generate în 30 de minute. Odată ce 
aceste idei sunt adunate, distribuite, evaluate și prezen- 
tate întregului grup, rezultatele sunt absolut uluitoare! 
Am lucrat cu companii care au găsit atât de multe soluții 
la probleme pe care nu știuseră cum să le soluţioneze, 
încât nu aveau suficiente ore disponibile pe zi sau destui 
oameni pentru a acționa asupra unui număr mai mare de 
idei dintre cele primite. 


m Echipa de acasă 


Dacă ai o relație bună cu o altă persoană, puteți forma 
o echipă continuă de brainstorming. Un soț și o soţie sau 
oricare alți doi oameni împreună pot genera un flux con- 
tinuu de idei, atâta vreme cât nu încearcă să evalueze sau 
să critice ideile în același timp în care le generează. 


E Aita 

îi Ideile te energizează 


Există două părţi în deblocarea propriului potenţial 
mental și în exploatarea geniului care se află înăuntrul 
tău. Prima este să accepți că ești extrem de inteligent în 
felul tău personal. Cea de-a doua constă în a folosi 
metodele și tehnicile descrise în acest capitol până când îţi 
vor deveni o a doua natură. Asemenea unui mușchi care 
se dezvoltă când este antrenat, „mușchii“ tăi mentali vor 
crește și vor deveni mai puternici de fiecare dată când vei 
practica unul dintre aceste exerciţii. | 

Generarea ideilor te stimulează și te entuziasmează în 
procesul de atingere a obiectivelor tale. Cu cât vei genera 
mai multe idei, cu atât vei avea mai multă energie și mai 
mult entuziasm. Cu cât vei avea mai multă energie și mai 
mult entuziasm, cu atât vei deveni mai încrezător că îţi 
poți îndeplini orice obiectiv pe care ţi-l stabilești. Cu cât 
vei genera mai multe idei, cu atât îți vei schimba mai 
repede modul în care gândești despre ce este posibil pen- 
tru tine. Într-un final, vei atinge un punct în modul tău de 
a gândi în care vei fi de neoprit. 


2 TXERCIȚII DE ACȚIUNE 


1. Definește-ţi cel mai important obiectiv sau problemă 
sub forma unei întrebări și scrie-o în partea de sus a 
paginii. Apoi, generează cel puţin 20 de răspunsuri 
la întrebarea ta. 


2. Întocmește o listă cu cele mai presante probleme sau 
obstacole în îndeplinirea scopurilor tale. Care este 
cea mai simplă și mai directă soluţie pentru fiecare 
dificultate în parte? 


3. Gândește-te la cel mai important ţel al tău și 
întreabă-te: „De ce nu mi l-am atins deja?“ 

. Identifică factorii sau constrângerile care te limitează 
și care determină cât de repede îți mărești venitul. 
Ce ai putea face chiar acum pentru a înlătura aceste 
limitări? 


. Care sunt inteligențele la care pari să fii mai bun decât 
ceilalți? Cum ţi-ai putea organiza viața și munca pen- 
tru a folosi cât mai multe dintre aceste inteligente? 


. La ce ai fost bun în trecut? Ce activităţi îţi induc cel 
mai mare sentiment de importanţă? 


. Care părți ale muncii tale îţi oferă cel mai mare profit 
pe energia investită? Cum ţi-ai putea structura munca 
şi viața pentru a folosi mai mult timp în aceste 
domenii? 


+ 


-=p e 


10 


Pune-ţi mintea ia contribuţie 


Fiecare problemă are ascunsă în sfera 
sa o oportunitate atât de mare, încât 
aceasta diminuează problema. Cele mai 
mari povești de succes au fost create de 
oameni care au recunoscut problema și au 
transformat-o într-o oportunitate. 


JOSEPH SUGARMAN 


Modul în care gândești despre tine și despre viața ta 
determină aproape tot ceea ce ți se întâmplă. Responsa- 
bilitatea ta principală este să preiei întregul control asupra 
gândirii tale și să îți menţii cuvintele și gândurile focali- 
zate exact asupra lucrurilor pe care le vrei cu adevărat. 
Simultan, trebuie să refuzi să te gândești la acelea pe care 
nu le dorești. Această formulă simplă reprezintă cheia 
sănătății, a fericirii și a prosperității personale. 

Capitolul de față se axează pe „a te gândi la posibi- 
lități“. O astfel de acţiune reprezintă procesul în care te 
uiţi la tot ce se întâmplă în jurul tău legat de posibilități și 
oportunități și nu la dificultăți și probleme. Scopul tău 
este să faci din acest lucru un mod obișnuit de a gândi, 
care constituie, precum toate deprinderile, un lucru ce 
poate fi învăţat. Poţi să îl dezvolți prin repetări constante. 
Într-un final, vei deveni o persoană pozitivă cu adevărat 
și constructivă în tot ceea ce înfăptuiești. 


PUNE-ŢI MINTEA LA CONTRIBUȚIE 239 


Bi Atitudinea mentală pozitivă 


O atitudine mentală pozitivă e asociată cu succesul în 
orice domeniu al vieţii. Genul de oameni care ne place cel 
mai mult și cu care dorim să ne asociem este reprezentat 
de cei care sunt, în general, bine dispuși și optimişti în 
legătură cu munca și cu vieţile lor personale. Nimeni nu 
vrea să își petreacă timpul cu o persoană negativă, pesi- 
mistă, care se vaită mereu. 

Din nefericire, este ușor să ajungi să critici și să te 
plângi. Suntem bombardaţi continuu cu informații nega- 
tive prin radio, televizor, ziare și reviste, în interacțiunile 
noastre zilnice cu ceilalți. Probabil că nu este lesne să te 
ridici deasupra valului de negativitate care te copleșește, 
dar e esențial să faci astfel dacă dorești să îți mentii 
moralul ridicat și mintea clară și pozitivă. 


Bi Răspunde constructiv la stres 


O atitudine mentală pozitivă poate fi definită drept un 
răspuns constructiv la stres. Nu înseamnă că, indiferent ce 
s-ar întâmpla, ești fericit și bine dispus tot timpul. În 
schimb, să ai o atitudine mentală pozitivă presupune că 
vei reacționa la problemele inevitabile ale vieţii tale zil- 
nice într-un mod mai eficient decât o persoană obișnuită. 

Stresul este inevitabil. Problemele nu se termină nicio- 
dată. Toată lumea are parte mereu de eșecuri și dezamă- 
giri. Singurul lucru asupra căruia ai control este modul în 
care răspunzi la aceste evenimente stresante. Dacă o vei 
face într-un mod pozitiv, constructiv, îți vei menţine o 
atitudine pozitivă în general. Atunci când mintea ta va fi 
mai clară și mai calmă, vei fi mai creativ și mai atent. Vei 
reuși să vezi mai multe modalități de a-ţi rezolva pro- 
blemele și să continui să te îndrepți către îndeplinirea 
obiectivelor tale. - 

Dar în eventualitatea în care răspunzi la o problemă 
sau dificultate într-un mod negativ sau furios, stimulezi o 
serie de răspunsuri nervoase ce îţi blochează cele mai 
creative părți ale creierului. În loc să ai un fel de a gândi 
„reacționează și răspunde“, dezvolți o mentalitate „luptă-te 
sau pleacă“. 


E Cinci pași către puterea personală 


Există un proces în cinci pași pe care îl poți folosi 
pentru a te menţine pozitiv și a-ți îndeplini obiectivele 
mai repede. Reunește câteva dintre cele mai bune tehnici 
descoperite vreodată pentru schimbarea permanentă a 
modului de a gândi. Conţine și ilustrează toate principiile 
de bază pe care trebuie să le cunoști pentru a deveni o 
„persoană care se gândește la posibilităţi“, eficientă și 
pozitivă în propria viaţă. 

Cei cinci pași sunt: primul — să idealizezi; al doilea — să 
verbalizezi; al treilea — să vizualizezi; al patrulea — să transpui 
în emoții şi al cincilea — să realizezi. Permite-mi să îţi explic 
cum funcționează, fiecare pe rând și apoi împreună. 


E Imaginează-ţi viitorul perfect 


Poate că cel mai mare obstacol în calea creării unei vieți 
minunate îl reprezintă „credințele auto-limitative“. Toată 
lumea le are, iar unii oameni chiar au atât de multe, încât 
sunt aproape paralizați când trebuie să acţioneze. 

O credință auto-limitativă se referă la convingerea că 
ești limitat, într-un fel sau altul, în segmente ca timp, 
talent, inteligență, bani, abilități sau oportunități. Ca 
urmare a acestor convingeri, dintre care cele mai multe 
probabil că nu sunt adevărate, te abţii de la a face pașii 
necesari pentru a-ți crea genul de viață pe care ţi-o dorești. 

Modalitatea prin care te poți elibera de aceste frâne 
negative asupra potențialului tău este să îţi schimbi 
modul de a gândi despre cine ești și despre ce este posibil 
cu adevărat pentru tine. Renunțţi la orice gând de limitare 
și începi să idealizezi și să-ţi imaginezi genul de viaţă pe 
care dorești să îl ai timp de o săptămână, o lună, un an și 
cinci ani de acum înainte, ca și cum orice ar fi posibil. 

În procesul de idealizare, te gândești la fiecare aspect 
important al vieții tale și îţi imaginezi cum ar arăta acesta 
dacă ar fi exact așa cum ţi-ai dori, în detaliu. 


Arată-mi banii 


Începe cu venitul tău. Cât de mult vrei să câștigi 
într-un an, doi, trei sau cinci ani de acum înainte? Uită-te 
în jurul tău și întreabă-te: „Cine altcineva câștigă suma pe 
care vreau să o obțin și ce fac ei diferit față de mine?“ Dacă 
nu știi sau nu ești sigur, du-te și întreabă-i. Fă-ţi temele. 

Ce cunoștințe sau abilități ar trebui să ai pentru a fi 
capabil să câștigi acea sumă? Ce gen de muncă ai vrea sau 
ai putea să faci pentru a obține acel gen de venit? Ce 
poziţie ai avea în compania ta? Cât de sus ar trebui să fii 
în branșa sau în profesia ta? Dacă lucrezi în vânzări, cât de 
mult ar trebui să vinzi și cui? 


Proiectează-ţi viața perfectă 


Imaginează-ţi stilul tău de viață perfectă. Dacă nu ai 
avea nicio limitare, cum ti-ar plăcea să trăiești în fiecare 
zi? În cazul în care ai fi independent din punct de vedere 
financiar, în ce fel de casă ti-ar plăcea să trăiești? Ce tip de 
mașină ti-ar plăcea să conduci? Ce fel de viaţă ţi-ar plăcea 
să-i asiguri familiei tale? În ce gen de activități ti-ar plăcea 
să te angrenezi de-a lungul săptămânii, a lunii și a anului? 


aoo 

De cât timp liber ti-ar plăcea să te bucuri în vacante și 
unde ţi-ar plăcea să mergi? Ce ți-ar plăcea să faci? Ce gen 
de activități îţi fac cea mai mare plăcere? Dacă ai fi forțat 
să îţi iei o lună liberă de la serviciu și ai avea toți banii de 
care ai nevoie, cum ţi-ai petrece acel timp? 


Planificarea familială 


Implică-ți familia în proiectarea vieții tale ideale. 
Include acest lucru drept un element constant în relația ta. 
Cu cât oamenii au mai multe șanse să discute un mod de 
a acţiona, cu atât ei vor fi mai dedicați hotărârii finale. 

În urmă cu ceva vreme, un prieten de-al meu s-a reunit 
cu soția și copiii săi pentru a discuta faptul că muncea prea 
mult și că nu își petrecea suficient timp cu ei. Și-au ima- 
ginat cum și-ar petrece timpul ca familie dacă nu ar avea 
limitări. Fiecare și-a exprimat ideile, inclusiv copiii mici. 

Ca urmare a acestui exercițiu, cei doi soți au luat niște 
hotărâri legate și de timp, și de stilul lor de viaţă. Au hotă- 
rât, așadar, să se mute în afara orașului, la ţară, într-o casă 
mai spațioasă cu o curte mai mare. El și-a reorganizat săp- 
tămâna de lucru, astfel încât să lucreze în oraș patru zile 
pe săptămână, între 10 și 12 ore pe zi, și apoi doar trei sau 
patru ore în ziua în care muncea în biroul său de la țară. 
A ajuns să petreacă mult mai mult timp cu familia sa și să 
aibă mult mai multe satisfacţii în viaţă. Cea mai bună 
consecință a fost că și rezultatele sale, și venitul său au 
crescut în urma acestui plan nou. 


Transformă-ţi idealul în realitate 


Atunci când îţi proiectezi stilul ideal de viață, poți să îl 
compari cu ceea ce faci astăzi și să observi diferențele. 
Apoi poți începe să te gândești la cum ţi-ai putea aduce 
viața actuală sau reală mai aproape de ideal. 

Iar atunci când îţi idealizezi venitul și stilul de viață, îţi 
dezvolți o viziune pentru viața ta. Începi să practici o cali- 
tate de bază a unui lider personal. Să proiectezi în viitor și 
să faci planuri pentru a-ţi transforma visurile tale într-o 
realitate actuală. 


E Sănătate și fitness 


Ar trebui să îţi idealizezi și sănătatea. Imaginează-ți că 
aceasta ar fi perfectă în fiecare aspect. Cum ai fi diferit față 
de astăzi? Cât ai vrea să cântărești exact și de ce tonus ai 
vrea să te bucuri? Cum se compară acest lucru cu ceea ce 
ești astăzi? Ce pași și ce schimbări va trebui să faci în 
obiceiurile tale de sănătate pentru a deveni persoana 
ideală care dorești să fii? Această descriere devine apoi 
viziunea ta ideală de viitor pentru tine însuţi. 


Æ Persoana care devii 


Crează-ți o imagine ideală despre tine referitoare la 
dezvoltarea personală și profesională. Ce fel de persoană 
dorești să fii în viitor? Ce cunoștințe și abilităţi supli- 
mentare vrei să dobândești? În ce domenii dorești să devii 
excelent? Ce subiecte ti-ar plăcea să stăpânești foarte 
bine? Ce trebuie să înveţi pentru a ajunge în top în dome- 
niul tău de activitate? Care este planul tău de dezvoltare 
referitor la nivelul actual și cel la care vrei să ajungi? 


Si Obiectul tău de activitate 


Atunci când elaborezi o planificare strategică pentru 
tine însuţi, începi întotdeauna cu obiectul de activitate. 
Aceasta este o definiție exactă a ceea ce vrei să fii și să 
realizezi la un anumit moment în viitor. Pentru a-ți dez- 
volta planul, proiectezi în viitor și îți imaginezi că ai avut 

succes total în îndeplinirea obiectivelor tale într-un anu- 
mit domeniu. Apoi, îți descrii viața și activităţile în acest 
sector ca și cum ar fi deja adevărate astăzi. 

De exemplu, obiectul tău personal de activitate ar 
putea fi ceva de genul: „Sunt o persoană fericită, sănătoasă, 
pozitivă care își face munca excelent, este plătită extrem de bine, 
foarte respectată de clienţii și de colegii săi și la fel de iubită de 
familia sa.“ 

Acest gen de obiectiv îți poate servi drept plan organi- 
zațional pentru viața ta. Poţi să îl folosești pentru a lua 
hotărâri prin compararea a ceea ce urmează să faci în 
scopul de a vedea dacă este în concordanță cu misiunea 
ta. Dacă nu corespunde cu misiunea sau cu imaginea ta 
ideală despre cea mai bună persoană care ai putea fi, nu 
vei realiza acel lucru. 


E Un punct de referință 
pentru luarea deciziilor 


De curând, am coordonat o sesiune de planificare 
strategică pentru o mare corporație. Directorii aveau mai 
mult de 250 de proiecte pe mesele lor. După ce am definit 
valorile, viziunea și misiunea ideală a companiei, ei au 
reușit să renunţe imediat la mai mult de 200 dintre aceste 
proiecte potenţiale. Tuturor participanţilor la acea întâl- 
nire le era clar că acele planuri nu corespundeau cu cine 
erau ei ca și companie și unde doreau să se găsească în 
viitor. Acest lucru poate funcționa și pentru tine. 

Una dintre problemele tale de astăzi este că ești cople- 
șit cu prea multe lucruri de făcut și prea puţin timp. Ai 
prea multe lucruri la care să te gândești. Sunt prea multe 
probleme, posibilități și oportunităţi. Atunci când vei 
idealiza și îţi vei da seama exact cum ţi-ai dori să fie viaţa 
ta perfectă la un moment dat în viitor, vei începe imediat 
să faci alegeri mai bune în activitățile tale zilnice. Vei 

începe imediat să elimini activitățile care nu corespund cu 
locul în care dorești să ajungi. 


E O cheie a fericirii 


O definiţie clară a idealului tău, în orice domeniu 
important al vieții tale, este punctul de început pentru a 
lua decizii mai bune în prezent, care vor conduce la un 
succes mai mare și la fericire în viitor. Pe măsură ce te vei 
îndrepta către îndeplinirea unui ideal care merită, te vei 

imti mai fericit și mai încrezător. Cu cât vei progresa mai 
mult către un obiectiv clar sau un set de condiţii ideale, cu 
atât vei avea mai multă energie și mai mult entuziasm. 


Definiția inteligenţei 


În urmă cu câţiva ani, experţi ai organizaţiei Gallup au 
intervievat 1 500 de bărbați și femei de succes încercând să 
identifice caracteristici ale succesului. Dar când le-au 
cerut să definească „inteligența“, au primit un răspuns 
neașteptat. ý 

Oamenii de top din sondaj au definit inteligența nu 
atât prin IQ (coeficientul de inteligenţă) sau prin notele 
bune obţinute la școală, cât printr-un mod de a acționa. 
Comportamentul inteligent a fost descris prin faptul că 
făceau doar acele lucruri care îi aduceau mai aproape de 
obiectivele lor. Ei au definit inteligenţa ca fiind abilitatea 
de a elimina sistematic acele activităţi care le consumau 
timpul și nu îi ajutau să își atingă obiectivele sau, chiar 
mai rău, îi îndepărtau de țelurile lor. 


Æ Fii inteligent 


Oricând faci ceva ce te apropie de obiectivele și idea- 
lurile tale, acționezi inteligent. Acest lucru este adevărat, 

indiferent de educaţia sau de IQ-ul tău. Din acest motiv, 
există mulţi oameni cu o inteligență medie sau care nu au 
avut rezultate bune la școală și care realizează mult mai 
multe decât cei cu diplome universitare. Acești oameni de 
succes își concentrează din ce în ce mai mult timp și ener- 
gie asupra activităților destinate să le îndeplinească 
numai acele obiective importante pentru ei. 


E lransformă în cuvinte 


Cea de-a doua parte a acestui proces în cinci trepte 
constă în verbalizarea clară a persoanei care dorești să 
devii, a lucrurilor pe care intenționezi să le faci și a obiec- 
tivelor pe care vrei să le îndeplinești. Verbalizezi cu 
afirmaţii pozitive. Deoarece îți poți reprograma complet 
subconștientul cu afirmaţii, prin folosirea lor repetată vei 
descoperi că potenţialul tău este nelimitat. 

Legea Activităţii Subconștiente stipulează că, indife- 
rent ce îţi repeţi la nesfârșit în conștient, lucrurile pe care 
ți le spui vor fi acceptate, într-un final, de subconștientul 
tău. Odată ce subconștientul îți acceptă gândurile conști- 
ente drept comenzi, acesta le trece mai departe către con- 
știent, care va lucra apoi 24 de ore pe zi pentru a le trans- 
pune în realitate. 

Cu ajutorul afirmațiilor pozitive, vei putea prelua 
întregul control asupra conținutului conștientului și sub- 
conștientului tău. Îți vei putea activa toate puterile men- 
tale. Vei putea exploata o minte universală, care te va ajuta 
să te îndrepți mai rapid către țelurile tale vizând un venit 
mai mare, o sănătate sau relații mai bune și un mai mare 
succes în domeniul tău. 


Bi Cei trei P ai programării pozitive 


O afirmaţie pozitivă este exprimată folosind cei „trei P”. 
Acest lucru înseamnă că, în vederea obținerii unei 

eficiente maxime, o afirmaţie ar trebui să fie personală, 
pozitivă și exprimată la timpul prezent. 

Mintea ta subconștientă este asemenea unui calculator 
special. Poate fi accesat și activat doar verbal și prin 
comenzi prezentate într-un anumit limbaj. Acceptă doar 
comenzi pozitive care sunt exprimate într-un mod per- 
sonal, la timpul prezent, de parcă obiectivul ar fi fost deja 
îndeplinit. Nu cunoaște timpurile trecut sau viitor. 

Afirmația mea preferată este: „Mă plac!“, repetată de 
nenumărate ori cu o încredere totală. Atunci când repeţi: 
„Mă plac!“ de câteva ori pe zi, trimiţi acest mesaj adânc în 
mintea ta subconștientă. Cu cât te vei plăcea mai mult, cu 
atât respectul tău faţă de tine însuți va fi mai ridicat. Cu cât 
respectul tău față de tine însuţi va fi mai ridicat, cu atât vei 
avea rezultate mai bune în fiecare domeniu al vieţii tale. Cu 
cât te vei plăcea mai mult, cu atât vei acționa mai bine și, cu 
cât vei acționa mai bine, cu atât te vei plăcea mai mult. 


Bi Devino propriul suporter entuziast 


Pentru a-ți îmbunătăți rezultatele la serviciu sau în 
orice alt domeniu care necesită abilități, repetă-ţi continuu 
cuvintele: „Sunt cel mai bun, sunt cel mai bun, sunt cel mai 
bun!“ Vorbind cu tine de parcă ai fi deja persoana care 
dorești să devii la un moment dat în viitor, devii propriul 
suporter entuziast. Vei descoperi apoi că vei face lucrurile 
din ce în ce mai bine, indiferent ce vei încerca. 

O altă afirmaţie expresivă pe care o poți repeta în 
fiecare dimineaţă înainte de a începe ziua este: „Îmi iubesc 
munca!“ Uneori, atunci când te vei trezi dimineaţa, nu o să 
te simţi deosebit de încântat de ziua care urmează. Dar 
poți prelua controlul asupra minţii și a emoțiilor tale repe- 
tând: „Îmi iubesc munca!“ până când acest lucru va 
deveni adevărat. 

Chiar și mai bine, poți începe fiecare zi folosind cuvin- 
tele: „Mă plac și îmi iubesc munca!” Această afirmație, 

repetată entuziast de câteva ori în fiecare dimineaţă, ie va 
entuziasma mai mult înainte de a ajunge la serviciu. 


Mi Controlează-ți dialogul interior 


Aproximativ 95% dintre emoțiile tale sunt determinate 
de modul în care vorbeşti cu tine însuţi. Cartea doctorului 
Martin Seligman, Learned Optimism (Optimismul Învățat) 
arată că „stilul tău explicativ“ reprezintă factorul critic în 
determinarea faptului că ești o persoană pozitivă sau 
negativă. 

Stilul tău explicativ este definit ca fiind modul în care îţi 
explici lucrurile ție însuți. Dacă îţi explici sau îţi interpretezi 
lucrurile într-un mod pozitiv, tu vei fi pozitiv. În cazul în 
care le explici sau le interpretezi într-un mod negativ, vei fi 
negativ. Concluzia lui Seligman a fost aceea că, atunci când 
lucrurile nu merg bine, oamenii optimiști își explică eve- 
nimentul sau experiența, de parcă ar fi o situație specifică, 
temporară și nu o condiție generală, pe termen lung. 

Imaginează-ți că dai un telefon pentru a vinde ceva și că 
acel client nu este interesat de ceea ce îi propui. Nu a 
funcționat. A fost o pierdere de vreme. Dacă ești o persoană 
pozitivă, vei spune ceva de genul: „Ei bine, reprezintă doar 
un telefon de vânzări.” Acesta este un lucru temporar. Vei 
adăuga: „Probabil că acel client a avut o zi grea.“ Astfel, eve- 
nimentul va fi specific. Apoi îţi vei zice: „Voi avea mai mult 
succes la următorul apel.“ Ca atare, te concentrezi asupra 
viitorului. Atunci când respingi asifel eșecurile temporare, 
își menții mintea pozitivă. Rămâi încrezător și optimist. 


Nu lua lucrurile personal 


In cazul în care oamenii negativi au parte de probleme, 
dificultăți sau eșecuri, le explică diferit față de cei opti- 
miști și încrezători. Atunci când eșuează temporar, fapt 

care este inevitabil, ei interpretează imediat acest lucru ca 
fiind o expresie a deficienţelor lor. Dacă apelul de vânzări 
nu a avut succes, ei își spun: „Probabil că sunt o persoană 
de vânzări îngrozitoare. Produsul nu este bun. Clienţii nu 
sunt interesaţi de ce vreau să vând. Nu voi reuși niciodată 
în acest domeniu.“ 

Cu alte cuvinte, ei generalizează și exagerează un mic 
eșec dramatizându-l, în loc să îl considere un lucru tem- 
porar și să continue cu următorul telefon. Ei interpretează 
experiența în mod negativ. Acest lucru are un efect nefa- 
vorabil asupra imaginii lor despre sine: „Nu sunt bun de 
nimic.“ Rezultatele activităţii lor se diminuează și data 
următoare se întâmplă chiar mai rău. 

Totuși, vestea bună este că modul în care interpretezi 
un eveniment se află sub controlul tău. Totul e o problemă 
de alegere. Tu stabilești cum vei simţi și vei reacționa prin 
modul în care optezi să îţi explici o situație. Alege să vezi 
latura pozitivă, indiferent ce ar fi. Tu decizi. 


E Exprimă-te simplu 


Atunci când îți verbalizezi obiectivele sub forma unor 
expresii afirmative, ar trebui să folosești cuvinte pe care 
subconștientul tău le poate înțelege și cu care poate începe 
să lucreze. Afirmațiile tale trebuie să fie simple și practice. 
De exemplu, „Mă plac“ este personal. „Sunt cel mai bun“ 
e personal și pozitiv. „Îmi iubesc munca“ este personal, 
pozitiv și exprimat la timpul prezent. 

Acestea reprezintă genul de afirmații acceptate imediat 
de subconștient ca fiind comenzi. Au un impact imediat 
asupra modului în care gândești și simţi în legătură cu tine 
însuți. Îți măresc instantaneu respectul de sine și încre- 
derea în forțele proprii. Pentru a rămâne optimist, trebuie 
să vorbești continuu cu tine însuți într-un mod în care vrei 
să fii și nu în felul în care lucrurile sunt în prezent. 

În programarea neurolingvistică, modul în care dialo- 
ghezi cu tine însuți despre ce ţi se întâmplă se numește 
„Stil interpretativ.“ Felul în care interpretezi lucrurile 
reprezintă o parte esenţială a procesului de schimbare a 
stilului tău de a gândi. Întrebarea este dacă interpretezi 
lucrurile care se întâmplă în jurul tău într-un mod pozitiv 
sau negativ. Adu-ți aminte, optimistul vede paharul pe 
jumătate plin, în timp ce pesimistul vede paharul pe 
jumătate gol. Alege să fii optimist. | 


B Devino un paranoic opus 


Multimilionarul W. Clement Stone a început să vândă 
ziare pe străzile din Chicago la vârsta de 12 ani. El a 
continuat prin a construi Combined Insurance Company 
din America și a murit de curând la vârsta de 100 de ani, 
având o avere mai mare de 800 de milioane de dolari. 
Stone a reprezentat o sursă de inspiraţie pentru mii de 
oameni și a devenit celebru pentru obiceiul său de a fi un 
„paranoic opus“. 

Un paranoic este o persoană care crede că oamenii 
conspiră împotriva sa. În schimb, un paranoic opus repre- 
zintă o persoană convinsă de faptul că lumea conspiră 
pentru ca ea să aibă succes. Acest gen de paranoic insistă să 
interpreteze tot ce i se întâmplă ca fiind parte a unui plan 
măreț ce îl conduce către reușită. W. Clement Stone obiș- 
nuia să răspundă la fiecare dificultate cu expresia empatică: 
„Asta este bine!“ Apoi, își concentra atenţia asupra găsirii 
unui lucru bun în acea situație. Și descoperea mereu ceva, 
chiar dacă era vorba doar de o lecţie valoroasă. 

Dacă schimbi definiția unei probieme într-o situație, o 
provocare sau o oportunitate, răspunsul tău la problemă va fi 
pozitiv și constructiv și nu negativ și furios. lar în cazul în 
care vei considera că fiecare problemă este o oportunitate 
potențială, vei găsi aproape întotdeauna în acea problemă 
un beneficiu de care te poţi bucura. 

Norman Vincent Peale obișnuia să spună: „Atunci 
când Dumnezeu vrea să îţi trimită un cadou, El îl amba- 
lează într-o problemă.“ Cu cât problema pe care o ai este 
mai mare, cu atât și darul va fi mai mare — sub forma unor 
lecţii sau a unor idei valoroase pe care, probabil, le con- 
ține. Paharul este pe jumătate plin sau pe jumătate gol? 
Depinde de tine. 


Ii Vei crede atunci când vei vedea 


Cea de-a treia parte a procesului în cinci pași prin care 
îți pui mintea la contribuţie îl constituie vizualizarea. Deja 
știi cât de puternic poate fi acest lucru în îndeplinirea 
obiectivelor tale. Numai atunci când vei învăţa să folosești 
vizualizarea pentru fiecare scop și activitate, vei reuși să 
exploatezi cu adevărat această putere uimitoare în viaţa ta. 

Oamenii vizualizează tot timpul. Diferenţa constă în 
faptul că oamenii de succes vizualizează lucrurile pe care 
și le doresc, iar cei lipsiţi de succes pe acelea pe care nu le 
vor. Înainte de orice nouă experiență, o persoană de 
succes își va acorda câteva momente pentru a-și aminti și 
a retrăi o experiență în care a avut succes într-un 
domeniu. În schimb, înaintea unei noi experiențe, oamenii 
care nu au succes își vor aminti și vor trăi un eșec anterior. 

În fiecare caz, oamenii creează o predispoziție de a 
reuși sau de a eșua. Atunci când vizualizează, ei trimit o 
comandă subconștientului lor. Acesta le coordonează apoi 
cuvintele și acţiunile în situația următoare, astfel încât să 
aibă rezultate corespunzătoare imaginii create. 


Imaginează-ţi un rezultat perfect 


In procesul de vizualizare, proiectezi și creezi o ima- 
gine clară a obiectivului tău viitor ideal. Îţi imaginezi cum 
ar arăta dacă ar fi deja îndeplinit. Iţi conturezi imaginea 

cât mai vie posibil. Repeţi această imagine mentală de 
nenumărate ori, cât de des poţi în timpul zilei, cât de mult 
timp poți. 

Există o relaţie directă între cât de clar îţi poți vedea 
obiectivul sau rezultatul pe dinăuntru și cât de repede se 
transformă în realitate în exterior. Vizualizarea reprezintă 
una dintre cele mai puternice facultăți pe care le ai la 
dispoziție pentru a deveni o persoană care se gândește la 
posibilități, pentru a-ţi schimba modul de a gândi despre 
viața și viitorul tău. Cu ajutorul vizualizării, îți poți trans- 
forma visurile actuale în realități viitoare. Îi poţi schimba 
complet modul de a gândi prin transformarea imaginilor 
tale mentale. 


E Programează-ți mintea 


Există trei tehnici care combină verbalizarea și vizuali- 
zarea, pe care le poți practica pentru a-ți îndeplini obiec- 
tivele mai repede. Acestea sunt numite adesea „tehnici de 
programare mentală“ și se dovedesc extrem de eficiente în 
pregătirea ta și a minții tale pentru un eveniment ulterior. 

Prima dintre aceste metode este cea numită tehnica 
programării rapide. lată cum funcţionează. Înaintea oricărui 
eveniment care nu se întâmplă frecvent și este important, 
precum un telefon de vânzări, o întâlnire sau un interviu, 
îţi acorzi câteva momente pentru a te pregăti mental, 
asemenea unui atlet care se încălzește pentru o competiție. 

Întâi, respiră adânc. Acest lucru te relaxează și îţi 
aduce mintea în starea alfa. În această stare, subconști- 
entul tău devine foarte receptiv la orice comandă. Apoi, 
vizualizează rezultatul ideal al situaţiei care urmează. Ţi-l 
imaginezi ca având fiecare detaliu perfect. De exemplu, 
dacă dai un telefon de vânzări, vizualizează-ţi clientul 
răspunzându-ți într-un mod pozitiv, receptiv. Mai ales, 
vizualizează clientul semnând cecul sau comanda de 

vânzări la sfârșitul conversației. 

Unul dintre bunii mei prieteni a folosit această tehnică 
mulți ani și a devenit unul dintre cei mai bine plătiți 
oameni din domeniul său. El mărturisea despre nenu- 
mărate cazuri în care o vânzare se desfășura exact așa cum 
o vizualizase înainte de a începe, fapt ce i se pare absolut 
uimitor. Încearcă și tu și vei vedea rezultatele. 


p> Afirmă și vizualizează 


Cea de-a treia și ultima parte a tehnicii de programare 
rapidă constă în verbalizarea sau crearea unei expresii 
pozitive corespunzând cu imaginea ta mentală. O astfel 
de afirmație simplă ar fi: „Această conversaţie de vânzări 
merge foarte bine și se încheie satisfăcător pentru toate 
persoanele implicate.“ O asemenea comandă îţi instru- 
iește subconștientul să îţi ofere cuvintele, sentimentele, 
atitudinile și limbajul corporal necesare pentru atingerea 
obiectivului tău de a încheia cu succes o conversaţie de 
vânzări. 

Predăm această tehnică de „exprimare pozitivă rapidă“ 
celor care merg la interviuri pentru a obține un loc de 
muncă, persoanelor care susțin prezentări în public, celor 
care se exprimă prin artă și chiar politicienilor. Este o 
metodă extrem de eficientă și durează doar câteva 
secunde înainte de orice eveniment. 


Æ Scrie-ti și trece-ţi în revistă obiectivele 


Cea de-a doua metodă pe care o poți folosi pentru a 
face rapid schimbări în modul tău de a gândi și în viața 
ta este denumită tehnica afirmației standard. Această 
tehnică presupune să îţi scrii obiectivele principale 
actuale sub forma unor afirmaţii personale, pozitive, 
exprimate la prezent pe trei până la cinci fișe, câte un scop 

exprimate la prezent pe trei până la cinci fișe, câte un scop 
pe câte o fișă. Poţi lucra asupra a 10 până la 15 obiective 
în același timp, folosind această metodă. 

Poartă aceste fișe cu tine. La începutul fiecărei zile, 
acordă-ți câteva minute pentru a trece în revistă fiecare țel. 

Ia prima fișă și citește-o. Poate că pe aceasta este scris: 
„Câştig 50 000 de dolari pe an.“ Citește-o și concentrează-ți 
privirea pe mesaj, astfel încât să se imprime în subcon- 
știentul tău. Apoi, închide ochii, respiră adânc și repetă 
afirmaţia de cinci ori. Pe măsură ce afirmi, vizualizează-ți 
obiectivul ca fiind gata îndeplinit. Vezi-l. Simte-l. După 
aceea deschide-ți ochii, relaxează-te, expiră adânc și 
citește următoarea fișă. 


Pregătește-te pentru întreaga zi 


Întreg acest exercițiu, având între 10 și 15 obiective, 
durează aproximativ 10 minute. Îţi programează sub- 
conștientul la un nivel adânc și te pregătește pentru a avea 
cele mai bune rezultate în restul zilei. 

Dacă îl vei practica în fiecare dimineaţă înainte de a-ţi 
începe ziua și în fiecare seară înainte de a merge la cul- 
care, vei fi uimit de cât de repede vor începe să se mate- 
rializeze obiectivele tale. 

Subconștientul tău este stația emitentă și cea recep- 
toare pentru puterea atracției din viața ta. Cu cât îți vei 
hrăni mai mult subconștientul cu imagini și cuvinte în 
concordanță cu ceea ce vrei să realizezi, cu atât îţi vei 
atrage mai mult obiectivele. Vei deveni un magnet viu. Vei 
începe să atragi oameni, oportunităţi, idei și resurse în 
viața ta, care îţi vor transforma ţelurile în realitate. 

Bi Practică repetiţia mentală 


Cea de-a treia tehnică de programare mentală pe care o 
poți folosi pentru a avea rezultate mai bune și a-ți îndeplini 
obiectivele mai repede se numește repetiţia mentală. Metoda 
în speță este predată și folosită intens în multe sporturi. 
Procesul este pe cât de simplu, pe atât de puternic. 

În primul rând, stai pe scaun sau întins, complet 
relaxat, cu ochii închiși și respiră adânc până când între- 
gul corp se destinde. 

În al doilea rând, vizualizezi clar un eveniment care 
urmează să se întâmple sau un obiectiv pe care ţi-l dorești. 
Îţi permiti să pătrunzi în acea experienţă și să o vezi clar în 
mintea ta. Te imaginezi făcând și spunând exact lucrurile pe 
care le-ai realiza și le-ai zice dacă acea situație ar fi perfectă. 

Una dintre cele mai bune ocazii de a practica repetiţia 
mentală este chiar înainte de a te culca. Verbalizând și 
vizualizându-ţi obiectivele și activitățile ideale pentru ziua 
ce urmează chiar înainte de a adormi, îți programezi sub- 
conştientul să lucreze asupra acestor țeluri toată noaptea. 
Apoi, când te vei trezi dimineaţa, vei avea adesea idei pe 
care le poți folosi pentru a transforma acele scopuri în reali- 
tate. Aceasta este o tehnică uimitoare și extrem de eficientă. 


m Programează-te dinainte 
pentru rezultate de vârf 


Poţi folosi dinainte această tehnică pentru a-ţi pro- 
grama mintea pentru o varietate de lucruri. De exemplu, 
să spunem că ești îngrijorat în legătură cu o problemă. 
Chiar înainte de a merge la culcare, supune această pro- 
blemă atenţiei subconștientului și cere o soluţie. Apoi, nu 
te mai gândi la ea și mergi la culcare. Adesea, când te vei 
trezi dimineaţa, soluția ţi se va înfățișa imediat. Va fi 
foarte clară și foarte potrivită pentru problema ta. 

Poţi folosi această metodă de programare mentală pen- 
tru a te asigura că te trezești simțindu-te pozitiv și plin de 
energie. Procesul este atât simplu, cât și eficace. Chiar 
înainte de a merge la culcare, spune-ti: „Când mă voi trezi 
dimineaţa, mă voi simţi grozav!“ Repetă acest lucru de 
câteva ori. Imaginează-te când te vei trezi în dimineața 
următoare și te vei simţi fericit și plin de energie. Mai ales 
atunci când te culci târziu și ai nevoie să ai rezultate bune 
a doua zi, folosește această tehnică pentru a te trezi 
simțindu-te revigorat. Funcţionează de fiecare dată. 


Bi Trezeşte-te la o anumită oră 


Poţi întrebuința repetiţia mentală și pre-programarea 
pentru a te trezi la o anumită oră fără ceas. Indiferent de 
fusul orar sau de zona în care te afli, îți poţi „programa 
mintea“ exact la o anumită oră înainte de a merge la 
culcare și te vei trezi exact atunci. 

Înainte de a adormi, spune-ți: „Mă voi trezi mâine 
dimineaţă la ora șapte fix.“ Apoi, poţi adormi fără să te 
îngrijorezi. A doua zi de dimineaţă, bătăile inimii tale se 
vor accelera treptat, trezindu-te la ora prestabilită. Nu vei 
mai putea adormi din nou. Poţi chiar să călătorești la 
distanţe mari și să te trezești în diverse zone ale lumii la 
timp folosind această metodă. 


îi Simte senzaţia succesului 


Cel de-al patrulea element în programarea mentală îl 
constituie transpunerea în emoții. Mai exact, să creezi senti- 
mentul care ţi-ar însoți îndeplinirea cu succes a unui 
obiectiv. Aceasta este partea care contribuie la faptul că 
idealizarea, verbalizarea și vizualizarea funcționează cu 
adevărat pentru tine. Emoţiile tale reprezintă sursa ta de 
energie, combustibilul care te conduce spre obiectivul tău. 

Probabil că ai auzit spunându-se că oamenii sunt logici 
în proporție de 10% și emoționali în proporție de 90%. 
Totuși, adevărul este că la început ești 100% emoţional. 
Hotărăști emoțional și apoi justifici folosind logica. Tot 
ceea ce faci este determinat și controlat de emoțiile tale, 
într-un fel sau altul. Singura întrebare e: „Care emoție este 
răspunzătoare?“ 


Stăpân sau sclav? 


Mulţi oameni sunt sclavii emoțiilor lor. Având puţin 
control asupra propriilor sentimente, ei răspund și reac- 
ționează continuu în fața celorlalți oameni și la situaţiile 
cu care se confruntă. Nu reușesc să controleze prea bine 
acest lucru. 

Una dintre responsabilitățile principale față de tine 
este să îți ţii emoțiile sub control. Asumă-ți responsabili- 
tatea pentru emoțiile tale pozitive și nu permite să fii 
dominat de cele negative. Folosindu-ţi trăirile în mod 
deliberat, mai ales atunci când le menţii pozitive și le 
canalizezi asupra a ceea ce îți dorești, poți întrebuința o 
putere enormă pentru a vizualiza, a verbaliza și a idealiza. 


B imaginează-ţi rezultatul ideal 


O modalitate pentru a debloca energia și puterea con- 
ținute de natura ta emoțională este să trăieşti sentimentul 
de care te-ai bucura dacă ţi-ai fi îndeplinit deja obiectivul. 
Privește-l cu ochii minţii și creează înăuntrul tău emoțiile 
pe care le-ai experimenta dacă visul tău s-ar transforma în 
realitate chiar acum. 

De exemplu, imaginează-ţi că scopul tău este să câștigi 
o anumită sumă de bani. Proiectează-te mental în viitor și 
privește-te câștigând acei bani. Privește casa mai mare, 
mașina mai spațioasă, hainele mai bune, restaurantele 

mai fine și stilul de viață mai elegant de care te vei bucura 
atunci când vei câștiga acei bani. Imaginează-ţi cum te-ai 
simți dacă te-ai bucura deja de toate aceste ingrediente ale 
succesului. Închipuie-ţi sentimentele de mândrie, bucurie, 
satisfacție, plăcere și de recunoștință pe care le-ai experi- 
menta odată ce îţi vei fi atins acest obiectiv. 

Așa cum o persoană se înmoaie într-o baie fierbinte, 
îmbibă-ți și tu mintea cu aceste sentimente, exact ca și 
cum te-ai afla deja la destinaţie. Apoi, aceste sentimente 
vor stimula gânduri, dorințe și acțiuni corespunzătoare. 
Fiecare dintre acestea o va întări pe cealaltă. 


Bi Combinația este puternică 


Atunci când combini toate aceste trei elemente - o 
imagine mentală, o verbalizare și o emoție — îţi activezi 
subconștientul. Acesta transmite apoi această impresie 
către supraconștient, care lucrează asupra obiectivelor tale 
24 de ore pe zi. Odată ce vei practica verbalizarea, vizuali- 
zarea și emoționalizarea reunite pentru fiecare scop, vei fi 
complet uluit de lucrurile care vor începe să ți se întâmple 
și de țelurile pe care le vei îndeplini. 

După ce îţi vei activa supraconștientul, vei primi un 
flux continuu de idei pe care le vei putea folosi pentru a-ţi 
rezolva problemele și a-ți finaliza obiectivele. Acest nivel 
al minţii tale îți va arăta cum să îndepărtezi, să ocolești 
sau să depășești orice obstacol care îţi va apărea în cale. Îţi 
va oferi idei care te vor ghida pentru a lua hotărârea 
corectă. Supraconștientul tău îţi va înlesni un flux con- 
stant de energie, de entuziasm și de motivaţie care te va 
conduce către scopurile tale. 

Modul în care activezi acest proces și îți descătușezi 
toate puterile mentale constă în idealizarea, verbalizarea, 
vizualizarea și mai ales în transpunerea permanentă în 
emoții. 

E Visurile devin realitate 


Cel de-al cincilea element al acestui proces în cinci pași 
este reprezentat de realizare, de îndeplinirea efectivă a 
obiectivelor tale și de transformarea în realitate a dorin- 
telor. 

Aceasta constituie partea cea mai importantă a proce- 
sului. Dar trebuie să fii conștient că fiecare scop are nevoie 
de o anumită perioadă de timp pentru a se materializa. 
Unele obiective pot fi îndeplinite repede. Altele necesită 
săptămâni sau chiar luni de muncă asiduă. Altele sunt 
țeluri pe termen lung, având nevoie de câțiva ani pentru 
a se realiza. Atitudinea ta asupra timpului necesar pentru 
atingerea unui obiectiv are un impact major asupra fap- 
tului că îl poţi finaliza sau nu. 

În această etapă, după ce ai practicat primii patru pași, 
trebuie doar să te relaxezi și să lași procesul să se desfă- 
șoare natural. Vei permite obiectivului tău să se materia- 
lizeze atunci când va fi cazul. Lucrurile pe care ţi le 
dorești și de care ai nevoie se realizează exact atunci când 
ești pregătit pentru acestea. 

Oamenii de succes ajung să își dezvolte o atitudine 
calmă, de așteptare plină de încredere. Ei nu se grăbesc 
niciodată. Sunt relaxaţi și încrezători și cred cu putere că 
toate lucrurile contribuie pentru a le aduce exact ce au 
nevoie la momentul cel mai potrivit pentru ei. Aceasta 
trebuie să fie și atitudinea ta. 


m Multiplică-ți puterile 


Poţi să obtii beneficii chiar mai mari din acest proces în 
cinci pași pentru îndeplinirea obiectivelor tale folosind 
tehnici speciale ca răspuns la lucrurile care ţi se întâmplă 
în fiecare zi. 

În primul rând, indiferent de împrejurări, caută aspec- 
tele pozitive în fiecare situaţie, lecţia valoroasă. Încearcă să 
afli ce poţi câștiga din orice eșec sau obstacol ternporar. 

Napoleon Hill a studiat și a intervievat oamenii de 
succes timp de 25 de ani. El a descoperit că aveau o carac- 
teristică în comun. Fiecare dintre ei își dezvoltase obiceiul 
de a căuta în orice dificultate un beneficiu sau un avantaj 
la fel de mare sau chiar mai mare. Ei căutau mereu un 
punct luminos chiar și în cel mai întunecat nor. 

Atunci când te aștepți să rezulte ceva bun din fiecare 
situație, vei răspunde dificultăţilor într-un mod pozitiv, 
mai creativ și mai constructiv. Vei fi mai optimist și mai 
încrezător. Dacă vei crede că vei beneficia de tot ceea ce ţi 
se întâmplă, îţi vei dezvolta atitudinea unei persoane care 
se gândește la posibilități. Drept urmare, indiferent de 
situaţiile ulterioare, vei găsi aproape întotdeauna un lucru 
bun pe care îl vei putea transforma în avantaj pentru tine. 


E Cârma zilei 


Exact așa cum îţi influențează aspectul fizic ceea ce 
mănânci, și mintea ta este înrâurită de hrana pe care i-o 
oferi. Momentul în care mintea ta este cea mai receptivă îl 
constituie începutul dimineții. Îţi poţi accelera procesul de 
schimbare a modului de a gândi citind în fiecare dimineaţă 
timp de 30-60 de minute din ceva inspirational și motivant 
înainte de a-ți începe ziua. 

Exact așa cum exercițiile fizice de dimineaţă te vor pre- 
găti să fii mai puternic și mai rezistent fizic în timpul zilei, 
exercițiul mental pozitiv sub forma unor lecturi inspira- 
tionale te va ajuta să fii mai pregătit mental în timpul zilei. 

Prima oră a dimineții este numită „cârma zilei“. Orice 
îți pui în minte în această „oră de aur” îţi stabilește tonul 
gândirii pentru tot restul zilei. Atunci când te trezești 
dimineaţa și, în loc să citești ziarul sau să te uiţi la 

televizor, citeşti ceva pozitiv, constructiv și inspirațional, 
îți pre-programezi mintea pentru orele care vor urma. 

De-a lungul întregii zile, lucrurile îți vor merge din 
plin. Vei fi mai calm, mai creativ și mai atent. Chiar mai 
rezistent în fața dificultăților. Vei răspunde mai eficient 
atunci când te vei confrunta cu suișurile și coborâșurile 
inevitabile ale vieții tale zilnice. Lectura ta de la începutul 
dimineții te va fi pregătit mental pentru a avea cele mai 
bune rezultate. 


i Nu lăsa nimic la voia întâmplării 


Poţi deveni o persoană mai optimistă prin planificarea 
în avansa fiecărei zile. Acest lucru îţi eliberează mintea de 
stresul de a încerca să îţi aduci aminte ce ai de făcut. Îţi va 
oferi un sentiment de control asupra muncii și a vieţii tale. 
Te va face răspunzător. Vei deveni proactiv și nu reactiv. Şi 
nu este nevoie decât de o listă! 

Timpul ideal pentru a planifica este cu o seară înainte. 
Întocmeşte o listă cu tot ceea ce ai de făcut în ziua ce 
urmează. Citește lista și organizează-ți munca în funcție 
de priorități. Selectează cea mai importantă sarcină, astfel 
încât să o abordezi la începutul dimineţii. Vei fi uimit de 
cât de bine vei dormi și cât de bine te vei simţi atunci când 
te vei trezi, dacă îţi vei fi E deja ziua, astfel încât să 
știi ce vei face și în ce ordine 


= incepe-ţi ziua cu dreptul 


Începe-ţi ziua cu o mâncare sănătoasă, hrănitoare. 
Consumă multe fructe, legume și alimente ce conţin pro- 
teine de calitate, precum ouăle. Bea mult suc de fructe și 
apă. Consumă cereale integrale, brioșe și iaurt. Evită mân- 
cărurile grase care sunt greu de digerat și te obosesc. 

Micul dejun american standard ce conţine șuncă, ouă 
și pâine prăjită reprezintă una dintre cele mai nepotrivite 
combinaţii de alimente pe care le poţi consuma dimineața. 
La o oră după ce vei mânca aceste alimente, vei începe să 
te simți din nou somnoros. Tot sângele din creier se va 
îndrepta către stomac și va încerca să prelucreze aceste 
proteine și grăsimi grele. Apoi, vei compensa acest lucru 
consumând cafea toată dimineața. 

Dar când îţi vei începe fiecare zi cu un mic dejun ușor, 
sănătos și nutritiv, vei avea mai multă energie. Vei fi mai 
atent și mai vesel. Vei fi mai nerăbdător să îţi continui 
ziua. Vei fi mai creativ, pentru că ai mai mult sânge la dis- 
poziţia creierului. Vei avea mai multe idei și o concentrare 
sporită. Vei vedea mai multe posibilități în tot ce se întâm- 
plă în jurul tău. Vei deveni o persoană mai optimistă. 


îi Odihnește-te bine 


În plus față de o hrană fizică și mentală bună, ai nevoie 
și de multă odihnă. Vince Lombardi, legendarul antrenor 
de fotbal american al echipei Green Bay Packers, a spus 
cândva: „Oboseala ne face pe toți lași.“ Atunci când nu ai 
parte de suficientă odihnă, riști mai mult să fii negativ, 
iritabil și să îţi lipsească încrederea în tine. 

Dar când te-ai odihnit și te-ai hrănit bine, când îţi hră- 
nești mintea continuu cu mesaje pozitive, când citești ceva 
inspirațional și îți vizualizezi constant obiectivele ca fiind 
deja realitate, devii o persoană pozitivă, mai veselă și mai 
optimistă. 

Te vei trezi dimineața având sentimentul că nu există 
nimic din ceea ce nu poţi face dacă te străduiești. lar în 
cazul în care îţi vei păstra acest gând destul de mult timp 
și suficient de intens, va deveni realitate. Și, astfel, vei 
începe să te simţi de neoprit. 

EXERCIŢII DE ACŢIUNE 


. Hotărăște-te astăzi să vorbeşti cu tine într-un mod 
pozitiv, folosind afirmaţii exprimate în același fel, 
personal și la timpul prezent. Fii propriul suporter 
entuziast. 


. Realizează un set de trei-cinci fișe cu fiecare dintre 
obiectivele tale, scris sub forma unei afirmații. 
Uită-te peste aceste fișe de două ori pe zi, dimineața 
și seara. 


. Caută ceva bun în fiecare problemă sau dificultate. 
Practică obiceiul de a fi un paranoic opus, convins că 
există o conspirație uriașă pentru ca tu să ai succes. 


. Creează-ţi o imagine mentală pentru cel mai impor- 
tant obiectiv al tău, ca și cum acesta ar fi deja reali- 
tate. Dacă este posibil, decupează imagini potrivite 
scopului tău din reviste și studiază-le în mod regulat 
pentru a ţi le programa în subconștient. 


.Creează-ţi sentimentul pe care l-ai avea într-un 
moment de succes sau la îndeplinirea obiectivului pe 
care ţi-l dorești. Imaginează-ți că trebuie să mimezi 
emoția bucuriei, a fericirii și a satisfacției pentru o 
audiție în vederea obţinerii unui rol într-un film. 
Mimează până când vei reuși! 


. Imaginează-ţi că viaţa ta ar fi perfectă într-un anumit 
domeniu. Cum ar arăta? Cum te-ai simţi? Cum ai 
descrie-o? 


. Înainte de a adormi în fiecare seară, repetă-ți mental 
evenimentele importante ale zilei care urmează. 
Vizualizează-le și imaginează-ţi că fiecare detaliu 
este perfect. Apoi mergi la culcare zâmbind. 


11 


Viitorul depinde de tine 


Miracolul sau puterea care îi înaltă pe 
unii oameni constă în faptul că au fost 
motivaţi în domeniul lor și în munca pe 
care o desfăsoară de perserverenţă si de un 
spirit curajos și hotărât. 

MARK TWAIN 


Nu poate exista un mare curaj atunci 
când nu există încredere sau certitudine, 
iar jumătate de bătălie rezidă în convin- 
gerea că putem face ce ne-am propus. 


ORISON SWETT MARDEN 


Fiecare persoană de succes s-a confruntat cu nenumă- 
rate eșecuri și obstacole temporare și chiar înfrângeri 
dezastruoase în timpul vieţii sale. Dar ceea ce i-a asigurat 
succesul a fost abilitatea de a răspunde pozitiv și 
constructiv la aceste înfrângeri și de a-și reveni. Această 
calitate de a-ţi reveni și de a nu te lăsa înfrânt îţi va deter- 
mina și ţie succesul. 

Doctorul Abraham Zaleznik, de la Universitatea 
Harvard, a efectuat un studiu în urmă cu câţiva ani în 
legătură cu rolul pe care îl joacă în viață dezamăgirea. Mulți 
oameni au elaborat studii și au scris despre motivație și 
relația sa cu succesul. Dar Zaleznik a fost primul care a 
cercetat cealaltă fațetă a monedei. 

Gândind în avans 


Dacă ești o persoană normală, inteligentă, îţi vei orga- 
niza fiecare domeniu al vieții pentru a evita cât mai mult 
posibil eșecurile și dezamăgirile. Vei gândi în avans și vei 
anticipa ce ar putea să meargă rău. Apoi îţi vei lua pre- 
cauțiile necesare pentru a te păzi împotriva obstacolelor și 
a problemelor. Vei cântări și vei evalua diferite opțiuni. Vei 
alege strategia care îți oferă cele mai mari șanse de succes. 

Totuși, indiferent cât de bine vei gândi și vei planifica, 
lucrurile nu se vor desfășura mereu așa cum ţi le-ai pro- 
pus. Legea lui Murphy stipulează: „Orice ar putea merge 
rău, va merge rău. Dintre toate lucrurile care pot merge rău, cel 
mai îngrozitor dintre acestea va merge rău la cel mai nepotrivit 
moment și va costa cea mai mare sumă de bani.“ Legea lui 
Cohen adaugă apoi: „Murphy a fost optimist!“ 

De aceea, dezamăgirea sosește fără a fi așteptată. Este 
prezentă în ciuda eforturilor tale susținute de a o evita, 
fiindcă este, oricum, inevitabilă. Vei avea parte de decepții 
în viață la fel de sigur cum este că soarele răsare la est și 
că apune la vest. Și cu cât îţi vei stabili mai multe obiective 
și vei încerca mai multe lucruri, cu atât vei avea mai multe 
dificultăți și probleme. 


Singurul lucru pe care îl poți controla 


Ceea ce a descoperit doctorul Zaleznik a fost că 
oamenii de succes răspund la dezamăgire diferit față de cei 
lipsiţi de șansă. Concluzia lui a fost că modul în care reac- 
ționezi la dezamăgire este un foarte bun indicator pentru 
succesul pe care îl vei avea sau nu în domeniul tău de 
activitate și în viață în general. 

Întrucât nu poți să eviţi mereu decepțiile, indiferent ce 
ai face, singurul lucru care contează este modul în care 
reacționezi la dezamăgire atunci când ţi se întâmplă să ai 


266 SCHIMBÂND GÂNDIREA, ÎŢI SCHIMBI VIAȚA 


parte de așa ceva, chiar dacă nu ţi-ai dorit și nu te-ai aștep- 
tat. Îi permiţi să te copleșească? Îţi pierzi cumpătul, te 
înfurii și îi învinovățești sau îi ataci pe ceilalți? Sau faci 
față atacului și răspunzi eficient? 

Oamenii de succes reacționează la dezamăgiri accep- 
tându-le. Cei care nu au parte de reușită permit decepți- 
ilor să îi oprească. Oamenii de succes își revin și merg 
înainte. Ceilalți renunţă adesea și eșuează. Oratorul moti- 
vaţional Charlie Jones a spus: „Nu contează cât de jos cazi, 
ci cât de sus te ridici!” 


E Cauza negativității 


Cele mai multe emoții negative sunt determinate de 
așteptări frustrate. Îți dorești, speri sau plănuiești ca un 
anumit lucru să se întâmple într-un anumit fel și atunci 
când nu se desfășoară după cum ai intenționat, reacțio- 
nezi cu nerăbdare și mânie. Acest lucru este destul de 
normal. Dacă îți pasă de un rezultat, te vei simţi rănit în 
cazul în care nu îl vei obține. 

Provocarea este aceea că emoțiile se declanșează 
instantaneu. Din acest motiv, poți avea foarte puţin con- 
trol asupra emoțiilor și reacțiilor tale în momentul în care 
ți se întâmplă ceva. Este prea târziu. Atunci când vei trăi 
dezamăgirea, vei reacționa instinctiv și în mod obișnuit, 
în funcţie de experienţele tale anterioare. Când lucrurile 
nu merg bine, este prea târziu să te gândești la gânduri 
frumoase și nobile. Reacţionezi, pur și simplu. 

Epictetus, filosoful grec stoic, a scris cândva: „Circum- 
stanţele nu îl fac pe om, ci numai îl dezvăluie sieși”, ca și 
celorlalți. Situaţiile ostile nu sunt cele care îţi formează 
caracterul, ci acelea care ţi-l dezvăluie așa cum este în acel 
moment. 

Si Pregătește-te dinainte 


Una dintre cele mai bune modalităţi de a-ți schimba 
modul de a gândi și viața este să te pregătești dinainte 
pentru dezamăgiri. Programează-te să îți revii repede prin 
practicarea pregătirii în avans. 

Pregătirea anterioară mentală îţi permite să te pregătești 
lăuntric pentru decepțiile inevitabile ale vieții și ale muncii, 
chiar dacă nu știi care sunt sau când vor veni. Aceasta este 
una dintre cele mai puternice tehnici de gândire pe care le 
poți folosi pentru a câștiga și a-ți menţine controlul asupra 
emoțiilor tale, asigurându-te că sunt în primul rând pozi- 
tive și constructive, indiferent ce se întâmplă. 

În această etapă de pregătire mentală, începi cu premisa 
că vei reuși să faci față tuturor problemelor și dificultăților 
atunci când te vei hotărî să realizezi orice lucru de valoare 
în viaţă. De fapt, dacă îţi vei stabili un obiectiv important, 
plin de provocări, unul care te forțează să ieși din zona ta 
de confort, te vei confrunta cu nenumărate obstacole și 
dificultăți pe care nu ţi le poți imagina în prezent. 

Acest gen de încercare la care ești supus pare a fi un 
lucru obișnuit. De fiecare dată când te străduiești să fii sau 
să faci ceva mai mult sau diferit, te confrunți cu probleme 
de tot felul. Dacă nu ești pregătit dinainte, greutățile te 
pot descuraja și aduce din nou în zona de confort. 

În loc să aștepți ca problemele inevitabile să aibă loc, te 
pregătești mentai pentru aceste dificultăți înainte să se 
întâmple. Îşi spui: „Astăzi voi face față tuturor suișurilor și 
coborâșurilor, dificultăților și obstacolelor, nu le voi permite să 
mă doboare. Odată ce am început să mă îndrept către obiectivul 
meu, voi fi de neoprit!“ 

E Anticipează crizele 
E 


În consultanța de afaceri, predăm un mod de a gândi 
numit „anticiparea crizelor“. Eu îi încurajez pe cei care au 
putere decizională să se gândească la o perioadă cuprinsă 
între șase luni și un an în viitor și să-și pună întrebarea; 
„Care sunt unele dintre iucrurile negative care s-ar putea 
întâmpla și ne-ar putea abate de la planurile noastre? 
Dintre toate acestea, care sunt cele mai rele care s-ar putea 
întâmpla?“ 

Apoi, facem o listă cu toate obstacolele sau urgențele 
neașteptate care ar putea să apară și ar amenința com- 
pania. De exemplu: Un competitor ar putea veni cu un 
produs sau un serviciu nou care este mai bun și/sau mai 
ieftin decât al nostru. Dobânzile ar putea crește. Guvernul 
ar putea impune noi taxe și reguli asupra activităților 
noastre. Costurile combustibililor sau ale materiilor prime 
ar putea fi mărite. Una sau mai multe persoane de bază 
din organizație ar putea pleca, indiferent de motiv. Unul 
sau mai mulți clienți importanți ar putea renunţa la ser- 
viciile noastre și s-ar putea duce la concurenţă. Compe- 
titorii și-ar putea reduce prețurile sub costuri pentru a 
prelua o cotă de piață mai mare. Economia ar putea intra 
în recesiune și întreaga piață s-ar putea reduce dramatic. 

În fiecare dintre aceste cazuri, abilitatea companiei de 
a răspunde repede și eficient îi poate determina supravie- 
țuirea. Aceste situații și obstacole posibile ar trebui gân- 
dite în avans. Cea mai bună regulă este „fără surprize!“ 

Managerii de la Royal Dutch/Shel! din Olanda deţin 
unul dintre cele mai complete procese de planificare din 
lume. Aceștia și-au dezvoltat peste 600 de scenarii pentru 
soluționarea problemelor susceptibile de a avea loc în jurul 
lumii în zone în care derulează afaceri legate de petrol și 
gaze. Ca urmare, conducerea companiei este rareori sur- 
prinsă de orice s-ar întâmpla. Nu este niciodată prinsă cu 
garda jos. Are întotdeauna un pian de rezervă pe care îl 

poate folosi. De asemenea, a devenit una dintre cele mai 
profitabile companii din lume și are succes constant. Gân- 
direa în avans prezintă într-adevăr nenumărate avantaje. 


E Priveşte în viitor 


Ceea ce funcționează pentru corporaţiile mari și mici 
poate funcționa și pentru tine. Ar trebui să practici antici- 
parea crizelor în mod constant în tot ceea ce faci. Uită-te la 
drumul vieţii tale, asemenea unui călător și imaginează-ți 
o parte dintre lucrurile negative care ar putea avea loc și 
cum ai putea răspunde la acțiunea lor. Vei fi uimit de cât 
de plin de încredere și pozitiv te vei simţi după ce îţi vei 
dezvolta strategii alternative de acţiune pentru unele din- 
tre cele mai îngrozitoare lucruri care ți s-ar putea întâmpla 
într-un anumit domeniu. 

De exemplu, ce ai face dacă ţi-ai pierde slujba astăzi? 
Ideea de a-și pierde locul de muncă reprezintă o sursă de 
frică pentru cei mai mulți oameni, afectând 37% din 
populația care muncește, conform unui studiu. De 
curând, am primit o scrisoare de la un domn care îmi 
spunea că teama sa de a-și pierde locul de muncă, pe care 
o recunoștea ca fiind complet iraţională, era atât de mare, 
încât îl paraliza. De fapt, chiar îl împiedica să desfășoare 
genul de muncă pe care ar fi trebuit să îl facă pentru a-și 
menține slujba. Frica sa și lipsa de alternative nu făceau 
decât să mărească probabilitatea ca el să fie concediat. 


Noua ta slubjă 


Uneori îi întreb pe oameni la prezentările mele: „Care 
va fi următoarea voastră slujbă?” Pentru cei mai mulți, această 
întrebare reprezintă o surpriză. Ei nici măcar nu s-au 
gândit care va fi următorul lor serviciu. Dar noi știm că 
piața muncii se schimbă rapid. Probabil că tu chiar ai 

schimbat câteva locuri de muncă până în prezent. Este 
practic inevitabil să-ți schimbi din nou serviciul și poate 
chiar mai repede decât te-ai aștepta. Care e cea mai pro- 
babilă slujbă viitoare a ta? 

Atunci când explic faptul că fiecare persoană trebuie să 
se pregătească pentru următoarea sa slujbă, aceasta este o 
idee nouă pentru cei mai mulți oameni. Fie nu s-au gândit 
la acest lucru, fie nu vor. Dar singura întrebare rămâne 
aceasta: „Ce nivel de cunoștințe și abilităţi îţi va fi necesar 
la următorul tău loc de muncă pentru a continua să câștigi 
banii pe care dorești să îi câștigi?“ 

Dacă nu te gândești dinainte la această întrebare, există 
posibilitatea să fie necesar să te gândești la ea atunci când 
ţi-a expirat timpul și când vei fi obligat să-ți pui această 
întrebare. 


Bi Noua ta carieră 


După ce persoanele prezente la seminar s-au gândit 
care va fi următoarea lor slujbă, le-am pus a doua între- 
bare: „Care va fi următoarea voastră carieră?“ În ce domeniu 
cu totul nou sau în ce industrie, afacere sau sector de 
activitate te vei afla în următorii 5-10 ani de acum încolo? 

Conform specialiștilor din domeniul resurselor umane, 
o persoană care începe să lucreze astăzi va avea o medie 
de 14 sau 15 slujbe cu normă întreagă, fiecare serviciu 
durând doi ani sau mai mult, de-a lungul întregii vieți 
profesionale. De asemenea, aceste persoane vor avea circa 
cinci cariere diferite, în domenii complet distincte, iar 
fiecare dintre acestea va necesita noi feluri de cunoștințe 
și abilităţi variate. 

O mare parte din ceea ce știi despre munca ta din pre- 
zent nu va mai fi actuală în următorii cinci ani. Datorită 
schimbărilor rapide din fiecare domeniu, cunoștințele, 
informaţiile, ideile și abilitățile tale de azi vor avea puţină 

valoare. Nu vor avea nicio relevanţă sau nu vor putea fi 
aplicate pe piața muncii și în economia viitorului. Vei 
avea nevoie de noi cunoștințe și abilități dacă vei dori să 
supraviețuiești și să înflorești într-o societate din ce în ce 
mai competitivă. 

De aceea, Peter Drucker a afirmat: „Singura abilitate 
care nu se va învechi în anii ce vor urma este aceea de a 
învăţa noi abilități.” 


Hi Gândeşte în avans tot timpul 


Probabil că îţi aduci aminte de celebrul comentariu al 
jucătorului de hockey Wayne Gretzky. Atunci când a fost 
întrebat de un reporter care este secretul succesului său pe 
gheaţă, el a replicat: „Cei mai mulți jucători sunt destul de 
buni, dar ei merg acolo unde este pucul. Eu merg acolo unde 
urmează să fie pucul.“ 

Această observaţie este extrem de relevantă pentru tine. 
Unde va fi pucul tău peste trei-cinci ani de acum încolo? 
Unde va fi pucul tău peste 10 ani de acum încolo? Dacă te 
vei gândi în perspectivă asupra vieţii tale, vei reuși să iei 
hotărâri mai bune pe termen scurt. Strategul Michael Kami 
spunea: „Cei care nu se gândesc la viitor nu pot avea unul.” 

Gândește-te la viitorul tău și încearcă să-ţi imaginezi și 
să anticipezi o parte dinire schimbările care ar putea avea 
loc. Dacă ţi-ai pierde astăzi locul de muncă, cum ai reac- 
ționa? Care ar fi primul tău gând? Marea majoritate a 
oamenilor, când se gândește la a-și pierde locul de muncă, 
intră în panică. Nu au nici cea mai mică idee despre ceea 
ce ar face. 

Totuși, în munca mea cu mii de oamenii de succes, am 
descoperit că ei au o anumită atitudine în comun. Ei toți 
știu cu siguranță că, dacă și-ar pierde slujbele, ar putea 
traversa strada și și-ar găsi un alt loc de muncă chiar 
mâine. Sunt atât de buni în ceea ce fac și atât de 

încrezători în abilitățile lor, încât pierderea locului de 
muncă li s-ar părea un simplu inconvenient. Ei au nenu- 
mărate opțiuni. 

După cum am menţionat în Capitolul 6, există o moda- 
litate de a determina cât de bun ești în domeniul tău. Care 
este numărul de oferte de lucru pe care le primești în mod 
regulat? Așa cum un magazin sau un restaurant își poate 
măsura succesul prin numărul clienţilor pe care îl atrage, 
așa și tu poți măsura cât de apreciat și respectat ești pentru 
ceea ce faci numărându-i pe cei care vor să te angajeze și să 
îţi folosească serviciile. Care este rezultatul tău? 


W Să te aștepți la lucruri neașteptate 


Uneori îi întreb pe cei prezenţi la seminariile mele ce ar 
face dacă sectoarele de activitate în care lucrează ar dis- 
părea în întregime peste noapte. Ei mă contrazic și spun 
că acest lucru nu se poate întâmpla. Apoi le aduc aminte 
că industria apărării din California s-a prăbușit la 
începutul anilor '90 și că peste 400 000 de ingineri și 
directori competitivi din acest domeniu, care aveau o 
pregătire de excepţie și o experiență vastă, și-au pierdut 
locul de muncă. Aceste posturi nu au dispărut pentru o 
perioadă scurtă de timp, ci pentru totdeauna. Fiecare 
dintre acești oameni competenţi a fost forțat să iasă pe 
piața muncii, să-și dezvolte abilități noi și să înceapă să 
lucreze în sectoare cu totul noi. 

Colapsul din domeniul dot com a condus la dispariția 
a peste 90% dintre companiile și locurile de muncă pe 
Internet care apăruseră pe întreg teritoriul SUA. Criza în 
sectorul telecom s-a soldat cu concedierea a mii de anga- 
jați. Declinul din ultimii ani a activităţii intense de inves- 
tiții din timpul anilor '90 a condus la concedierea a zeci de 
mii de oameni din sfera serviciilor financiare. Acest lucru 

se întâmplă mereu și va continua să se întâmple. Numai 
numele domeniilor se vor schimba. Această transformare 
rapidă în sectoarele de activitate și pe piața locurilor de 
muncă se va produce din ce în ce mai des și mai multor 
oameni. 


Viaţa ta financiară 


Lumea finanţelor și a investiţiilor se schimbă constant. 
Pieţele sunt din ce în ce mai volatile. Vechea filosofie „cum- 
pără și păstrează“ nu mai este relevantă în lumea de astăzi 
și de mâine, Dacă ai investit bani într-un domeniu, ar trebui 
să te gândești constant la ce s-ar putea întâmpla dacă inves- 
tițiile tale nu vor funcționa așa cum ai crezut și îţi vei pierde 
toți banii. Ar trebui să te pregătești întotdeauna pentru cel 
mai rău rezultat posibil al unei anumite investiţii. 

Există o legătură directă între cât de mult timp inves- 
teşti în a te gândi și a-ţi planifica viaţa financiară și cât de 
multe probabilități de a deveni independent financiar 
există. Conform interviurilor doctorului Thomas Stanley 
cu mii de oameni care au ajuns milionari prin propriile 
forțe, aceștia au o trăsătură comună: își petrec mult mai 
mult timp gândindu-se la aspecte financiare decât persoa- 
nele obișnuite. 

Un adult obișnuit, chiar dacă se preocupă de aspectele 
financiare în mare parte a timpului, își petrece doar două- 
trei ore pe lună gândindu-se cu adevărat la finanţele sale, 
de obicei atunci când își plătește facturile. În schimb, un 
american prosper obișnuit își petrece 20-30 de ore pe lună 
gândindu-se la banii săi. Drept urmare, ei iau decizii de 
achiziționare mult mai bune și fac investiţii mult mai inte- 
ligente decât majoritatea oamenilor. Ei devin mult mai 
pricepuţi la aspectele financiare și, într-un final, ajung în 
fruntea celorlalți. 

zi Strategia lui Napoleon 


Generalul francez Napoleon a dominat Europa aproape 
20 de ani. El și-a condus armatele spre victorie în nenu- 
mărate bătălii și a pierdut numai trei lupte în întreaga sa 
carieră. A pierdut aproape 600 000 de oameni atunci când 
a invadat Rusia, nereușind să anticipeze puterea frigului 
de acolo. Foarte slăbit după campania din Rusia, el a 
pierdut apoi bătălia de la Leipzig, fapt care a condus la 
exilarea lui pe insula Elba. În final, a pierdut bătălia de la 
Waterloo din cauza unei serii de neînţelegeri cu generalii 
săi de pe câmpul de bătălie. 

Se uită adesea faptul că el a câștigat multe alte bătălii, 
mici și mari și că este considerat unul dintre primii trei 
mari generali din istorie. (Ceilalţi doi sunt Alexandru cel 
Mare și Gingis Han.) Napoleon își dezvoltase o calitate 
care îl ajuta să fie victorios, pe care ţi-o poţi dezvolta și tu. 
Aceasta se numește gândire extrapolatorie și semnifică abili- 
tatea de a gândi și de a planifica câteva mutări în avans în 
tot ceea ce faci. Acest mod de a chibzui implică faptul că 
trebuie să te gândești la fiecare eveniment susceptibil de a 
se întâmpla și să îţi faci planuri cu mult timp înainte. 

Însuși Napoleon credea că meticulozitatea modului în 
care se pregătea, prin a lua în calcul fiecare detaliu, a con- 
stituit cheia victoriilor sale. Această calitate a fost demons- 
trată de abilitatea sa fenomenală de a ajunge la locul unei 
bătălii și de a se gândi apoi la fiecare posibilitate de des- 
fășurare a luptei de la început până la sfârșit — înainte ca 
primul foc de armă să fi fost tras. 

Odată pregătirea încheiată, el își ocupa poziţia la cen- 
trul de comandă pentru a conduce bătălia. Indiferent ce 
vești primea din orice parte a câmpului de luptă, era întot- 
deauna pregătit cu un răspuns imediat. Mulţi oameni 
credeau că rapiditatea răspunsurilor sale sub presiunea 
momentului se datora faptului că era un gânditor de 
excepţie, lucru adevărat, dar care nu constituia secretul 

succesului său. Secretul său era că el se gândise dinainte 
la fiecare posibilitate. 


Extrapolează din prezent 


Această abilitate de a gândi în profunzime în avans 
fiecare situaţie importantă din viața ta o poți dezvolta 
prin practică. Cu cât vei deveni mai bun în a anticipa eve- 
nimentele pe baza faptelor actuale, cu atât se va îmbună- 
tăți viața ta. Vei reuși să minimizezi eșecurile și să maxi- 
mizezi oportunitățile. Faptul că vei gândi astfel îți va oferi 
și un avantaj în fața celorlalţi, care doar vor reacționa și 
răspunde la ce li se întâmplă. 

Dacă lucrezi pentru o companie, ar trebui să te gândești 
la cele mai îngrozitoare lucruri care s-ar putea întâmpla în 
următoarele șase-douăsprezece luni, putându-ți afecta 
locul de muncă și securitatea. Dacă ești proprietarul com- 
paniei, ar trebui să identifici cele mai neplăcute evenimente 
care ti-ar putea influența supraviețuirea și evoluția sănă- 
toasă a firmei. Tu și partenerul tău de viaţă ar trebui să 
discutaţi posibilele probleme și dificultăți care s-ar putea 
întâmpla în viața voastră de familie și apoi ar trebui să 
faceți planuri pentru a vă proteja împotriva lor. 


Æ Ia-ti precauţiile financiare necesare 


Citești adesea despre oameni care nu s-au asigurat 
corespunzător şi apoi și-au pierdut mașinile, casele și 
uneori toate lucrurile pe care le aveau. Ei nu reușiseră să 
privească în viitor și să se întrebe care ar fi consecințele 
asupra vieţii lor dacă ar izbucni un incendiu în casă sau 
dacă ar avea un accident de mașină și nu ar fi asiguraţi 
suficient. 

Unul dintre cele mai inteligente lucruri pe care le poți 
face pentru a-ți conserva confortul financiar este să-ți 

dezvolți un program constant de economii. Obiectivul tău 
ar trebui să fie să economisești în fiecare lună cel puțin 
10% din venitul tău, din fiecare salariu sau din alte surse 
de câștig. Puţine sunt lucrurile care îți vor oferi mai multă 
încredere și control decât faptul că știi că ai o rezervă de 
bani pusă deoparte în cazul unei urgenţe neașteptate. În 
schimb, nimic nu îţi va cauza mai mult stres și tensiune 
decât să trăieşti la limita resurselor iale financiare, fără a 
reuși să soluționezi pozitiv o urgenţă financiară sau o 
nevoie de orice alt fel. 

W. Clement Stone a afirmat cândva: „Dacă nu poți econo- 
misi bani, atunci în tine nu au fost sădite semințele măreției.“ 


Bi Irăiește pe baza venitului tău 


Abilitatea ta de a economisi bani și de a te disciplina să 
trăiești cu banii pe care îi câștigi reprezintă o măsură 
importantă a îndemânării tale de a avea succes în viață. 
Dacă nu ai suficient control intern pentru a te abţine să 
cheltui tot ceea ce câștigi, acest lucru sugerează, probabil, 
că îţi lipsește disciplina necesară de a reuși în alte domenii 
ale vieţii tale. Deși în Biblie se spune că dragostea pentru 
bani reprezintă sursa tuturor relelor, este mult mai pro- 
babil ca lipsa banilor să constituie sursa tuturor relelor. 

Probabil, cel mai mare beneficiu al faptului că econo- 
misești și îți construieşti o rezervă de bani este acela că îţi 
permite să profiţi de oportunități atunci când apar, așa cum 
se întâmplă întotdeauna. În filmul Field of Dreams (Tărâmul 
Visurilor) a fost exprimată o idee profundă: „Dacă îți aduci 
contribuția, ți se vor întâmpla lucruri bune.“ În lumea finan- 
ciară, acest lucru înseamnă că, dacă acumulezi bani prin 
muncă susținută și prin economisire, vei atrage în viaţa ta 
oportunități de a investi banii și de a câștiga și mai mult. 


$ 

Bi Devenind un magnet care atrage banii 


Legea Atracţiei acționează foarte puternic în privința 
banilor. Atunci când câștigi o sumă mică de bani și o depui 
într-un cont bancar sau într-un fond de investiţii ales cu 
grijă, creezi un anumit câmp de energie în jurul acelor 
bani. Această energie începe să atragă și mai mulți bani în 
viața ta. Pe măsură ce economiile și investiţiile tale cresc, 
puterea magnetică a banilor tăi sporește și mai mult. Cu 
cât acumulezi mai mulţi bani, cu atât vei atrage mai mulți 
bani și vei avea și mai multe oportunități de acumulat. 

Gândindu-te la banii tăi și la plăcerea pe care o resimti 
când ai un cont în bancă, amplifici câmpul de energie din 
jurul banilor tăi și atragi și mai mulți. Acest câmp de forță 
devine și mai puternic atunci când îţi iubești banii. Faptul 
că te gândești cu fericire nemăsurată la mărirea rezervelor 
tale financiare sugerează că îţi intensifici energia din jurul 
banilor tăi și atragi și mai mulți. 

Afirmând că este nevoie de bani pentru a face bani, oamenii 
au dreptate în două privințe. În primul rând, abilitatea ta 
de a economisi bani și de a cloci un ou în cuib reprezintă o 
măsură a îndemânării tale de a câștiga și mai mulți bani și 
de a ți se acorda încredere în privinţa lor. În al doilea rând, 
atunci când pui deoparte chiar și o sumă mică de bani, 
atragi și mai multe oportunităţi de a acumula o sumă mai 
mare. 


E O poveste de succes 


De curând, un participant la un seminar a venit la mine 
și m-a întrebat dacă îmi aduc aminte de el. l-am răspuns 
că, din nefericire, vorbesc cu prea mulți oameni în fiecare 
an pentru a-mi aduce aminte de el. Atunci, mi-a adus 
aminte că participase la seminarul meu de două zile cu 
șase ani înainte. El era destul de timid, așa că a așteptat 
până la pauza de prânz când toată lumea plecase. Apoi, 

mi-a povestit despre o serie incredibilă de evenimente 
care i s-au întâmplat în urma seminarului. 

Atunci când a venit la seminarul meu, era un agent de 
vânzări obosit. Avea puțin peste treizeci de ani și era tatăl 
a doi copii. Avea un venit mediu și multe datorii. Locuia 
împreună cu familia sa într-o casă închiriată. 

La seminar, el și-a dat seama că cea mai mare sursă de 
teamă a sa era aceea că avea datorii, dar niciun cont la 
bancă. Așa că și-a stabilit un obiectiv, să scape de datorii 
și să economisească 30 000 de dolari în următorii cinci ani. 
Acesta era un scop măreț pentru el, luând în considerare 
circumstanțele sale și trecutul său. Nu reușise să scape de 
datorii din adolescenţă. 


E Acţionând 


Totuși, el și-a scris țelul, și-a făcut un plan și a început 
să lucreze asupra sa în fiecare zi. Această hotărâre i-a 
activat puterile mentale. Datorită Legii Corespondenţei, 
Legii Atracţiei și Legii Activităţii Subconștiente, printre 
altele, lucrurile au început să se schimbe pentru el mult 
mai repede decât își imaginase. De fapt, și-a atins obiec- 
tivul financiar în doar trei ani. A scăpat de datorii și avea 
30 000 de dolari în bancă. 

Într-o zi, șeful său, patronul afacerii, l-a chemat și l-a 
întrebat dacă era interesat de o oportunitate de afaceri. El s-a 
simțit flatat și l-a rugat să îi explice în ce consta. Șeful său i-a 
răspuns că observase că el devenise un om de vânzări mult 
mai bun și că, de asemenea, auzise că făcuse niște economii. 

Acest bărbat era timid și precaut și și-a întrebat șeful la 
ce anume se gândea. Șeful i-a spus că fusese abordat de 
un producător de automobile din Detroit și rugat să reco- 
mande o persoană interesată să își deschidă o afacere 
legată de tranzacționarea mașinilor în același oraș, într-o 
regiune în dezvoltare a localităţii respective. Șeful său i-a 
precizat în continuare că era dispus să îl recomande 

pentru această afacere și să devină partenerul său, dacă și 
el era de acord să investească. 

Rezultatul final al acestei povești este că șeful său l-a 
ajutat să pregătească afacerea cu mașini; l-a sprijinit cu 
achiziţiile, stocurile, piesele, cu deciziile legate de depar- 
tamentul de service și cu angajarea personalului. Doi ani 
mai târziu, șeful său i-a vândut jumătatea sa, astfel încât 
fostul agent obosit de vânzări a ajuns să dețină afacerea în 
întregime. 

Apoi, el mi-a mărturisit: „Și astăzi sunt milionar.“ A 
continuat: „În urmă cu șase ani, eram un agent de vânzări 
de mașini obosit și astăzi sunt milionar.“ El era unul din- 
tre cei mai fericiți oameni pe care i-am întâlnit. Mi-a spus 
că, dacă nu mi-ar fi urmat sfatul de la seminar de a începe 
să facă economii și să scape de datorii, nu ar fi fost în 
poziţia de a profita de acea oportunitate atunci când a 
apărut. Mi-a zis: „Faptul că am participat la seminarul 
dumneavoastră m-a făcut să câștig 20 de ani sau poate 
chiar o viață întreagă în care aș fi muncit intens.“ 

Această poveste ți se potrivește și ție. Una dintre cele 
mai importante acţiuni pe care le poţi face pentru a 
rămâne pozitiv și optimist este să te pregătești dinainte 
din punct de vedere mental, financiar și fizic. Gândește-te 
la ceea ce s-ar putea întâmpla și întocmește planuri menite 
a te pregăti pentru oportunități. Fă planuri și pune-ţi 
deoparte rezerve pentru a minimiza sau a te feri de conse- 
cințele eșecurilor financiare. Acest mod de a gândi sau de 
a planifica fiecare domeniu reprezintă o caracteristică a 
persoanelor superioare. 


Două întrebări magice 


Acestea sunt două întrebări pe care ţi le poți pune 
pentru a schimba eșecul în succes. Le numesc întrebările 
magice, pentru că au o putere incredibilă de a-ţi schimba 
viaţa. Ti le poţi pune și te pot ajuta după fiecare experienţă. 

Prima este: „Ce anume am făcut bine?“ Indiferent ce faci 
sau ce rezultate obţii, fie că este un succes sau un eșec, ar 
trebui să-ți rederulezi mental evenimentul și să evaluezi 
fiecare lucru pe care l-ai făcut bine în acea situație. 

Chiar dacă rezultatul nu este cel scontat sau acea expe- 
rienţă se dovedește a fi un eșec total, există întotdeauna 
lucruri pe care le-ai făcut bine. Dacă poți separa părțile 
pozitive ale acelei experienţe și le poţi scrie, îți vei pro- 
grama mintea să repete lucrurile pe care le-ai făcut bine 
într-o situaţie viitoare similară. 

Cea de-a doua întrebare magică este: „Ce anume aș face 
diferit?“ Este o întrebare excelentă, deoarece te forțează să 
gândești pozitiv în legătură cu ce s-a întâmplat și cum 
anume ai putea acționa mai bine. Întreabă-te, dacă ar trebui 
să realizezi din nou acel lucru, cum anume ti-ai schimba sau 
ti-ai îmbunătăţi modul de a acționa sau de a te comporta în 
acea situație? Ce anume ai face mai mult sau mai puţin? 

Asigură-te că îţi notezi răspunsurile. Acest lucru te 
ajută să le prinzi esenţa înainte de a o uita. De fiecare dată 
când încerci ceva nou sau diferit, așază-te imediat, ia o 
bucată de hârtie și răspunde-ţi la aceste două întrebări: 
„Ce anume am făcut bine?“ și „Ce anume aș face diferit?“ 
Ambele întrebări sunt pozitive și necesită răspunsuri 
pozitive. Răspunsurile tale te pregătesc, în mod conștient 
și inconștient, să acționezi mai bine data viitoare. Ambele 
seturi de răspunsuri te mențin canalizat asupra schim- 
bării în bine a lucrurilor și nu asupra regretelor. 


E Gândirea pozitivă 
versus gândirea negativă 
Atât câștigătorii, cât și cei care, de obicei, pierd ana- 
lizează modul în care au acţionat după un eveniment 


important. Cei care nu au rezultate bune se gândesc 
aproape invariabil la greșelile și la cheltuielile pe care le-au 

făcut, cât și la eșecurile pe care le-au experimentat. În 
contrast, persoanele cu rezultate remarcabile recapitulează 
constant părțile cele mai bune ale acţiunilor lor și își fac 
planuri pentru a repeta acele fapte în ocaziile următoare. 
Atunci când te vei gândi la ce ai făcut bine și la ce vei 
putea face diferit data viitoare, mintea ta va fi pozitivă. 
Creativitatea ta va fi stimulată. Vei vedea toate oportu- 
nităţile și posibilitățile de îmbunătățire pe care le-ai fi 
trecut cu vederea în întregime dacă ţi-ai fi permis să îţi 
plângi de milă în urma unui eveniment fără succes. 


i Afacerile și vânzările 


Dacă ești implicat în afaceri, ar trebui să pui aceste 
întrebări în mod constant, atât ție, cât și personalului tău: 
„Ce anume am făcut bine?“ şi „Ce anume aș face diferit?“ 
Adu-ţi aminte, cele mai multe lucruri pe care le vei încerca 
nu vor avea succes de prima dată. Punându-ţi aceste 
întrebări, tu extragi cea mai mare valoare posibilă din acea 
situație. Tratează fiecare experiență ca pe o oportunitate 
de a învăţa ceva ce te poate ajuta data viitoare. 

Dacă lucrezi în vânzări, folosește această metodă după 
fiecare vânzare. Imediat după un telefon de vânzări, care 
a avut succes sau nu, pune-ţi cele două întrebări magice. 
Această recapitulare rapidă îţi va crește simţitor viteza cu 
care înveți și te dezvolți ca profesionist în vânzări. 

Mobilizează-te pentru ca recapitularea imediată să 
devină o parte a vieții tale. Folosește această metodă în 
mod repetat până când devine un reflex. Indiferent cât de 
multă dezamăgire îţi aduce o dificultate sau un eșec, vei fi 
curând programat să înveţi cât mai mult din fiecare situa- 
ție și să extragi fiecare bucăţică de lucruri bune din împre- 
jurarea respectivă. 

Atunci când vei combina această metodă cu mind- 
storming-ul — forțându-te să generezi 20 de răspunsuri la 

fiecare întrebare — vei fi uimit de numărul mare de idei 
minunate de dezvoltare și îmbunătăţire pe care le vei 
avea. Aceste idei vor contribui la creșterea semnificativă a 
vitezei cu care vei deveni unul dintre cei mai buni din 
domeniul tău. 


Abordarea lui Edison 


Thomas Edison, cel mai mare inventator din epoca 
modernă, era convins că experimentarea reprezenta doar 
un proces de eliminare. De aceea, el ţinea o evidenţă deta- 
liată a fiecărei experienţe. Odată ce se hotăra că o invenţie 
era posibilă, se dedica eliminării modalităților în care acea 
invenţie n-ar fi funcționat până când metoda rămasă era 
singura care putea funcționa. Drept urmare, el a devenit 
cel mai mare inventator din epoca modernă și unul dintre 
cei mai bogaţi oameni de afaceri din ţară. Și tu ar trebui să 
faci la fel. 

De acum înainte, de fiecare dată când încerci și eșuezi, 
consideră că acel lucru a fost o experiență de învățare care 
doar te-a adus un pas mai aproape de succes. Henry Ford 
a afirmat cândva: „Eșecul este doar o oportunitate pentru a 
începe din nou într-un mod mai inteligent.” 


Rata ta de recuperare 


Atunci când experimentezi o dezamăgire de orice fel, 
reacția ta naturală este să fii șocat emoţional. Te simţi de 
parcă ai fi fost lovit în plexul tău solar emoțional. Te simţi 
rănit, dezamăgit și descurajat. Deseori, îți dorești să 
renunți cu totul și să faci ceva complet diferit. Aceste 
sentimente sunt normale și naturale atunci când experi- 
mentezi frustrări sau eșecuri de orice fel. Singura între- 
bare este — cât de mult durează astfel de trăiri? 

Atunci când mergi la un doctor sau la o clinică pentru 
o examinare medicală completă, ți se dă adesea un test de 
stres. La început, ți se ia pulsul pentru o activitate car- 
diacă obișnuită. Apoi ești rugat să faci niște exerciţii fizice 
pentru a-ți accelera bătăile inimii. Odată ce au ajuns la un 
anumit prag, sunt măsurate din nou. După aceea, doc- 
torul va aștepta un minut, două sau cinci după exerciţiu 
pentru a-ți lua din nou pulsul. Indicatorul pentru cât de în 
formă ești constă în rapiditatea cu care inima ta revine 
după exercițiu la pulsul obișnuit. 


Revenirea 


Și cu personalitatea ta se întâmplă la fel. Indicatorul care 
arată cât de sănătos ești din punct de vedere mental este 
rapiditatea cu care îți revii după ce ai fost dezamăgit. 
Desigur, un eșec sau o dificultate te va răni. Doare întot- 
deauna dacă ceea ce ai încercat era important pentru tine. 
Dar nu acesta constituie punctul principal. Aspectul esen- 
tial este cât de repede îţi revii. Rata ta de revenire reprezintă 
totul. Dacă îți preîntâmpini eșecurile și dificultățile și îţi 
programezi mintea în modul descris în acest capitol, rata ta 
de revenire va fi mult mai rapidă. 

Aceasta se află sub controlul tău. Este determinată în 
întregime de modul în care evaluezi ce ţi se întâmplă. Nu 
evenimentul în sine te afectează, ci mai degrabă modul în 
care interpretezi evenimentul pentru tine. lar aceasta este 
în mare măsură o alegere pe care tu o faci. 


E Dialogul tău intern 


Îţi voi prezenta câteva afirmații expresive pe care le poți 
folosi pentru a prelua imediat controlul mental și emoțional 
într-o situație negativă. Aceste cuvinte neutralizează rapid 
orice sentimente negative pe care le-ai putea avea. 

Primul lucru pe care ţi-l spui atunci când ceva nu 
merge bine este: „Sunt răspunzător!“ 

În cazul în care ceva nu merge bine, tendinţa ta naturală 
va fi să te superi și să învinovățești fie pe cineva, fie ceva sau 
să îți găsești scuze. Dar în momentul în care îţi zici: „Sunt 
răspunzător!“, nu mai blamezi pe nimeni pentru problema 
ta. Prin faptul că îți accepti responsabilitatea, fie și numai 
pentru modul în care reacționezi, îți scurt-circuitezi senti- 
mentele de dezamăgire, furie și frustrare. În momentul în 
care rostești: „Sunt răspunzător!“, mintea ta devine din nou 
calmă și clară. Începi să te gândești la lucruri pozitive, 
constructive pe care le poți face pentru a minimiza efectele 
negative sau a maximiza oportunitatea. 


Interpretează pozitiv 


lată o afirmaţie care mi-a fost extrem de utilă de-a lungul 
anilor. Indiferent ce s-a întâmplat și de cât de dezamăgit 
sunt, îmi spun imediat: „Fiecare experiență este pozitivă dacă o 
consider drept o oportunitate de creștere și auto-educare.” 

Această afirmație îți permite să ai control asupra 
emoțiilor. Te forțează să te gândești la cum poți crește și 
învăța din această problemă. Asemenea afirmației „Sunt 
răspunzător“, aceste cuvinte îţi oferă un sentiment de 
control și de putere personală în orice situație. „Fiecare 
experiență este pozitivă dacă o consider drept o oportunitate de 
creștere și auto-educare.“ 

Apoi, analizezi mai în profunzime acea împrejurare și 
te întrebi ce ai putea învăţa din ceea ce s-a întâmplat. Cum 
poți evolua ca urmare a acestei dificultăți? Ce te-a învățat 
această situație? Dacă ar exista o forță divină care ți-ar 
controla destinul și ţi-ar trimite experiențe specifice de 
învățare pentru a te deprinde să ai succes, ce lecții ai putea 
găsi în problemele tale actuale? 

& Fiecare gând la timpul său 


Mintea ta se poate concentra numai asupra unui 
singur gând la un anumit moment, fie că este pozitiv sau 
negativ. În cazul în care cauţi în mod constructiv o soluţie 
sau o lecţie valoroasă din fiecare dificultate, nu poți fi 
supărat sau furios în același timp. Dacă vei aplica Legea 
Substituţiei și te vei forța în mod deliberat să te gândești 
la aspectele pozitive ale situației, le vei găsi întotdeauna. 
Apoi, vei fi capabil să le folosești în avantajul tău. 

O atitudine mentală pozitivă, care înseamnă un răs- 
puns pozitiv și constructiv la dezamăgiri și eșecuri, este 
determinată în mare măsură de sentimentul tău de control. 
Dacă ai o asemenea convingere, înseamnă că simţi că îţi 
controlezi propria viață. Că ești responsabil. Că te afli în 
locul șoferului. Că ești cel care controlează lucrurile. 


Gândește-te la obiectivele tale 


Una dintre cele mai semnificative modalități pentru 
a-ți reveni dintr-un eșec este să privești situaţia negativă 
din perspectiva potrivită. Adu-ţi aminte, eșecul nu repre- 
zintă niciodată un final. Cele mai multe greșeli pe care le 
faci sunt minore raportate la marea schemă a lucrurilor. 
Dacă te gândești la trecut, probabil că nici nu vei reuși să 
îți aduci aminte ce te îngrijora în urmă cu un an sau trei, 
patru, cinci ani. 

Soluţia pentru a avea un sentiment de control este să îţi 
dezvolți și să îți mentii un sens clar al direcţiei. Acesta 
provine din obiective clare, specifice, scrise. Una dintre 
cele mai viabile modalități de a-ți menţine mintea pozitivă 
este să te gândești, pur și simplu, la obiectivele tale. Atunci 
când ceva nu merge bine, gândește-te la scopurile tale. 
Dacă o investiţie eșuează sau o negociere de afaceri nu se 
concretizează, gândește-te la țelurile tale. 

Obiectivele tale pe termen lung sunt, printre altele, să fii 
independent din punct de vedere financiar, să te bucuri de 
o sănătate excelentă, să ai relaţii minunate și să desfășori o 
muncă prin care să îți aduci contribuția în lume. 

Atunci când îţi vei canaliza mintea către aceste scopuri 
și către ce ai de făcut pentru a-l atinge pe fiecare în parte, 
vei descoperi că este aproape imposibil să mai fii supărat 
sau furios. Faptul că te gândești la țelurile tale îţi dă putere 
și te face să fii o persoană pozitivă și mai încrezătoare. 


Gândește 
raportat la cicluri și la tendinţe 


Reflectează la viaţa ta ca la o serie de cicluri și tendințe. 
Creează-ţi în minte imaginea unor suișuri și coborâșuri 
constante. Gândește-te raportat la veri și ierni, primăveri și 
toamne. Atunci când îți dezvolți această perspectivă pe 
termen lung și vezi lucrurile ca parie a unui tablou mai 
mare, nu vei fi prins de fluctuațiile pe termen scurt ale 
întâmplărilor din viața ta. Devii mult mai capabil de a 
răspunde eficient la micile probleme și dificultăți din viața 
zilnică. Poţi să privești lucrurile din perspectiva potrivită. 

Curba sigmoidă, care arată precum un „S“ așezat pe o 
parte, explică în mare parte viața oamenilor. Are trei 
etape. În prima etapă, te zbați și muncești mult pentru a-ţi 
da seama cum funcționează lucrurile și a-ţi găsi drumul. 
Acest lucru este adevărat în cazul unui loc de muncă, al 
unei relații, unei noi afaceri sau pentru introducerea unui 
nou produs sau serviciu. 

Cea de-a doua etapă vine după ce ai învăţat lecţiile 
importante din prima etapă. Aceasta este faza de creștere, 
unde progresezi mult și obţii rezultate excelente. Afacerea 
ta se extinde, produsele și serviciile tale se vând bine, 
cariera ta este în ascensiune și relațiile tale sunt foarte bune. 

Apoi urmează a treia etapă, cea a declinului, care 
urmează după faza a doua așa cum iarna sosește după 
sezonul de cules. În această etapă, devine din ce în ce mai 
greu să obţii aceleași rezultate și satisfacţii precum în 
etapa anterioară. Este mai greu să atingi niveluri identice 
ale vânzărilor și ale profitabilităţii. Locul tău de muncă 
sau relaţiile tale nu mai sunt la fel de plăcute. Compania 
ta se străduiește să supraviețuiască sau să înflorească. 

În 'ce etapă te afli astăzi, în fiecare dintre domeniile 
importante ale vieții și muncii tale? Ce ai putea face pentru 
a ajunge sau a te reîntoarce în etapa a doua, cea de creștere? 
Care sunt ciclurile și tendințele din viaţa și afacerea ta? 


m „Negarea“ nu este o soluție 


Multe dintre problemele noastre în confruntarea cu 
eșecurile și cu dezamăgirile provin din realitatea noastră 
copleșitoare. Ne confruntăm cu negarea. Devenim supă- 
raţi și insistăm că aceste lucruri nu ar fi trebuit să ni se 
întâmple nouă sau chiar deloc. Le respingem și ne dorim 
să nu fi avut loc cu adevărat. 

Aceste reacţii, refuzul și negarea, sunt cele care ne 
cauzează cel mai mult stres. Atunci când îţi spui: „Ceea ce 
nu poate fi rezolvat trebuie îndurat“, cobori nivelul de la care 
nu te mai poți controla. Devii mai relaxat, mai calm și 
dezvolţi o perspectivă mai detașată. Faci câțiva pași 
înapoi și te uiţi la situaţie ca și cum i s-ar întâmpla alt- 
cuiva. Prin urmare, vei deveni mai constructiv în legătură 
cu cea mai bună metodă de soluționare a situaţiei. Nu îţi 
permiti să te implici emoțional în fiecare lucru minor care 
ți se întâmplă. 

Abraham Lincoln a scris: „Cei mai mulți oameni sunt 
fericiți în aceeași măsură în care își programează minţile pentru 
a fi fericiți.“ La începutul cărții publicate de Inner Peace, 
Course în Miracles (Curs de Miracole), se precizează: „Tu dai 

însemnătatea a tot ceea ce vezi.“ Fără sensul sau emoția pe 
care i-o atașezi unui eveniment sau unei circumstanţe, 
împrejurările respective nu au nicio importanţă afectivă 
pentru tine. lar tu poți schimba semnificaţia prin contro- 
larea modului tău de a gândi. Poţi chiar să îi elimini cu 
totul efectul negativ refuzând să te implici emoțional 
într-un eșec pe termen scurt. Depinde de tine. 


WE Factorul de decizie 


Abilitatea ta de a face față dezamăgirilor într-un mod 
pozitiv, constructiv va contribui mai mult la succesul tău 
și le va spune celorlalți mai multe despre tine decât orice 
alt factor. Aceasta este o însușire învățată, dobândită prin 
practică. Bărbaţii și femeile eficienți sunt invariabili cei 
care și-au dezvoltat îndemânarea de a răspunde construc- 
tiv la marile și micile crize ce au loc neașteptat, fără a fi 
dorite și fără a putea fi evitate. Și tu trebuie să faci la fel. 

Hotărăște-te dinainte că, indiferent ce se va întâmpla, 
nu te va opri nimic niciodată. Decide-te dinainte că, deși 
vei avea de parcurs nenumărate suișuri și coborâșuri în 
cursul vieții tale, vei continua să insiști până când îţi vei 
atinge obiectivele. Odată ce vei lua această hotărâre în 
avans, vei fi pregătit. După ce te vei angaja în pregătirea 
mentală, vei reuși să te re-echilibrezi rapid atunci când 
vor apărea problemele și vei fi gata să îţi revii, în loc să te 
prăbușești. Vei deveni, practic, de neoprit. 


„EXERCIŢII DE ACȚIUNE 


1. Hotărăște-te că îţi vei reveni, în loc să te prăbușești. 
Analizează-ţi chiar acum cea mai mare dezamăgire 
din viaţă și decide cum poți învăța sau beneficia în 
urma sa. 

„Identifică cele mai îngrozitoare trei lucruri care ţi 


s-ar putea întâmpla în următoarele luni. Care este 
planul tău pentru a evita sau a minimiza posibilele 
lor efecte negative? 


. Alege-ți chiar acum cea mai mare problemă sau 


îngrijorare și hotărăște-te cum poți învăţa și cum te 
poți dezvolta pornind de la această dificultate. Care 
este cea mai importantă lecție pe care o conţine? 


. Practică abordarea lui Edison. Acceptă în mod calm 


că fiecare eșec temporar este doar o modalitate de a 
identifica o modalitate în care ceva nu funcționează. 
De aceea, reprezintă un succes. 


„Indiferent ce se întâmplă, gândește-te la obiectivele 


tale și la ce poți face pentru a le atinge. Nu pregeta 
să faci acest lucru. 


„Identifică tendinţele din afacerea ta. În ce direcţie se 


îndreaptă piaţa? Dacă lucrurile vor continua așa cum 
sunt astăzi, ce decizii sau schimbări va trebui să faci? 


. Pune-ţi două întrebări în legătură cu cea mai recentă 


experiență importantă a ta: Ce anume ai făcut bine? 
Și ce ai face diferit data viitoare? Hotărăște-te să înveți 
fiecare lecţie posibilă din fiecare eșec sau dificultate. 


12 


Trăieşte o viaţă minunată 


Singura măsură reală a succesului 
este raportul dintre ce am fi putut face și 
ce am fi putut fi, pe de o parte, şi lucrurile 
pe care le-am făcut și ce am devenit noi, pe 
de altă parte. 


H.G, WELLS 


Legea Corespondenţei este, poate, cea mai importantă 
dintre toate normele în determinarea succesului sau eșe- 
cului tău în viață. După cum am mai evidenţiat în 
capitolele anterioare, această lege stipulează că lumea ta 
exterioară este o reflectare a universului tău interior. Și că 
oricum ai fi pe dinăuntru, rezultatele se vor vedea curând 
și în exterior. Atunci când îți schimbi modul de a gândi, îţi 
transformi și viața. 

Această normă se aplică în tot ceea ce faci. Universul 
tău interior de cunoștințe și pregătire îţi va determina 
lumea exterioară referitoare la venituri și succes în carieră. 
Sfera ta interioară de dezvoltare a personalității îți va 
determina lumea exterioară de prietenii și relații. Atitu- 
dinile tale interioare referitoare la sănătate și tonus vor 
determina starea corpului tău. Credinţele și așteptările 
tale îți vor determina atitudinile exterioare și comporta- 
mentul față de ceilalți oameni. Lumea ta exterioară îţi va 
reflecta întotdeauna lumea interioară. 

si Fericirea este obiectivul suprem 


Aristotel, poate cel mai mare dintre filosofi, a scris în 
urmă cu mai mult de 2 300 de ani că scopul suprem al 
oricărei acțiuni omenești îl constituie fericirea. El a afirmat 
că tot ceea ce urmărește o persoană este să dobândească 
fericirea, de un fel sau altul. Uneori, oamenii au succes, 
alteori nu, dar fericirea reprezintă mereu obiectivul fie- 
cărei persoane. 

El a concluzionat că fiecare acţiune este doar un pas 
intermediar în direcţia fericirii. De exemplu, îţi dorești o 
slujbă bună. De ce? Pentru a putea câștiga bani frumoși. 
De ce? Pentru a cumpăra o casă confortabilă și o mașină 
bună. De ce? Pentru a avea relaţii armonioase și o familie 
drăguță. De ce? Pentru a trăi o viață de familie satisfăcă- 
toare. De ce? Răspunsul final, scopul suprem, este acela 
de a fi fericit. Tot ceea ce faci tu sau oricine altcineva are 
drept obiectiv fericirea, indiferent cum ai defini-o și cât de 
mult succes ai în a o obține. 


E Rolul bunătăţii 


Una dintre cele mai importante idei ale lui Aristotel 
despre fericire a fost cea potrivit căreia „Numai cel bun 
poate fi fericit și numai cel virtuos poate fi bun“. 

Aceasta este una dintre cele mai importante observaţii 
din istoria și experiența omenirii. „Numai cel bun poate fi 
fericit și numai cel virtuos poate fi bun.“ 

În urma multor ani de studiu în domeniul filosofiei și 
psihologiei, am descoperit că numai oamenii care sunt cu 
adevărat buni în interior pot fi fericiți pe termen lung. lar 
în anii de studiu despre calităţile de bază ale încrederii în 
sine, am descoperit că numai oamenii cu valori clare, 
pozitive sunt capabili să dezvolte acea încredere în sine ce 

nu poate fi zdruncinată și care le permite să rezolve efi- 
cient tot ceea ce li se întâmplă. 

Cea mai rapidă cale pentru a-ți construi sau recăpăta 
încrederea în tine însuţi este să devii foarte sigur de con- 
vingerile și valorile tale cele mai importante și apoi să 
începi să trăiești în conformitate cu acestea. Soluţia pentru 
aproape toate problemele omenești o constituie reîntoar- 
cerea la valori. De multe ori, nefericirea și stresul tău sunt 
cauzate de faptul că te îndepărtezi prin vorbe și fapte de 
lucrurile despre care știi că sunt corecte. 


EI Integritatea este esențială 


Cea mai importantă calitate pentru a avea succes este 
integritatea. Aristotel a insistat prin a susține că numai o 
viață bazată pe valori precum integritate, onestitate, curaj, 
generozitate, perseverenţă și sinceritate va conduce la 
fericire și împlinire personală. 

Cândva credeam că integritatea este doar una dintre 
valorile de bază, egală cu celelalte și totuși diferită. Apoi, 
într-o zi, un om înţelept și bogat mi-a arătat că integritatea 
constituie, de fapt, valoarea care le garantează pe toate celelalte. 
Integritatea reprezintă valoarea de bază pe care se construiesc 
toate celelalte valori. Să fii cu adevărat integru înseamnă să 
trăieşti și să actionezi întotdeauna în conformitate cu valorile 
tale. Dacă îți lipsește integritatea, îți vei compromite toate cele- 
lalte valori la cea mai mică tentație. 


E Clarifică-ţi valorile 


În sesiunile noastre de planificare strategică, atât pentru 
corporații, cât și pentru persoane individuale, începem prin 
a-i ruga pe oameni să își definească și să își clarifice valo- 
rile. Și tu trebuie să faci același lucru în propria planificare 
strategică. De aceea te întreb: Care sunt valorile tale? În ce 

rezi tu? Ce reprezinți tu? Ce nu reprezinți tu? 

Abilitatea ta de a-ţi defini clar valorile reprezintă punc- 
tul de început ai dezvoltării acelui gen de caracter care îi 
determină pe oameni să dorească să se asocieze cu tine și 
care îți va permite, cu siguranţă, să te bucuri de o viață 
frumoasă. Dacă ai un caracter nobil și ales, bazat pe valori 
solide, ești o persoană cu adevărat bună. Ca urmare a 
acestui fapt, vei fi fericit în interior, indiferent ce se întâm- 
plă în jurul tău. 


Organizează-ți valorile 


Odată ce ţi-ai definit valorile, ar trebui să le organizezi 
în ordinea priorităților. Pentru început, ai nevoie doar de 
trei-cinci valori importante menite a crea fundaţia pentru 
caracterul și personalitatea ta. Acestea sunt valorile pe care 
le consideri mai importante decât oricare altele. Și ordinea 
în care le aranjezi este extrem de importantă. O asemenea 
clasificare a valorilor determină în linii mari genul de 
persoană care ești și stilul de viaţă pe care îl trăiești. 

Tot ceea ce întreprinzi este rezultatul unei opțiuni. Faci 
constant alegeri de un fel sau altul, de a realiza un lucru 
sau altul. Această abilitate de a selecta te deosebește de 
toate celelalte creaturi. Fiecare alegere pe care o faci este 
bazată pe valoarea ta principală din acel moment. Fiecare 
acțiune are drept fundament ceea ce consideri a fi cea mai 
importantă valoare la acel moment al alegerii. 


Acţionează conform valorilor tale 


Atunci când alegi, valorile tale cu o importanță mai 
mare trebuie să aibă prioritate în fața valorilor mai puţin 
semnificative. Fiecare acțiune pe care o faci, orice hotărâre 
pe care o iei se bazează pe valoarea ta dominantă în acel 
context. La un moment anume, poţi face un singur lucru 

și trebuie să alegi întotdeauna care va fi acela. Tu decizi 
ceea ce este mai valoros pentru tine în acea situaţie. 

Cum poti să-ţi dai seama care sunt valorile tale? Foarte 
simplu. Valorile tale sunt exprimate întotdeauna numai 
prin actiunile proprii. Ceea ce faci, nu ceea ce spui, îţi arată — 
ţie și celorlalți - căror lucruri le atribui o valoare mai 
mare. Mai ales ce faci sub presiune, când ești forțat să alegi, 
dezvăluie care sunt valorile și credințele tale reale despre 
tine și lumea din jurul tău. 


Bi Determinantul personalității 


Atât alegerea, cât și ordinea valorilor tale sunt impor- 
tante în determinarea personalității și a vieţii tale. lată un 
exemplu. Îmaginează-ți doi oameni care au trecut fiecare 
printr-un exerciţiu de clarificare a valorilor și au convenit 
asupra acelorași trei valori. Numai ordinea este diferită. 

Persoana A a hotărât că cele mai importante trei valori ale 
sale sunt, în ordinea importanței: pe primul loc — familia; pe 
al doilea — sănătatea și pe al treilea - succesul în carieră. 
Această persoană afirmă că își plasează familia înaintea 
sănătății și a carierei și sănătatea înaintea carierei. Acest 
lucru înseamnă că dacă ar trebui să aleagă între familie și 
carieră, familia ar fi pe primul loc. Dacă ar trebui să aleagă 
între sănătate și carieră, sănătatea ar fi pe primul loc. 

Persoana B are aceleași trei valori, numai că ordinea lor 
e puţin diferită. Prima sa valoare este succesul în carieră. 
Cea de-a doua — familia, iar cea de-a treia — sănătatea. 

Astfel, persoana B își va pune cariera înaintea familiei, 
dacă ar trebui să aleagă. De asemenea, își va pune cariera 
și familia înaintea sănătății dacă ar trebui să aleagă. 

Marea întrebare 


În continuare, iată câteva întrebări pentru tine. Există 
vreo deosebire între persoana A și persoana B? Crezi că 
este vorba de o diferenţă mică sau semnificativă? Ai prefera 
să fii prieten cu persoana A sau cu persoana B? Ai putea 
să deosebești persoana A de persoana B dacă le-ai întâlni 
în plan social sau de afaceri? 

Răspunsul este că persoana B, care alege succesul în 
carieră drept valoare principală, va fi o persoană cu totul 
deosebită de persoana A, care s-a hotărât că familia este 
cea mai importantă pentru ea. Ordinea familiei, a sănătăţii 
și a carierei constituie o organizare a valorilor care îmbo- 
găţește viața. O persoană care își trăiește viaţa în confor- 
mitate cu aceste valori va fi mult mai fericită decât o alta 
care își pune cariera mai presus de familie și, mai ales, de 
sănătate. De aceea, trebuie să îţi selectezi cu grijă atât 
valorile, cât și ordinea importanţei lor. Valorile tale și ordi- 
nea lor îţi determină viaţa. 


i Integritatea este un mod dea trăi 


Odată ce ţi-ai stabilit valorile, nivelul tău de integritate 
poate fi măsurat prin cât de mult aderi la acestea. O 
valoare nu reprezintă un lucru la care renunți atunci când 
este mai convenabil așa. Fie o ai, fie nu. Alegerea valorilor 
tale și hotărârea ta de a trăi în conformitate cu acestea îţi 
formează caracterul și personalitatea. 

De-a lungul istoriei, marii bărbaţi și femei au fost băr- 
baţi și femei de caracter. Au fost oameni care au trăit pe 
baza unor valori înalte și nobile. Ei au fost onorați și respec- 
taţi pentru valorile pe care le aveau și le reprezentau. 

Una dintre cele mai mari probleme din societatea noas- 
tră de astăzi este fenomenul de „valori situaționale“ sau 
„etică situaţională“. Acestea reprezintă rezultatul faptului 


296 SCHIMBÂND GÂNDIREA, ÎȚI SCHIMBI VIAȚA 


că oamenii și-au schimbat ideile de bine sau rău în funcție 
de situaţie și adesea de tentația momentului. Și mai rău 
este că se înșală pe ei înșiși crezând că sunt oameni de 
caracter când, de fapt, sunt numai persoane comode. 


Bi Ce faci sub presiune 


Valorile situaționale sunt demonstrate când oamenii își 
afirmă credinţa într-un anumit lucru, dar fac altceva. Ei își 
susțin convingerea că spun adevărul, dar apoi mint când 
le este mai util sau oferă scuze pentru minciunile altuia. O 
persoană este definită prin ceea ce face, nu prin ceea ce 
spune. 

Unii oameni sunt confuzi din cauza emoţiilor lor. Ei 
cred că dacă intenţiile lor sunt sincere, acțiunile proprii nu 
contează. Ei simt că, dacă își doresc sau speră ceva, este ca 
și cum ar face acel lucru. Dar numai ce faci atunci când 
ești forțat să alegi, mai ales sub presiune, poate spune cine 
ești cu adevărat pe dinăuntru. 

Este vital pentru succesul și fericirea ta să fii întot- 
deauna onest cu toţi cei pe care îi cunoști și cu care interac- 
ționezi, atât în viața personală, cât și în carieră. Nimic 
altceva nu te va ajuta mai mult să dobândești ajutorul 
oamenilor decât crearea reputației că ești o persoană de 
caracter, integră. În același timp, nimic altceva nu îţi va 
strica mai repede imaginea și nu îţi va sabota cariera mai 
rapid decât reputația că ești genul de persoană pe care 
ceilalți nu se pot baza sau în care nu pot avea încredere. 


E Fii cinstit cu tine însuţi 


Onestitatea înseamnă că ești sincer până la cel mai înalt 
grad posibil. În piesa Hamlet a lui Shakespeare, Polonius 
spunea: „Cu tine însuţi trebuie să fii cinstit mereu, așa Cum 

noaptea urmează după zi și, astfel, nu poți fi fals cu nimeni 
altcineva.“ 

Să fii cinstit cu tine însuţi reprezintă punctul de început 
pentru dezvoltarea unui mare caracter. Acest lucru începe 
cu faptul că trăiești mereu în sinceritate cu tine însuţi. Nu 
te amăgești și nici nu te joci cu propria minte. Nu încerci să 
crezi în lucruri care sunt complet imposibile. Nu speri și 
nu te rogi ca lucrurile să fie diferite față de cum sunt. 
Tratezi lumea exact așa cum este, nu cum ţi-ai dori să fie. 


Să ai întotdeauna cele mai bune rezultate 


Fiecare lucru poartă semnătura persoanei care l-a făcut. 
Să fii sincer cu tine înseamnă că trebuie să ai mereu cele 
mai bune rezultate în orice activitate te implici sau în orice 
responsabilitate pe care ţi-o asumi. Onestitatea și integri- 
tatea din interior sunt exprimate în exterior prin calitatea 
și rezultatele excelente ale muncii tale. Îţi poți da seama 
de cum ești pe dinăuntru după perioada de timp și atenția 
pe care le dedici pentru a face cât mai bine posibil fiecare 
lucru care îţi este repartizat. Nu îți asuma răspunderea 
pentru un lucru decât dacă ești dispus să îl realizezi 
într-un mod excelent. 

Integritatea înseamnă că ești întotdeauna franc și onest 
cu fiecare persoană din viața ta. Așa cum ești cinstit cu 
tine însuți, ești cinstit și cu ceilalți. Trăiești în sinceritate cu 
ceilalți, acasă și la serviciu. 

tunci când îi întrebi pe oameni dacă sunt onești, 
aproape toţi vor răspunde afirmativ. Cei mai mulți 
oameni nu mint, nu înșală, nu fură și nu recurg la compor- 
tamente necinstite de vreun fel. Dar să fii cu adevărat 
onest înseamnă să fii onest cu fiecare persoană din viața 
ta. Acest lucru nu semnifică doar faptul că nu spui nicio- 
dată o minciună, ci și că nu trăiești o minciună. Nu rămâi 
niciodată într-o situație nepotrivită pentru tine sau într-o 

condiție care îți subminează integritatea sau te face nefe- 
ricit. Nu îţi compromiţi niciodată integritatea mușcându-ți 
buzele și refuzând să spui ce gândești și simți cu adevărat. 


E Cel mai râvnit obiectiv 


Una dintre caracteristicile unei persoane cu adevărat 
oneste o reprezintă aceea că este împăcată cu cel mai râvnit 
obiectiv al său. Odată ce ai stabilit că pacea interioară 
constituie principalul tău scop în viaţă, îţi organizezi cele- 
lalte țeluri și activități în jurul acestuia. Să fii cu adevărat 
cinstit înseamnă că refuzi să îți negociezi pacea interioară 
cu ceva sau cineva. În fiecare situație, faci și spui numai 
lucrurile pe care le simţi corecte. 

Onestitatea și integritatea înseamnă că te asculți și ai 
încredere în vocea ta interioară. Îţi asculţi intuiţia și o lași să te 
ghideze să faci și să spui lucrurile potrivite în momentele 
oportune. Dacă ești îngrijorat sau nefericit, stai singur cu 
tine, așteptând și ascultând sfaturile care vin întotdeauna. 
Atunci când ai o idee care este cel mai potrivit lucru de 
făcut, acționezi. Ai încredere în mintea ta superioară. Acesta 
este secretul pentru a trăi în adevă: cu tine și cu ceilalți. 


îi Integritatea propriei minți 


În eseul său, Self Reliance (Să te bazezi pe tine însuţi), 
Ralph Waldo Emerson scrie: „Păzește-ţi integritatea ca pe un 
lucru sacru.“ Și adaugă: „Nimic nu este sacru precum integri- 
tatea propriei minți.“ 

Onestitatea este o cerință indispensabilă pentru for- 
marea caracterului, iar dezvoltarea acestuia trebuie să 
constituie scopul principal al vieţii tale. Aristotel spunea: 
„Scopul educației îl reprezintă dezvoltarea caracterului celor 
tineri.“ În zilele noastre, în Statele Unite, mulți tineri au 
fost crescuți fără a avea o idee clară despre ce este bine și 

rău. Multor oameni li s-a spus că valorile sunt relative. De 
exemplu, multor oameni li s-a zis că, dacă le place să fure 
din magazine, atunci acea valoare este la fel de bună ca și 
a persoanei care crede că furtul din magazine constituie o 
greșeală. 

Această formă de relativitate a valorii conduce către un 
drum întunecat, la eșecuri, frustrări și nefericire. Ade- 
vărul este că valorile nu sunt relative. Există valori care 
îmbunătățesc viața și altele care o distrug. Dacă o valoare 
este pozitivă, faptul că o urmezi îţi îmbunătățește calitatea 
vieții și relațiile cu ceilalți. O valoare negativă îţi afectează 
relaţiile și te îndepărtează de calitatea vieţii tale. Poţi să 
vezi ușor diferența dintre acestea, deoarece a trăi conform 
unei valori pozitive te va face să te simți fericit, iar practi- 
carea unei valori negative te face să te simţi nefericit. 


E Înfruntă adevărul 


Să trăieşti în adevăr înseamnă că trebuie să înfrunți 
adevărul despre tine și lumea din jurul tău. Trebuie să îţi 
dai seama care este adevărul despre munca ta și despre 
relaţiile tale. Te uiţi în ochii tăi și trăiești în conformitate 
cu cele mai puternice convingeri ale tale. Nu te joci cu tine 
însuți și nici nu speri că lucrurile ar putea fi diferite față 
de cum sunt. 

Integritatea înseamnă să accepți că lumea ta se poate 
ameliora numai atunci când te vei îmbunătăți tu. Nimeni 
nu va veni la tine pentru a transforma lucrurile în locul 
tău. Dacă vrei ca lucrurile să se modifice, va trebui să faci 
schimbările tu însuţi. 

Integritatea semnifică să accepti faptul că mariajul tău 
se va schimba în bine numai atunci când tu vei deveni un 
partener de viață mai bun. Afacerea ta va evolua doar în 
cazul în care vei deveni un manager sau un administrator 
mai bun. Rezultatele tale de vânzări și clienții tăi vor fi pe 

o pantă ascendentă numai atunci când vei deveni un om 
de vânzări mai bun. Viaţa ta financiară se va îmbunătăţi 
doar dacă vei deveni mai inteligent și mai disciplinat în 
privința banilor. 


Acceptă oamenii așa cum sunt 


Mai ales, onestitatea înseamnă să accepti oamenii așa 
cum sunt, nu să le ceri să fie așa cum îţi dorești. Nu treci 
prin viață vrând, sperând și așteptându-te ca oamenii să 
se schimbe și să fie diferiți pentru a-ţi face pe plac. Unul 
dintre principiile de bază ale existenței omenești este, cu 
puține excepții, acela că oamenii nu se schimbă. 

De fapt, sub presiune, oamenii nu numai că nu se 
schimbă, dar devin și mai mult precum sunt ei în interior. 
Dacă o persoană are o personalitate dificilă, în momente 
de presiune, ea va deveni și mai dificilă. Dacă altcineva 
este încăpățânat sau infiexibil, în momente de presiune va 
deveni și mai încăpățânat și inflexibil. Dacă o persoană 
are tendința de a fi necinstită, atunci când se găsește într-o 
situație tensionată sau este supusă tentației, ea va deveni 
cu totul necinstită. Oamenii nu se schimbă. 


Afacerile și competiția 


Onestitatea în lumea noastră în permanentă schimbare 
înseamnă, de asemenea, să accepţi lumea afacerilor și 
competiția așa cum sunt, nu așa cum ţi-ai dori să fie, mai 
ales cu privire la explozia de informații și de tehnologie. 
Mulţi oameni cred că pot face un efort simbolic de a ţine 
pasul cu informațiile în domeniul lor de activitate și cu 
dezvoltarea tehnologiei în munca lor. Dar acest efort 
minim nu este acceptabil pentru o persoană onestă. O per- 
soană cu adevărat onestă conștientizează că astăzi trebuie 
să alergi doar ca să rămâi în același loc. O persoană cu 

adevărat onestă își dă seama că în fiecare domeniu 
cunoștințele se dublează la fiecare doi sau trei ani și că 
acest lucru înseamnă că și cunoștințele tale trebuie să se 
dubleze în aceeași perioadă de timp. 

Jack Welch, fostul președinte și director executiv al 
General Electric, a afirmat cândva: „Dacă rata schimbului 
din afara organizaţiei tale este mai mare decât rata schim- 
bului din interiorul organizaţiei, sfârșitul este aproape.“ 
Acest principiu ţi se aplică și ție ca persoană. Dacă nu 
înveţi continuu și nu îți îmbunătăţești abilitățile, ești în 
pericol de a fi învechit. 


Care este valoarea ta? 


În zilele noastre, în întreaga ţară, oamenii sunt conce- 
diaţi cu miile sau chiar cu sutele de mii, în fiecare an. În 
cele mai multe cazuri, acești oameni au permis ca nive- 
lurile lor de cunoștințe și abilități să scadă până la punctul 
în care conducerile companiilor nu își mai permiteau să îi 
menţină pe statul de plată. 

Mulţi dintre ei nu au fost complet sinceri cu ei înșiși. 
Nu și-au perfecționat cunoștințele și abilităţile pentru a 
putea adăuga din ce în ce mai multă valoare companiilor 
lor. Ei au sperat că schimbările dramatice care aveau loc în 
economia naţională și internațională nu îi vor afecta. 
Drept urmare, ei au fost concediați atunci când piața pen- 
tru produsele și serviciile lor a scăzut. 

Unui profesionist obișnuit îi ia între două și șapte luni 
până își găsește alt loc de muncă, de obicei cu o scădere a 
salariului între 14-40%. Unii oameni sunt concediați din 
posturi foarte bine plătite și nu mai ajung niciodată să 
câștige atâția bani. Şi dacă nu încep să își actualizeze 
cunoștințele și abilitățile, li se poate întâmpla din nou. 

E Concentrează-te pe oferirea 
unei valori suplimentare 


Onestitatea înseamnă să accepți că venitul tău este 
determinat în întregime de abilitatea de a-ți aduce contri- 
buţia la dezvoltarea companiei și, prin compania ta, la 
satisfacerea clienților tăi. O persoană angajată trebuie să 
genereze un profit de cel puţin trei dolari pentru fiecare 
dolar din salariul pe care îl câștigă de la companie. Dacă 
în momentul de față nu generezi un profit sau o economie 
a costurilor de cel puţin trei dolari pentru compania în 
care lucrezi, slujba ta candidează serios la subcontractare, 
reducerea responsabilităților sau eliminare. Onestitatea 
înseamnă să accepţi acest lucru și să faci tot ceea ce îţi stă 
în putere pentru a-ți menţine și a-ți crește valoarea. 

Onestitatea reală semnifică să nu te aștepți niciodată să 
obţii mai mult decât contribui. Să nu speri niciodată să 
câștigi ceva din nimic. Nu participi la jocuri de noroc și nu 
cumperi bilete la loterie, care reprezintă, într-un fel, o 
lipsă de onestitate. Este o încercare de a obţine ceva ce nu 
ai câștigat. O persoană cu adevărat onestă nu încearcă 
niciodată să obțină recompense fără a munci sau să se 
îmbogăţească repede și ușor. 

Astăzi, în Statele Unite, milioane de oameni sunt atrași 
de recompensele rapide. Fie că sunt angajaţi sau directori, ei 
vor locuri de muncă mai noi și mai bune și le doresc 
imediat. Caută întotdeauna scurtăturiie și de aceea sunt 
mereu frustrati și nefericiti. 

Ei speră că problemele care s-au format în multe luni 
sau chiar în mulți ani pot fi rezolvate cu ajutorul unui 
glonte de argint. Sunt nerăbdători și vor rezultate imediate. 
Dar a fi o persoană cinstită necesită să reziști tentaţiei 
recompenselor rapide în orice domeniu al vieţii tale. 

Bi Încrederea este liantul 


Relaţiile sunt foarte importante pentru a avea o viață 


sănătoasă, fericită, satisfăcătoare. Toate relaţiile sunt. 


bazate pe încredere, aceasta fiind liantul care le menţine. 
Poţi avea nenumărate probleme și neînțelegeri cu o altă 
persoană, dar atâta vreme cât mai există respectul și încre- 
derea, relația poate funcționa. Dar, dacă încrederea dis- 
pare, relația se poate destrăma ușor, precum o casă din 
cărţi de joc care se prăbușește. 

Toate relaţiile de afaceri sunt bazate pe încredere. Toate 
relaţiile care implică bani depind de cuvântul debitorului 
sau al creditorului. Toate relaţiile cu bancherii, cu furni- 
zorii, cu clienţii tăi, cu personalul tău și cu oricine alt- 
cineva din lumea ta financiară sunt bazate pe elementul 
vital numit încredere. 

Bărbaţii și femeile caracterizați prin integritate reală 
sunt foarte exigenți în legătură cu nivelurile de încredere 
pe care le-au construit și le-au menţinut. Ei sunt atenți la 
creditul lor, la promisiunile și la aranjamentele lor finan- 
ciare. Își ţin întotdeauna cuvântul. Sunt atenţi în perma- 
nenţă la relaţiile lor cu banca, la cardurile de credit, la 
facturi și la orice alte forme de plăţi pe care le datorează. 


ii O poveste despre două falimente 


În urmă cu câțiva ani, două persoane pe care le cunoș- 
team bine, care aveau două afaceri distincte, au dat fali- 
ment, din cauza schimbărilor economice. Dar rezultatele 
falimentelor au fost complet diferite. 

Primul meu prieten fusese extrem de atent în întreaga 
sa carieră în legătură cu facturile și aspectele financiare. 
Își plătise cel puţin sumele minime pentru facturile pri- 
mite. Dacă avea vreodată o problemă financiară, el mer- 
gea la persoana afectată și rearanja plăţile și dobânzile. 


304 SCHIMBÂND GÂNDIREA, ÎȚI SCHIMBI VIAȚA 


Când a fost forțat să ajungă la faliment, din cauza incapa- 
cității neprevăzute de a plăti sume mari, fapt asupra 
căruia nu avea niciun control, nu a avut altă soluție decât 
să meargă în instanță, să renunţe la toate bunurile sale și 
să plece fără niciun ban. 

Dar în mai puţin de o săptămână, oamenii au început 
să îl abordeze și să îi ofere bani, împrumuturi, cărți de 
credit, un loc unde să locuiască și o mașină nouă. Unul 
dintre foștii săi asociaţi de afaceri, care era destul de 
înstărit, i-a trimis un cec în alb, deja semnat, spunându-i: 
„Completează suma de care ai nevoie și spune-mi doar ca 
să știu și eu; am încredere totală în tine.“ În afară de faptul 
că i-a luat de pe umeri o mare datorie, falimentul nu l-a 
afectat mai deloc. 

În schimb, cel de-al doilea om de afaceri avea o expe- 
rienţă cu totul diferită. Atunci când a început să aibă pro- 
bleme financiare, el a continuat să își înșele creditorii, 
oamenii care avuseseră încredere în el. A neglijat să facă 
plăţile pe care le promisese și a scris cecuri pe care nu le 
putea acoperi. Își evita creditorii atunci când îl sunau și, 
într-un final, și-a schimbat numărul de telefon. S-a mutat 
și nu a spus nimănui care era noua sa adresă. l-a tratat pe 
oamenii care avuseseră încredere în el, prin faptul că îi 
împrumutaseră bani, ca și cum ar fi fost naivi. După ce a 
ajuns la faliment, nimeni nu a vrut să mai aibă vreo legă- 
tură cu el. Acesta va avea nevoie de mulți ani pentru a-și 
reveni, în cazul în care acest lucru se va întâmpla vreo- 
dată. Nu poate să obțină niciun card de credit și trebuie să 
plătească în prezent cash pentru orice. 


Secretul succesului în vânzări 


În vânzări, încrederea reprezintă baza tuturor relațiilor. 
O persoană nu va cumpăra de la iine până când nu va 
avea încredere totală în tine. Toţi oamenii de vânzări de 

succes investesc mult timp în construirea unor relații de 
calitate, în care pot avea încredere, cu clienţii lor înainte 
de a încerca să-și vândă produsele sau serviciile. 

Conducerea unei asociaţii în care sunt membru a coman- 
dat recent un sondaj pe un lot compus din 50 000 de clienţi. 
Întrucât cele mai multe dintre organizațiile noastre vând 
servicii de training și de consultanță care sunt oarecum 
similare, managerii au vrut să afle ce anume îi determina pe 
clienţi să cumpere de la o companie și nu de la alta. 

Una dintre întrebările pe care le-au adresat-o clienților 
a fost legată de ce îi preocupă cel mai mult atunci când 
iau decizia de cumpărare. Mai mult de 80% dintre cei 
intervievaţi au afirmat că onestitatea și integritatea per- 
soanei de vânzări sunt mult mai importante decât orice 
alt factor. 

Când au fost întrebaţi ce înțeleg prin onestitate și inte- 
gritate raportate la o persoană de vânzări, clienții au răs- 
puns că trebuie să pună pe primul plan interesele lor, ale 
clienților. Ei credeau că aceasta își va ţine cuvântul. Ei cre- 
deau ce le spunea acel om de vânzări despre produs. Erau 
convinși că el va face ce promisese și că apoi compania sa 
își va îndeplini angajamentele făcute de el. Ei aveau mare 
încredere în cuvântul persoanei de vânzări și în tot ceea ce 
făcuse aceasta în interacțiunea cu ei. 

Un lucru interesant care a reieșit din sondaj a fost acela 
că rareori a fost menţionată calitatea produsului sau a 
serviciului. Atunci când clienții au fost întrebaţi dacă nu 
erau preocupați de acest aspect, ei au răspuns că cele mai 
multe produse sau servicii de la un anumit nivel erau 
destul de asemănătoare și că le ofereau rezultate com- 
parabile. Secretul vânzării consta în ceea ce credeau ei 
despre caracterul persoanei de vânzări și, prin aceasta, 
despre companie. 

Autenticitatea este secretul caracterului 


Adevărata esenţă a caracterului și forma cea mai ușor 
de recunoscut a onestităţii și a integrității o reprezintă 
autenticitatea. Dacă vei fi complet cinstit cu tine și cu cei- 
lalţi, vei fi privit aproape întotdeauna drept o persoană cu 
un caracter deosebit. 

În societatea noastră, bărbaţii și femeile de caracter par 
să atragă oportunităţile. Li se deschid ușile oriunde ar 
merge. Li se prezintă oameni care îi pot ajuta. Banii, pre- 
cum și alte resurse, sunt disponibili pentru ei. De aceea, 
cea mai importantă calitate pe care o poţi insufla copiilor 
este un simţ al onestității și obiceiul de a fi autentici în tot 
ceea ce spun și fac ei. 


W Părinţi și copii 


Am patru copii. Fiecare dintre ei a fost învățat care este 
importanța autenticității de la o vârstă fragedă. În pre- 
zent, toți patru spun adevărul întotdeauna. Ei sunt onești 
cu adevărat. Le pot pune orice întrebare și ei îmi vor 
afirma mereu adevărul. 

În perioada de creștere, i-am făcut fiecăruia dintre ei o 
promisiune. Le-am spus: „Nu vei avea niciodată necazuri 
cu mine dacă îmi vei spune adevărul.“ Şi mi-am ținut pro- 
misiunea. Atunci când au făcut lucruri prostești, așa cum 
fac toţi copiii, le-am ascultat poveștile fără să îi judec sau 
să îi critic și apoi i-am întrebat: „Ei bine, ce ai învăţat?“ Ei 
și-au dat seama curând că îmi pot spune mereu adevărul 
fără a fi criticați sau dezaprobați. Şi au fost încântați de 
rezultate. 

Uneori, se mai prostesc, dar tot ce irebuie să fac este să 
le cer să îmi zică adevărul și ei mi-l spun întotdeauna, 
indiferent care ar fi acesta. Sunt foarte mândru de ei. Este 

uimitor cât de bune pot fi relaţiile dintre părinţi și copii 
atunci când au încredere deplină unii în ceilalți. 


Æ Soţi și soţii 


Ce este adevărat pentru comunicarea dintre părinți și 
copii e și mai important pentru soți și soţii. Una dintre 
cele mai bune definiţii ale iubirii pe care le-am auzit este 
cea dată de Ayn Rand: „Dragostea constituie un răspuns 
la valori.“ 

lubești o altă persoană, pentru că ea reprezintă valori 
pe care le respecţi și le apreciezi. Cealaltă persoană are cali- 
tăți pe care le admiri. Pe scurt, prețuiești o altă persoană 
pentru caracterul său. Orice altceva se va schimba sau se 
va diminua pe parcursul timpului, dar caracterul rămâne. 

Autenticitatea și onestitatea în cuplu necesită perma- 
nent fidelitate și franchețe între cei doi. Dacă un cuplu se 
potrivește în mod ideal, cei doi au încredere totală unul în 
celălalt și fiecare dintre ei este cel mai bun prieten al celui- 
lalt. Nu există nicio altă persoană cu care ei ar prefera să 
vorbească sau să se exprime mai direct decât cea de lângă 
ei. Caracterul, integritatea și onestitatea reprezintă cali- 
tățile de bază ale unei relații pline de iubire și sunt mai 
importante decât orice altceva. 


Maxima universală 


Există un test pe care îl poți face în mod regulat pentru 
a evalua dacă o acțiune este bună sau rea. Este simplu și îl 
poți folosi de-a lungul vieţii. Se bazează pe Maxima Uni- 
versală a filosofului german Immanuel Kant, exprimată în 
urmă cu mai bine de 200 de ani. El a afirmat că ar trebui 
să îți trăiești viața, de parcă fiecare acțiune a ta ar trebui să 
devină o lege universală. 

Cu alte cuvinte, înainte de a lua o hotărâre sau de a 
acționa, imaginează-ți că toți ceilalți vor face exact același 
lucru. Închipuie-ţi că decizia ta va deveni o lege pentru tine 
și pentru toți ceilalți. Acesta este argumentul puternic dacă 
o hotărâre este bună sau nu. Reprezintă adevăratul test pen- 
tru o valoare sau un comportament. Ce fel de societate am 
avea dacă toată lumea ar trăi și s-ar comporta exact ca noi? 

Multe dintre problemele din societatea noastră nu ar 
exista dacă acest test ar fi aplicat în mod regulat în dezba- 
terile legate de politicile publice și sociale. Guvernele nu 
s-ar grăbi să aprobe anumite acțiuni în domeniul crimei, al 
educației, al asistenței și al afacerilor dacă ar exista proba- 
bilitatea ca toată lumea să se angajeze în astfel de acțiuni. 


Œ Stabileşte standarde înalte 
pentru tine însuți 


Iată câteva dintre întrebările pe care ţi le poţi pune în 
mod regulat. Întreabă-te întâi: „Cum ar fi lumea mea dacă 
toți ar fi exact ca mine?” Numai imaginează-ți! Dacă toată 
lumea ar fi exact ca tine, ar fi o lume mai bună în care să 
trăim? Dacă toată lumea ar fi exact ca tine, ar fi aceasta o 
lume mai fericită, mai sănătoasă, mai prosperă și mai 
armonioasă — sau nu? 

Apoi întreabă-te: „Cur ar fi tara mea dacă toți locuitorii ei 
ar fi exact ca mine?“ Cum ar fi această țară dacă toată 
lumea s-ar comporta exact ca noi? Dacă toată lumea ar 
face lucrurile pe care le facem noi în viața personală și 
profesională, ar fi mai bună țara noastră? Sau există 
lucruri pe care ai dori să le faci diferit? 

Cea de-a treia întrebare pe care ţi-o poţi pune este: 
„Cum ar fi compania mea dacă toată lumea din ea ar fi exact ca 
mine?” Uită-te în jurul tău în compania ta și întreabă-te 
dacă aceasta ar fi mai prosperă și mai plină de armonie în 

cazul în care toți angajaţii și-ar desfășura activitatea așa 
cura faci tu toată ziua. 

Întrebarea finală pe care ţi-o poţi pune este: „Cum ar fi 
familia mea dacă toți membrii ei ar fi exact ca mine?“ 

Dacă aceștia ar fi exact ca tine, ar fi familia ta un loc 
minunat în care să trăieşti și să crești? S-ar dezvolta toți 
armonios, ar îi mai fericiți și ar avea mai mult succes? Ai 
avea genul de familie pe care să și-o dorească și să o 
admire ceilalți? 

Adevărul este că nimeni nu poate răspunde cu „da“ la 
toate aceste întrebări. Fiecare dintre noi reprezintă o acti- 
vitate în desfășurare. Fiecare dintre noi are o cale lungă de 
parcurs. Pentru fiecare dintre noi, există mult loc pentru 
îmbunătățiri. 


EI Calitatea numită curaj 


Analizând cele 3 300 de studii despre leadership reali- 
zate de James McPherson de-a lungul anilor, am înțeles că 
el a găsit un lucru în comun. Era vorba despre calitatea 
numită curaj. Winston Churchill a spus cândva: „Curajul 
este considerat, pe bună dreptate, prima dintre virtuți, pentru 
că toate celelalte depind de acesta.“ 

Probabil că ai auzit spunându-se că drumul către iad 
este pavat cu bune intenţii. Lumea e plină de oameni cu 
obiective înalte și ambiţii măreţe, dar există foarte puţini 
care au curajul, disciplina și voința de a le transforma în 
realitate. 

Cei mai important aspect atunci când dai dovadă de 
curaj este că te simți mai puternic și mai bun cu tine însuți. 
Respectul tău de sine crește și te placi mai mult. Te simți 
mai încrezător și mai competent. Mai fericit pe dinăuntru. 

În schimb, de fiecare dată când nu manifești curaj, 
respectul tău de sine scade. Te simţi mai slab și mai puţin 
competent. Nu te mai placi sau respecţi la fel de mult. 

E Finalizează lucrul de care te temi 


O parte importantă a transformării într-o persoană mai 
puternică este aceea că trebuie să trăiești în conformitate 
cu cele mai înalte valori pe care le cunoști, în fiecare 
domeniu din viaţa ta. Aceste virtuţi și valori nu numai că 
te întăresc, dar te și recompensează. Resimţi imediat o 
satisfacție interioară de fiecare dată când te străduiești să 
faci ceea ce știi că ar trebui să realizezi, chiar dacă nu ai 
dispoziția potrivită. 

Teama de eșec este cel mai mare obstacol către succes 
în viața adultă. Antidotul pentru teama de eșec îl repre- 
zintă curajul de a acţiona. Îndrăzneala este o calitate atât 
de importantă, încât, asemenea tonusului fizic, necesită o 
serie de exerciții pentru a o construi și a o menţine. 

Cea mai bună modalitate de a-ţi dezvolta curajul este 
confruntarea temerilor. Ralph Waldo Emerson a scris: „Du 
la bun sfârșit lucrul de care te temi și moartea temerii va fi 
sigură.“ 

Atunci când faci lucrul de care îţi este teamă, preiei 
controlul atât asupra emoțiilor tale, cât și a vieții tale. Îţi 
schimbi atitudinea de la neutră sau negativă spre ceva 
pozitiv și plin de optimism. „Du la bun sfârșit lucrul de 
care te temi și moartea temerii va fi sigură.“ 


Practică desensibilizarea sistematică 


Mulţi oameni se tem de vorbitul în public, Experții de 
la Toastmasters International au dezvoltat o metodă 
foarte viabilă de a preda oratoria chiar și oamenilor care 
sunt îngroziți să se ridice în picioare și să vorbească în fața 
altora. Este vorba de procesul de „desensibilizare siste- 
matică“. Poţi să o folosesti în fiecare domeniu al vieţii tale 
pentru a reduce teama și a dezvolta curajul. 

Desensibilizarea sistematică reprezintă un termen psi- 
hologic care se referă la faptul că faci ceva de nenumărate 
ori până când nu îţi mai provoacă teamă. La Toastmasters 
International, fiecare membru este rugat să se ridice și să 
vorbească, fie și numai câteva secunde, la fiecare întâlnire. 
După câteva luni de întâlniri săptămânale, oamenii care 
erau extrem de îngroziţi să țină discursuri în faţa altora și 
nu puteau spune nici măcar o rugăciune în șoaptă într-o 
cabină telefonică, au devenit atât de încrezători în abilita- 
tea lor de a se ridica și de a vorbi în fața colegilor, încât în 
prezent concurează pentru titlul de adevăraţi oratori pe 
durate mari de timp. 


E Vorbește cu încredere 


Am lucrat cu nenumărați oameni de afaceri care mi-au 
urmat sfatul și s-au înscris la cursurile Toastmasters 
International sau la cele desfășurate în cadrul organizației 
Dale Carnegie. În mai puţin de șase luni, ei mi-au spus că 
sunt cu totul alți oameni. De la persoanele timide, care nu 
ieșeau în evidenţă în cadrul întâlnirilor și al prezentărilor, 
ei au devenit calmi, încrezători, curajoși și chiar elocvenţi 
în exprimarea părerilor lor în fața altor oameni. De ase- 
menea, și carierele lor prezintă un curs ascendent. 

Atunci când poţi vorbi cu încredere, pari mai inteligent 
și mai competent decât o persoană care nu are această 
abilitate. Mulţi directori, atât bărbaţi, cât și femei, și-au 
văzut carierele în plin avânt, veniturile și responsabilită- 
tile în creștere pe măsură ce-și confruntau temerile până la 
a ajunge să facă foarte bine acest lucru. 


Intoarce-te către pericol 


În Câmpia Serengeti din Africa, zoologii au dezvoltat o 
tehnică simplă pentru a determina care dintre animalele 
din turmă era conducătorul. 

Când prădătarul — un leu sau un ghepard — se apropie 
de turma de animale ce pasc, membrii turmei simt miro- 
sul în vânt și încep să se îndrepte în direcția opusă. În 
acest moment, apare conducătorul turmei. El va fi cel care 
se plasează între prădător și turmă în timp ce aceasta 
începe să fugă. Conducătorul, care își va risca viaţa în fața 
leului sau a ghepardului, va rămâne totuși pe loc pentru a 
le permite celorlalți să câștige timp și astfel să scape. 

Conducătorul „se întoarce către pericol“ mereu. Acest 
lucru este valabil atât pentru oameni, cât și pentru ani- 
male. Vei deveni un conducător în măsura în care te vei 
responsabiliza să te întorci spre pericol. Ideniifică dome- 
niile din viaţa ia care îți provoacă teamă și stres și, în loc 
să le eviţi și să speri că vor dispărea, înfruntă-le direct. 


E Fă-o oricum 


Actorul Glenn Ford a spus cândva: „Dacă nu faci lucrul 
de care te temi, teama îți controlează viața.“ 

Este aproape ca și cum teama ar fi mânuitorul de 
păpuși, iar tu ești păpuşa. Dacă nu îţi controlezi frica și nu 
îndepărtezi lanțurile care te leagă de aceasta, teama te va 
domina emoţional și psihologic. Dacă le permiţi temerilor 
să existe prea mult timp, vor iinde să crească mereu și, 
într-un final, vor ajunge să îți acapareze toată gândirea. 

De fiecare dată când te vei gândi la co situație sau la o 
persoană care îți provoacă teamă, inima ta va bate mai 
tare, iar stomacul va fi cuprins de crampe. Nu vei reuși să 
dormi bine noaptea. Frica îţi va afecta sănătatea, fericirea, 
relațiile și interacţiunile cu clienţii și cu colegii. În timp, 
vei deveni atât de preocupat de situaţia care îţi induce 
teamă, încât nu vei reuși să te gândești la altceva. Nu 
trebuie să trăieşti astfel. 

Înfruntă-ţi teama 


Modalitatea de a-ţi soluţiona temerile este să le înfrunţi. 
Hotărăște-te să treci la acțiune și să le nimicești. 

Atunci când eram tânăr și mă confruntam cu o situație 
care îmi provoca teamă, am citit un citat din Mark Twain 
și mi-am schimbat atitudinea pentru totdeauna. Acesta 
susținea: „Curajul nu reprezintă lipsa sau absența temerii. 
Este stăpânul temerii, controlul acesteia.“ 

Pasajul respectiv a avut un impact enorm asupra mea. 
Mi-am dat seama că mi-era teamă de multe lucruri. Este 
normal și natural să îţi fie frică. De fapt, cu cât ești mai 
inteligent, cu atât este posibil să ai un număr mai mare de 
temeri. Vei fi mai sensibil la lumea în care trăiești și la 
lucrurile de care este firesc să îţi fie teamă. 


Îndreaptă-te către frică 


Singura diferenţă dintre o persoană vitează și una lașă 
este că prima își înfruntă frica și o elimină, iar a doua se 
îndepărtează de ea. 

Şi aici se află marea descoperire. Atunci când îţi înfrunți 
temerea și te îndrepți în direcția sa, aceasta se micșorează. 
Își pierde puterea asupra ta. Dar dacă te îndepărtezi de ea, 
teama se va mări și în curând va pune stăpânire pe gân- 
durile și sentimentele tale. 

În cazul în care te întorci în mod obișnuit către pericol 
și faci lucrul de care te temi, îţi înfrunți frica și te îndrepți 
în direcția sa cu îndrăzneală, își pierde puterea de a te 
afecta. În curând, îţi vei domina teama și nu invers. Vei 
resimti un sentiment extraordinar de control. Calitatea de 
care ai nevoie pentru a-ţi înfrunta temerile este, mai mult 
decât orice altceva, auto-disciplina. 

Atunci când te vei disciplina să îţi înfrunți temerile, 
să acţionezi cu îndrăzneală, chiar dacă nu simţi astfel, 
situaţia provocată de temere dispare. Te vei simţi minunat. 

Vei avea convingerea că deții puterea și controlul asupra 
vieţii tale. 


Sari și plasa va apărea 


Prima însușire a curajului constă în îndrăzneala de a te 
arunca în direcția obiectivului tău. Este vorba despre 
abilitatea și disponibilitatea ta de a-ţi stabili un scop și de 
a face primul pas în direcția realizării sale. 

Într-un studiu de 12 ani la Colegiul Babson, instructorul 
de educaţie antreprenorială, doctorul Robert Ronstadt, a 
cercetat cauzele succesului și ale eșecului absolvenţilor de 
la școlile de afaceri. Unii au ajuns să construiască afaceri de 
succes, dar cei mai mulți au eșuat. El a descoperit că aceia 
care au construit afaceri de succes aveau o calitate specială, 
și anume curajul de a-și lansa afacerea fără a avea garanții că 
vor reuși. Ei erau dispuși să riște — chiar și în eventualitatea 
unui eșec — pentru a-și realiza visurile. 

Profesorul Ronstadt a numit acest lucru „principiul 
coridorului“. El a spus că atunci când te îndrepți către 
obiectivul tău, oricât de îndepărtat ar fi, începi să te miști 
într-un coridor al timpului. Pe măsură ce te deplasezi în 
interiorul său, alte uși spre oportunități ți se vor deschide 
pe părţile laterale. Dar nu ai fi putut să vezi aceste uși 
dacă nu te-ai fi aflat în mișcare în acest coridor psihologic 
către scopul tău. 

Mulţi oameni care reușesc în viață ajung să aibă succes 
într-un domeniu cu totul diferit față de cel în care au înce- 
put. Deoarece se aflau în mișcare, ei au văzut oportuni- 
tățile și posibilitățile de care nu ar fi fost conștienți dacă ar 
fi așteptat până când toate lucrurile ar fi fost în ordine. 
Adevărul este că niciodată lucrurile nu vor fi în ordine în 
totalitate. 

3i Calitatea de fier a succesului 


Dacă prima însușire a curajului este disponibilitatea de 
A începe, cea de-a doua o reprezintă capacitatea de a îndura. 
Este curajul de a rezista, de a persevera în pofida oricărui 
eșec sau a oricărei dificultăți. 

Auto-disciplina constituie calitatea de fier a caracte- 
rului, cea care îți permite să înduri. Auto-disciplina este 
singura calitate care îți oferă puterea de care ai nevoie 
pentru a-ți asuma riscuri și a înfrunta pericole și nesi- 
guranţă. Curajul care provine din auto-disciplină îți dez- 
voltă puterea personală interioară care îţi permite să 
depășești orice obstacol din calea ta. 


Æ Diferite forme de curaj 


Există câteva forme de curaj pe care le poţi dezvolta 
prin practică. Aceste forme de curaj te vor ajuta să obţii 
marele succes care este posibil pentru tine și pot fi învă- 
tate prin practică. 


P Făurește-ţi visuri mărețe 


Prima formă de curaj este aceea de a-ți făuri visuri 
măreţe și de a-ţi stabili obiective îndrăzneţe. La acest 
punct se opresc cei mai mulți oameni. Însăși ideea de a 
stabili scopuri grandioase, provocatoare, stimulatoare, 
valoroase se dovedește atât de copleșitoare, încât ei 
renunţă chiar înainte de a începe. Dar acest lucru nu este 
valabil pentru tine. Așază-te, scrie-ți obiectivele, de parcă 
orice ar fi posibil pentru tine, și nu-ţi fie teamă niciodată 
să ai visuri mărețe. 

> Ia-ti un angajament 


Cel de-al doilea gen de curaj este acela de a-ți lua un 
angajament total, implicându-te cu totul în orice hotărăști 
să faci. Din experienţa mea, toți oamenii de succes sunt cei 
care se angajează cu tot sufletul în ceea ce fac. Pe care îi 
preocupă adânc viețile și obiectivele lor. Nu fac lucrurile 
pe jumătate. Chiar dacă nu au garanții, nu le este teamă să 
se dedice total activităţilor lor. Dacă dau greș, eșuează 
încercând să facă foarte mult, nu dominați de o precauţie 
excesivă, dorind și sperând că totul se va rezolva peste 
noapte. 


> teși din zona de confort 


Al treilea gen de curaj de care ai nevoie îl reprezintă 
acela de a ieși din zona de confort. Acesta este curajul de 
a te muta în zona de disconfort, unde te simţi ciudat, 
neîndemânatic și singur. Zona de confort este unul din- 
tre cei mai mari dușmani ai potenţialului omenesc. 
Atunci când oamenii intră în această zonă, ei se încă- 
pățânează să rămână acolo. Adesea, vieţile lor se scurg 
în timp ce ei nu fac decât să își consolideze rutina și 
rezultatele mediocre. 


p la o poziție fermă 


Al patrulea gen de curaj de care ai nevoie este cel de a 
lua o poziţie fermă, mai ales în privința valorilor, a viziu- 
nilor și a credințelor tale. Trebuie să aperi ceea ce crezi că 
este corect. Trebuie să îi sprijini pe cei care promovează 
aceste principii. Trebuie să ai îndrăzneala de a-ţi apăra cu 
tărie cele mai înalte valori pe care le cunoști și să refuzi să 
faci compromisuri doar pentru că ceilalți oameni s-ar 
putea să te dezaproba. 

e Pășeșie cu credinţă 


Ai nevoie de curajul de a te lansa cu credinţă, fără a avea 
garanţia că vei reuși. Cineva a scris cândva: „Dacă fiecare 
obstacol ar trebui depășit mai întâi, nimic nu ar mai fi realizat.” 

Oamenii curajoși sunt aceia care au un vis și își stabi- 
lesc un obiectiv, întocmesc un plan și fac primul pas, fără 
a avea asigurări și garanţii că eforturile lor vor fi 
încununate de succes. Totuși, dacă vei considera că fiecare 
pas înainte este o experienţă de învăţare și că fiecare 
obstacol reprezintă o lecţie valoroasă ce ţi-a fost trimisă 
pentru a te face mai puternic și mai bun, nu îţi va mai fi 
teamă să te arunci cu credinţă în necunoscut. 


b Riscă să ai eșecuri 

Ai nevoie de curajul de a risca să eșuezi. Ai nevoie de 
curajul de a îndura obstacole și dezamăgiri constante și 
înfrângeri temporare. Ai nevoie să înveți să te confrunți 
cu eșecurile pentru a-ţi da seama că reprezintă o condiţie 
prealabilă indispensabilă a succesului. Ai nevoie de 
curajul de a trata eșecurile ca pe oportunități pentru a 
începe ceva într-un mod mai inteligent. Ai nevoie să îţi 
depășești teama de eșec prin repetarea lucrurilor de care 
te temi și prin luarea hotărârii de a-ţi reveni și de a nu 
ceda atunci când lucrurile nu funcționează pentru tine. 


b Confruntă-ţi temerile 


Ai nevoie de curajul de a te întoarce constant către 
pericol. identifică toate situațiile din viaţa ta care îţi pro- 
voacă astăzi stres sau anxietate. Hotărăște-te care ar putea 
fi cel mai rău rezultat posibil al fiecăreia dintre aceste 
împrejurări. Decide-te să îl accepţi pe cel mai rău, în cazul 
în care va avea loc. Apoi acționează pentru a solutiona 

fiecare dintre aceste situații. Refuză să-i permiţi unui 
context de frică să rămână în viața ta, să-ți domine gân- 
direa și emoțiile și să te tragă înapoi. 


> Practică gândirea de la zero 


Ai nevoie de curajul de a practica permanent în viață 
gândirea de la zero. Întreabă-te: „Există vreun alt lucru în 
viața mea pe care, știind ceea ce cunosc în prezent, nu l-aș 
mai începe astăzi dacă ar fi s-o iau de la capăt?“ 

Există situații în viața fiecărei persoane în care, știind 
ce cunoaște la ora actuală, nu s-ar mai implica dacă ar 
putea hotărî din nou acest lucru. Dacă te vei hotărî că 
există o împrejurare în care nu te-ai mai implica, 
următoarea ta întrebare ar trebui să fie: cum ieși din această 
situație și cât de repede? 

Nu îţi poți construi o viață minunată dacă, chiar în 
centrul existenţei tale, mai există un lucru în care nu te-ai 
mai implica în cazul în care ai putea să o iei de la capăt. 
Ştii întotdeauna când te confrunți cu o situație de gândire 
de la zero. Îţi provoacă foarte mult stres. Te preocupă con- 
tinuu. Uneori, te ţine treaz noaptea și îti domină conver- 
saţiile. Știi întotdeauna despre ce este vorba. 


> Recunoaște-ţi greșelile 


Ai nevoie de curajul de a admite că ai putea să te înșeli 
sau că ai greșit după ce ai obținut informații revelatoare 
despre orice situaţie în cauză. Este uimitor cât de mulţi 
oameni rămân la un nivel de rezultate mediocre, deoarece 
nu vor să recunoască faptul că nu sunt perfecţi. Nu vor 
admite că, odată cu trecerea timpului, ceva ce a părut o 
idee bună s-a dovedit a fi o alegere sau hotărâre greșită. 

Nu-ţi fie frică să-ţi micșorezi pierderile. Nu-ţi fie teamă 
să recunoști că ai greșit și să te eliberezi. Nu-ţi fie frică să 

renunți la un mod de a acționa folosit până în prezent și 
să încerci ceva cu totul diferit. Aceasta este dovada curaju- 
lui, a puterii personale și a gândirii eficiente. 


> Fii dispus să faci greșeli 


Ai nevoie de curajul de a fi dispus să faci greșeli și să 
înveţi din acestea. Toti cei care au rezultate deosebite iau 
hotărâri, comit erori, învaţă din acestea, se auto-corectează 
și merg mai departe continuu. 

Oamenii de succes nu sunt neapărat aceia care iau cele 
mai bune hotărâri tot timpul, ci aceia care iau deciziile 
optime. Dacă fac o greșeală, acceptă acest lucru, învaţă cât 
mai mult din această situaţie și apoi continuă. Adu-ţi 
aminte, poți învăța să ai succes numai eșuând și comițând 
erori. Cu cât eșuezi mai mult și faci mai multe greșeli, cu 
atât devii mai inteligent și cu atât este mai probabil că îţi 
vei atinge într-un final obiectivele. 


p Asumă-ţi întreaga responsabilitate 


7 


Ai nevoie de curajul de a-ţi asuma întreaga răspundere 
pentru viaţa ta, fapt care înseamnă să iei asupra ta creditul 
pentru rezultate. Ai nevoie de curajul de a refuza să te 
scuzi sau să te aperi. Trebuie să ai îndrăzneala de a spune 
mereu: „Sunt răspunzător!“ 

Atunci când ceva nu merge bine, trebuie să te concen- 
trezi asupra soluției și nu asupra problemei. Întreabă-te: 
„Ce facem de acum încolo? Care este următorul pas? Care e 
soluția?“ 

Apoi te ridici și mergi mai departe, păstrând grâul din 
situația respectivă și aruncând neghina. 

> Fii răbdător 


Ai nevoie de ceea ce se numește „răbdare curajoasă“. 
Aceasta reprezintă un gen special de curaj necesar după 
ce te-ai lansat către obiectivul tău, dar nu ai văzut încă 
niciun rezultat. Este uimitor cât de mulți oameni renunţă 
între momentul în care au început și cel în care au început 
să se vadă rezultatele. Îndoielile și temerile lor îi copleșesc. 

Dar acest lucru nu este valabil pentru tine. Odată ce ai 
început să te îndrepți către obiectivul tău, hotărăște-te să 
rămâi calm și încrezător până începi să obţii rezultate. Fii 
răbdător și tenace, indiferent ce se întâmplă pe termen scurt. 


> Perseverează mai mult timp 


Ultimul tip de curaj de care ai nevoie este acela de a 
persevera mai mult decât oricine altcineva. Perseverenţa 
reprezintă calitatea care îţi va garanta, în final, succesul. 
Disponibilitatea ta de a persevera în ciuda oricărei difi- 
cultăți poate fi cel mai mare atu al tău. Chiar acel factor 
care îți garantează succesul. 

Dacă vei refuza să renunti, va trebui să reușești într-un 
final. Ca și la baseball, nu vei reuși să ajungi la ultima 
bază dacă nu vei continua să alergi. În 30 de ani de când 
îi studiez pe oamenii de succes, am descoperit un aspect 
de nenumărate ori. Nimeni.nu a fost învins vreodată până 
când nu a acceptat înfrângerea drept o realitate. Nimeni în 
afară de tine nu te poate învinge. 

Atunci când te vei disciplina să faci ceea ce trebuie, chiar 
dacă ai sau nu dispoziţia potrivită, și îţi vei folosi această 
putere interioară pentru a-ți construi un nivel ridicat de 
curaj și perseverenţă înăuntrul tău, vei deveni o persoană 
extrem de puternică. Vei simţi curând că nu există nimic 
din ceea ce nu poți realiza. Vei ajunge să te dezvolţi până în 
punctul în care te vei simți pe deplin de neoprit. 

Într-un final, ești propria creaţie 


Cineva a spus cândva: „Sunt propria creaţie, dar dacă 
ar trebui să o iau de la capăt, aș mai ruga pe cineva să mă 
ajute puţin.” Tu și cu mine suntem propriile creații. Noi 
toţi ne putem perfecționa în nenumărate domenii. Noi toţi 
avem nevoie să stabilim standarde mai înalte pentru noi 
înșine. Noi toţi trebuie să lucrăm continuu asupra dezvol- 
tării propriilor caractere. Noi toți trebuie să încercăm să 
devenim oameni mai buni. Nu ne putem permite nicio- 
dată să ne complacem la niciun nivel al dezvoltării noas- 
tre. Trebuie să ne perfecționăm mereu. 

Una dintre caracteristicile oamenilor superiori este 
aceea că ei se pot gestiona. Dacă lucrează într-o companie, 
pot face acest lucru irnaginându-și că șefii lor sunt lângă 
ei, observându-i și completându-și în fiecare zi fișa de 
evaluare anuală. Sau, considerându-se modele, ei își pot 
stabili standarde mult mai înalte decât ar putea altcineva 
să le impună. 


Bi Adevărata recompensă 


Atunci când îți propui standarde înalte, respectul tău 
față de tine însuţi crește. Dacă hotărăști că vei trăi în con- 
formitate cu cele mai înalte valori și cu cele mai puternice 
convingeri ale tale, te simţi minunat. Odată ce devii cu 
adevărat onest, nu te mai compromiţi în relaţiile cu cei- 
lalţi. Vorbești sincer cu toţi cei cu care trăiești și muncești. 
Ești complet autentic cu tine și cu ceilalți. 

Cu cât vei fi mai onest cu tine însuţi, cu atât vei avea 
mai mult curaj și mai multă încredere în tine. Vei deveni 
pozitiv și mai entuziast în legătură cu tine însuţi. Îţi vei 
dezvolta un sentiment extraordinar de putere personală 
interioară. Cu cât vei trăi mai mult în conformitate cu cele 
mai înalte valori pe care le cunoști, cu atât caracterul tău 

se va înfrumuseţa. Într-un final, vei ajunge în punctul în 
care vei absolut de neoprit! 


EXERCIŢII DE ACȚIUNE 


1. Stabilește-ţi cele mai importante trei valori în viața 
personală și familială. În ce crezi și ce îți pasă cel mai 
mult? 


2. Hotărăște-te să trăiești în adevăr cu tine și cu ceilalți, 
fără a face compromisuri. În ce domeniu al vieții tale 
nu ești complet cinstit cu o altă persoană? 


3. „Fii cinstit cu tine însuţi.“ Analizează domeniile din 
viața ta în care te confrunţi cu stres, lipsă de satis- 
facţii sau nefericire și stabilește dacă nu cumva nu îţi 
respecţi vreuna dintre valori. 


4. Ce fel de companie ar fi compania ta dacă toți 
angajaţii ei ar fi exact ca tine? Ce ai putea schimba 
imediat pentru a-ţi transforma compania într-un loc 
mai bun? 


5. Ce ai face și cum ţi-ai petrece timpul dacă ai afla 
astăzi că nu mai ai decât șase luni de trăit? Răspun- 
surile tale la această întrebare îţi vor dezvălui ade- 
văratele tale valori. 


6. „Oamenii nu se schimbă.” Întrucât aceasta este una 
dintre legile vieții, ce schimbări ar trebui să faci în 
viaţa și în relaţiile tale, acasă și la serviciu, pentru a 
te adapta la acest lucru? 


7. Fii autentic în toate privinţele. În ce domenii trebuie 
să accepti lumea așa cum este și nu așa cum ţi-ai dori 
să fie? Fii cinstit cu tine însuți. 

Lumea este asemenea unei oglinzi 
uriașe. Reflectă ceea ce ești tu. Dacă ești o 
persoană iubitoare, prietenoasă și servia- 
bilă, și lumea se va dovedi iubitoare, prie- 
fenoasă și serviabilă pentru tine. Lumea 
este ceea ce ești tu. 


THOMAS DREIER 


Cel mai important principiu al vieții omenești este 
acela că ajungi să fii precum gândești în cea mai mare parte a 
timpului. Această idee reprezintă baza religiei, a filosofiei, 
a metafizicii, a psihologiei și a succesului. Lumea ta 
exterioară este în mare parte o reflectare a universului tău 
interior. Dacă îți vei schimba modul de a gândi, îţi vei 
transforma viața. 

Cea mai mare provocare și cea mai mare respon- 
sabilitate pe care le ai sunt acelea de a-ţi crea în interiorul 
tău echivalentul! mental a ceea ce vrei să exprimi în exterior. 
Făcând acest lucru, îți vei activa toate puterile mentale și 
vei stimula forțele universului să lucreze pentru tine. Vei 
prelua întregul control asupra vieţii tale. 

Mii de persoane au fost întrebate la ce se gândesc în 
cea mai mare parte a timpului. De-a lungul anilor, oame- 
nii de succes au răspuns la fel. Ei se gândesc în cea mai 

mare parte a timpului la ce își doresc și la cum să obțină un 
anumit lucru. În schimb, oamenii nefericiţi și lipsiţi de 
succes se gândesc și vorbesc despre ceea ce nu își doresc. 
Ei se gândesc și vorbesc despre problemele și îngrijorările 
proprii, cât și despre oamenii din viața lor pe care nu îi 
agreează. Dar acest lucru nu este pentru tine. 

Atunci când te gândești și vorbești continuu despre ce 
îți dorești și despre cum să obţii ce vrei, acest mod de a 
gândi devine rapid un obicei. Dacă te gândești și vorbești 
despre ce îți dorești, devii o persoană pozitivă, mai hotă- 
râtă și mai creativă. lar atunci când rămâi concentrat 
asupra obiectivului către care te îndrepți, devii mai pro- 
ductiv și mai eficient. 


Bi Optimismul dobândit 


Cea mai importantă calitate pe care ţi-o poţi dezvolta 
pentru a obţine fericire și succes este, poate, aceea a 
optimismului. Poţi învăţa să fii încrezător gândind în cea 
mai mare parte a timpului precum optimiștii. Potrivit 
interviurilor cu mii de oameni fericiți și de succes din 
toate domeniile, optimiștii par a avea două modalități de 
a-și gestiona viaţa. Acestea sunt atitudini mentale pe care 
și tu le poți dezvolta prin practică. 

În primul rând, optimiștii caută aspectele pozitive în 
orice situaţie, mai ales atunci când au parte de dificultăți 
și obstacole. Fi rămân pozitivi prin faptul că se gândesc la 
aspectele pozitive din orice problemă. Și găsesc întot- 
deauna ceva. 

În al doilea rând, optimiștii caută lecţia valoroasă din 
fiecare problemă sau dificultate. Ei cred că fiecare eșec sau 
obstacol temporar le-a fost trimis pentru a-i învăța ceva. 
Ei se întreabă continuu: „Ce trebuie să învăţ din această 
situație?“ Și găsesc întotdeauna răspunsul. 

Mintea ta este structurată într-un asemenea mod, încât 
nu poți să cauţi aspectele pozitive și lecţiile valoroase fără 
să preiei întregul control asupra minții tale conștiente. 
Atunci când se întâmplă astfel, te simţi pozitiv și mai 
optimist în legătură cu tine și cu situația ta. Simţi că ai 
control total asupra vieţii tale. Acţionezi la cel mai ridicat 
nivel al tău. 


Șapte pași 
către o viaţă cu rezultate excelente 


În plus față de faptul că ei caută aspectele pozitive și 
lecţiile valoroase, optimiștii sunt caracterizați prin șapte 
orientări sau moduri de a gândi despre ei înșiși și viețile 
lor. Acestea sunt șapte puncte de interes la care ei se 
gândesc în cea mai mare parte a timpului. 


p Se gândesc la viitor 


În primul rând, oamenii fericiți, pozitivi sunt orientați 
către viitor. Ei se gândesc și vorbesc despre viitor tot timpul. 
Ei se gândesc și vorbesc despre punctul către care se 
îndreaptă și nu despre ce s-a întâmplat în trecut. Își creează 
o viziune clară, stimulativă despre ce este posibil pentru ei. 
Conform Legii Atracţiei, ei sunt atrași de speranţele și 
visurile lor viitoare, iar acestea sunt atrase de ei. 


p Se gândesc la obiectivele lor 


În al doilea rând, sunt orientați către scopuri. Ei se gân- 
desc și vorbesc despre obiectivele lor mereu. Odată ce au 
visat și au vizualizat imaginile viitoare ideale, le trans- 
formă în țeluri clare, scrise și în planuri asupra cărora 


326 SCHIMBÂND GÂNDIREA, ÎȚI SCHIMBI VIAȚA 


lucrează în fiecare zi. Își canalizează atenţia și își concen- 
trează energiile. Își folosesc scopurile pentru a prelua 
controlul asupra viitorului lor. 


p Se gândesc la excelenţă 


În al treilea rând, sunt orientati către excelență. Ei sunt 
hotărâți să devină remarcabili în ceea ce fac, să se alăture 
primilor 10% din domeniul lor, indiferent care ar fi acela. 
Ei își identifică sectoarele de activitate cu rezultate impor- 
tante și își stabilesc standarde de excelenţă în fiecare din- 
tre acestea. Lucrează cu ei înșiși în fiecare zi și nu înce- 
tează niciodată să se perfecționeze. 


p Se gândesc la soluţii 


În al patrulea rând, ei sunt orientați către soluţii. Ei se 
gândesc mai degrabă la soluţii și nu la probleme. Ei se 
gândesc mai degrabă la ce trebuie făcut și nu la persoana 
care trebuie învinuită. Ei își folosesc metodele de gândire 
creativă pentru a-și descătușa creativitatea și pe cea a 
oamenilor din jurul lor. Ei consideră că obiectivele sunt 
probleme care trebuie rezolvate și că există o soluție 
logică, care așteaptă să fie descoperită, pentru fiecare 
dificultate. 


p Se gândesc la rezultate 


În al cincilea rând, oamenii fericiţi, de succes sunt 
orientați puternic către rezultate. Își planifică dinainte cu 
atenţie fiecare zi. Își stabilesc priorităţi clare în activitățile 
lor. Lucrează asupra sarcinilor care reprezintă cea mai 
valoroasă întrebuințare a timpului lor. Muncesc enorm și 
devin cunoscuţi drept oameni extrem de productivi. 

Deoarece sunt atât de eficienţi, ei fac mai mult și înain- 
tează mai repede, aducându-și contribuţia la munca și 
lumea lor. 


p Se gândesc la evoluţie 


În al șaselea rând, cei cu rezultate deosebite sunt orien- 
taţi către evoluție. Ei citesc tot timpul, ascultă programe 
audio și participă la cursuri și seminarii suplimentare. 
Sunt hotărâți să rămână în top în domeniul lor. Ei știu că 
viitorul aparține celor competenţi, acelor oameni puţini 
care știu mai multe decât competitorii lor. Ei știu că există 
o întrecere și că participă la competiţia respectivă. Mai 
mult, sunt hotărâți să câștige. 


p Se gândesc la acţiuni 


În al șaptelea rând, care este, poate, mai important decât 
oricare dintre celelalte, oamenii cu cel mai mare succes sunt 
orientați puternic către acțiuni. Ei se gândesc la ce pot face, 
chiar acum, pentru a se îndrepta mai repede către obiec- 
tivele lor. Sunt în mișcare tot timpul. Lucrează în timp real. 
Au un simț al priorităților. Realizează mai multe decât o 
persoană obișnuită. Cu cât fac mai multe și ajung în poziţii 
mai bune, cu atât devin mai valoroși și câștigă mai mult. 


Posibilităţile tale sunt nelimitate 


Trăiești în cea mai bună epocă a omenirii. Nu au existat 
niciodată mai multe oportunități și posibilități de a deveni 
ce ești capabil să devii și de a-ți atinge mai multe obiective 
decât există astăzi. Poţi folosi această carte drept un îndru- 
mar pentru succes și fericire pe parcursul întregii tale vieți. 

Îţi voi prezenta din nou cele 12 idei de bază: 


1. Schimbă-ţi modul de a gândi. Modul în care gândești 
despre tine însuţi, despre abilitățile tale și despre potențialul 
tău — conceptul despre tine însuți — determină tot ce ești tu 
astăzi și tot ce vei fi vreodată. Din fericire, acest concept 
personal este unul învățat. Preluând întregul control asupra 
cuvintelor, imaginilor și ideilor pe care le lași să pătrundă în 
mintea ta, preiei întregul control asupra viitorului tău. 


2. Schimbă-ţi viaţa. Vii pe lume având un potenţial 
extraordinar, cu abilități nelimitate în nenumărate 
domenii. Ca urmare a criticismului distructiv din copi- 
lărie, poţi să dezvolți teamă de eșec, de pierdere, de respin- 
gere și de critică. Îşi poți dezvolta credinţe auto-limitative 
care te trag înapoi. Scăpând de aceste emoții negative, îţi 
eliberezi adevăratul potenţial și îţi transformi viaţa. 


3. Făurește-ți visuri mărețe. Adevăratul punct în care 
vei începe să trăiești genul de viață care este posibil pen- 
tru tine îl reprezintă cel în care îţi vei crea o viziune sti- 
mulativă despre cum ţi-ai dori să fie existenţa ta în viitor, 
în fiecare domeniu, dacă nu ai avea nicio limitare. Ima- 
ginează-ţi că ai putea fi, avea sau face orice în familia ta, 
cu finanțele tale sau în viața ta personală. Stabilește-ți 
apoi obiective clare, scrise, însoţite de planuri detaliate 
pentru a-ți transforma visurile în realitate. 


4. Hotărăște-te să devii bogat. Hotărăște-te astăzi să 
preiei întregul control asupra viitorului tău financiar. 
Începe să faci lucrurile pe care le-au realizat alții pentru a 
deveni independenţi financiar, începând de unde ești 
astăzi. Decide exact cât de mult vrei să câștigi, să păstrezi 
și să dobândești; stabilește-ți aceste praguri drept obiec- 
tive și apoi gândește-te la scopurile respective tot timpul. 
Și tu poţi face orice au realizat alții. 

5. Preia controlul asupra vieţii tale. Ești forța creativă 
primară din propria viaţă. Tot ce ești sau vei fi vreodată 
este rezultatul a ceea ce faci sau nu reușești să finalizezi. 
Hotărăște-te astăzi să îți asumi responsabilitatea pentru 
tot ce se întâmplă în proporție de 100%, fără a învinovăţi 
pe cineva sau fără a te scuza. Exercită-ți puterea personală 
și preia controlui asupra gândurilor, cuvintelor și acțiu- 
nilor tale. Devino stăpânul propriului destin. 


6. Dedică-te excelenţei. Cele mai mari recompense și 
cele mai mari satisfacţii le obţin cei care sunt foarte buni în 
ceea ce fac. Hotărăște-te să te alături primilor 10% oameni 
din domeniul tău. Stabilește care sunt abilităţile princi- 
pale pe care va trebui să le ai, propune-ţi obținerea unor 
rezultate superioare drept obiectiv, întocmește un plan și 
apoi muncește în fiecare zi pentru a te perfecționa. 


7. Pune oamenii pe primul loc. Calitatea și numărul 
relațiilor tale vor avea un impact mai mare asupra suc- 
cesului tău și a fericirii tale decât orice alt factor. Orga- 
nizează-ți viaţa în jurul construirii și menținerii unor 
relaţii de înaltă calitate și încredere cu cei mai importanți 
oameni din lumea ta. Întâlnește oameni noi continuu pen- 
tru a-ți extinde rețeaua de contacte. Intră în legătură cu 
alți oameni pozitivi, orientați către succes. 


8. Gândeşte ca un geniu. Eşti, de fapt, o minte care 
poartă cu sine un corp. Nu reprezinţi ceea ce crezi că ești, 
ci doar ceea ce gândești. Ai abilitatea de a gândi mai bine 
și mai eficient decât până în prezent. Atunci când vei 
începe să gândești precum cei mai inteligenţi și mai de 
succes oameni, vei începe să obţii curând aceleași rezul- 
tate ca și ei. 


9. Descătușează-ţi puterile mentale. În zilele noastre, 
ideile reprezintă principalele surse de bogăţie. Cu cât dez- 
volți mai multe idei pentru a-ţi atinge obiectivele, 
conform Legii Probabilităţilor, cu atât este mai probabil să 

găsești ideea cea mai potrivită pentru tine, exact la 
momentul oportun. Abilitatea ta de a genera idei noi este 
nelimitată. De aceea, și viitorul tău se dovedește nelimitat. 


10. Pune-ţi mintea la contribuţie. Există câteva stra- 
tegii și tehnici de gândire folosite de oamenii din top din 
întreaga lume. Oricare dintre aceste metode de analizare 
și de evaluare a situaţiei tale îți poate oferi idei vitale care 
îți pot schimba perspectiva și chiar viața. Cu cât ai mai 
multe instrumente de gândire, cu atât mai mult îti poți 
construi o viață minunată. 


11. Crează-ţi propriul viitor. Abilitatea de a privi în 
viitor și de a face astăzi pașii necesari care îţi vor asigura 
viața pe care ţi-o dorești reprezintă un mod de a gândi 
esenţial practicat de oamenii cu cel mai mare succes din 
istorie. Persoanele cele mai eficiente își planifică viața cu 
atenţie și fac tot ce depinde de ele pentru a anticipa cu 
mult timp înainte ce ar putea să meargă rău. Drept 
urmare, acestea gândesc mai bine și iau hotărâri mai bune 
decât oamenii din jurul lor. 


12. Trăiește o viață minunată. Lumea din jurul tău este 
determinată în mare măsură de universul dinăuntrul tău. 
Oamenii cei mai fericiți, mai bine plătiţi și mai respectați 
din fiecare domeniu sunt aceia care sunt cunoscuți pentru 
calitatea caracterului lor. Atunci când îţi vei organiza 
viaţa în jurul calităților pereche numite integritate și curaj, 
ți se vor deschide toate ușile, iar tu vei fi o persoană cu 
adevărat fericită. Îți vei schimba modul de a gândi. 


Fă-o, pur și simplu! 


Vigoarea mentală este asemănătoare celei fizice. Tre- 
buie mult timp și multă muncă pentru a o obține și a o 
menţine. Dar merită fiecare efort pe care îl faci. Răsplata 
poate fi extraordinară! 

Atunci când vei începe procesul de perfecționare a per- 
soanei tale, pentru a-ți crea pe dinăuntru o imagine clară a 
lucrurilor de care vrei să te bucuri în exterior, progresul 
poate fi încet la început. Dar dacă vei persevera, vei con- 
tinua să faci și să spui lucrurile potrivite în modurile 
oportune, vei începe să obţii curând rezultate în concor- 
danţă cu eforturile pe care le depui. 

Nu există limite reale în legătură cu ceea ce poți fi, face și 
avea, cu excepția celor pe care ți le stabilești tu însuți. Ești o 
persoană foarte bună și extrem de talentată și există foarte 
puţine lucruri pe care nu le poți obține dacă ți le dorești 
suficient de intens și muncești destul de mult pentru a le 
obține. Secretul este să începi astăzi și să nu renunti niciodată! 

